
[bookmark: _Toc94524070][bookmark: _Toc187824342][bookmark: _Toc430867104]Cuvânt înainte al preşedintelui Consiliului Superior al Magistraturii

În considerarea rolului său conferit de legea fundamentală în arhitectura celor trei puteri în stat, Consiliul Superior al Magistraturii şi-a exercitat constant, pe parcursul anului 2024, prerogativa constituţională de consolidare şi garantare a independenței justiţiei şi a statutului judecătorilor și procurorilor, de eficientizare a organizării şi funcționării instanțelor şi parchetelor, de asigurare a premiselor înfăptuirii unui act de justiție eficient și de calitate, pentru societate, în ansamblu, şi pentru fiecare cetăţean, în particular, folosind drept pârgii pentru atingerea acestor deziderate transparenţa şi comunicarea instituţionale adecvate.
Printre principalele obiective ale Consiliului Superior al Magistraturii şi, totodată, provocări în anul de referinţă s-au înscris gestionarea la cele mai înalte standarde de eficienţă a resursei umane, în vederea derulării în bune condiţii a activității în instanțe şi parchete, precum şi efectuarea tuturor demersurilor necesare pentru asigurarea independenţei instanţelor judecătoreşti în contextul implementării procesului de digitalizare a autorităţii judecătoreşti. 
Organizarea şi funcționarea corespunzătoare a instanțelor şi parchetelor şi gestionarea corectă şi echilibrată a carierei judecătorilor şi procurorilor sunt repere esențiale în activitatea Consiliului Superior al Magistraturii, de care depinde funcționarea normală a justiției ca serviciu public, şi au reprezentat una dintre preocupările majore, având în vedere reducerea resursei umane din instanțe și parchete.
În acest sens, Consiliul Superior al Magistraturii s-a preocupat în mod constant de asigurarea necesarului de resurse umane în scopul optimizării funcționării instanțelor şi parchetelor, prin organizarea concursurilor de admitere în profesie, a celor de promovare, cât şi a sesiunilor de ocupare a posturilor de judecător şi procuror prin transfer ori de reintegrare în funcţie după pensionare. Anul acesta a fost demarat un concurs de admitere la Institutul Național al Magistraturii şi două concursuri de admitere în magistratură, fiind finalizate trei concursuri, inclusiv un concurs de admitere în magistratură și unul de admitere la I.N.M. demarate în anul anterior. Două concursuri demarate în 2024 se vor finaliza la începutul anului viitor, respectiv un concurs de admitere la I.N.M. şi un concurs de admitere în magistratură.
Nevoia de performanţă a sistemului judiciar, atât de necesară atingerii aşteptărilor societăţii civile şi ale justiţiabililor cu privire la activitatea instanţelor judecătoreşti şi a parchetelor, a trasat în sarcina Consiliului Superior al Magistraturii obligaţia de a urmări în permanență respectarea celor mai înalte standarde de integritate, transparență, profesionalism, recrutare şi promovare pe criterii meritocratice ale magistraţilor.
Îndeplinirea acestei misiunii fundamentale a Consiliului Superior al Magistraturii conduce la buna funcţionare a sistemului judiciar, în scopul înfăptuirii unui act de justiție de calitate, eficient şi responsabil, în condiții de independență şi imparțialitate depline, realizat de un corp profesional integru şi bine pregătit.
Totodată, pentru implementarea, îmbunătățirea și valorificarea metodelor de formare, care să asigure un viitor corp de profesioniști cu experiență și solide cunoștințe juridice, a fost esențială dezvoltarea capacității instituționale a Institutului Național al Magistraturii și a Școlii Naționale de Grefieri, atât prin ocuparea tuturor funcţiilor de conducere din cadrul celor două instituţii, cât şi prin asigurarea necesarului real de formare, prin raportare la resurse umane şi financiare adecvate atingerii acestor obiective.
De asemenea, Consiliul Superior al Magistraturii a urmărit implementarea în continuare a mai multor proiecte, cu finanțare din fonduri europene, finalizate în anii anteriori, în domeniul comunicării publice, al managementului instanțelor și parchetelor, al asistenței psihologice la nivelul sistemului judiciar, al formării profesionale și îmbunătățirii capacității instituționale, pentru consolidarea unui sistem judiciar profesionist și eficient, care să răspundă nevoilor societății în ansamblu, în scopul creșterii calității actului de justiție și încrederii publice în justiție.
Consiliul Superior al Magistraturii a subliniat constant importanța dialogului cu toate instituțiile și cu celelalte puteri în stat, astfel încât principiul cooperării loiale să prevaleze, insistând pe rolul semnificativ al unei comunicări eficiente și pe o colaborare profesionistă cu toți factorii de decizie. Totodată, Consiliul şi-a îndeplinit, şi în acest an, responsabilităţile instituţionale de relaționare cu celelalte autorități publice, cu societatea civilă, cu asociațiile profesionale ale magistraților, cu participanții la procedurile judiciare, în vederea organizării şi funcţionării normale a justiţiei, ca serviciu public. 
Reper esenţial pentru evoluţia societăţii democratice, ca parte din nucleul fundamental al statului de drept, sistemul judiciar este şi trebuie să rămână pilon al apărării acestor valori, precum şi al garantării drepturilor şi libertăților fundamentale ale tuturor cetăţenilor, în mod egal şi lipsit de orice discriminare.

[bookmark: _Toc187824343]CAPITOLUL I
[bookmark: _Toc187824344]Îndeplinirea rolului constituţional de garant al independenţei justiţiei
[bookmark: _Toc430867107]
[bookmark: _Toc187824345]I.1.  Procedurile derulate privind ocuparea celor mai înalte funcţii din cadrul Înaltei Curţi de Casaţie şi Justiţie
În acord cu dispoziţiile art. 21 din Legea nr. 304/2022 privind organizarea judiciară, cu modificările și completările ulterioare, la nivelul Înaltei Curţi de Casaţie şi Justiţie, instanță cu rol esențial în cadrul sistemului judiciar şi aflată la vârful structurii instanţelor judecătoreşti, sunt prevăzute un număr de 7 funcţii de conducere (preşedinte, doi vicepreşedinţi şi patru preşedinţi de secţie). 
Preşedintele, vicepreşedinţii şi preşedinţii de secţie ai Înaltei Curţi de Casaţie şi Justiţie sunt numiţi, pentru o perioadă de 3 ani, de către Secţia pentru judecători a Consiliului Superior al Magistraturii dintre judecătorii Înaltei Curţi de Casaţie şi Justiţie care au funcţionat la această instanţă cel puţin 2 ani şi care nu au fost sancţionaţi disciplinar în ultimii 3 ani, potrivit dispoziţiilor art. 142 alin. (1) şi alin. (2) din Legea nr. 303/2022 privind statutul judecătorilor și procurorilor, cu modificările și completările ulterioare. 
În vederea asigurării desfăşurării în bune condiţii a activităţii Înaltei Curţi de Casaţie şi Justiţie, reţinând importanţa funcţiilor de conducere de la nivelul instanţei supreme, precum şi necesitatea asigurării stabilităţii şi continuităţii exercitării funcţiei, la data de 06 februarie 2024, s-a hotărât declanșarea procedurii de ocupare a funcțiilor de președinte al Secției I civile, al Secției a II-a civile și al Secției de contencios administrativ și fiscal ale Înaltei Curţi de Casație și Justiție, în acord cu prevederile art. 142 din Legea nr. 303/2022, cu modificările și completările ulterioare.
În anul 2024, ca urmare a analizării candidaturilor și a proiectelor manageriale depuse pentru funcțiile de președinte al Secției I civile și de președinte al Secției de contencios administrativ și fiscal, precum și a susținerii interviului de către candidați, prin Hotărârea Secţiei pentru judecători a Consiliului Superior al Magistraturii nr. 482/2024, s-a dispus numirea în funcţia de preşedinte al Secţiei I civile a Înaltei Curți de Casație și Justiție a doamnei judecător Elena-Carmen Popoiag, pe o perioadă de 3 ani, începând cu data de 01 aprilie 2024, iar, prin Hotărârea Secţiei pentru judecători a Consiliului Superior al Magistraturii nr. 483/2024, s-a dispus numirea în funcţia de preşedinte al Secţiei de contencios administrativ şi fiscal a instanței supreme a doamnei judecător Elena-Diana Tămagă, pe o perioadă de 3 ani, începând cu data de 01 aprilie 2024. 
În prezent, la nivelul instanţei supreme, funcţia de preşedinte al Secţiei a II-a civilă este ocupată prin delegare de către domnul judecător Marian Budă, măsura fiind dispusă prin Hotărârea Secției pentru judecători a Consiliului Superior al Magistraturii nr. 1302/2024, iar funcția de președinte al Secției penale este ocupată prin delegare de către doamna judecător Eleni-Cristina Marcu, conform Hotărârii Secției pentru judecători a Consiliului Superior al Magistraturii nr. 1544/2024. 
La data de 22 octombrie 2024 a fost declanşată o nouă procedură pentru ocuparea funcţiei preşedinte al Secţiei a II-a civilă care nu a fost ocupată în procedura derulată anterior nefiind depuse candidaturi. Conform calendarului estimativ al procedurii de ocupare a funcţiei de conducere menționate, ultima zi de depunere a candidaturilor a fost 15 noiembrie 2024, fiind depusă în termen o singură candidatură. 
[bookmark: _Hlk163475792]La data de 10 decembrie 2024, Secţia pentru judecători a dispus numirea doamnei judecător Adina-Oana Surdu în funcţia de preşedinte al Secției a II-a civile a Înaltei Curţi de Casaţie şi Justiţie, pe o perioadă de 3 ani, începând cu data de 11 ianuarie 2025 (în baza Hotărârii Secției pentru judecători nr. 2226/10.12.2024).
[bookmark: _Toc187824346]I.2.  Procedurile derulate privind ocuparea celor mai înalte funcţii din cadrul Parchetului de pe lângă Înalta Curte de Casaţie şi Justiţie
În conformitate cu dispoziţiile art. 144 alin. (1) din Legea nr. 303/2022 privind statutul judecătorilor și procurorilor, procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul şef al Direcţiei Naţionale Anticorupţie, adjuncţii acestuia, procurorul şef al Direcţiei de Investigare a Infracţiunilor de Criminalitate Organizată şi Terorism şi adjuncţii acestuia, precum și procurorii șefi de secție din cadrul acestor parchete sunt numiţi de Preşedintele României, la propunerea ministrului justiţiei, cu avizul Secției pentru procurori a Consiliului Superior al Magistraturii.
La data de 16 septembrie 2024, ministrul justiției a declanșat procedura vizând selecția procurorilor în vederea formulării către Președintele României a propunerii de numire pentru ocuparea funcției de prim-adjunct al procurorului general al Parchetului de pe lângă Înalta Curte de Casație și Justiție.
Prin Hotărârea Secției pentru procurori din cadrul Consiliului Superior al Magistraturii nr. 1315/13.11.2024 a fost avizată favorabil propunerea de numire în funcția de prim-adjunct al procurorului general al Parchetului de pe lângă Înalta Curte de Casație și Justiție a domnului Spiridon Ciprian-Ionuț. Acesta a fost numit în funcție, pentru un mandat de 3 ani, prin Decretul Președintelui României nr. 1359/2024, începând cu data de 26.11.2024.
[bookmark: _Toc187824347]I.3. Demersuri pentru consolidarea capacităţii instituţionale a Consiliului Superior al Magistraturii
[bookmark: _Toc126071105][bookmark: _Toc187824348]I.3.1. Structura Consiliului Superior al Magistraturii
Informaţiile privind organigrama Consiliului Superior al Magistraturii şi persoanele cu funcţii de conducere se regăsesc pe pagina de internet a Consiliului, www.csm1909.ro, la secţiunile „Organigrama” şi „Structura actuală a aparatului C.S.M.”.

[bookmark: _Toc126071106][bookmark: _Toc57228193][bookmark: _Toc26181276][bookmark: _Toc187824349]I.3.2. Proceduri pentru ocuparea funcţiilor de execuţie şi de conducere din aparatul propriu al Consiliului Superior al Magistraturii
[bookmark: _Toc126071107][bookmark: _Toc57228194][bookmark: _Toc26181277][bookmark: _Toc532479758][bookmark: _Toc187824350]I.3.2.1. Posturi de execuţie
Proceduri pentru ocuparea posturilor de personal de specialitate juridică asimilat judecătorilor şi procurorilor
În cursul anului 2024, pentru ocuparea posturilor de personal de specialitate juridică asimilat judecătorilor şi procurorilor au fost avute în vedere toate procedurile de ocupare prevăzute de lege.
Astfel, s-a dispus detaşarea la Consiliul Superior al Magistraturii a 9 magistraţi (7 judecători, 2 procurori), precum și 1 magistrat-asistent, aceştia ocupând, pe perioada detaşării, posturi de personal de specialitate juridică asimilat judecătorilor şi procurorilor. 
De asemenea, două posturi de personal de specialitate juridică asimilat judecătorilor şi procurorilor au fost ocupate ca urmare a concursului de admitere la Institutul Naţional al Magistraturii demarat în cursul anului 2023.
Astfel, posturile de personal de specialitate juridică asimilat judecătorilor şi procurorilor au fost ocupate atât prin detașare, cât și ca urmare a concursului de admitere la Institutul Naţional al Magistraturii demarat în cursul anului 2023.
Proceduri pentru ocuparea posturilor de personal contractual şi funcţionari publici
[bookmark: _Toc126071108][bookmark: _Toc57228195][bookmark: _Toc26181278][bookmark: _Toc532479759]În cursul anului 2024 au fost organizate 2 concursuri pentru ocuparea unor funcţii vacante de personal contractual, fiind ocupate cele 2 funcţii de personal contractual vacante anunţate la concurs.
Totodată, au fost ocupate prin transfer 3 funcții publice din cadrul aparatului propriu al Consiliului Superior al Magistraturii.  
Pe de altă parte, în perioada de referinţă, 4 posturi de personal contractual și o funcție publică din cadrul aparatului propriu au fost ocupate prin detaşare.
Un element de referinţă în ceea ce priveşte situaţia posturilor la nivelul Consiliului Superior al Magistraturii este dat de faptul că, prin Hotărârea nr. 136/18.06.2024, Plenul Consiliului Superior al Magistraturii a aprobat noua structură organizatorică a Consiliului Superior al Magistraturii, reorganizată în acord cu prevederile Legii nr. 296/2023, începând cu data de 30 iunie 2024. 
În raport cu procedurile de ocupare a posturilor vacante organizate în anul 2024 şi având în vedere fluctuaţia de personal din perioada de referinţă, la data de 31 decembrie 2024, în cadrul aparatului propriu al Consiliului Superior al Magistraturii erau ocupate 228 de posturi, din totalul de 242 posturi finanţate.
Situaţia posturilor ocupate la data de 31 decembrie 2024, pe categorii de personal, este redată în tabelul de mai jos:
	Natura funcţiei
	Situaţia posturilor la data 31.12.2024

	
	Posturi prevăzute
	Posturi ocupate

	Personal de specialitate juridică asimilat judecătorilor şi procurorilor
	93
	83

	Funcţii publice
	52
	51

	Personal contractual
	97
	94

	Total
	242
	228


[bookmark: _Toc187824351]I.3.2.2. Funcţii de conducere
La data de 31 decembrie 2023, numărul funcţiilor de conducere prevăzute la nivelul aparatului propriu al Consiliului era de 28 de funcţii. Dintre acestea, 3 funcţii erau ocupate prin numire, 20 de funcţii erau exercitate prin delegare, iar 5 funcţii erau vacante, după cum urmează:
· director adjunct – Direcţia resurse umane și organizare
· director adjunct – Direcția legislație, documentare și contencios
· șef serviciu – Serviciul resurse umane pentru instanțele judecătorești
· şef serviciu – Serviciul salarizare și buget – funcţie publică
· şef birou – Biroul formare profesională.
[bookmark: _Toc430867108]La data de 31 decembrie 2024, numărul funcţiilor de conducere prevăzute la nivelul aparatului propriu al Consiliului era de 24 funcţii, iar dintre acestea două funcţii erau ocupate prin numire, 19 de funcţii prin delegare, respectiv exercitare cu caracter temporar a unei funcţii publice de conducere, iar 3 funcţii erau vacante, după cum urmează:
· director adjunct – Direcţia resurse umane și organizare
· director adjunct – Direcţia legislație, documentare și contencios
· şef serviciu – Serviciul afaceri europene şi internaţionale.
[bookmark: _Toc187824352]I.4. Demersuri pentru dezvoltarea capacităţii Institutului Naţional al Magistraturii şi a Şcolii Naţionale de Grefieri
Institutul Naţional al Magistraturii
În cursul anului 2024, demersurile privind dezvoltarea capacității Institutului Național al Magistraturii (I.N.M.) au vizat:
[bookmark: _Toc187824353]I.4.1. Consolidarea capacității instituționale
Pentru asigurarea premiselor necesare realizării obiectivelor Institutului Naţional al Magistraturii, inclusiv din perspectiva resurselor umane, a fost adoptată Hotărârea Guvernului nr. 891/2024 privind stabilirea numărului maxim de posturi pentru Institutul Naţional al Magistraturii, publicată în Monitorul Oficial al României, Partea I nr. 735 din 26 iulie 2024, care, la art. 1, stabileşte funcţionarea Institutului Naţional al Magistraturii cu un număr maxim de 105 posturi, abrogând astfel Hotărârea Guvernului nr. 57/2018.
 Ca urmare a Memorandumului cu tema Aprobarea înființării a 10 noi posturi la Institutul Naţional al Magistraturii, începând cu data de 01 iulie 2024, aprobat în şedinţa Guvernului din data de 06 iunie 2024, schema structurii de personal s-a suplimentat în concret după cum urmează:
-	2 posturi de formator cu normă întreagă, din care 1 având competenţe în crearea de conţinut digital de formare;
-	3 posturi de personal de specialitate juridică asimilat judecătorilor şi procurorilor;
-	3 posturi de funcţionar public;
-	1 post de personal contractual – specialist IT;
-	1 post de personal contractual.
În aplicarea dispozițiilor Hotărârii Guvernului nr. 891/2024, a fost obținut avizul Agenției Naționale a Funcționarilor Publici privind funcţiile publice, astfel că au fost aprobate, prin Hotărârea Plenului Consiliului Superior al Magistraturii nr. 207/14.11.2024, structura organizatorică, statul de funcții și statul de personal ale Institutului Naţional al Magistraturii, valabile în condiţiile asigurării resurselor bugetare.
[bookmark: _Hlk183174673]De asemenea, în aplicarea dispozițiilor Legii nr. 296/2023, a fost obținut avizul Agenției Naționale a Funcționarilor Publici privind reorganizarea instituțiilor publice, astfel că au fost aprobate, prin Hotărârea Plenului Consiliului Superior al Magistraturii nr. 134/18.06.2024, structura organizatorică, statul de funcții și statul de personal ale Institutului Naţional al Magistraturii, valabile la data de 30 iunie 2024. Prin Hotărârea Plenului Consiliului Superior al Magistraturii nr. 137/18.06.2024, publicată în Monitorul Oficial al României, Partea I nr. 580/21.06.2024, a fost modificat şi completat Regulamentul Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 92/2023. 
Ca urmare a aprobării statelor de funcţii şi de personal ale Institutului Naţional al Magistraturii valabile la data de 01.04.2024, prin Hotărârea Plenului Consiliului Superior al Magistraturii nr. 69/11.04.2024, a fost transformat un post de personal contractual de execuţie într-un post de personal de specialitate juridică asimilat judecătorilor şi procurorilor, ocupat ulterior prin transfer. 
[bookmark: _Toc187824354]I.4.2. Consolidarea corpului personalului de instruire
A. Formatori cu normă întreagă
În 2024 a fost completată echipa de formatori cu normă întreagă, prin ocuparea a 4 posturi vacante de formator aflate în structura organizațională a I.N.M., la disciplinele Litigii cu profesioniștii, Drept penal și procesual penal și Dreptul U.E. De asemenea, se află în curs de desfășurare 4 proceduri de recrutare a unor formatori cu normă întreagă la disciplinele Drept civil și procesual civil (1 formator cu normă întreagă), Criminalistică (1 formator cu normă întreagă), Drept administrativ (1 formator cu normă întreagă) și Drept penal și procesual penal (1 formator cu normă întreagă). 
B. Formatori colaboratori
În perioada de referință, I.N.M. a derulat 11 proceduri de selecție pentru recrutarea de formatori colaboratori în cadrul formării inițiale și continue, în cadrul următoarelor discipline:
· Drept penal și procesual penal 
· Informatică (2 proceduri)
· Drept constituțional (3 proceduri)
· Dezvoltare abilități non-juridice 
· Management judiciar
· Dreptul muncii
· Engleză juridică
· Drept administrativ
În urma derulării procedurilor de selecție amintite, au fost propuși spre numire de către Consiliul Superior al Magistraturii, 15 formatori colaboratori în cadrul Departamentului de formare inițială, după cum urmează: 4 formatori colaboratori la disciplina Drept penal și procesual penal (din care 2 din lista de rezervă), un formator colaborator la disciplina Informatică, 2 formatori colaboratori la disciplina Informatică (din care 1 din lista de rezervă), 3 formatori colaboratori la disciplina Dezvoltarea abilităților non juridice (din care 1 din lista de rezervă), 3 formatori colaboratori la disciplina Engleză juridică (din care 1 din lista de rezervă), 2 formatori colaboratori la disciplina Drept administrativ (din care 1 din lista de rezervă). De asemenea, au fost propuși spre numire de către Consiliul Superior al Magistraturii, 8 formatori colaboratori în cadrul Departamentului de formare continuă, la disciplina Dreptul muncii (din care 1 din lista de rezervă) și la disciplina Management judiciar (din care 1 din lista de rezervă). 
C. Coordonatori de practică
În cursul anului 2024, I.N.M. a declanșat 2 proceduri de selecție pentru recrutarea a 49 de judecători și 50 de procurori, coordonatori de practică. În urma derulării acestor proceduri au fost recrutați 14 judecători și 14 procurori, coordonatori de practică. 
D. Formarea personalului de instruire al I.N.M.
Până la acest moment au fost organizate 2 seminare de formare a formatorilor destinate coordonatorilor de practică judecători și procurori. Seminarele au fost concepute în parteneriat, între un expert în educația adulților și un expert de specialitate (coordonator de practică cu experiență). Seminarele au fost organizate online, cu participarea a 37 de judecători și 34 de procurori. De asemenea, în cursul lunii noiembrie 2024, a fost organizat online un seminar de formare de formatori în domeniul Instrumentelor digitale de formare, la care au participat 18 formatori colaboratori și cu normă întreagă ai I.N.M.
[bookmark: _Toc187824355]I.4.3. Proiecte cu finanțare externă în care I.N.M. are calitatea de partener sau beneficiar 
Ca răspuns la cererea de proiecte „Call for proposals for action grants to support transnational projects on training of justice professionals covering civil law, criminal law or fundamental rights” (JUST-2024-JTRA), lansată de Comisia Europeană la finalul anului 2023, Institutul Național al Magistraturii, în calitate de lider de proiect, a propus şi a obţinut finanţarea Proiectului transnațional „CiviLink: Connecting Borders through e-CODEX Judicial Training”, ce are ca obiectiv consolidarea capacităților digitale ale profesioniștilor din domeniul justiției în aplicarea prevederilor Regulamentului (U.E.) 2020/1783 al Parlamentului European și al Consiliului din 25 noiembrie 2020 privind cooperarea între instanțele statelor membre în domeniul obținerii de probe în materie civilă sau comercială și ale Regulamentului (U.E.) 2020/1784 al Parlamentului European și al Consiliului din 25 noiembrie 2020 privind notificarea sau comunicarea în statele membre a actelor judiciare și extrajudiciare în materie civilă sau comercială, prin accesarea instrumentelor digitale de cooperare transfrontalieră (e-CODEX) și prin observarea aplicării corecte a legislației Uniunii Europene în domeniul protecției datelor în cadrul procedurilor judiciare.
Proiectul va avea o durată de implementare de 23 de luni, începând cu 06 ianuarie 2025, şi va fi implementat în parteneriat cu Școala Națională de Grefieri şi cu instituția de formare judiciară a judecătorilor şi grefierilor din Bulgaria, respectiv cu instituţiile responsabile de formarea judecătorilor din Portugalia, Spania, Italia şi Polonia. De asemenea, în proiect este implicată, în calitate de partener asociat, Rețeaua Europeană de Formare Judiciară (E.J.T.N.).
Pe parcursul celor doi ani de implementare vor fi organizate şase activități de formare de tip blended learning, la care vor participa 180 de judecători şi grefieri europeni, precum şi o conferință finală, la care vor participa 80 de judecători, grefieri, formatori şi membri ai reţelelor europene de cooperare în materie civilă şi comercială. Fiecare dintre cele şase activități de formare va fi organizată sub forma unui seminar transnaţional şi interprofesional, precedat de webinar, care va servi drept introducere generală în cadrul juridic şi funcționalitățile e-CODEX, cu accent pe terminologia juridică specifică domeniului cooperării judiciare în materie civilă. De asemenea, în pregătirea celor şase seminare vor fi elaborate trei tutoriale privind funcționalitățile e-CODEX și protecția datelor cu caracter personal. Seminarele transnaţionale vor avea un caracter preponderent practic şi vor aborda informații practice privind implementarea e-CODEX în procesele de lucru zilnice. Seminarele vor oferi, de asemenea, posibilitatea unui schimb de bune practici în utilizarea e-CODEX, precum şi familiarizarea participanţilor cu evoluţiile recente în aplicarea celor două regulamente, a modalităţii de utilizare a procedurii hotărârii preliminare în legătură cu e-CODEX, cu riscurile și garanțiile legate de standardele U.E. de protecție a datelor în utilizarea instrumentelor electronice. Şase podcasturi vor completa cunoştinţele dobândite în cadrul seminarelor, oferind o platformă de reflecție, discuții și explorare suplimentară a subiectelor abordate.
Pe parcursul anului 2024, I.N.M. a fost implicat în activități privind implementarea următoarelor proiecte cu finanțare externă în care a avut calitatea de beneficiar:
· Proiectul „Formarea și consolidarea capacității în sistemul judiciar” finanţat în cadrul Mecanismului Financiar Norvegian 2014-2021 (2019-2023);
· Programul Uniunii Europene și al Consiliului Europei „HELP in the EU III”, având ca promotor de proiect Programul HELP al Consiliului Europei (2022–2024);
· Proiectul „Asistenţă în domeniul justiţiei – Consolidarea capacităţii instituţionale a Institutului Naţional al Justiţiei din Republica Moldova”, implementat de I.N.M., în colaborare cu Institutul Naţional al Justiţiei din Republica Moldova şi Agenția de Cooperare Internațională pentru Dezvoltare (RoAid) din subordinea Ministerului Afacerilor Externe;
· Proiectul „Advanced Training in EU Law for Court Coordinators: 2nd edition”, co-finanțat în cadrul Programului “Justiție” al Uniunii Europene (2021-2027), cu promotor de proiect Academia de Drept European de la Trier (E.R.A.);
· [bookmark: _Hlk178673580]Asistență tehnică - „Formare în domeniul egalității de gen și antidiscriminării”, în cadrul Programului „Cetățeni, egalitate, drepturi şi valori” 2021 - 2027 al Uniunii Europene - cu promotor de proiect E.R.A.;  
· Proiectul „Co-operation with national judges in the field of environmental law”, finanţat de către Comisia Europeană prin Direcţia Generală de Mediu - cu promotor de proiect ERA; 
· Proiectul JuLIA (Justice, Fundamental Rights and Artificial Intelligence), proiect finanțat de Uniunea Europeană, ce are ca promotor Școala Superioară de Magistratură (S.S.M.) din Italia;
· Proiectul „The place of victims in criminal proceedings with a substantial number of victims” – VICTI, coordonat de Şcoala de Magistratură din Franţa (E.N.M.);
· Proiectul JUST CHILD – A friendly justice for unaccompanied minors facing criminal networks, coordonat de E.N.M.;
· Proiectul „UpJudCoop - Update on EU judicial cooperation instruments”, având ca promotor de proiect E.I.P.A. - Institutul European de Administrație Publică (2022 - 2025).
[bookmark: _Toc187824356]I.4.4. Protocoale de colaborare încheiate de I.N.M. cu diverse instituții
În luna aprilie 2024 a fost semnat actul adițional nr. 1 la Acordul - cadru de parteneriat încheiat între Institutul Naţional al Magistraturii şi Agenţia de Cooperare Internaţională pentru Dezvoltare (RoAid), care prevede prelungirea Acordului - cadru semnat între cele două instituţii pe durata anului 2024.
Școala Națională de Grefieri
Consolidarea şi dezvoltarea capacităţii organizatorice şi instituţionale a S.N.G. a reprezentat și în anul 2024 unul dintre obiectivele generale ale activității instituţiei. 
În ceea ce privește resursa umană, și în anul 2024 dezvoltarea capacității instituționale a urmărit, cu prioritate, consolidarea reţelei de formatori a S.N.G., prin recrutarea de noi formatori în domenii actuale de interes pentru formarea personalului auxiliar din cadrul instanţelor şi parchetelor sau pentru disciplinele cu deficit de personal de instruire. În același timp, s-a urmărit consolidarea și perfecționarea corpului personalului propriu.
Astfel, ca urmare a procedurilor derulate, în baza dispozițiilor referitoare la recrutarea personalului de instruire al Școlii, prevăzute în Statutul personalului de instruire al Școlii Naționale de Grefieri, aprobat prin Hotărârea Plenului Consiliului Superior al Magistraturii nr. 1388/2016, modificate și completate prin Hotărârea Plenului Consiliului Superior al Magistraturii nr. 97/2019, au fost numiți 10 noi formatori colaboratori pentru formarea inițială, respectiv 1 judecător, 4 procurori și 5 grefieri, la disciplinele Deontologie, Procedură penală - parchete, Registratură, grefă și arhivă, Informatică aplicată – parchete, Informații clasificate - parchete, îndrumător pentru Stagiu practic parchete, prin Hotărârile Plenului Consiliului Superior al Magistraturii nr. 47/21.03.2024 și nr. 163/24.07.2024. Au fost avute în vedere necesitățile rezultate din numărul de ore propus a fi alocate pentru disciplinele menționate prin Planul de învățământ pentru formarea inițială, aferent anului școlar 2024 - 2025, numărul total de ore alocat disciplinelor, forma de desfășurare și modalitatea de evaluare a acestora, ca urmare a analizei necesarului de formatori pentru desfășurarea adecvată a acțiunilor de formare și evaluare, realizată în cadrul Departamentului de formare profesională inițială.
Pentru ocuparea unor posturi de personal de instruire propriu, respectiv formatori cu normă întreagă, în cadrul departamentelor Școlii cu deficit de personal, ca urmare a procedurilor de selecție finalizate în anul 2024 au fost numiți în această calitate 2 noi formatori, prin Hotărârea Plenului Consiliului Superior al Magistraturii nr. 47/21.03.2024, după cum urmează:
· în cadrul Departamentului de formare profesională continuă – 1 formator judecător, la disciplina Drept procesual penal, ținând cont de necesitatea asigurării în structura acestui departament a cel puțin unui formator cu normă întreagă - judecător la disciplina Drept procesual penal, una dintre disciplinele fundamentale pentru formarea profesională a grefierilor, precum și a formării unei echipe mixte de formatori, judecător ‑ grefier, în susținerea seminarelor de formare continuă, o mare parte dintre acestea vizând domeniul procesual penal;
· în cadrul Departamentului relații internaționale – 1 formator grefier cu studii superioare juridice din cadrul parchetelor, la disciplina Procedură penală, avându-se în vedere proiectele numeroase aflate în coordonarea acestui departament, inclusiv ca urmare a participării Școlii Naționale de Grefieri în cadrul acestora alături de E.J.T.N. și E.R.A., precum și necesitatea asigurării în structura acestui departament a unui grefier din cadrul parchetelor.
	Totodată, ținând cont de necesitatea asigurării în structura departamentelor de formare profesională inițială și, respectiv, continuă a cel puțin unui formator cu normă întreagă la disciplinele fundamentale, se află în derulare două proceduri de selecție pentru ocuparea unui post de personal de instruire propriu – judecător la disciplina Procedură penală și, respectiv, a unui post de personal de instruire propriu – judecător la disciplina Drept procesual civil.
Ca și în anii precedenți, s-a urmărit asigurarea unei dezvoltări a pregătirii profesionale permanente a personalului propriu, prin facilitarea participării la programe de formare profesională adaptate specificului activității desfășurate, organizate de către S.N.G., cât și de către instituții de profil, cu precădere acțiuni de formare desfășurate în cadrul unor proiecte internaționale, cum sunt proiectele implementate alături de Academia de Drept European (E.R.A.) și de Rețeaua Europeană de Formare Judiciară (E.J.T.N.), precum și de alte instituții de formare judiciară din cadrul Uniunii Europene. Trebuie precizat în acest context că, urmare a dobândirii de către Școala Națională de Grefieri a statutului de membru asociat al Rețelei Europene de Formare Judiciară, cu ocazia Adunării Generale a E.J.T.N. din 17-18.06.2021, acest statut a permis accesarea programelor internaționale de formare ale rețelei, inclusiv schimbul de bune practici în domeniul formării grefierilor.
În ceea ce privește Statul de funcții și Statul de personal ale Școlii Naționale de Grefieri, documente ce transpun pe structura organizatorică aprobată prin Regulamentul de organizare și funcționare al Școlii Naționale de Grefieri numărul de posturi și repartizarea personalului Școlii, prin Hotărârea Plenului Consiliului Superior al Magistraturii nr. 49/21.03.2024 au fost aprobate Statul de funcții și Statul de personal ale S.N.G. valabile la data de 01.03.2024.
Cu privire la cadrul normativ care reglementează activitatea Școlii, în cursul anului 2024             s-a formulat o propunere de modificare a Regulamentului de organizare și funcționare al Școlii Naționale de Grefieri, aprobat prin Hotărârea Plenului Consiliului Superior al Magistraturii nr. 183/2007, cu modificările și completările ulterioare, într-un demers mai amplu de îmbunătățire a actelor normative secundare ce reglementează organizarea și funcționarea Școlii. Prin Hotărârea Plenului Consiliului Superior al Magistraturii nr. 138/18.06.2024, publicată în Monitorul Oficial al României nr. 593/26.06.2024, a fost aprobată modificarea Regulamentului de organizare și funcționare a Școlii Naționale de Grefieri.
În aplicarea dispozițiilor Legii nr. 296/2023, a fost obținut avizul Agenției Naționale a Funcționarilor Publici privind reorganizarea instituțiilor publice, astfel că au fost aprobate prin Hotărârea Plenului Consiliului Superior al Magistraturii nr. 135/18.06.2024, modificată prin Hotărârea Plenului Consiliului Superior al Magistraturii nr. 144/27.06.2024, Statul de funcții și Statul de personal ale Școlii, valabile la data de 30 iunie 2024.
Prin Hotărârea nr. 163/24.07.2024, ca urmare a solicitării Şcolii Naţionale de Grefieri de suplimentare a numărului de posturi, Plenul Consiliului Superior al Magistraturii a hotărât sesizarea Ministerului Justiţiei pentru iniţierea proiectului de hotărâre de Guvern în vederea suplimentării schemei de personal a Şcolii cu 25 de posturi, începând cu data de 01 iulie 2024.
Ca urmare a acestui demers, a fost adoptată Hotărârea Guvernului nr. 892/25.07.2024 privind stabilirea numărului maxim de posturi pentru Şcoala Naţională de Grefieri, publicată în Monitorul Oficial al României nr. 735/26.07.2024, potrivit căreia Şcoala Naţională de Grefieri funcţionează cu un număr maxim de 75 de posturi.
Prin Hotărârea Plenului Consiliului Superior al Magistraturii nr. 197/29.10.2024 au fost aprobate Statul de funcții și Statul de personal ale Școlii, valabile la data de 15 octombrie 2024.
În cursul anului 2024, fluctuația personalului pe funcțiile publice de execuție a fost acoperită prin proceduri de transfer, în interesul serviciului și la cerere, potrivit dispozițiilor legale.
Ca urmare a gestionării de către Agenția Națională a Funcționarilor Publici a concursului național de recrutare pentru ocuparea funcțiilor publice de grad debutant, Școala a participat cu o funcție publică de grad debutant, atât la componenta de recrutare, cât și în cadrul componentei de selecție, etape derulate în online, prin platformele puse la dispoziție de A.N.F.P., finalizate prin numirea unui funcționar public pe funcția publică vacantă.
Tot în privința funcțiilor publice, potrivit dispozițiilor legale, a fost constituit grupul de lucru și elaborată documentația privind stabilirea competențelor specifice pentru toate funcțiile publice din cadrul S.N.G., competențe care au fost avizate de către A.N.F.P..
În ce privește categoria personalului contractual, în anul 2024 au avut loc transformări de posturi, promovare, dar și recrutare finalizată cu ocuparea postului pentru care a fost declanșată această din urmă procedură.
[bookmark: _Toc430867109][bookmark: _Toc381021523][bookmark: _Toc187824357]I.5. Contribuţia la dezvoltarea spaţiului judiciar comun european
Consiliul Superior al Magistraturii
Potrivit principalelor direcții de acțiune și obiective ale Consiliului Superior al Magistraturii pentru mandatul 2023 - 2029, adoptate prin Hotărârea nr. 55/30.03.2023 a Plenului Consiliului, așa cum se detaliază și în capitolul VI.3 al prezentului Raport, consolidarea relațiilor interne și internaționale reprezintă unul dintre elementele-cheie ale activității Consiliului.
Activitatea Consiliului Superior al Magistraturii în domeniul relațiilor europene și internaționale a continuat în aceeași manieră dinamică, prin implicarea în activitățile decurgând din relațiile cu organismele şi instituţiile europene şi internaţionale, prin susținerea colaborării bilaterale/multilaterale cu alte consilii judiciare, cu organisme sau entități omoloage, dar şi prin participarea într-o serie de proiecte europene sau prin contribuția la elaborarea unor studii cu caracter internaţional, a unor rapoarte de evaluare sau analize privind sistemele judiciare, în contextul obligațiilor internaţionale asumate la nivelul sistemului judiciar românesc, asigurând, totodată, interfața pentru judecătorii şi procurorii din România în relaționarea cu colegii din alte sisteme judiciare.
Cu titlu exemplificativ, se impune a fi menționate, printre altele, relaționarea şi implicarea Consiliului în contextul evaluărilor Comisiei Europene în cadrul noului mecanism U.E. al Statului de Drept introdus începând cu anul 2020 sau al Tabloului de bord privind justiția în U.E. (E.U. Justice Scoreboard), dar şi relaționarea cu organismele din cadrul Consiliului Europei: Consiliul Consultativ al Judecătorilor Europeni (C.C.J.E.), Consiliul Consultativ al Procurorilor Europeni (C.C.P.E.), Comisia Europeană pentru Eficienţa Justiţiei (C.E.P.E.J.).
Participarea constantă a Consiliului Superior al Magistraturii la activitățile derulate de organsimele consacrate ale Consiliului Europei a fost extinsă și în contextul proiectelor implementate la acest nivel, de amintit fiind în acest sens implicarea activă în proiectul T.J.E.N.I. – Foster Transparency of Judicial Decisions and Enhancing the National Implementation of E.C.H.R., al cărui scop este de a propune soluții metodologice și tehnologice de anonimizare (pseudonimizare) a hotărârilor judecătorești, în vederea publicării și clasificării acestora, aspecte detaliate în capitolul VI.3. al acestui Raport.
În ceea ce priveşte activitatea de relaționare şi colaborare cu alte consilii judiciare sau entități omoloage, de mare relevanță, din perspectiva dinamicii activităţii şi reprezentării Consiliului, este de menţionat activitatea în cadrul Reţelei Europene a Consiliilor Judiciare (R.E.C.J.). Reţeaua este alcătuită din instituţii naţionale din statele membre U.E., respectiv consilii judiciare sau entități cu atribuţii similare privind sprijinirea sistemelor judiciare pentru îndeplinirea unui act de justiţie independent.
Nu în ultimul rând, trebuie menționată preocuparea Consiliului Superior al Magistraturii pentru implementarea proiectelor cu finanțare externă, pentru susținerea diferitelor măsuri incluse în planurile naționale de reformă sau în direcțiile de acțiune ale instituției. Au fost accesate, astfel, alocări financiare aferente unor mecanisme diferite de finanțare, precum Fondul Social European, prin Programul Operațional Capacitate Administrativă (P.O.C.A.) pentru perioada 2014 - 2020, Mecanismul Financiar Norvegian 2014 - 2021 sau cele alocate prin Planul Național de Redresare și Reziliență (P.N.R.R.). Pentru următoarea perioadă de programare aferentă Mecanismului Financiar Norvegian și Programului de Finanțare Elvețian, sunt în curs de negociere o serie de acțiuni incluse în seria temelor fundamentale pentru reformarea sistemului judiciar, descrise și în obiective ale Strategiei de dezvoltare a sistemului judiciar 2022 - 2025. Acestea se regăsesc detaliate în capitolul VI.3 din prezentul Raport. 
Institutul Național al Magistraturii
[bookmark: _Toc187824358]I.5.1. Contribuția I.N.M. în cadrul rețelelor de formare judiciară 
A. Rețeaua Europeană de Formare Judiciară (E.J.T.N. / R.E.F.J.)
[bookmark: _Hlk148094269]Institutul Național al Magistraturii a fost reprezentat, în perioada de referință, la 11 reuniuni ale Comitetului de Pilotaj, la Adunarea Generală extraordinară, desfășurată la Bruxelles, în perioada 12 – 13.06.2024, ocazie cu care a co-moderat, împreună cu Școala Superioară de Magistratură din Italia (S.S.M.), workshop-ul dedicat formării judiciare în domeniul leadership-ului, precum şi la Adunarea generală, desfășurată în format online, în data de 24 septembrie 2024.
[bookmark: _Hlk117088230]De asemenea, reprezentanții I.N.M. au participat la întâlnirile grupurilor și sub-grupurilor de lucru constituite la nivelul E.J.T.N., la întâlnirile anuale ale punctelor naționale de contact pentru programul de schimb și, respectiv, punctelor naționale de contact pentru activitățile organizate de E.J.T.N., la întâlnirea anuală cu reprezentanții Comisiei Europene și a partenerilor LOT 4 dedicată analizei nevoilor de formare a magistraților la nivel european, la întâlnirea anuală dedicată accesării de fonduri europene, precum şi la lucrările unor grupuri ad-hoc ce au vizat, între altele, pregătirea celei de-a treia ediţii a Forumului judecătorilor, eveniment organizat de E.J.T.N., în colaborare cu Institutul Internațional de Justiție Penală şi Drepturile Omului din Siracusa, precum şi evaluarea impactului activităților E.J.T.N.. De asemenea, I.N.M. a fost implicat în pregătirea celei de-a treia ediţii a Forumului judecătorilor, eveniment organizat de E.J.T.N., în colaborare cu Institutul Internațional de Justiție Penală şi Drepturile Omului din Siracusa, în perioada 18-21 noiembrie 2024.
	În anul 2024, I.N.M. a găzduit două seminare E.J.T.N. în domeniul dreptului european al achizițiilor publice („Eu Public Procurement”) şi protecției consumatorilor („Protection of Consumers in the light of the EU Law and E-Commerce”). 
B. Reţeaua Euro-Arabă de Formare Judiciară (E.A.J.T.N.)
În calitate de membru E.A.J.T.N., I.N.M. a contribuit prin selectarea de participanţi şi propunerea unui formator pentru  seminarul cu tema „Judicial ethics in Europe and the Arab world: a comparative overview”, organizat de E.A.J.T.N. în colaborare cu Şcoala de Magistratură din Italia (S.S.M.), în perioada 07 - 08.03.2024, la Napoli, s-a implicat în diseminarea informaţiilor privind workshopul EAJTN cu tema „Digital Training” organizat în format online, în data de 23 iulie 2024, la care au participat formatori și personal din cadrul I.N.M. şi a selectat participanţi pentru workshopul cu tema „The Fight against human trafficking" organizat în data de 26 noiembrie 2024.    
De asemenea, I.N.M. a fost reprezentat la Adunarea Generală E.A.J.T.N., organizată în acest an în colaborare cu Centrul de studii juridice și de formare profesională judiciară din Olanda (S.S.R.), în perioada 02 – 04.12.2024, la Amsterdam. 
C. Organizaţia Internaţională de Formare Judiciară (I.O.J.T.)
Institutul Naţional al Magistraturii a fost reprezentat la cea de 11-a ediție a Conferinței Internaționale pentru Formare Judiciară, organizată în perioada 03 - 07.11.2024, la Seul, eveniment care a reunit 200 de reprezentanți ai instituțiilor de formare judiciară din peste 50 de state. Tematica din acest an s-a concentrat pe impactul inteligenței artificiale asupra sistemelor judiciare, din perspectiva oportunităților de eficientizare a activității acestora și a provocărilor legate de independența justiției, protecția drepturilor omului, libertatea de exprimare și statul de drept. 
D. Reţeaua Instituţiilor de Formare Judiciară din Sud-Estul Europei 
În calitate de membru în Reţeaua Instituţiilor de Formare Judiciară din Sud-Estul Europei, constituită sub egida Consiliului Cooperării Regionale (R.C.C.), I.N.M. a participat la cea de-a 8-a reuniune anuală, organizată în data de 10 decembrie 2024, la Ljubljana, care a abordat aspecte legate de criminalitatea informatică și rolul inteligenței artificiale în sistemele judiciare din Europa de Sud-Est.
[bookmark: _Toc187824359]I.5.2. Activități derulate în cadrul componentei de formare inițială 
A. Concursul internațional THEMIS 2024 
Cea de a XIX-a ediție a Competiției THEMIS a fost câștigată, pentru a 5-a oară în decursul ultimilor 13 ani, de către o echipă a României. Marea finală s-a desfășurat la Napoli, în Italia, în perioada 2 – 6.12.2024, cu participarea a altor șapte echipe din Franța, Germania, Grecia și Spania. Ca urmare a acestei victorii a echipei române, ultima etapă a viitoarei ediții a competiției, în anul 2025, va fi găzduită de către Institutul Național al Magistraturii.
[bookmark: _Hlk117078008][bookmark: _Hlk122093296]La concursul internațional THEMIS 2024, ediția a XIX-a, din partea I.N.M. au participat patru echipe de auditori de justiție, după cum urmează: o echipă în cadrul Semifinalei B – EU an European Administrative Law (02 – 05.07.2024 - Utrecht, Țările de Jos), două în cadrul Semifinalei C – EU and European Civil Procedural Law (24 – 28.06.2024 - Roma, Italia) și cea de a patra, în cadrul Semifinalei D – categoria Judicial Ethics and Proffesional Conduct (16 – 19.07.2024 – Trier, Germania). Echipa calificată în Marea finală a concurat în cadrul Semifinalei C, obținând locul I în secțiunea respectivă. 
Coordonarea și îndrumarea echipelor participante sunt asigurate de către formatori ai Institutului Național al Magistraturii. 
B. Programul de schimb dedicat auditorilor de justiție și tinerilor magistrați europeni (AIAKOS) 
În anul 2024, Institutul Național al Magistraturii a asigurat desfășurarea a două sesiuni ale programului de schimb AIAKOS dedicat auditorilor de justiție și tinerilor judecători și procurori, organizat de Rețeaua Europeană de Formare Judiciară (E.J.T.N./R.E.F.J.), cu participarea unui număr total de 69  auditori de justiție români, din care 42 în prima etapă (mai 2024), iar 27 în cea de a doua etapă (noiembrie 2024).
Astfel, în cadrul sesiunii din primăvară, I.N.M. a primit, în perioada 27 – 31.05.2024, vizita unui grup alcătuit din 38 de viitori/tineri judecători și procurori din Cehia, Germania, Grecia, Malta, Olanda, Polonia, Spania și Ungaria, cărora li s-au alăturat, pe parcursul activităților, și auditori de justiție români. Agenda programului a inclus sesiuni de intercunoaștere, activități care au avut drept scop familiarizarea participanților cu sistemele judiciare ale statelor reprezentate, ateliere de lucru dedicate jurisprudenței Curții Europene a Drepturilor Omului, ateliere de judgecraft și soft skills, precum și dezbateri și studii de caz în domeniul criminalisticii, precum și vizite la Direcția de Investigare a Infracțiunilor de Criminalitate Organizată și Terorism (D.I.I.C.O.T.) și la Tribunalul București, unde a fost facilitată participarea la ședințe de judecată. Toate aceste activități au fost susținute și coordonate de formatorii Institutului. În perioada 13 – 17.05.2024, 42 de auditori de justiție români s-au deplasat la instituțiile de formare din statele europene partenere în program – Germania, Grecia, Italia, Lituania, Olanda, Polonia, Spania și Ungaria, implicându-se în activități similare. 
[bookmark: _Hlk180145729][bookmark: _Hlk117077492]A doua etapă a programului s-a desfășurat în intervalul 04 – 08.11.2024. I.N.M. a găzduit un grup de 26 de viitori judecători și procurori europeni din Belgia, Franța, Italia, Olanda, Polonia și Portugalia, interval în care auditorii de justiție români selectați în program au fost implicați, de asemenea, în activitățile organizate la nivel local. În perioada 18 – 21.11.2024, un număr de 27 de auditori de justiție români s-au deplasat în statele partenere - Austria, Bulgaria, Belgia, Franța, Germania, Italia, Portugalia și Polonia. 
C. Școli de vară E.J.T.N.
În perioada de referință, 14 auditori de justiție au participat la Școli de vară organizate de către E.J.T.N., având posibilitatea de a-și îmbogăți cunoștințele juridice, într-o manieră practică și dinamică, după cum urmează:
· în perioada 22 – 26.07.2024, 5 auditori de justiție au participat la Summer School in Linguistics in Criminal Matters – SLI/2024/02, desfășurată la Cracovia, Polonia;
· în perioada 26 – 30.08.2024, 9 auditori de justiție au participat la Summer School în Linguistics in Civil Matters – SLI/2024/03, desfășurată la Budapesta, Ungaria.
D. Alte activități
· În perioada 22 – 24.05.2024, 2 auditori de justiție și 1 formator I.N.M. au participat la un program internațional de formare în domeniul drepturilor omului, destinat viitorilor judecători și procurori, desfășurat la Skopje, Macedonia de Nord. Evenimentul a fost organizat de Academia de Justiție din Turcia în colaborare cu Agenția Turcă de Cooperare și Coordonare/Turkish Cooperation and Coordination Agency (T.I.K.A.), precum și cu Academia pentru judecători și procurori din Macedonia de Nord și a cuprins activități de formare, precum și o competiție de prezentări susținute de fiecare echipă participantă, în materia jurisprudenței Curții Europene a Drepturilor Omului. Au participat 10 echipe provenind din Albania, Bosnia și Herzegovina, Croația, Muntenegru, Macedonia de Nord, Serbia și Turcia. Prezentările au fost evaluate de un juriu internațional, echipa formată din auditorii români clasându-se pe locul al IV-lea;
· Un auditor de justiție din anul al II-lea a participat la „Programul de schimb de candidați judecători-procurori/asistenți vorbitori de limba turcă”, organizat de către Departamentul de Relații Externe al Academiei de Justiție din Turcia, în cooperare cu Directoratul pentru Cetățenii Turci din Străinătate și Comunitățile Înrudite (Y.T.B.), în perioada 21 – 29.09.2024, la Ankara.
[bookmark: _Toc187824360]I.5.3. Contribuția la asigurarea componentei internaționale a formării judecătorilor și procurorilor
În cadrul acestei componente, I.N.M. a continuat să faciliteze participarea judecătorilor și procurorilor la activități organizate de diverși parteneri externi. 
A. [bookmark: _Hlk180136404][bookmark: _Toc40700018]Programul de schimb al autorităților judiciare coordonat de E.J.T.N.
[bookmark: _Hlk180136450][bookmark: _Hlk180137808]Programul presupune un schimb de magistrați și formatori între statele implicate, în cadrul unor stagii cu o durată de 3, 5 sau 10 zile lucrătoare, la instanțe/parchete şi stagii de lungă durată în cadrul unor instituții europene.
În cursul anului 2024, la diferitele componente ale programului au participat, în total,  119 magistrați şi formatori români, după cum urmează: 
· 77 de judecători și procurori în schimburi care includ stagii la instanțe/parchete din alte state, cu durata de 10 sau 5 zile;
· 5 formatori în componenta programului dedicată acestora; 
· 3 magistrați în schimburi specializate;
· 8 judecători și procurori în schimburi dedicate conducătorilor de instanțe și parchete;
· 17 judecători și procurori, în cadrul componentei de schimburi bilaterale;
· 2 judecători în cadrul un stagiu cu durata de 1 an la Curtea Europeană a Drepturilor Omului, 2 judecători într-un stagiu cu durata de 1 an la Curtea de Justiție a Uniunii Europene, 2 procurori  într-un stagiu cu durata de 3 luni la EUROJUST şi 2 procurori și 1 judecător în stagii cu durata de 6 luni la Parchetul European (E.P.P.O.).
Ca urmare a unor restricţii vizând bugetul E.J.T.N., o parte dintre stagiile programate pentru a doua jumătate a anului 2024 au fost reprogramate în anul 2025, iar altele au fost anulate.
De asemenea, 25 de magistrați români au fost selectați la vizite de studiu cu durata de 2 sau 3 zile la Curtea Europeană a Drepturilor Omului, Curtea de Justiție a Uniunii Europene, EUROJUST, EPPO, Institutul Max Planck și alte instituții ale Uniunii Europene - Comisia Europeană, Consiliul Uniunii Europene, Parlamentul European, Autoritatea Europeană pentru Protecția Datelor (A.E.P.D.) și Oficiul European de Luptă Antifraudă (O.L.A.F.).
În cadrul programului de schimb derulat de E.J.T.N., 86 de magistrați și formatori din țările membre E.J.T.N. au fost alocați pentru desfășurarea de stagii în România, după cum urmează: 49 de judecători și 21 de procurori în cadrul componentei de schimburi de magistrați; 2 judecători în schimburi specializate; 2 judecători și 2 procurori în cadrul componentei rezervate conducătorilor de instanțe și parchete, 5 formatori în cadrul componentei dedicate acestora şi 5 magistrați în schimburi bilaterale.
În perioada septembrie - octombrie 2024 au fost lansate proceduri de selecţie pentru componentele Programului de schimb 2025 (stagii de lungă şi scurtă durată, stagii bilaterale), pentru care au fost înregistrate, în total, 528 de înscrieri din partea magistraţilor şi formatorilor români, rezultatele preselecţiilor la nivel naţional fiind comunicate E.J.T.N. în vederea realizării alocării finale. 
B. Calendarul de activități E.J.T.N. 2024
Pentru a veni în întâmpinarea nevoilor de formare ale magistraților, în cadrul componentei de formare internațională, în cursul anului 2024 au fost lansate două proceduri ample de selecție, menite să acopere întreaga ofertă de activități de formare organizate de E.J.T.N. (Catalogul E.J.T.N.) şi de către membrii E.J.T.N. (Catalogul Plus), deschise participării judecătorilor şi procurorilor români. Astfel, în plus faţă de cele 25 de activități de formare E.J.T.N. lansate în luna decembrie 2023, I.N.M. a lansat, în luna martie 2024, selecții pentru 31 de activități de formare, planificate în perioada martie - iulie 2024, în luna iulie fiind lansate selecții pentru restul de 58 de activități de formare, programate în perioada septembrie - decembrie 2024. Magistrații au avut ocazia de a formula maxim 5 opțiuni, prin intermediul aplicației electronice puse la dispoziție de Institut. În total, în cadrul celor două proceduri, a fost înregistrat un număr de 1.459 de opțiuni, din partea a 368 de magistrați. 
În cursul anului 2024, au fost înregistrate la activități incluse în Catalogul E.J.T.N. şi Catalogul Plus, 231 de participări ale magistraților români, formatorilor și coordonatorilor de activități din cadrul I.N.M.. 
La rândul său, I.N.M. a deschis participării magistraților europeni, în Catalogul Plus, trei seminare de formare în domeniul englezei juridice, dintre care două dedicate limbajului juridic în domeniul cooperării în materie civilă și unul limbajului juridic în domeniul cooperării în materie penală, la care au participat, în total, 26 de magistrați europeni şi 32 de magistrați români.
Pe fondul restricțiilor privind bugetul E.J.T.N., activitățile programate în a doua jumătate a anului 2024 în Catalogul E.J.T.N. s-au desfășurat în format online, iar pentru cele incluse în Catalogul Plus finanțarea participării magistraților străini a fost anulată. 
C. Cooperarea cu Academia de Drept European de la Trier (E.R.A.) 
În cadrul colaborării cu Academia de Drept European de la Trier, I.N.M. a găzduit, în perioada 7 – 9.10.2024, workshop-ul cu tema „Legislația europeană şi românească privind protecția naturii”, organizat în cadrul Programului „Cooperare cu judecătorii naționali în domeniul dreptului mediului”, finanțat de Uniunea Europeană şi implementat de E.R.A., activitate la care au participat 26 de judecători şi procurori români.
De asemenea, Institutul a fost implicat, în calitate de partener asociat, în selecția judecătorilor şi procurorilor la o serie de activități de formare organizate de E.R.A. în cadrul unor proiecte cu finanţare europeană, în domeniul dreptului Uniunii Europene, combaterii discriminării, egalității de gen şi dreptului european al mediului, în diseminarea informațiilor referitoare la oportunități de formare în cadrul altor proiecte derulate de E.R.A., precum şi de resurse online de formare accesibile în mod gratuit membrilor sistemului judiciar.  
În total, în anul 2024 au fost înregistrate 53 de participări ale magistraților români la activități de formare organizate de E.R.A., la București, Trier sau în statele partenere.
D. [bookmark: _Hlk180141219]Cooperarea cu Programul HELP al Consiliului Europei
[bookmark: _Hlk178932818]În cadrul cooperării cu Programul Consiliului Europei (CoE) pentru formarea juriștilor în domeniul drepturilor omului (HELP), I.N.M. a continuat să faciliteze participarea magistraților români la cursurile dezvoltate de HELP, precum şi formarea formatorilor I.N.M. ca tutori HELP. În acest context, în perioada 17-18.06.2024, în parteneriat cu Programul HELP, I.N.M. a organizat evenimente de lansare a două cursuri traduse în limba română şi adaptate contextului național: „Interacțiunea dintre Convenția Europeană a Drepturilor Omului și Carta Drepturilor Fundamentale a Uniunii Europene”, respectiv „Motivarea deciziilor judiciare și drepturile omului”. Dintre participanţii înscrişi la primul curs, 27 au finalizat cu succes toate modulele.  Cel de-al doilea curs a fost deschis participării magistraților numiți în baza art. 63 din Legea nr. 303/2022 privind statutul judecătorilor și procurorilor, ca parte a programului de formare, şi a înregistrat 262 de înscrieri din partea judecătorilor şi procurorilor, 230 dintre aceștia parcurgând cu succes toate modulele. Cursurile au fost tutorate de formatori cu normă întreagă ai Institutului. În data de 26 noiembrie 2024, INM a organizat evenimentul de lansare națională a cursului HELP „Sănătatea mintală şi drepturile omului”. Cursul a fost dezvoltat în anul 2024 în cadrul Proiectului „Protecția drepturilor omului în biomedicină I” şi urmărește formarea profesioniștilor din domeniul juridic și din sănătate în protecția drepturilor persoanelor cu probleme de sănătate mintală. La eveniment au participat 25  de magistraţi şi auditori de justiţie, care vor urma cursul sub îndrumarea tutorilor HELP.
De asemenea, I.N.M. a facilitat participarea unui formator cu normă întreagă al Institutului la o sesiune de formare a tutorilor HELP, desfășurată la Strasbourg, în perioada 9 – 10.09.2024, precum şi participarea aceluiaşi formator şi a unui magistrat la evenimentul de lansare a cursului „Judges Upholding the Rule of Law”, dezvoltat de HELP în colaborare cu E.J.T.N., organizat în perioada 17-18 decembrie 2024, şi a diseminat informații referitoare la portofoliul de cursuri HELP, precum şi la evenimente de lansare transnaționale a cursurilor dezvoltate în domeniul medierii, combaterii traficului de ființe umane şi statului de drept, la care au participat 2 magistraţi.
În calitate de membru al Rețelei, I.N.M. a fost reprezentat la Conferința anuală a Rețelei HELP, organizată la Strasbourg, în perioada 04-05.07.2024, precum şi la reuniunea Consiliului Consultativ HELP, desfășurată în format online, în data de 30 septembrie 2024. 
E. Alte activități de formare internaționale
În cadrul relațiilor stabilite cu instituții de formare și parteneri internaționali, I.N.M. a participat la reuniuni, a derulat proceduri de selecție a participanților și a diseminat informații privind programe și activități de formare organizate de Școala de Magistratură din Franța (E.N.M.), Şcoala Superioară de Magistratură din Italia (S.S.M.),  Institutul European de Administrație Publică (E.I.P.A.), Academia Internațională de Poliţie de la Budapesta (I.L.E.A.), Agenția Uniunii Europene pentru Formare în Materie de Aplicare a Legii (C.E.P.O.L.), Proiectul RINSE (Reducing Illicit Seizures and Confiscations in Europe) finanţat de Uniunea Europeană, Institutul C.E.E.L.I., Centrul de Cooperare Judiciară al Institutului Universitar European (E.U.I.), Oficiul European de Brevete (E.P.O.).
În total, la activitățile organizate de diverși parteneri internaţionali au fost înregistrate, în anul 2024, 43 de participări din partea magistraților români. 
De asemenea, Institutul Naţional al Magistraturii a fost reprezentat, în anul 2024, la următoarele evenimente internaționale: conferinţa privind relaţia dintre profesiile juridice şi media, organizată la Sarajevo, în perioada 21 - 22 octombrie 2024; reuniuni ale Grupului de lucru „International Moot Court Event on Anti-Money Laundering”, organizate de Institutul Internațional de Justiție Penală și Drepturile Omului din Siracuza; întâlnirea anuală de coordonare şi planificare a Reţelei instanţelor competente în materia azilului organizată de Agenţia Uniunii Europene pentru Azil (EUAA); conferința organizată de Comisia Europeană „European Judicial Training Conference 2024: European Judicial Training: Supporting the Digitalisation of Justice”; conferinţa de închidere a proiectului „CJEU Hearings’ Recording as a Judicial Training Tool”, derulat în parteneriat de către Comisia Europeană, Curtea de Justiție a Uniunii Europene, E.J.T.N. şi Consiliul Barourilor Europene (C.C.B.E.), proiect în cadrul căruia au fost dezvoltate șase videoclipuri educaționale care privesc organizarea, competențele  şi procedurile în faţa C.J.U.E. şi ale Tribunalului U.E. şi procedura trimiterii preliminare. Totodată, I.N.M. a participat la misiunea de bune practici privind îmbunătățirea formării profesionale și aspecte de digitalizare la nivelul sistemului judiciar, desfășurată în cadrul proiectului Formarea profesională și consolidarea capacității la nivelul sistemului judiciar, organizată cu sprijinul Consiliului General al Puterii Judiciare și al Ministerului Justiției din Spania, la misiunea de formare în domeniul tehnicilor de audiere a minorilor, organizată în cadrul aceluiași proiect, cu sprijinul E.N.M., precum şi  la conferința internațională cu tema „Judges under stress in Europe/Impactul stresului asupra judecătorilor în Europa”, organizată la inițiativa Administrației Instanțelor din Norvegia, toate activitățile fiind finanțate în cadrul Mecanismului Financiar Norvegian 2014-2021. 
De asemenea, I.N.M. a găzduit, în data de 05 aprilie 2024, Conferința de lansare a interfeței în limba română a bazei de date HUDOC – proiect realizat în parteneriat de Curtea Europeană a Drepturilor Omului, Consiliul Europei şi Institutul European din România, cu sprijinul Consiliului Superior al Magistraturii, iar în data de 11 aprilie 2024, Conferința cu tema „C-PROC: 10 ani de cooperare pentru consolidarea capacităților în domeniul criminalității informatice între România și Consiliul Europei”, eveniment organizat de Biroul Cybercrime al Consiliului Europei (C-PROC). 
În calitate de membru al Grupului de lucru pe probleme de proprietate intelectuală (G.L.P.P.I.), Institutul a găzduit, în data de 27 noiembrie 2024, conferința cu tema „Concurenţa neloială şi protecţia semnelor distinctive”. Evenimentul a fost organizat de G.L.P.P.I., cu sprijinul Asociaţiei Ştiinţifice de Dreptul Proprietăţii Intelectuale, Asociaţiei Române de Dreptul Concurenţei şi al Departamentului de Justiţie al SUA şi a reunit peste 80 de participanţi: magistraţi, consilieri juridici, avocaţi şi consilieri în proprietate industrială. 
[bookmark: _Toc187824361]I.5.4. Cooperarea cu Institutul Național al Justiției (I.N.J.) din Republica Moldova
	În ședința Comisiei nr. 4 – Relații internaționale şi programe din cadrul Consiliului Superior al Magistraturii din data de 11 aprilie 2024 a fost aprobată continuarea implicării I.N.M. în programul de cooperare care vizează susținerea procesului de reformă a sistemului de justiție din Republica Moldova. Liniile de cooperare agreate în urma discuțiilor cu partenerii de proiect au vizat continuarea facilitării participării judecătorilor şi procurorilor din Republica Moldova la activități de formare organizate de I.N.M. în cadrul Programului de formare continuă la nivel centralizat aprobat pentru anul 2024, contribuția cu formatori I.N.M. la activități de formare organizate la Chișinău, în domeniile acquis-ului Uniunii Europene şi motivării hotărârilor judecătorești, precum şi organizarea a două sesiuni de formare la București, cu participarea magistraților români şi a celor din Republica Moldova, pe tematici privind comunicarea şi rolul magistratului național în aplicarea acquis-ului comunitar.
În acest context, în perioada 19 – 20.09.2024, un formator I.N.M. a susținut la sediul I.N.J. două sesiuni de formare având ca temă „Instituțiile Uniunii Europene şi procesul decizional la nivelul Uniunii Europene”, respectiv „Uniunea Europeană și statul de drept”. La ambele sesiuni au participat audienți de justiție, formatori și personal I.N.J.. De asemenea, în perioada 11 – 12.11.2024, doi formatori I.N.M. au susţinut două sesiuni de formare la Chişinău, cu tema „Dezvoltarea abilităților de elaborare a actelor judecătorești/actelor procedurale”, dedicate audienţilor de justiţie I.N.J..
În cadrul aceluiaşi proiect, s-au desfăşurat la Bucureşti, în perioada 25 - 26.11.2024, respectiv 27 - 29.11.2024, două seminare având ca temă „Rolul magistratului naţional în aplicarea acquis-ului UE”, respectiv „Instrumente şi bune practici de comunicare”, la care au participat, în total, 30 de magistraţi din Republica Moldova şi 17 magistraţi români. Ambele evenimente au fost înscrise în Programul de formare continuă al I.N.M. aprobat pentru anul 2024. 
O altă linie de cooperare din cadrul proiectului a vizat deschiderea în vederea participării magistraţilor din Republica Moldova, formatorilor şi personalului I.N.J., de activităţi în format online în domeniile dreptului Uniunii Europene, dezvoltării de abilități non-juridice şi digitalizării, organizate de I.N.M., la care au fost înregistrate, în total, 7 participări.
Tot în cadrul relațiilor bilaterale de cooperare cu Republica Moldova, I.N.M. a primit, în data de 26 aprilie 2024, vizita unei delegații formată din membri ai Consiliului Superior al Magistraturii din Republica Moldova, eveniment ce a prilejuit reafirmarea disponibilității şi sprijinului reciproc în direcția consolidării proiectelor de cooperare viitoare, derulate atât în sfera formării inițiale, cât și în cea a formării continue.
În total, în anul 2024, au fost înregistrate 625 de participări ale auditorilor de justiție, magistraților și formatorilor români la activități de formare cu componentă internațională, iar 213 magistrați, formatori și auditori de justiție din alte state au participat la activități de formare organizate/coordonate de I.N.M.
Școala Națională de Grefieri
E.J.T.N.
Rețeaua Europeană de Formare Judiciară (E.J.T.N.) este o organizație înființată încă din anul 2000 la nivel european, care promovează și asigură formarea judiciară și schimbul de cunoștințe pentru un număr important de judecători, procurori și formatori, în principal în domeniul dreptului Uniunii Europene.
Începând cu anul 2021, prin Strategia 2021-2027 a E.J.T.N. s-a prevăzut noua axă de dezvoltare, în sensul extinderii formării la nivel european a personalului auxiliar din instanțe și parchete.
Cu ocazia Adunării Generale a E.J.T.N. (European Judicial Training Network) din 17 – 18.06.2021, S.N.G. a dobândit statutul de membru asociat al acestei rețele.
Dobândirea de către Școala Națională de Grefieri a statutului de membru asociat al E.J.T.N. a permis accesarea programelor internaționale de formare ale rețelei de către personalul auxiliar din instanțe și parchete, ceea ce a reprezentat un pas însemnat înainte în domeniul formării acestor profesioniști ai dreptului din țara noastră, a căror importantă contribuție la înfăptuirea unui act de justiție de calitate este de necontestat.
Participarea grefierilor români la evenimentele de formare judiciară organizate de către E.J.T.N. reprezintă un pilon important al formării acestora în mai multe domenii, precum cooperarea internaţională în materie civilă şi penală şi dreptul Uniunii Europene. Totodată, schimbul de informaţii privind atribuţiile de zi cu zi ale grefierilor din spaţiul european, procedurile judiciare existente la nivelul fiecărui stat membru reprezintă o oportunitate pentru grefierii români să se familiarizeze cu diferitele sistemele de drept în scopul îmbunătăţirii propriilor rezultate.
Pentru a-şi atinge aceste obiective, Școala Națională de Grefieri a fost reprezentată în cursul anului 2024 la Adunarea Generală Extraordinară E.J.T.N. ce a avut loc la Bruxelles, în perioada 12 – 13.06.2024, precum și la Adunarea Generală E.J.T.N. desfășurată online, în data de 24 septembrie 2024.
În cadrul celor două Adunări Generale E.J.T.N. din anul 2024, participanții au dezbătut cu precădere situația financiară a organizației, au fost aprobate conturile Rețelei pentru anul 2023 și a fost conturat planul de acțiune pentru anul 2024 în vederea surmontării dificultăților financiare.
În considerarea calității de membru în grupurile și subgrupurile de lucru E.J.T.N., Şcoala Națională de Grefieri a asigurat participarea, prin reprezentanți, la reuniunile de lucru ce au avut loc atât fizic, cât și online, pe parcursul anului 2024.
Astfel, S.N.G. a fost reprezentată la întâlnirea Punctelor Naționale de Contact, urmată de întâlnirea Grupului de lucru dedicat Programului de schimburi E.J.T.N., ce a avut loc în perioada 20 – 22.03.2024, în Barcelona, Spania. În cadrul celor două evenimente au fost discutate aspecte legate de activitatea grupului de lucru în anul 2024 și au fost planificate activitățile ce urmează să se desfășoare în anul 2025. Au fost atinse, printre altele, subiecte referitoare la nevoile de formare ale grefierilor, iar reprezentantul S.N.G. va face parte dintr-un grup ”Ad-hoc” pentru redactarea unor bune practici referitoare la schimburile judiciare dedicate grefierilor.
În perioada 17 – 18.10.2024 a avut loc cea de-a doua întâlnire a Grupului de lucru dedicat Programului de Schimburi E.J.T.N., online, cu participarea reprezentantului S.N.G.. Cu acest prilej, au fost dezbătute în principal aspecte privind situația schimburilor desfășurate în anul 2024 și planificarea acestora pentru anul 2025.
De asemenea, au fost organizate două întâlniri extraordinare ale acestui grup de lucru, în lunile august și septembrie 2024, fiind dezbătut statusul activităților planificate în a doua jumătate a anului 2024, respectiv lansarea înscrierilor pentru schimburile ce se vor desfășura în anul 2025.
Având în vedere activitatea principală a Grupului de lucru dedicat Programului de Schimburi E.J.T.N., respectiv aceea de a crea cadrul pentru realizarea schimburilor de experiență și a vizitelor de studiu, Școala Națională de Grefieri a facilitat participarea, în cursul anului 2024, a unui număr însemnat de grefieri români în cadrul acestor activități, după cum urmează:
[bookmark: _Hlk178858148]În cadrul „Programului de schimburi generale pentru grefieri” pentru anul 2024 (ST/GEN-CS/2024) au participat 16 grefieri români, în cadrul schimburilor de grup ori individuale la instanţe și parchete, după caz, din Italia, Finlanda, Spania, Portugalia, Grecia, Ungaria, Polonia, Croația, Franța, Lituania, Germania, în perioada ianuarie - noiembrie 2024. De asemenea, în cursul anului 2024, un număr de 16 grefieri străini au fost primiţi la instanţele judecătoreşti şi la parchetele din România în cadrul schimburilor generale de grup şi individuale adresate grefierilor.
În cadrul „Programului de schimburi pentru grefierii formatori” pentru anul 2024 (ST/TRAINER/2024) au participat 3 grefieri români, în cadrul schimburilor de grup la instanţe din Olanda, Cehia și Portugalia, în perioada ianuarie - septembrie 2024. Schimburile vizează familiarizarea formatorilor grefieri cu sistemele judiciare din alte state, precum şi schimbul de bune practici în domeniul formării şi al activității grefierilor, ca personal auxiliar din justiție.
Totodată, în luna iunie 2024, 4 grefieri formatori străini au fost primiţi la Şcoala Naţională de Grefieri în cadrul programului de schimburi pentru grefierii formatori.
În cadrul „Programului de schimburi pentru grefierii cu funcții de conducere” pentru anul 2024 (ST/LEADER/2024), un număr de 3 grefieri străini au fost găzduiți, pentru o săptămână, la o instanță din România (Curtea de Apel București).
În cadrul „Programului de schimburi specializate pentru grefieri” pentru anul 2024 (ST/SPE/2024) au participat 5 grefieri români, în cadrul schimburilor de grup ori individuale la instanţe din Germania, Italia şi Portugalia, în perioada ianuarie - septembrie 2024. Totodată, în cursul anului 2024, 5 grefieri străini au fost primiţi la instanţele şi la parchetele din România în cadrul schimburilor specializate de grup şi individuale.
În cadrul vizitelor de studiu organizate de E.J.T.N. la Curtea de Justiţie a Uniunii Europene (C.J.U.E.), Curtea Europeană a Drepturilor Omului (C.E.D.O.), instituţiile europene (Parlamentul European, Comisia Europeană), Agenția Europeană a Drepturilor Omului (F.R.A.), precum și la Conferința de la Haga privind Dreptul Internațional Privat (E.C.C.H.), în perioada ianuarie - noiembrie 2024, au participat 13 grefieri români. Organizate pentru grupuri de participanți de diferite naționalități, vizitele de studiu oferă beneficiarilor informații despre funcționarea și procedurile instituțiilor gazdă.
Școala Națională de Grefieri a fost reprezentată și la întâlnirea Grupului de lucru E.J.T.N. „Programe”, care a avut loc la Paris, în perioada 29 – 30.04.2024, unde s-au discutat aspecte ce au rezultat din întâlnirile de lucru ale subgrupurilor E.J.T.N. și s-au luat decizii cu privire la activitatea desfășurată de toate aceste subgrupuri de lucru. Principalele puncte de discuție au vizat chestiuni legate de digitalizare, elaborarea catalogului online de activități pentru anul 2025; s-au evidențiat nevoile de formare pentru anul 2025 și a fost prezentat progresul în legătură cu organizarea celei de a treia ediții a Judges@Europe Forum.
	În perioada 08 – 09.10.2024 s-a desfășurat a doua întâlnire a grupului de lucru E.J.T.N. „Programe”, online, la care a participat și un reprezentant al Școlii Naționale de Grefieri. Au fost prezentate motivele transformării seminarelor face-to-face din a doua jumătate a anului 2024 în sesiuni de formare online, respectiv apariția unor dificultăți financiare și a fost dezbătută necesitatea luării și a altor astfel de măsuri pentru diminuarea cheltuielilor în perioada următoare. A fost făcută o sinteză a tuturor activităților de formare ce urmează să aibă loc în anul 2025, fiind abordate câteva chestiuni care au privit exclusiv pregătirea grefierilor, legate de asigurarea posibilității participării la cât mai multe activități, şi s-a luat decizia ca o activitate de pregătire să fie dedicată exclusiv acestora. S-a amintit din nou importanța pe care Comisia Europeană o acordă digitalizării, stabilindu-se că, în perioada următoare, pentru E.J.T.N. formarea în acest domeniu va avea o importanță sporită.
Școala Națională de Grefieri a fost reprezentată și la întâlnirea subgrupului de lucru E.J.T.N. în materie civilă, care a avut loc la Bruxelles, în perioada 18 – 19.03.2024. 
În cadrul acestei întâlniri au fost abordate mai multe chestiuni de natură organizatorică, au fost trecute în revistă activitățile ce urmează a se desfășura în cursul anului 2024, s-a discutat despre implementarea unor noi metode de formare, precum ,,blended learning” (îmbinarea pregătirii online cu pregătirea face-to-face) și despre importanța colaborării E.J.T.N. cu alte instituții europene. 
	Cea mai importantă activitate a subgrupului a constat în creionarea catalogului de activități de formare în materie civilă, aferent anului 2025. Școala Națională de Grefieri și-a asumat coordonarea unui seminar de 2 zile în această materie, respectiv seminarul cu denumirea ,,Service of documents & taking of evidence abroad with a focus on digitalization”, urmând ca în luna martie 2025 să se decidă dacă acest seminar se va desfășura face-to-face sau în format online. De asemenea, S.N.G. va coordona în anul 2025 webinarul cu tema ,,Electronic Service of Documents and Videoconference hearings”.
Un reprezentant al Școlii Naționale de Grefieri a participat și la întâlnirea subgrupului de lucru E.J.T.N. în materie civilă care a avut loc, online, în data de 25 septembrie 2024. În esență, în cadrul acestei întâlniri au fost prezentate deciziile adoptate de către organele de conducere ale Rețelei, s-a subliniat din nou importanța digitalizării și a strategiei pe care E.J.T.N. urmează să o implementeze în acest sens. Totodată, au fost analizate activitățile desfășurate în anul 2024 și a fost finalizat calendarul activităților pentru anul 2025 în materie civilă.
În perioada 29.02 – 01.03.2024, un reprezentant al Departamentului Relații Internaționale a participat la întâlnirea online cu membri E.J.T.N. ai subgrupului de lucru dedicat justiției în materie penală, în cadrul căreia au fost repartizate coordonatorilor activitățile care urmează să se desfășoare în anul 2025.
De asemenea, în perioada 23 – 24.09.2024, un reprezentat S.N.G. a participat la întâlnirea grupului de lucru, întrunit online, în care au fost discutate aspectele organizatorice privind seminarul ce va avea loc în data de 02 – 03.12.2024 – „Victim’s Rights in the EU in practice: violence against women and children sexual abuse”, organizat de Institutul Naţional al Magistraturii, cu sprijinul Şcolii Naţionale de Grefieri. Totodată, au fost planificate evenimentele care vor fi organizate în anul 2025 în materie penală. 
În privința seminarelor organizate sub egida Grupului de lucru „Programe”, în cadrul acțiunilor de formare propuse de subgrupurile de lucru, în cursul anului 2024 Școala Națională de Grefieri a preselectat 61 de grefieri români în vederea participării la diverse seminare. Dintre aceștia, 23 grefieri au participat la acțiunile de formare în perioada 01.01 – 31.12.2024, în urma selecției finale organizate de E.J.T.N., în raport cu numărul de locuri puse la dispoziție pentru grefieri din statele membre ale U.E..
În data de 15 februarie 2024 a avut loc, online, prima întâlnire a Grupului de lucru „Lingvistic” E.J.T.N., în cadrul căreia au fost repartizate activitățile pentru anul 2024, precum și activitățile care se vor organiza în anul 2025 în acest domeniu. De asemenea, au fost discutate aspectele organizatorice privind conferința organizată de Institutul Naţional al Magistraturii, cu sprijinul Şcolii Naţionale de Grefieri, în luna septembrie 2024.
A doua întâlnire a Grupului de lucru „Lingvistic”, întrunit online, a avut loc în data de 19 septembrie 2024, în cadrul căreia au fost planificate evenimentele ce vor fi organizate în domeniu în 2025. În lista de rezervă a evenimentelor care se vor organiza în format face-to-face în anul 2025 a fost trecută conferința care trebuia organizată de Institutul Naţional al Magistraturii, cu sprijinul Şcolii Naţionale de Grefieri, în luna septembrie a anului 2024, amânată din motive financiare.
În perioada 22 – 23.02.2024, la Salonic, Școala Națională de Grefieri a jucat un rol semnificativ ca membru asociat în organizarea discuțiilor Grupului de lucru „Metode de Formare Judiciară” sub egida E.J.T.N.. Întâlnirea a inclus prezentarea unui videoclip elaborat de doi reprezentanți ai Școlii, destinat responsabililor de formare din cadrul E.J.T.N., stabilindu-se totodată inițiativele grupului pentru anul 2025.
În intervalul 26 – 27.09.2024 s-a desfășurat online a doua conferință a Grupului de lucru dedicat metodelor de formare judiciară. Aceasta a cuprins o revizuire a activităților anului 2024 și a planurilor pentru 2025, inclusiv detaliile unui webinar pe care S.N.G. îl va organiza în 2025. S-au abordat, de asemenea, etapele preliminare pentru efectuarea unui sondaj comparativ asupra metodelor de formare judiciară între membri, membrii asociați și observatorii E.J.T.N., cu suportul întregului grup de lucru, având contribuția activă a Școlii Naționale de Grefieri prin reprezentantul său.
În perioada 15 – 16.04.2024, la Paris, Școala Națională de Grefieri a fost prezentă la prima întâlnire a noului Grup de lucru dedicat Digitalizării. Cu această ocazie, reprezentantul S.N.G. a solicitat participarea activă în cadrul Subgrupului de lucru nr. 3, care se concentrează pe schimbul de bune practici în digitalizare și metodele de formare asociate. De asemenea, delegatul Școlii Naționale de Grefieri s-a angajat să dezvolte până în octombrie 2025 un tutorial audio-video care va ilustra cele mai eficiente practici pentru utilizarea e-codex, prevăzut a fi implementat începând cu mai 2025.
Suplimentar, urmând recomandările E.J.T.N., reprezentantul S.N.G. a participat la următoarele două inițiative axate pe formarea formatorilor:
· în luna iulie 2024, la Siracuza, într-un format interactiv face-to-face, inițiativa concentrându-se pe cadrul de implementare, instrumente și contextul utilizării inteligenței artificiale în sectorul judiciar;
· în luna octombrie 2024, în format online, inițiativa fiind focalizată pe aprofundarea și stăpânirea instrumentelor digitale de cooperare judiciară propuse de Comisia Europeană.
În intervalul 26 – 27.09.2024 s-a desfășurat online a doua conferință a grupului Digitalizare. În cadrul acestei întâlniri, s-au definitivat activitățile programate pentru anul 2025 și s-a transmis o descriere detaliată a tutorialului audio-video care va fi elaborat de reprezentantul Școlii Naționale de Grefieri în 2025.
La data de 07 octombrie 2024 a avut loc, online, a doua întâlnire a Punctelor Naționale de Contact dedicată Grupurilor de lucru Programe, Lingvistic și Metode de Formare Judiciară. În cadrul discuțiilor, au fost abordate aspecte referitoare la procedura de selecție a participanților pentru webinare, informarea participanților care nu sunt selectați să participe la seminare, precum și la participarea grefierilor în cadrul acțiunilor de formare coordonate de aceste grupuri de lucru. De asemenea, au fost discutate aspecte legate de oferta de găzduire și planificarea activităților pentru anul 2025. 
Proiecte coordonate de Academia de Drept European (E.R.A.)
La data de 22 martie 2022 a fost depusă în cadrul solicitării de propuneri a Comisiei Europene pentru co-finanțare prin Programul „Justiție” al Uniunii Europene (JUST-2022-JTRA) candidatura consorțiului coordonat de Academia de Drept European (E.R.A.) și Rețeaua Europeană de Formare Judiciară (E.J.T.N.) pentru dezvoltarea proiectului „Training court staff and bailiffs in cross-border civil and criminal law procedures” (Pregătirea profesională a grefierilor și a executorilor judecătorești cu privire la procedurile transfrontaliere în dreptul civil și dreptul penal).
Participarea Școlii Naționale de Grefieri în cadrul proiectului a fost aprobată de către Consiliul de conducere prin Hotărârea nr. 8/17.02.2022 și de către Plenul Consiliului Superior al Magistraturii prin Hotărârea nr. 43/17.03.2022.
Proiectul urmărește crearea unui „pachet de instruire” standardizat şi actualizat, precum și organizarea unei serii de seminare juridice și seminare de formare lingvistică pentru grefieri, în chestiuni de Drept civil și Drept penal al Uniunii Europene relevante pentru activitatea lor profesională. De asemenea, va oferi o platformă pentru schimbul de bune practici, informații și cunoștințe și pentru crearea de legături între personalul instanțelor din diferite State Membre ale Uniunii Europene.
Un nou element al acestui proiect este crearea unui instrument electronic autonom pentru limba engleză juridică în materie penală. Pe baza manualului dezvoltat, care a fost utilizat cu succes în timpul seriei de seminare lingvistice derulate în proiectele anterioare, această aplicaţie va oferi o posibilitate de învățare online interactivă. Scopul principal al aplicaţiei va fi de a ajuta utilizatorii care doresc să-şi îmbunătățească nivelul de limba engleză în acest domeniu de drept.
Ca rezultat, proiectul va contribui la îmbunătățirea cunoștințelor și abilităților personalului instanțelor şi parchetelor prin crearea unor materiale personalizate și prin asigurarea unei instruiri practice. Acesta va crește gradul de conștientizare și va spori încrederea profesioniştilor din Uniunea Europeană în utilizarea anumitor instrumente europene în materie civilă și penală, contribuind și la îmbunătățirea abilităților de comunicare în limba engleză. 
La acțiunile de formare din cadrul proiectului vor participa și un număr de aproximativ 37 de grefieri români.
În cursul anului 2024, Școala Națională de Grefieri a asigurat selecția unui număr de 33 de grefieri români în vederea participării la 10 acțiuni de formare, de cele mai multe ori numărul inițial alocat grefierilor români fiind suplimentat și cu grefierii aflați pe listele de rezervă, aceștia din urmă fiind invitați la rândul lor să participe la seminare.
Mecanismul Financiar Norvegian 2014-2021
Școala Națională de Grefieri participă, sub coordonarea Consiliului Superior al Magistraturii, la implementarea proiectului „Judicial Training and Capacity Building”, co-finanțat prin Programul Justiție aferent Mecanismului Financiar Norvegian 2014 - 2021.
În cadrul componentei proiectului privind formarea personalului auxiliar de specialitate din cadrul instanțelor judecătorești, în perioada martie - octombrie 2021 s-au derulat toate cele 20 acțiuni de formare, în format faţă în faţă, în total fiind instruiţi un număr de 308 grefieri. Sesiunile de formare au fost structurate pe două paliere – managementul activității grefierului de ședință la început de carieră (distinct, în materie civilă, respectiv penală), respectiv managementul activității grefierului după ședința de judecată - tehnici/standarde comune pentru redactarea încheierilor și a hotărârilor judecătorești, distinct, în materie civilă, respectiv în materie penală. De aceste acțiuni de formare au beneficiat grefieri din instanțele judecătorești, inclusiv grefieri la început de carieră, respectiv grefieri de ședință care au studii medii sau studii superioare juridice și care nu au absolvit cursurile S.N.G. și nici nu au o vechime mai mare de 5 ani în sistemul judiciar, pentru care activitățile de formare sunt concepute în așa fel încât să se urmărească înlăturarea disparităților de pregătire profesională față de absolvenții S.N.G. și de grefierii cu o vechime mai mare de 5 ani în sistemul judiciar.
În cadrul aceluiași proiect au fost achiziționate de către promotorul de proiect, Consiliul Superior al Magistraturii, o serie de echipamente IT destinate creșterii capacității logistice și operaționale a Școlii Naționale de Grefieri în susținerea acțiunilor sale de formare profesională, în perioada 2021 - 2022 fiind predate partenerului S.N.G. 3 video-proiectoare wireless și 15 laptopuri.
În luna septembrie a anului 2023 a fost semnat actul adițional nr. 9/2023 la Acordul de parteneriat nr. 47/11358/2016/12.04.2019, modificările vizând aspecte de natură financiară în ceea ce privește partenerul Școala Națională de Grefieri, constând în demararea procedurilor în vederea achiziționării unei multifuncționale cu opțiune de capsare. Aceasta a fost achiziționată în luna martie a anului 2024, fiind deja utilizată pentru organizarea concursului de admitere la Școala Națională de Grefieri, în mai 2024.
La data de 22 ianuarie 2024, a avut loc Conferinţa de progres, în cadrul căreia s-a evaluat progresul realizat de instituțiile partenere în implementarea activităților asumate.
Totodată, în luna martie 2024 a avut loc Conferința de închidere a proiectului „Formarea profesională și consolidarea capacității la nivelul sistemului judiciar” finanțat în cadrul Mecanismului Financiar Norvegian 2014 - 2021, în cadrul căreia au fost prezentate activitățile gestionate de Școala Națională de Grefieri.
	CiviLink: Connecting Borders through e-CODEX Judicial Training (Conectarea frontierelor prin formare judiciară e-CODEX)
În luna martie a anului 2024, Consiliul Superior al Magistraturii a aprobat solicitarea Școlii Naționale de Grefieri de a participa în calitate de partener beneficiar la proiectul „CiviLink: Connecting Borders through e-CODEX Judicial Training”, propus spre finanțare de Institutul Național al Magistraturii în cadrul apelului de proiecte „Call for proposals for action grants to support transnational projects on training of justice professionals covering civil law, criminal law or fundamental rights” (JUST-2024-JTRA), lansat de Comisia Europeană în decembrie 2023.
Proiectul a fost selectat pentru finanțare de Comisia Europeană, iar la sfârșitul lunii octombrie 2024 a fost semnat Acordul de Grant pe portalul EU Funding & Tenders.
[bookmark: _Toc187824362][bookmark: _Toc430867110][bookmark: _Toc430867111]I.6. Apărarea independenţei, imparţialităţii şi a reputaţiei profesionale
Consiliul Superior al Magistraturii este garantul independenței justiţiei, aspect consacrat atât la nivelul legii fundamentale, cât şi în art. 1 din Legea nr. 305/2022 privind Consiliul Superior al Magistraturii.
În îndeplinirea rolului său de garant al independenței justiţiei, Consiliul întreprinde demersuri nu doar pentru asigurarea independenței instituționale, ci şi pentru apărarea reputaţiei profesionale, a independenţei şi a imparţialităţii judecătorilor şi procurorilor. 
Independenţa judecătorului şi a procurorului reprezintă garanţia fundamentală a realizării actului de justiţie şi premisa statului de drept, respectarea garanţiilor de independenţă asigurând imparțialitatea în soluţionarea cauzelor. 
Publicul trebuie să aibă încredere în capacitatea judecătorilor şi procurorilor de a-și îndeplini funcțiile în mod independent şi imparțial, astfel că, ori de câte ori această încredere începe să fie erodată, percepţia publicului va fi diferită, fiind afectată cel puţin aparenţa de imparţialitate, dacă nu chiar independenţa sau imparţialitatea judecătorilor sau procurorilor ori chiar independenţa sistemului judiciar în ansamblul său.
Totodată, reputaţia profesională a judecătorilor şi procurorilor trebuie circumscrisă aceloraşi repere în scopul asigurării unui act de justiţie de calitate.
În acest scop, în situaţia în care anumite circumstanţe o impun, Consiliul Superior al Magistraturii întreprinde măsuri pentru oferirea unui cadru optim de desăşurare a activităţii judecătorilor şi procurorilor prin apărarea reputaţiei, a independenţei şi a imparţialităţii acestora, dar şi prin apărarea independenţei sistemului judiciar în ansamblul său. 
În mod corelativ, judecătorilor şi procurorilor din sistem le revine obligaţia integrităţii profesionale şi morale, aceasta conferind magistratului credibilitate şi siguranţă în exercitarea profesiei, autoritate în exprimarea opiniilor, cu precădere a celor profesionale, reprezentând, totodată, impresia pe care magistratul o creează în conştiinţa colectivă despre modul în care îşi exercită profesia.
Prin urmare, deplin conştient de rolul său esenţial în asigurarea unui sistem juridic bazat pe respectul statului de drept, în anul 2024, Consiliul Superior al Magistraturii a adoptat 16 astfel de hotărâri.
Secţia pentru judecători a Consiliului Superior al Magistraturii, în perioada ianuarie 2024 - decembrie 2024, a soluţionat 8 sesizări având ca obiect apărarea reputaţiei profesionale şi/sau a independenţei şi imparţialităţii judecătorilor. Au fost pronunţate 4 hotărâri de admitere şi 4 hotărâri de respingere, astfel:
1. Prin Hotărârea nr. 384/29.02.2024, Secţia pentru judecători a Consiliului Superior al Magistraturii, cu unanimitate, a hotărât apărarea independenței și imparțialității judecătorilor din cadrul Tribunalului Brașov, față de afirmaţiile formulate de unii consilieri din cadrul Consiliului Național pentru Soluționarea Contestațiilor (C.N.S.C.) în cadrul ședinței din 18 august 2023, publicate în articolele de presă din data de 06 decembrie 2023. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-36/2024.
2. Prin Hotărârea nr. 430/12.03.2024, Secţia pentru judecători a Consiliului Superior al Magistraturii a constatat, cu majoritate, încălcarea independenței judecătorilor față de opiniile exprimate în spațiul public de către primarul unui sector al Municipiului București și preluate ulterior în mass-media.
3. Prin Hotărârea nr. 1017/21.05.2024, Secţia pentru judecători a Consiliului Superior al Magistraturii a hotărât, cu unanimitate, că afirmațiile apărute în publicațiile online, în perioada 22 – 25.03.2024, prin care s-a întărit ideea imixtiunii politicului în justiție, cu referire atât la judecătorii care au pronunțat hotărârea judecătorească în dosarul înregistrat pe rolul Curții de Apel Târgu Mureș sub nr. 86/43/2023, menționați în articolele online, cât și la cei învestiți cu soluționarea dosarului nr. 28/43/2024, aflat pe rolul aceleiași instanțe, afectează independența și imparțialitatea acestora. Cu privire la cererea menţionată, verificările efectuate de Inspecția Judiciară au fost redate în Raportul Direcţiei de Inspecţie pentru judecători nr. 24-663/2024.
4. Prin Hotărârea nr. 1571/05.09.2024, Secţia pentru judecători a Consiliului Superior al Magistraturii a hotărât, cu majoritate, respingerea cererii de apărare a independenței și imparțialității formulate de domnul Lungu Cristian, judecător în cadrul Tribunalului Galați. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-1114.
5. Prin Hotărârea nr. 1572/05.09.2024, Secţia pentru judecători a Consiliului Superior al Magistraturii a hotărât, cu majoritate, respingerea cererii de apărare a reputației profesionale formulate de domnul Cotuț Doru Alexandru, judecător în cadrul Judecătoriei Reghin. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-1422.
6. Prin Hotărârea nr. 1716/03.10.2024, Secţia pentru judecători a Consiliului Superior al Magistraturii a hotărât, cu unanimitate, admiterea cererii privind apărarea reputației profesionale formulate de domnul judecător Antik Levente Farkas și de doamna judecător Țarcă Gabriela Ana din cadrul Curții de Apel Oradea, precum și publicarea soluției privind cererea de apărare a reputației perofesionale pe site-urile „Bursa.ro”, „Revista Presei pe Scurt și Ziare 24 on line”, www.libnet.ro. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-1547.
7. Prin Hotărârea nr. 1851/29.10.2024, Secţia pentru judecători a Consiliului Superior al Magistraturii a hotărât, cu unanimitate, respingerea cererii de apărare a reputației profesionale formulate de doamna Prahanca Emilia Maria, judecător în cadrul Judecătoriei Beiuș. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-1865.
8. Prin Hotărârea nr. 2433/17.12.2024, Secţia pentru judecători a Consiliului Superior al Magistraturii a hotărât, cu unanimitate, respingerea cererii de apărare a reputației profesionale formulate de domnul Miu Matei, fost judecător în cadrul Judecătoriei Caracal. Cu privire la cererea menţionată, verificările efectuate de Inspecția Judiciară au fost expuse în Raportul Direcţiei de Inspecţie pentru judecători nr. 24-886.
În aceeaşi perioadă de referinţă, 01.01 - 31.12.2024, Secţia pentru procurori a pronunțat 8 hotărâri având ca obiect cereri privind apărarea reputaţiei profesionale şi/sau a independenţei şi imparţialităţii procurorilor, dintre care 4 hotărâri de admitere și 4 hotărâri de respingere, astfel: 
1. Prin Hotărârea nr. 32/09.01.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât respingerea cererii de apărare a reputaţiei profesionale formulată de către domnul procuror Niţă Teodor din cadrul Parchetului de pe lângă Curtea de Apel Constanţa. Urmare a formulării cererii de către domnul procuror, aceasta a fost înaintată Inspecției Judiciare, care a întocmit Raportul Direcţiei de Inspecţie pentru procurori nr. 23-1711/2023.
2. Prin Hotărârea nr. 490/14.03.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât admiterea cererii de apărare a reputaţiei profesionale formulată de domnul Marius Ionuț Voineag, procuror șef al Direcției Naționale Anticorupție. Pentru efectuarea de verificări, cererea domnului procuror a fost înaintată Inspecției Judiciare, care a întocmit Raportul Direcţiei de Inspecţie pentru procurori nr. 24-288.
3. Prin Hotărârea nr. 491/14.03.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât apărarea independenței procurorilor din cadrul Parchetului de pe lângă Judecătoria Sectorului 1 București, precum și apărarea reputației profesionale a procurorului care instrumentează dosarul penal, ca urmare a declarațiilor exprimate în spațiul public de către primarul unui sector al Municipiului București.
4. Prin Hotărârea nr. 595/16.04.2024, Secţia pentru procurori a Consiliului Superior al Magistraturii, cu majoritatea voturilor membrilor prezenţi, a hotărât respingerea cererii de apărare a reputaţiei profesionale formulată de domnul Lascu Liviu Alexandru, prim procuror al Parchetului Militar de pe lângă Tribunalul Militar Cluj. Urmare a formulării cererii de către domnul procuror, verificările efectuate de Inspecția Judiciară au fost expuse în Raportul Direcţiei de Inspecţie pentru procurori nr. 24-271.
5. Prin Hotărârea nr. 743/03.06.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât admiterea cererii de apărare a reputației profesionale formulată de domnul Alex Florin Florența, procuror general al Parchetului de pe lângă Înalta Curte de Casație și Justiție.
6. Prin Hotărârea nr. 809/11.06.2024, Secţia pentru procurori a Consiliului Superior al Magistraturii, cu majoritatea voturilor membrilor prezenţi, a hotărât respingerea cererii de apărare a reputaţiei profesionale formulate de domnul Ardelean Cristian-Marius, procuror la Parchetul de pe lângă Tribunalul Bihor. Urmare a formulării cererii de către domnul procuror, a fost întocmit Raportul Direcţiei de Inspecţie pentru procurori nr. 23-963/2024.
7. Prin Hotărârea nr. 1175/01.10.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât respingerea cererii de apărare a reputaţiei profesionale formulată de domnul Florea Bogdan Daniel, procuror la Parchetul de pe lângă Judecătoria Găești. Urmare a formulării cererii de către domnul procuror, a fost întocmit Raportul Direcţiei de Inspecţie pentru procurori nr. 22-855.
8. Prin Hotărârea nr. 1176/01.10.2024, Secţia pentru procurori a Consiliului Superior al Magistraturii, cu unanimitatea voturilor membrilor prezenţi, a hotărât admiterea cererii de apărare a reputaţiei profesionale formulate de domnul Onea Lucian Gabriel, procuror în cadrul Direcției Naționale Anticorupție - Serviciul teritorial Ploiești. Urmare a formulării cererii de către domnul procuror, a fost întocmit Raportul Direcţiei de Inspecţie pentru procurori nr. 24-1076.
[bookmark: _Toc187824363][bookmark: _Toc375653690][bookmark: _Toc430867112]I.7. Raporturile Consiliului Superior al Magistraturii cu puterea legislativă şi cea  executivă
A. În cursul anului 2024, raporturile Consiliului Superior al Magistraturii cu Parlamentul României s-au concretizat, în principal, în avizarea propunerilor legislative aflate în dezbatere parlamentară, despre care se va face vorbire în cuprinsul Secţiunii 1 a Capitolului III, şi în exprimarea unor puncte de vedere faţă de o serie de propuneri legislative, atât de către Plen, cât şi prin intermediul comisiilor de specialitate.
Consiliul Superior al Magistraturii, prin comisiile sale de specialitate, a transmis o serie de puncte de vedere cu observații şi propuneri referitoare la unele acte normative aflate în dezbatere parlamentară. 
Dintre acestea, menționăm adresa nr. 23615/2023 din 17 ianuarie 2024 prin care Consiliul Superior al Magistraturii a comunicat Senatului României observațiile sale referitoare la Propunerea legislativă pentru modificarea şi completarea Legii nr. 143/2000 privind prevenirea şi combaterea traficului şi consumului ilicit de droguri şi pentru modificarea Legii nr. 286/2009 privind Codul penal, cu modificările şi completările ulterioare (697/28.11.2023). Proiectul, care a urmărit majorarea limitelor de pedeapsă stabilite de lege în privinţa infracţiunilor prevăzute la art. 2 și art. 4 din Legea nr. 143/2000 privind prevenirea şi combaterea traficului şi consumului ilicit de droguri, republicată, a fost analizat în ședința Comisiei nr. 1 - reunită „Legislație și cooperare interinstituțională” din data de 09 ianuarie 2024. 
La solicitarea Senatului României – Comisia pentru constituţionalitate, în ședința din data de 09 ianuarie 2024, Comisia nr. 1 - reunită „Legislație și cooperare interinstituțională” a analizat Legea acvaculturii (L301/2021), în vederea exprimării unui punct de vedere cu privire la amendamentele care au ca obiect instituirea infracţiunilor și regimul confiscării speciale și al confiscării în materie contravențională. Observaţiile formulate au fost comunicate Senatului cu adresa nr. 23413/2023 din data de 17 ianuarie 2024.
În ședința din data de 30 ianuarie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru completarea art. 420 din Legea nr. 135/2010 privind Codul de procedură penală și modificarea și completarea Legii nr. 146/2021 privind monitorizarea electronică în cadrul unor proceduri judiciare și execuțional penale (b787/28.12.2023). Observaţiile formulate au fost comunicate Senatului cu adresa nr. 250 din data de 01 februarie 2024.
La solicitarea Senatului României, în ședința din data de 21 martie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea art. 91 alin. (3) din Legea nr. 286/2009 privind Codul penal (b54/12.02.2024), care a urmărit înlăturarea posibilităţii instanţei de a dispune suspendarea sub supraveghere a executării pedepsei în cazul infracţiunilor prevăzute de art. 209 din Codul penal (sclavia), art. 210 din Codul penal (traficul de persoane), art. 211 din Codul penal (traficul de minori). Comisia a apreciat că adoptarea unei astfel de soluţii legislative este o chestiune ce ţine de politica penală a legiuitorului, care poate decide, datorită gravităţii sporite a infracţiunilor vizate și în vederea realizării unei politici penale mai ferme, excluderea anumitor infracţiuni de la aplicarea acestei modalităţi de individualizare a pedepsei. Pe de altă parte, s-a considerat că ar trebui analizat dacă modalitatea de individualizare a executării pedepsei aplicate pentru aceste infracţiuni nu ar trebui să fie lăsată în continuare la aprecierea instanţei de judecată, care urmează a analiza fiecare cauză în funcţie de particularităţile acesteia. Punctul de vedere fost comunicat Senatului prin adresa nr. 3418/2024 din data de 26 martie 2024.
Ulterior, cu adresa nr. 3418/2024 din data de 28 mai 2024, Consiliul Superior al Magistraturii a comunicat Comisiei juridice, de numiri, disciplină, imunităţi și validări a Senatului României observațiile sale referitoare la amendamentele depuse la Propunerea legislativă pentru completarea art. 91 alin. (3) din Legea nr. 286/2009 privind Codul penal, acestea fiind analizate în ședința din data de 21 mai 2024 a Comisiei nr. 1 - reunită „Legislație și cooperare interinstituțională”. 
La solicitarea Senatului României, în ședința din data de 21 martie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea Legii nr. 286/2009 privind Codul penal, pentru modificarea art. 77 din Legea nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în cursul procesului penal, precum şi pentru modificarea şi completarea Legii nr. 135/2010 privind Codul de procedură penală (b105/28.02.2024). Propunerea legislativă a fost analizată de comisia de specialitate a Consiliului Superior al Magistraturii din perspectiva exprimării unui punct de vedere, reținându-se că aceasta vizează, în esență, reglementarea unei noi măsuri de siguranță – castrarea chimică, care ar urma să poată fi dispusă faţă de persoana care a săvârşit una dintre faptele prevăzute la art. 2181 (violul săvârşit asupra unui minor), art. 2191 (agresiunea sexuală săvârşită asupra unui minor) sau la art. 222 (racolarea minorilor în scopuri sexuale) din Codul penal, fără a fi necesară exprimarea consimțământului persoanei față de care se dispune măsura. Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 4571 din data de 27 martie 2024.
În ședința din data de 21 martie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă privind obligativitatea folosirii camerelor de corp în timpul controalelor și/sau inspecțiilor realizate de către instituțiile publice de control din România (b72/20.02.2024). Observaţiile formulate au fost comunicate Senatului prin adresa nr. 4109 din data de 27 martie 2024.
La solicitarea Senatului României, în ședința din data de 11 aprilie 2024, Comisia nr. 1 - reunită „Legislație și cooperare interinstituțională” a analizat Propunerea legislativă privind protecţia şi promovarea drepturilor fundamentale ale copiilor cetăţeni români domiciliaţi sau cu reşedinţa în străinătate – Legea Pia (b57/12.02.2024 şi b71/20.02.2024). Punctul de vedere cu o singură observaţie punctuală a fost comunicat Senatului României prin adresa nr. 3615 din data de 17 aprilie 2024.
În ședința din data de 11 aprilie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă privind modificarea Legii nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, cu modificările şi completările ulterioare (b83/26.02.2024). Propunerea legislativă a fost analizată de comisia de specialitate a Consiliului Superior al Magistraturii din perspectiva exprimării unui punct de vedere, reținându-se că aceasta prezintă deficiențe semnificative care ar trebui să împiedice adoptarea în forma propusă. Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 4562 din data de 17 aprilie 2024.
La solicitarea Senatului României, în ședința din data de 11 aprilie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 143/2000 privind prevenirea și combaterea traficului și consumului ilicit de droguri, cu modificările și completările ulterioare (b84/26.02.2024), care a urmărit înăsprirea tratamentului sancționator în cazul infracțiunilor de trafic internațional de droguri de risc și de mare risc (art. 3 din Legea nr. 143/2000), de administrare de droguri de mare risc unei persoane (art. 7 din Legea nr. 143/2000) și de furnizare, în vederea consumului, de inhalanți chimici toxici unui minor (art. 8 din Legea nr. 143/2000). Observaţiile formulate au fost comunicate Senatului cu adresa nr. 4567 din data de 19 aprilie 2024, apreciindu-se că, deși politica penală a statului este lăsată la latitudinea legiuitorului, modificarea legislativă propusă nu poate fi adoptată în forma în care a fost transmisă.
La solicitarea Senatului României, în ședința din data de 11 aprilie 2024, Comisia nr. 1 - reunită „Legislație și cooperare interinstituțională” a analizat Propunerea legislativă privind organizarea activității de intermediere imobiliară (b130/06.03.2024). Răspunsul Consiliului Superior al Magistraturii a fost comunicat Senatului României prin adresa nr. 4668 din data de 19 aprilie 2024.
La solicitarea Senatului României, în ședința din data de 11 aprilie 2024, Comisia nr. 1 - judecători „Legislație și cooperare interinstituțională” a analizat Propunerea legislativă pentru modificarea și completarea Legii nr. 207/2015 privind Codul de procedură fiscală (b74/20.02.2024). Comisia a reținut în esenţă că oportunitatea propunerii de modificare a Legii nr. 207/2015 privind Codul de procedură fiscală, în sensul instituirii unei competențe alternative în materia executării fiscale, trebuie privită din perspectiva necesității asigurării unei soluții unitare pentru executarea silită a creanțelor bugetare care, potrivit legii, se administrează de autorităţile sau instituţiile publice. Observaţiile formulate au fost comunicate Senatului prin adresa nr. 4111 din data de 15 aprilie 2024.
În ședința din data de 18 aprilie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice şi pentru modificarea şi completarea art. 337 din Legea nr. 286/2009 privind Codul penal (b91/27.02.2024). Observaţiile formulate au fost comunicate Senatului prin adresa nr. 4570 din data de 24 aprilie 2024, apreciindu-se că modificarea legislativă propusă nu poate fi adoptată în forma în care a fost transmisă.
În ședința din data de 18 aprilie 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Propunerea legislativă pentru modificarea şi completarea unor acte normative în vederea prevenirii şi combaterii traficului şi consumului ilicit de droguri (L143/2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 5151 din data de 25 aprilie 2024.
În ședința din data de 18 aprilie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea Legii nr. 286/2009 privind Codul Penal (b82/26.02.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 4416 din data de 23 aprilie 2024.
În ședința din data de 18 aprilie 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Propunerea legislativă pentru modificarea şi completarea Legii nr. 554/2004 a contenciosului administrativ (L115/2024). Pentru argumentele expuse – comunicate Senatului României cu adresa nr. 5150 din data de 25 aprilie 2024 – Comisia de specialitate a Consiliului a apreciat că nu este oportună adoptarea propunerii legislative referitoare la modificarea Legii nr. 554/2004.
În ședința din data de 21 mai 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Propunerea legislativă pentru completarea art. 2 și pentru modificarea și completarea art. 14 din Legea contenciosului administrativ nr. 554/2004 (L114/2024). Punctul de vedere al Comisiei, care cuprinde observații punctuale atât în legătură cu fondul propunerii, cât şi referitoare la abateri de la tehnica legislativă, a fost comunicat Senatului României prin adresa nr. 5152 din data de 29 mai 2024.
La solicitarea Senatului României, în ședința din data de 21 mai 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Legii nr. 134/2010 privind Codul de procedură civilă (b176/27.03.2024). În raport de toate considerentele expuse şi transmise Senatului cu adresa nr. 6125 din data de 28 mai 2024, Comisia de specialitate a Consiliului a apreciat că, pe lângă deficiențele de formulare, în analiza oportunității propunerii legislative trebuie să se țină cont că limitarea regimului probator în apel în modalitatea popusă de inițiatori, respectiv doar la probele noi care nu au putut fi propuse în fața primei instanțe, întrucât au apărut ulterior pronunțării hotărârii, la cele care au fost respinse de prima instanță sau asupra cărora aceasta a omis să se pronunțe, poate conduce la imposibilitatea părții de a dovedi motivele apelului și, implicit, la anularea efectului devolutiv al acestei căi de atac și nerespectarea principiului aflării adevărului, care nu poate fi anihilat în unicul scop al soluționării cauzei într-un termen rezonabil.
La solicitarea Senatului României, în ședința din data de 04 iunie 2024, Comisia nr. 1 - judecători „Legislație și cooperare interinstituțională” a analizat Propunerea legislativă pentru modificarea art. 40 din Ordonanța de urgență a Guvernului nr. 80/2013 privind taxele judiciare de timbru (b162/25.03.2024). Ţinând cont de deficiențele de fond și de formă ale propunerii legislative, s-a apreciat că modificarea dispozițiilor art. 40 din Ordonanța de urgență a Guvernului. nr. 80/2013 privind taxele judiciare de timbru nu poate fi adoptată în forma propusă de inițiatori. Răspunsul Consiliului Superior al Magistraturii a fost comunicat Senatului României prin adresa nr. 7978 din data de 07 iunie 2024.
În ședința din data de 19 iunie 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Propunerea legislativă pentru modificarea și completarea unor acte normative în domeniul prevenirii și combaterii criminalității organizate și al prevenirii și combaterii traficului și consumului ilicit de droguri (b146/13.03.2024). Răspunsul Consiliului Superior al Magistraturii a fost comunicat Senatului României prin adresa nr. 5266 din data de 20 iunie 2024.
În ședința din data de 19 iunie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea și completarea art. 197 din Legea nr. 286/2009 privind Codul de penal (b275/27.05.2024). Observaţiile formulate au fost comunicate Senatului prin adresa nr. 10034 din data de 20 iunie 2024.
La solicitarea Senatului României, în ședința din data de 25 iunie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea şi completarea Legii nr. 4/2008 privind prevenirea şi combaterea violenței cu ocazia competițiilor şi a jocurilor sportive (b278/29.05.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 10035 din data de 28 iunie 2024.
La solicitarea Senatului României, în ședința din data de 23 iulie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea şi completarea Legii nr. 211/2004 privind unele măsuri pentru asigurarea informării, sprijinirii şi protecţiei victimelor infracţiunilor (b298/12.06.2024). Observaţiile formulate au fost comunicate Senatului prin adresa nr. 11024 din data de 26 iulie 2024.
În ședința din data de 23 iulie 2024, Comisia nr. 1 - reunită „Legislație şi cooperare interinstituțională”, la solicitarea Comisiei juridice, de numiri, disciplină, imunităţi și validări a Senatului României, a analizat Proiectul de lege privind căutarea persoanelor dispărute în forma adoptată de Camera Deputaților, cu amendamentele admise prin raportul suplimentar preliminar al Comisiei pentru apărare, ordine publică și siguranță națională și cu amendamentele propuse de un domn senator. Observaţiile formulate au fost comunicate Comisiei juridice, de numiri, disciplină, imunităţi și validări prin adresa nr. 11664 din data de 01 august 2024.
La solicitarea Senatului României, în ședința din data de 23 iulie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Ordonanței de urgență a Guvernului nr. 57/2019 privind Codul administrativ (b302/12.06.2024). Răspunsul Consiliului Superior al Magistraturii a fost comunicat Senatului României prin adresa nr. 11078 din data de 25 iulie 2024.
La solicitarea Senatului României, în ședința din data de 23 iulie 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru modificarea și completarea Codului penal (b299/12.06.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 11072 din data de 26 iulie 2024.
Prin adresa nr. 12550 din 23 august 2024, Consiliul Superior al Magistraturii a comunicat Senatului României observațiile sale referitoare la Propunerea legislativă privind completarea Legii nr. 272/2004 privind protecția și promovarea drepturilor copilului (b347/27.06.2024). Proiectul a fost analizat în ședința Comisiei nr. 1 - reunită „Legislație și cooperare interinstituțională” din data de 22 august 2024. 
[bookmark: _Hlk181952135]La solicitarea Senatului României, în ședința din data de 22 august 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru completarea Legii nr. 53/2003 – Codul muncii, a Ordonanței de urgență a Guvernului nr. 57/2019 privind Codul administrativ și a Legii nr. 134/2010 privind Codul de procedură civilă (b320/21.06.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 11512 din data de 27 august 2024.
În ședința din data de 22 august 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea și completarea Legii nr. 134/2010 privind Codul de procedură civilă (b331/26.06.2024). Comisia a considerat că propunerea de stabilire a sumei definitive aferente numărului de zile până ce debitorul a executat integral obligaţia, dacă executarea a intervenit în intervalul de 3 luni, nu este în acord cu viziunea legiuitorului care a stat la baza reglementării penalităţilor, respectiv aceea de a-l constrânge pe debitor să execute obligaţia. Totodată, s-a apreciat că Propunerea legislativă pentru modificarea şi completarea Legii nr. 134/2010 privind Codul de procedură civilă (b331/26.06.2024) nu este în acord cu Deciziile Înaltei Curţi de Casaţie şi Justiţie nr. 30/2023 şi nr. 37/2023 şi nici nu respectă cerinţa corelării cu ansamblul reglementărilor interne. Observaţiile formulate au fost comunicate Senatului prin adresa nr. 12429 din data de 26 august 2024.
La solicitarea Senatului României, în ședința din data de 22 august 2024, Comisia nr. 1 - reunită „Legislație și cooperare interinstituțională” a analizat Propunerea legislativă pentru reglementarea activității de videochat și combaterea publicității (b339/26.06.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 12546 din data de 23 iulie 2024.
La solicitarea Comisiei speciale comune a Camerei Deputaților și Senatului pentru combaterea traficului de persoane, în ședința din data de 19 septembrie 2024 a Comisiei nr. 1 - reunită „Legislație și cooperare interinstituțională” au fost analizate amendamentele admise de Comisia juridică, de numiri, disciplină, imunități și validări a Senatului la Propunerea legislativă pentru modificarea și completarea Codului penal (L420/2024). Observaţiile formulate au fost comunicate Comisiei speciale comune a Camerei Deputaților și Senatului pentru combaterea traficului de persoane prin adresa nr. 14728 din data de 25 septembrie 2024.
În ședința din data de 03 octombrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Proiectul de lege pentru aprobarea Ordonanţei de Urgenţă a Guvernului nr. 97/2024 pentru stabilirea unor măsuri în domeniul siguranţei rutiere (L396/2024). Punctul de vedere al Comisiei a fost comunicat Comisiei juridice, de numiri, disciplină, imunităţi și validări a Senatului României, împreună cu argumentele care au fost avute în vedere, prin adresa nr. 14881 din data de 04 octombrie 2024.
În ședința din data de 03 octombrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României – Comisia juridică, de numiri, disciplină, imunităţi și validări, a analizat Proiectul de lege pentru aprobarea Ordonanţei de Urgenţă a Guvernului nr. 84/2024 pentru modificarea şi completarea unor acte normative în scopul creşterii siguranţei rutiere (L386/2024). Punctul de vedere al Comisiei a fost comunicat Comisiei juridice, de numiri, disciplină, imunităţi și validări a Senatului României, împreună cu argumentele care au fost avute în vedere, prin adresa nr. 14880 din data de 08 octombrie 2024.
La solicitarea Senatului României, în ședința din data de 03 octombrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru completarea art. 222 din Legea nr. 286/2009 privind Codul Penal (b410/21.08.2024). Observaţiile formulate au fost comunicate Senatului prin adresa nr. 14366 din data de 07 octombrie 2024.
La solicitarea Senatului României, în ședința din data de 03 octombrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea și completarea Legii nr. 134/2010 privind Codul de procedură civilă (b416/29.08.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 14610 din data de 08 octombrie 2024. 
La solicitarea Senatului României, în ședința din data de 03 octombrie 2024, Comisia nr. 1 - judecători „Legislație şi cooperare interinstituțională” a analizat Propunerea legislativă pentru completarea art. 453 din Legea nr. 134/2010 privind Codul de procedură civilă (b250/14.05.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 9016 din data de 07 octombrie 2024. 
În ședința din data de 03 octombrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea Legii nr. 286/2009 privind Codul penal (b402/12.08.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 14211 din data de 08 octombrie 2024. 
	În ședința Comisiei nr. 1 reunită – „Legislație și cooperare interinstituțională” din data de 17 octombrie 2024 a fost analizată Propunerea legislativă pentru modificarea și completarea Legii nr. 134/2010 privind Codul de procedură civilă și a Legii nr. 514/2003 privind organizarea și exercitarea profesiei de consilier juridic (b457/16.09.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 15828 din data de 21 octombrie 2024. 
La solicitarea Senatului României, în ședința din data de 17 octombrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea și completarea Legii nr. 134/2010 privind Codul de procedură civilă și a Legii nr. 514/2003 privind organizarea și exercitarea profesiei de consilier juridic (b457/16.09.2024). Potrivit celor reţinute de Comisie, cheltuielile persoanei juridice de drept public sau privat generate de raportul juridic de serviciu sau de muncă al consilierului juridic nu pot fi calificate ca fiind cheltuieli de judecată, în condițiile în care acestea nu sunt generate de un eventual litigiu în care persoana juridică a fost reprezentată de consilierul juridic, ci de raportul juridic de muncă al acestuia, salariul fiind stabilit pentru întreaga activitate prestată de consilierul juridic pentru angajatorul său. Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 15828 din data de 21 octombrie 2024. 
La solicitarea Senatului României, în ședința din data de 31 octombrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru completarea Legii nr. 544/2001 privind liberul acces la informații de interes public (b485/24.09.2024). Comisia de specialitate a reţinut că în prezent este reglementată obligația publicării anumitor informații de interes public pe pagina de internet proprie potrivit unui model prestabilit, fiind asigurate toate garanțiile privind accesul cetățenilor la informațiile de interes public și transparența instituțiilor publice (obiective menționate în expunerea de motive). În consecință, Comisia a apreciat că nu este oportună includerea instituțiilor din sistemul judiciar (Consiliul Superior al Magistraturii, instituții coordonate, instanțe și parchete) într-o bază de date națională care să conțină informaţiile de interes public aparţinând acestora. Răspunsul Consiliului Superior al Magistraturii a fost comunicat Senatului României prin adresa nr. 16653 din 01 noiembrie 2024.
	În ședința din data de 31 octombrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea unor acte normative în vederea combaterii violenţei - România fără violenţă (b479/23.09.2024). În ceea ce privește propunerile care vizează agravarea tratamentului sancționator, Comisia a reținut că, chiar dacă stabilirea pedepselor pentru faptele ce constituie infracțiuni este un aspect care ține de politica penală a statului, totuși propunerea de introducere a pedepsei complementare a interzicerii exercitării unor drepturi pentru cea de a doua variantă agravată a infracțiunii prevăzute la art. 193 din Codul penal ar trebui reanalizată întrucât nu este corelată cu alte reglementări din același act normativ, de vreme ce Codul penal în vigoare nu prevede o astfel de pedeapsă pentru infracțiuni mai grave, precum cea de vătămare corporală, prevăzută la art. 194, sau cea de loviri sau vătămări cauzatoare de moarte, prevăzută la art. 195. Referitor la propunerile de modificare a regimului punerii în mișcare a acțiunii penale în ipotezele vizate de art. 157 alin. (4), art. 193 și art. 199 din Codul penal, Comisia a apreciat că acestea nu sunt în acord cu concepția de ansamblu a legislației actuale, referitoare la instituția plângerii prealabile. Pentru motivele expuse în adresa cu nr. 16382 din data de 04.11.2024, comisia de specialitate a Consiliului Superior al Magistraturii a apreciat că dispozițiile din cuprinsul propunerii legislative, care nu sunt în acord cu regimul juridic al plângerii prealabile, ar trebui eliminate. În ceea ce privește propunerile de modificare și completare a Legii nr. 26/2024, Comisia a semnalat doar faptul că, dacă aceste propuneri vor fi promovate, din rațiuni similare ar fi necesară și modificarea și completarea în același sens a Legii nr. 217/2003 pentru prevenirea şi combaterea violenţei domestice, republicată, cu modificările și completările ulterioare.  
  La solicitarea Senatului României, în ședința din data de 31 octombrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea şi completarea Legii nr. 143/2000 pentru prevenirea şi combaterea traficului şi consumului ilicit de droguri (b489/24.09.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 16654 din data de 04 noiembrie 2024.
	În ședința din data de 14 noiembrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea Legii nr. 50/1991 privind autorizarea executării lucrărilor de construcţii, a Legii contenciosului administrativ nr. 554/2004, precum şi pentru completarea art. 64 din Legea nr. 350/2001 privind amenajarea teritoriului şi urbanismul (b531/16.10.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 17650 din data de 19 noiembrie 2024.
La solicitarea Senatului României, în ședința din data de 14 noiembrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea Legii nr. 370/2004 pentru alegerea Președintelui României (b518/08.10.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 17264 din data de 19 noiembrie 2024.
La solicitarea Senatului României, în ședința din data de 18 decembrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea şi completarea Legii nr. 135/2010 privind Codul de procedură penală (b565/04.11.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 18553 din data de 20 decembrie 2024.
La solicitarea Senatului României, în ședința din data de 18 decembrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă privind modificarea şi completarea Legii nr. 286/2009 privind Codul penal, cu modificările și completările ulterioare (b590/11.11.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 19318 din data de 20 decembrie 2024.
La solicitarea Senatului României, în ședința din data de 18 decembrie 2024, Comisia nr. 1 - reunită „Legislație şi cooperare interinstituțională” a analizat Propunerea legislativă pentru modificarea art. 226 alin. (1) din Legea nr. 286/2009 privind Codul penal (b618/25.11.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 19501 din data de 20 decembrie 2024.
	În ședința din data de 18 decembrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru completarea art. 378 din Legea nr. 286/2009 privind Codul penal, precum şi a art. 530 din Legea nr. 287/2009 privind Codul civil (b537/21.10.2024). Punctul de vedere al Comisiei a fost comunicat Senatului României, împreună cu argumentele care au fost avute în vedere, prin adresa nr. 18064 din data de 20 decembrie 2024.
În ședința din data de 18 decembrie 2024, Comisia nr. 1 - reunită „Legislație şi cooperare interinstituțională”, la solicitarea Senatului României, a analizat Propunerea legislativă pentru modificarea şi completarea Legii contenciosului administrativ nr. 554/2004, cu modificările și completările ulterioare (b591/11.11.2024). Punctul de vedere al Comisiei în sensul că proiectul nu poate fi adoptat în forma propusă a fost comunicat Senatului României, împreună cu argumentele care au fost avute în vedere, prin adresa nr. 19319 din data de 20 decembrie 2024. 
B. În ceea ce privește raporturile Consiliului Superior al Magistraturii cu puterea executivă, din perspectiva procesului legislativ, Consiliul şi-a exercitat atribuţiile referitoare la avizarea actelor normative care privesc activitatea autorităţii judecătoreşti, prevăzute de art. 39 alin. (3) din Legea nr. 305/2022 privind Consiliul Superior al Magistraturii, prezentate în cadrul Secţiunii 1 a Capitolului III.
O altă componentă importantă a acestor raporturi se referă la sesizările transmise Ministerului Justiţiei prin intermediul Plenului sau comisiilor sale de specialitate, în contextul cooperării dintre aceste instituţii şi al necesităţii asigurării unei bune funcționări a autorității judecătorești.
Astfel, prin Hotărârea nr. 103/13.05.2024, Plenul Consiliului Superior al Magistraturii a sesizat ministrul justiţiei în vederea efectuării demersurilor necesare modificării art. 283 alin. (1) și (3) și a art. 294 alin. (2) din Legea nr. 303/2022 privind statutul judecătorilor și procurorilor.
În concret, propunerea referitoare la art. 283 alin. (1) și (3) a privit menţinerea duratei de 2 ani a cursurilor Institutului Naţional al Magistraturii pentru auditorii de justiţie admişi până în anul 2026 inclusiv, în timp ce propunerea referitoare la art. 294 alin. (2) a vizat prorogarea datei de intrare în vigoare a dispoziţiilor din Legea nr. 303/2022, care privesc calculul vechimilor fără luarea în considerare a perioadei cât judecătorul sau procurorul a avut calitatea de auditor de justiţie, considerată necesară pentru a facilita demersurile de reducere a dificultăților cu care se confruntă tribunalele și parchetele de pe lângă aceste instanțe, în privința resurselor umane.
De asemenea, prin adresa nr. 2194 din data de 10 septembrie 2024 comunicată Ministerului Justiţiei, Consiliul Superior al Magistraturii a subliniat necesitatea promovării urgente a propunerii anterior menţionate, în contextul dificultăţilor cu care se confruntă sistemul judiciar din perspectiva asigurării resurselor umane, dar şi a situaţiei complexe pe care Institutul Naţional al Magistraturii a întâmpinat-o în ultimii ani şi pe care trebuie să o gestioneze şi în perioada imediat următoare (resursele financiare pe care le implică activitatea Institutului; situaţia infrastructurii de care dispune acesta; demersurile necesare pentru dezvoltarea capacităţii instituţionale).
De asemenea, prin Hotărârea nr. 102/13.05.2024, Plenul Consiliului Superior al Magistraturii a sesizat ministrul justiţiei în vederea efectuării demersurilor necesare completării art. 392 și art. 395 din Legea nr. 135/2010 privind Codul de procedură penală.
La baza demersului de analizare a oportunității completării Codului de procedură penală în sensul reglementării posibilității judecătorului care a luat parte la judecată de a pronunța și motiva hotărârea chiar dacă nu mai este judecător al acelei instanțe a stat Raportul Inspecției Judiciare nr. 23-2131/2023 întocmit în urma efectuării unui control tematic cu privire la practica instanțelor judecătorești privind posibilitatea unui judecător din cadrul secției penale care a promovat efectiv la instanța superioară de a pronunța și motiva hotărârile a căror deliberare nu se consemnează într-o minută.
Având în vedere faptul că, în lipsa unor norme exprese prevăzute de Codul de procedură penală, la nivelul instanțelor judecătorești nu a existat o practică unitară în ceea ce privește posibilitatea judecătorului care a luat parte la judecată de a pronunța hotărârea chiar dacă nu mai este judecător al acelei instanțe, Plenul a apreciat că este necesară preluarea în legea procesuală penală a soluției prevăzute de art. 395 din Codul de procedură civilă.
[bookmark: _Hlk176954044]Prin Hotărârea nr. 170/10.09.2024, Plenul Consiliului Superior al Magistraturii a sesizat ministrul justiției cu propunerea de inițiere a unei hotărâri a Guvernului prin care să se aprobe plata de către Consiliul Superior al Magistraturii, începând cu anul 2025, a unei cotizații de membru al Rețelei Europene a Consiliilor Judiciare.
Prin Hotărârea nr. 232 din 5 decembrie 2024, Plenul Consiliului Superior al Magistraturii a sesizat ministrul justiției cu propunerea de modificare a O.U.G. nr. 80/2013 privind taxele judiciare de timbru, cu modificările şi completările ulterioare.
La solicitarea Ministerului Justiției, comisia de specialitate din cadrul Consiliului Superior al Magistraturii a transmis o serie de puncte de vedere referitoare la adoptarea, modificarea sau completarea unor acte normative. Dintre acestea, menționăm: 
[bookmark: _Hlk154572085]- punctul de vedere referitor la proiectul de Lege pentru modificarea şi completarea Legii nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală, analizat în ședința din data de 09 ianuarie 2024 a Comisiei nr. 1 - reunită „Legislație și cooperare interinstituțională”.
- punctul de vedere referitor la proiectul de Lege pentru modificarea şi completarea Ordonanţei de urgenţă a Guvernului nr. 80/2013 privind taxele judiciare de timbru, precum şi a Ordonanţei de urgenţă a Guvernului nr. 51/2008 privind ajutorul public judiciar în materie civilă, analizat în ședința din data de 22 februarie 2024 a Comisiei nr. 1 - reunită „Legislație şi cooperare interinstituțională”. Observațiile formulate la nivelul Consiliului Superior al Magistraturii au fost transmise Ministerului Justiţiei în tabelul atașat adresei nr. 1209 din data de 29 februarie 2024. În analiza proiectului de lege au fost avute în vedere propunerile și observațiile formulate de instanțe cu ocazia consultării acestora.
- punctul de vedere referitor la Proiectul de Hotărâre a Guvernului privind stabilirea măsurilor speciale de protecţie a magistraţilor, condiţiile şi modul de realizare a acestora, precum şi pentru modificarea Hotărârii Guvernului nr. 719/2005 privind paza sediilor instanţelor judecătoreşti, parchetelor şi Consiliului Superior al Magistraturii, a bunurilor şi valorilor aparţinând acestora, supravegherea accesului şi menţinerea ordinii interioare necesare desfăşurării normale a activităţii în aceste sedii, precum şi protecţia magistraţilor, analizat în şedinţa din data de 22 februarie 2024 a Comisiei nr. 1 – reunită „Legislaţie şi cooperare interinstituţională” şi comunicat Ministerului Justiţiei cu adresa nr. 1813 din data de 21 februarie 2024.
- punctul de vedere referitor la proiectul de Ordonanţă de Urgenţă a Guvernului pentru aprobarea unor măsuri temporare referitoare la salarizarea grefierilor şi a altor categorii de personal din cadrul instanţelor judecătoreşti şi al parchetelor de pe lângă acestea, a personalului de instruire propriu şi a personalului de instruire colaborator din cadrul Şcolii Naţionale de Grefieri, analizat în ședința din data de 19 iunie 2024 a Comisiei nr. 1 reunită – Legislație și cooperare interinstituțională din cadrul Consiliului Superior al Magistraturii şi comunicat Ministerului Justiţiei prin adresa nr. 10631 din data de 19 iunie 2024.
- punctul de vedere referitor la proiectul de Ordonanță de Urgență a Guvernului privind unele măsuri pentru soluționarea proceselor privind salarizarea personalului plătit din fonduri publice, precum și a proceselor privind prestații de asigurări sociale, analizat în ședința din data de 13 iunie 2023 a Comisiei nr. 1 - reunită „Legislație şi cooperare interinstituțională” şi comunicat Ministerului Justiţiei prin adresa nr. 9899 din data de 19 iunie 2024.
- punctul de vedere referitor la propunerea de modificare a Regulamentului privind organizarea şi desfăşurarea concursului pentru ocuparea posturilor vacante de grefieri informaticieni din cadrul instanţelor judecătoreşti şi al parchetelor de pe lângă acestea, aprobat prin Hotărârea Plenului Consiliului Superior al Magistraturii nr. 184 din 29 martie 2007, cu modificările şi completările ulterioare, analizată în şedinţa din data de 23 iulie 2024 a Comisiei nr. 2 Reunită – „Resurse umane şi organizare” şi comunicat Ministerului Justiţiei prin adresa nr. 10748 din data de 30 iulie 2024.
- punctul de vedere referitor la proiectul de Ordin al ministrului justiţiei, al preşedintelui Consiliului Superior al Magistraturii, al preşedintelui Înaltei Curţi de Casaţie şi Justiţie, al procurorului general al Parchetului de pe lângă Înalta Curte de Casaţie şi Justiţie, al procurorului - şef al Direcţiei Naţionale Anticorupţie şi al procurorului - şef al Direcţiei de Investigare a Infracţiunilor de Criminalitate Organizată şi Terorism pentru modificarea şi completarea Ordinului ministrului justiţiei, al preşedintelui Consiliului Superior al Magistraturii, al preşedintelui Înaltei Curţi de Casaţie şi Justiţie, al procurorului general al Parchetului de pe lângă Înalta Curte de Casaţie şi Justiţie şi al procurorului - şef al Direcţiei Naţionale Anticorupţie 545/C-1/4.794/1.154-259-300/C-379/C/2012 privind procedura de acordare a compensaţiei lunare pentru chirie, precum şi pentru stabilirea plafonului maxim în limita căruia se poate deconta chiria pentru unele categorii de personal din sistemul justiţiei, analizat în şedinţa din 23 iulie 2024 a Comisiei nr. 1 – reunită „Legislaţie şi cooperare interinstituţională” şi comunicat Ministerului Justiţiei prin adresa nr. 11800 din data de 26 iulie 2024.
- punctul de vedere referitor la soluțiile legislative propuse prin Proiectul de Hotărâre a Guvernului pentru aprobarea Normelor metodologice de aplicare a prevederilor referitoare la stabilirea pensiilor de serviciu din Legea nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice, analizat în ședința din data de 22 august 2024 a Comisiei nr. 1 reunită – Legislație și cooperare interinstituțională din cadrul Consiliului Superior al Magistraturii şi comunicat Ministerului Justiţiei prin adresa nr. 13174 din data de 26 august 2024.
- punctul de vedere cu privire la soluțiile legislative propuse prin proiectul de Hotărâre a Guvernului pentru modificarea şi completarea Anexei la Hotărârea Guvernului nr. 706/2015 pentru aprobarea Normelor metodologice de aplicare a prevederilor referitoare la stabilirea pensiilor de serviciu din Legea nr. 567/2004 privind statutul personalului auxiliar de specialitate al instanţelor judecătoreşti şi al parchetelor de pe lângă acestea şi al personalului care funcţionează în cadrul Institutului Naţional de Expertize Criminalistice, analizate în ședința din data de 18 decembrie 2024 a Comisiei nr. 1 – reunită -  „Legislație şi cooperare interinstituțională” şi comunicat Ministerului Justiţiei cu adresa nr. 19295 din data de 20 decembrie 2024.
[bookmark: _Hlk164070583]În contextul colaborării cu Ministerul Justiţiei din perspectiva procesului legislativ şi a îndatoririi Consiliului de a se implica activ în aspectele care privesc autoritatea judecătorească, menţionăm şi demersul Consiliului în semnalarea deficienţelor Legii nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice. Argumentele pentru care s-a apreciat că se impune amânarea intrării în vigoare a acestei legi, astfel încât să fie asigurat timpul necesar pentru modificarea și completarea cadrului normativ primar și, ulterior, pentru elaborarea legislației secundare, cât și pentru luarea tuturor măsurilor care se impun în domeniul resurselor umane și materiale în vederea aplicării corespunzătoare a acestor reglementări, au fost comunicate Ministerului Justiţiei şi Guvernului României prin adresele nr. 3873 din data de 07 martie 2024 şi nr. 3873 din data de 07 iunie 2024. Consecvent rolului său constituțional de garant al independenței justiției și conștient de importanța cooperării interinstituționale în vederea asigurării tuturor condițiilor pentru funcționarea corespunzătoare a autorității judecătorești, Consiliul Superior al Magistraturii şi-a exprimat totodată disponibilitatea de a sprijini demersurile pentru identificarea soluțiilor optime de modificare și completare a Legii nr. 11/2024 și pentru implementarea celorlalte măsuri necesare aplicării noului cadru normativ. 
Ulterior, în ședința din data de 19 septembrie 2024, Curtea Constituțională, în cadrul controlului de constituționalitate a posteriori, cu unanimitate de voturi, a admis excepția de neconstituționalitate și a constatat că Legea nr. 11/2024 este neconstituțională, în ansamblul său.
Tot din perspectiva cooperării dintre aceste instituţii în procesul legislativ se impune a fi menţionat şi sprijinul acordat de Consiliul Superior al Magistraturii, Ministerului Justiţiei în demersul acestuia din urmă de modificare și completare a actelor normative privind expertiza judiciară și extrajudiciară. În ședința din data de 11 aprilie 2024, Comisia nr. 1 - reunită „Legislație şi cooperare interinstituțională” a decis transmiterea către Ministerul Justiției a observațiilor și propunerilor formulate de instanțele și parchetele consultate cu privire la această temă, pentru a fi avute în vedere în cadrul grupului de lucru constituit la nivelul ministerului. Propunerile instanțelor judecătorești și a parchetelor de pe lângă acestea rezultate în urma procesului de consultare au fost transmise Ministerului Justiţiei cu adresa nr. 1734 din data de 17 aprilie 2024.
De asemenea, ca urmare a adreselor Ministerului Justiției vizând mai multe interpelări formulate de deputaţi/senatori, Consiliul Superior al Magistraturii a furnizat o serie de informaţii care se circumscriu competenţei, rolului şi modului de funcţionare consacrate de dispoziţiile legale cu privire la această instituţie.
Dată fiind îndatorirea Consiliului de a se implica activ în aspectele care privesc autoritatea judecătorească în directă conlucrare cu celelalte puteri ale statului, reţinând rolul Ministerului Justiţiei de a contribui la buna funcţionare a sistemului judiciar şi la asigurarea condiţiilor înfăptuirii justiţiei ca serviciu public, Consiliul Superior al Magistraturii a înaintat către Guvernul României o serie de memorandumuri având ca obiect aprobarea înfiinţării de noi posturi la instituţiile aflate în coordonarea sa. Dintre acestea, menţionăm „Memorandumul cu tema: Aprobarea înfiinţării a 25 de noi posturi la Şcoala Naţională de Grefieri, începând cu data de 1 iulie 2024” şi „Memorandumul cu tema: Aprobarea înfiinţării de 10 noi posturi la Institutul Naţional al Magistraturii, începând cu data de 01 iulie 2024”.
În contextul demersului inițiat de Ministerul Justiției vizând centralizarea întregii infrastructuri IT din instanțe la nivelul acestui minister, Consiliul Superior al Magistraturii a semnalat vulnerabilitățile inacceptabile pe care un astfel de demers le creează pentru activitatea independentă a instanțelor judecătorești. 
Mai mult, pentru a preveni asemenea consecințe negative, Consiliul Superior al Magistraturii a intervenit ferm, hotărând suspendarea procesului de înrolare în domeniul just.ro a calculatoarelor și serverelor din instanțele de judecată, precum și a conturilor judecătorilor și revenirea la situația anterioară înrolării, pentru situațiile în care acest demers a fost deja început sau finalizat.
De asemenea, prin Hotărârea nr. 1519/05.09.2024, Secția pentru judecători a Consiliului Superior al Magistraturii, în exercitarea atribuției constituționale de a veghea la respectarea independenței justiției, a constatat că, prin înrolarea calculatoarelor și serverelor din instanțele judecătorești în domeniul just.ro, gestionat de către Ministerul Justiției, se creează o vulnerabilitate de natură să afecteze independența justiției.
În cuprinsul acestei hotărâri a fost evidențiată și necesitatea luării unor măsuri de natură tehnică apte să înlăture o astfel de vulnerabilitate, respectiv încetarea procesului de înrolare a calculatoarelor și serverelor din instanțele judecătorești în domeniul administrat de Ministerul Justiției – just.ro, iar în cazul în care demersul a fost deja început sau finalizat, revenirea la situația anterioară înrolării, precum și reconfigurarea serverelor ECRIS fără a fi în relație de dependență cu domeniul just.ro.
Totodată, în baza principiului cooperării loiale, Secția pentru judecători a solicitat Ministerului Justiției să demareze procesul de transfer către Consiliul Superior al Magistraturii al tuturor atribuțiilor ce îi revin în domeniul IT vizând instanțele judecătorești, apreciind că acest proces reprezintă nu doar o măsură de conformare cu standardele europene, ci și un pas necesar pentru asigurarea unei justiții independente și eficiente.
Consecvent unei abordări constructive, care să asigure implementarea unor soluții informatice în acord cu principiul independenței justiției, Consiliul Superior al Magistraturii a dat curs și invitației Ministerului Justiției de a participa la un grup de lucru tehnic, care să identifice modalitățile tehnice adecvate pentru atingerea acestui scop.
Astfel, în cadrul întâlnirii din data de 24 septembrie 2024 ce s-a desfășurat online, au fost prezentate și analizate mai multe scenarii care aveau drept scop remedierea vulnerabilităților în administrarea echipamentelor IT din instanțele judecătorești, în acord cu principiul independenței justiției.
În considerarea tuturor argumentelor prezentate de Consiliu şi comunicate Ministerului Justiţiei prin adresele nr. 13760/2024 și nr. 15678/2024 din data de 02 octombrie 2024, la nivelul Consiliului Superior al Magistraturii au fost formulate mai multe propuneri de modificare a legislației incidente, pentru a preveni orice situație viitoare care, ca urmare a unei interpretări eronate a cadrului normativ actual, ar avea potențialul de afectare a independenței justiției.
Referitor la colaborarea cu puterea executivă, Consiliul Superior al Magistraturii a exprimat şi puncte de vedere la solicitarea unor ministere (altele decât Ministerul Justiției) sau a altor autorități publice.
În acest sens, putem exemplifica: 
- punctul de vedere cu privire la proiectul vizând Obiectivele strategice și specifice ale Strategiei Naționale împotriva Traficului de Persoane 2024-2028, analizat în ședința din data de 09 ianuarie 2024 a Comisiei nr. 1 – reunită „Legislație și cooperare interinstituțională”, a fost transmis Agenției Naționale împotriva Traficului de Persoane prin adresa nr. 18423 din data de 17 ianuarie 2024.
- punctul de vedere cu privire la proiectul de Hotărâre a Guvernului pentru aprobarea Normelor metodologice de aplicare unitară a dispozițiilor în materie de stare civilă, analizat în ședința din data de 21 martie 2024 a Comisiei nr. 1 - reunită „Legislație şi cooperare interinstituțională”, a fost transmis Ministerului Afacerilor Interne prin adresa nr. 4378 din data de 26 martie 2024.
- punctul de vedere cu privire la proiectul de Lege pentru aprobarea Codului de procedură administrativă, analizat în ședința din data de 11 aprilie 2024 a Comisiei nr. 1 - judecători „Legislație şi cooperare interinstituțională”. Așa cum s-a arătat și în cuprinsul adresei nr. 2/2995/04.03.2024, în vederea analizării proiectului de lege, s-a procedat la consultarea instanțelor care au competențe în materia contenciosului administrativ. Observațiile și propunerile formulate de acestea au fost avute în vedere cu ocazia analizării proiectului la nivelul Consiliului Superior al Magistraturii, observațiile reținute de comisia de specialitate a Consiliului fiind prezentate structurat în tabelul atașat adresei comunicate Ministerului Dezvoltării, Lucrărilor Publice şi Administraţiei cu nr. 6/2995/2024 din data de 19 august 2024. Observațiile au evidențiat faptul că proiectul prezenta deficiențe semnificative care împiedicau adoptarea acestuia în forma propusă. Pentru a răspunde exigențelor de claritate și predictibilitate care trebuie să caracterizeze cadrul normativ, Comisia a apreciat că proiectul trebuie revizuit în ansamblul său, astfel încât să asigure reglementarea corespunzătoare a relațiilor sociale pe care le vizează, iar dispozițiile acestuia să fie riguros corelate între ele și în acord cu normele de tehnică legislativă.
- punctul de vedere cu privire la proiectul Ordonanţei de Urgenţă a Guvernului pentru modificarea şi completarea Legii nr. 146/2021 privind monitorizarea electronică în cadrul unor proceduri judiciare şi execuţional penale. Proiectul de act normativ a fost analizat în ședința din data de 19 iunie 2024 a Comisiei nr. 1 – reunită „Legislație și cooperare interinstituțională” în limitele competențelor ce revin Consiliului Superior al Magistraturii, potrivit Legii fundamentale și legii sale organice. Răspunsul a fost transmis Ministerului Afacerilor Interne prin adresa nr. 7934 din data de 20 iunie 2024.
- punctul de vedere cu privire la solicitarea Inspectoratului General al Jandarmeriei Române vizând existenţa unui eventual conflict de natură constituţională între Înalta Curte de Casaţie şi Justiţie şi Guvernul României, în vederea sesizării Curţii Constituţionale conform prevederilor art. 24 alin. (5) lit. f) din Legea nr. 305/2022 privind Consiliul Superior al Magistraturii. Aspectele invocate în cuprinsul sesizării au fost analizate din perspectiva dispozițiilor art. 146 lit. e) din Constituția României, republicată, ale art. 11 alin. (1) pct. A lit. e) și art. 34 alin. (1) din Legea nr. 47/1992 privind organizarea şi funcţionarea Curţii Constituţionale, republicată, cu modificările și completările ulterioare, precum și ale art. 24 alin. (5) lit. f) din Legea nr. 305/2022 privind Consiliul Superior al Magistraturii, care consacră atribuția președintelui Consiliului Superior al Magistraturii de a sesiza Curtea Constituţională, în vederea soluţionării conflictelor juridice de natură constituţională dintre autorităţile publice. În esenţă, s-a reţinut că Decizia nr. 24 din 14 noiembrie 2022, adoptată în considerarea competenței recunoscute expres Înaltei Curți de Casație și Justiție, nu ar putea constitui un temei pentru sesizarea Curții Constituționale cu un conflict juridic de natură constituțională. Răspunsul Consiliului Superior al Magistraturii a fost comunicat Inspectoratului General al Jandarmeriei Române prin adresa nr. 12748 din data de 19 august 2024.
- punctul de vedere cu privire la anteproiectul Legii privind cooperarea poliţienească internaţională şi pentru modificarera unor acte normative în domeniu, analizat în ședința din data de 3 octombrie 2024 a Comisiei nr. 1 - reunită „Legislație şi cooperare interinstituțională”, a fost transmis Ministerului Afacerilor Interne prin adresa nr. 14524 din data de 08 octombrie 2024.
- punctul de vedere cu privire la Proiectul de lege pentru modificarea și completarea Legii nr. 24/2017 privind emitenții de instrumente financiare și operațiuni de piață – soluțiile propuse la art. 891 și art. 1094 alin. (6) din proiect, analizat în ședința din data de 03 octombrie 2024 a Comisiei nr. 1 - judecători „Legislație şi cooperare interinstituțională”, a fost comunicat Ministerului Finanţelor prin adresa nr. 12790 din data de 07 octombrie 2024.
Totodată, prin adresa nr. 14104 din data de 29 august 2024, având în vedere ultima formă a proiectul Ordonanței de Urgență pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României, în anul 2024, precum și pentru modificarea și completarea unor acte normative, Consiliul Superior al Magistraturii a solicitat Ministerului Finanţelor sprijinul în vederea completării proiectului de act normativ cu dispoziții care să permită funcționarea instituțiilor din sistemul judiciar în contextul măsurilor fiscal-bugetare propuse. Consiliul a expus în adresa menţionată considerentele pentru care demersul normativ de adoptare a unor măsuri fiscal-bugetare trebuie să se realizeze cu echilibru și cu luarea în considerare a tuturor aspectelor specifice autorității judecătorești, pentru a evita producerea unor consecințe grave, pe termen lung, asupra activității instituțiilor din sistemul judiciar. 
Nu în ultimul rând, trebuie menționată participarea reprezentanților Consiliului la lucrările diverselor grupuri de lucru interinstituţionale constituite la nivelul Consiliului Superior al Magistraturii, Ministerului Justiţiei sau, după caz, la nivelul altor instituții, pe teme privind sistemul judiciar. De asemenea, reprezentanți ai Consiliului Superior al Magistraturii au participat la mai multe întâlniri de lucru organizate de Ministerul Justiției. 
În contextul preocupărilor Consiliului Superior al Magistraturii pentru reducerea volumului de activitate al judecătorilor, în şedinţa din data de 11 aprilie 2024 a Comisiei nr. 1 judecători – „Legislaţie şi cooperare interinstituţională” s-a decis constituirea unui grup de lucru care să identifice soluţii adecvate şi să formuleze propuneri legislative în vederea degrevării instanţelor judecătoreşti şi a activităţii judecătorilor.
La invitaţia Guvernului României, comunicată prin poştă electronică la data de 05 ianuarie 2024, un reprezentant al Consiliului Superior al Magistraturii a participat la şedinţa din data de 17 ianuarie 2024 a Comitetului interministerial pentru monitorizarea implementării Strategiei naționale pentru prevenirea și combaterea antisemitismului, xenofobiei, radicalizării și discursului instigator la ură, aferente perioadei 2021 - 2023 şi, respectiv, a Comitetului interministerial pentru elaborarea Strategiei naţionale pentru prevenirea și combaterea antisemitismului, xenofobiei, radicalizării și discursului instigator la ură, aferentă perioadei 2024 - 2027.
La invitaţia Ministerului Justiţiei, reprezentanţii Consiliului Superior al Magistraturii au participat la evenimentul dedicat validării rezultatelor proiectului SECURE – o comunitate sigură, educată și angajată în mod responsabil, organizat la data de 12 martie 2024 în Bucureşti.
Reprezentanţi ai Consiliului Superior al Magistraturii au participat la discuţiile interinstituţionale organizate de Ministerul Justiţiei în anul 2024 vizând salarizarea personalului din justiţiei, precum şi la cele vizând adoptarea normelor metodologice de aplicare a prevederilor referitoare la stabilirea pensiilor de serviciu din Legea nr. 303/2022 privind statutul judecătorilor şi procurorilor.
Reprezentanţi ai Consiliului Superior al Magistraturii au participat la lucrările grupului tehnic de lucru constituit la nivelul Ministerului Justiţiei pentru analizarea propunerilor formulate de Comisia de la Veneţia. Totodată, în şedinţa din data de 19 septembrie 2024, Comisia nr. 1 – reunită „Legislație și cooperare interinstituțională” din cadrul Consiliului a analizat propunerea formulată la nivelul Ministerului Justiţiei vizând durata mandatelor funcţiilor de conducere prevăzute la art. 144 alin. (1) din Legea nr. 303/2022 privind statutul judecătorilor şi procurorilor. În legătură cu această problematică, Consiliul Superior al Magistraturii a apreciat în mod constant că reglementarea legală în vigoare, care prevede durata de 3 ani a mandatului funcţiei de conducere, cu posibilitatea reînvestirii o singură dată pentru un alt mandat de 3 ani, este corespunzătoare. Punctul de vedere al Comisiei a fost comunicat Ministerului Justiţiei, împreună cu argumentele care au fost avute în vedere, prin adresa nr. 19540/2023 din data de 23 septembrie 2024.
La invitaţia Agenţiei Naţionale pentru Egalitatea de Şanse între Femei şi Bărbaţi, un reprezentant al Consiliului Superior al Magistraturii a participat la întâlnirile grupului de lucru pentru elaborarea modificărilor la Legea nr. 217/2003 pentru prevenirea şi combaterea violenţei domestice şi a Ordinul Ministerului Afacerilor Interne nr. 146/2018 privind modalitatea de gestionare a cazurilor de violenţă domestică de către poliţişti, din datele de 05 martie 2024, 08 mai 2024 şi 11 iunie 2024.
La invitaţia Ministerului Justiţiei, reprezentanţi ai Consiliului Superior al Magistraturii au participat la data de 03 aprilie 2024 la întâlnirea cu sindicatele grefierilor, discuţiile vizând măsurile prevăzute de Legea nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice.
Un reprezentant al Consiliului Superior al Magistraturii a participat la conferinţa internaţională „Între Legalitate şi Moralitate: Dreptate pentru Persoanele cu Dizabilităţi Mintale. Executarea hotărârilor Curţii Europene Drepturilor Omului”, organizată de Centrul de Resurse Juridice şi Ministerul Public – Parchetul de pe lângă Înalta Curte de Casaţie şi Justiţie în perioada 24 - 25.04.2024 în Bucureşti.
La invitaţia International Justice Mission (I.J.M.), reprezentanţi ai Consiliului Superior al Magistraturii au participat la masa rotundă pe tema procedurii penale în cazurile de trafic de persoane, organizată în Bucureşti în datele de 24 aprilie 2024 şi 14 mai 2024.
La invitaţia United Nations High Commissioner for Refugees, reprezentanţi ai Consiliului Superior al Magistraturii au participat la lucrările grupului de lucru privind Apatridia din data de 29 mai 2024.
La invitaţia Ministerului Justiţiei, reprezentanţi ai Consiliului Superior al Magistraturii au participat la reuniunea Platformei de cooperare a autorităţilor independente şi a instituţiilor anticorupţie, organizată la data de 18 iunie 2024.
Instituţii cu atribuţii în domeniu au fost consultate cu privire la Propunerea legislativă pentru modificarea şi completarea Codului Penal (Bp. 299/2024) şi la Propunerea legislativă pentru modificarea şi completarea Legii nr. 211/2004 privind unele măsuri pentru asigurarea informării, sprijinirii şi protecţiei victimelor infracţiunii (Bp. 298/2024). Având în vedere că opiniile exprimate la nivelul Guvernului nu au putut conduce la formularea unor puncte de vedere unitare, s-a organizat un grup de lucru în scopul identificării unor soluţii convergente asupra propunerilor legislative, la care au fost invitaţi şi reprezentanţi ai Consiliului Superior al Magistraturii. Întâlnirea a avut loc la data de 02 septembrie 2024 la Palatul Victoria.
La invitaţia Ministerului Justiţiei, la data de 12 septembrie 2024, reprezentanţi ai Consiliului Superior al Magistraturii au participat la reuniunea de lucru organizată în vederea definitivării Proiectului de Hotărâre a Guvernului pentru aprobarea Normelor Metodologice de aplicare a prevederilor referitoare la stabilirea pensiilor de serviciu din Legea nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice.
Reprezentanţi ai Consiliului Superior al Magistraturii au participat, de asemenea, la reuniunile Consiliului de Management Strategic (C.O.M.S.), precum şi la reuniunile grupului tehnic de lucru (GTL) care sprijină activitatea C.O.M.S..
La invitaţia Ministerului Justiţiei, la data de 6 noiembrie 2024, reprezentanţi ai Consiliului Superior al Magistraturii au participat la o întâlnire de lucru vizând revizuirea strategiei de dezvoltare a sistemului judiciar 2022 - 2025 şi a planului de acţiune aferent, cu luarea în considerare a rezultatelor livrabilelor proiectului „Analiza funcţională şi strategia de dezvoltare a sistemului judiciar post 2020 (ASJ)”.
În luna septembrie a acestui an a fost semnat documentul de formalizare a Parteneriatului Cadru privind Protecţia Copilului (CPCP) între Guvernul României şi Guvernul Statelor Unite ale Americii. CPCP se circumscrie parteneriatului strategic dintre România şi SUA şi are ca scop sprijinirea eforturilor continue şi consolidarea măsurilor adoptate la nivelul Guvernului României în vederea prevenirii şi combaterii traficului de minori. În acest context, în perioada 18-19 noiembrie 2024, un reprezentant al Consiliului Superior al Magistraturii a participat la întâlnirile organizate la sediul Guvernului ca urmare a vizitei delegaţiei CPC Office din cadrul Departamentului de Stat al SUA, având ca scop definitivarea activităţilor ce vor fi implementate în cadrul CPCP.
La invitaţia Ministerului Justiţiei, la data de 16 decembrie 2024, un reprezentant al Consiliului Superior al Magistraturii a participat la reuniunea Platformei de cooperare a autorităţilor independente şi a instituţiilor anticorupţie.
Având în vedere intenţia Ministerului Justiţiei de a analiza şi, dacă este cazul, de a îmbunătăţi cadrul legislativ în ceea ce priveşte prevenirea şi sancţionarea infracţiunilor de ură, a actelor de violenţă ori a ameninţărilor comise în spaţiul public, precum şi a legislaţiei referitoare la interzicerea organizaţiilor, simbolurilor şi faptelor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni de genocid contra umanităţii şi de crime de război, un reprezentant al Consiliului Superior al Magistraturii a participat la întâlnirea grupului de lucru interinstituţional din data de 18 decembrie 2024.
C. Referitor la relaţia Consiliului Superior al Magistraturii cu Preşedintele României, aceasta s-a circumscris prevederilor art. 134 din Constituţia României, republicată, ale Legii nr. 305/2022 privind Consiliul Superior al Magistraturii şi ale Legii nr. 303/2022 privind statutul judecătorilor şi procurorilor.
Astfel, au fost înaintate Președintelui României hotărârile Secțiilor Consiliului Superior al Magistraturii privind propunerile de numire şi eliberare în şi din funcțiile de execuție de judecător şi procuror.
[bookmark: _Toc155267880]Relația cu celelalte profesii juridice
În cursul anului 2024, în ceea ce privește relația cu celelalte profesii juridice, activitatea Consiliului Superior al Magistraturii a implicat o relaționare mai susținută cu corpul profesional al grefierilor.
La data de 11.09.2024 a avut loc, la sediul Consiliului Superior al Magistraturii, întâlnirea de dezbatere publică, solicitată de Sindicatul Național al Grefei Judiciare Dicasterial care a vizat următoarele proiecte de acte normative:
· proiectul de Hotărâre a Secţiei pentru judecători a Consiliului Superior al Magistraturii pentru modificarea şi completarea Regulamentului de ordine interioară al instanţelor judecătoreşti, aprobat prin Hotărârea Secţiei pentru judecători a Consiliului Superior al Magistraturii nr. 3243/2022;
· proiectul de Hotărâre a Secţiei pentru procurori a Consiliului Superior al Magistraturii pentru modificarea şi completarea Regulamentului de ordine interioară al parchetelor, aprobat prin Hotărârea Secţiei pentru procurori a Consiliului Superior al Magistraturii nr. 1106/2023;
· proiectul de Hotărâre a Plenului Consiliului Superior al Magistraturii pentru aprobarea Regulamentului privind organizarea şi desfăşurarea concursului pentru recrutarea grefierilor de şedinţă şi a grefierilor principali;
· proiectul de Hotărâre a Secţiei pentru judecători a Consiliului Superior al Magistraturii pentru aprobarea Regulamentului privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul instanţelor judecătoreşti;
· proiectul de Hotărâre a Secţiei pentru procurori a Consiliului Superior al Magistraturii pentru aprobarea Regulamentului privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul parchetelor de pe lângă instanţele judecătoreşti;
· proiectul de Hotărâre a Plenului Consiliului Superior al Magistraturii pentru aprobarea Regulamentului privind concediile grefierilor şi ale altor categorii de personal care ocupă funcţii de specialitate în cadrul instanţelor judecătoreşti şi al parchetelor de pe lângă acestea.
Au fost discutate punctual aspectele semnalate de către reprezentanții Sindicatului Național al Grefei Judiciare Dicasterial, iar la finalul întâlnirii s-a arătat că toate propunerile și observațiile vor fi analizate în comisiile de specialitate ale Consiliului. 
Soluțiile adoptate în ședință s-au consemnat într-o minută care este publicată pe site-ul Consiliului Superior al Magistraturii.
[bookmark: _Toc155267881]Educație juridică
În 06.02.2024 a avut loc reuniunea comună de lucru a Comitetului de monitorizare și a Grupului tehnic privind educația juridică în școli și universități.
În cadrul  acestei reuniunii participanții au stabilit planul de acțiuni pentru anul 2024 și extinderea proiectului la nivelul universităților, un demers care lărgește aria educației juridice la nivelul tinerilor, prin consolidarea cunoștințelor juridice și orientarea acestora către viitoarele profesii.
Tot în cursul anului 2024, Ministerul Justiției, Ministerul Educației, Consiliul Superior al Magistraturii, Înalta Curte de Casație și Justiție, Parchetul de pe lângă Înalta Curte de Casație și Justiție și Uniunea Națională a Barourilor din România au organizat Concursul de creație grafică cu tema „Educația juridică” adresat elevilor și studenților din România și Republica Moldova. Regulamentul și anexele acestui concurs au fost aprobate în ședința Comitetului de monitorizare din iunie 2024.
Concursul a avut două secțiuni:
a) realizarea unui afiș care să ilustreze tema educației juridice; 
b) realizarea unui simbol grafic (logo) consacrat educației juridice.
Festivitatea de premierea a câștigătorilor a avut loc la data de 03.09.2024 la sediul Ministerului Justiției, unde au fost prezenți și membrii desemnați din partea Consiliului Superior al Magistraturii în Comitetul de monitorizare.
Conform celor stabilite la reuniunea comună de lucru a Comitetului de monitorizare și a Grupului tehnic din cadrul Protocolului de colaborare privind educația juridică, a fost creat un grup pe rețeaua de socializare Facebook unde sunt mediatizate activitățile desfășurate de voluntari în cadrul Protocolului.
La finalului anului 2024 urmează să se desfășoare o nouă ședință a Comitetului de monitorizare în vederea discutării proiectului Raportului de activitatea referitor la implementarea Protocolului privind educația juridică care se va realiza după transmiterea situațiilor centralizatoare existente la Ministerul Educației.
[bookmark: _Toc155267882]Activitatea membrilor aleși, reprezentanți ai societății civile
	Membrii aleși ai Consiliului Superior al Magistraturii, reprezentanți ai societății civile, potrivit art. 56 alin. 8 lit. b din Legea nr. 305/2022 privind Consiliul Superior al Magistraturii, au ca îndatorire specifică consultarea organizațiilor civile cu privire la propunerile și sugestiile acestora privind demersurile necesare la nivelul Consiliului pentru îmbunătățirea activității instituțiilor judiciare ca serviciu public aflat în slujba societății, întocmind în acest sens un raport trimestrial de analiză și sinteză a propunerilor, pe care îl transmit plenului sau secțiilor, după caz, pentru analiză și decizie. 
	Aceste atribuții ale membrilor aleși, reprezentanți ai societății civile, au menirea de a realiza o legătură reală cu societatea civilă, dar și de a asigura transparentizarea publică către societate a tuturor activităților și acțiunilor Consiliului Superior al Magistraturii având drept obiectiv eficientizarea și îmbunătățirea activității sistemului judiciar, în ansamblu. 
	Întocmirea și prezentarea rapoartelor prevăzute prin actul normativ enunțat prezintă importanță din perspectiva reflectării transparenței publice în procesul decizional și reprezintă o intermediere funcțională între corpul magistraților și societate, contribuind prin aceasta la consolidarea încrederii societății în justiție, dar și la realizarea unui control civic, public și transparent al justiției în societatea contemporană.
	În temeiul acestor prerogative, și în anul 2024, membrii aleși, reprezentanți ai societății civile, și-au îndeplinit prerogativele conferite de lege, fiind întocmite rapoarte trimestriale referitoare la consultarea organizațiilor societăților civile cu privire la propunerile și sugestiile acestora privind demersurile necesare la nivelul Consiliului Superior al Magistraturii pentru îmbunătățirea activității instituțiilor judiciare ca serviciu public aflat în slujba societății.
	Rapoarte trimestriale au analizat activitatea efectivă a membrilor aleși, reprezentanți ai societății civile, cu referire la întâlnirile de lucru derulate și agenda acestora, numărul de petiții primite din partea cetățenilor și obiectul acestora, proiectele de hotărâri puse în dezbatere publică, precum și mesajele publice transmise cu ocazia diferitelor evenimente de interes, apreciindu-se că în perioadele de referință vizate de rapoarte la nivelul Consiliului Superior al Magistraturii s-a realizat o informare publică constantă și transparentă cu privire la lucrările desfășurate la nivelul instituției.
	Astfel, se poate concluziona că membrii aleși ai Consiliului Superior al Magistraturii, reprezentanți ai societății civile, au contribuit, prin prisma rolului deținut, la promovarea valorilor democrației, încurajarea implicării sociale a cetățenilor în procesele de dezvoltare, libertatea de exprimare a acestora, societatea civilă fiind un instrument indispensabil pentru realizarea unui stat de drept.

[bookmark: _Toc187824364][bookmark: _Toc430867117]CAPITOLUL II
[bookmark: _Toc187824365][bookmark: _Toc375653691][bookmark: _Toc430867113]Activităţi derulate în legătură cu atribuţiile administrative ale Consiliului Superior al Magistraturii

[bookmark: _Toc187824366][bookmark: _Toc430867115]II.1. Gestionarea carierei profesionale a judecătorilor și procurorilor 
Asigurarea necesarului de resurse umane pentru buna desfăşurare a activităţii la nivelul instanţelor şi parchetelor a reprezentat, şi la nivelul anului 2024, principalul obiectiv al Consiliului Superior al Magistraturii. Ocuparea posturilor vacante de judecător şi procuror s-a realizat potrivit prevederilor legale, astfel cum rezultă din datele ce vor fi prezentate mai jos.
În perioada ianuarie - septembrie 2024, la fel ca în anii precedenţi, principalul obiectiv al Consiliului Superior al Magistraturii, legat de activitatea administrativă derulată de acesta, l-a constituit asigurarea necesarului de resurse umane pentru buna desfăşurare a activităţii la nivelul instanţelor şi parchetelor.
În acest context, ocuparea posturilor vacante de judecător şi procuror s-a realizat prin toate modalităţile prevăzute de lege, astfel cum rezultă din datele ce vor fi prezentate mai jos.  
1. Evoluţia gradului de ocupare a posturilor de judecător şi procuror
Situaţia posturilor de judecător la începutul anului 2024
La data de 31 decembrie 2023, din totalul de 5066 de posturi de judecător, erau ocupate 3902 posturi şi vacante 1164 de posturi, înregistrându-se un grad de ocupare de 77%. Cauza principală a gradului mare de posturi vacante a reprezentat-o insecuritatea legislativă în domeniul atât al pensiei de serviciu, cât şi al salarizării judecătorilor şi procurorilor. 
Din totalul judecătorilor în funcție, cu luarea în calcul inclusiv a acelor judecători care ocupau pe perioadă nedeterminată posturi temporar vacante în condițiile art. 1341 din Legea nr. 304/2004 privind organizarea judiciară, republicată, cu modificările și completările ulterioare, în vigoare până în luna decembrie 2022, la sfârşitul anului 2023, 2986 erau femei și 1180 erau bărbați. Diferenţele aparente între situaţia posturilor ocupate şi numărul efectiv al judecătorilor în funcţie rezultă din ocuparea posturilor în condiţiile art. 1341 anterior menţionat. 
Pe de altă parte, în raport cu decretele publicate ulterior şi cu măsurile dispuse cu privire la ocuparea posturilor temporar vacante, la data de 01 ianuarie 2024, dintr-o schemă de 5066 de posturi, erau ocupate 3903 posturi şi vacante 1163 de posturi. Astfel,  situaţia posturilor la nivelul instanţelor judecătoreşti se prezenta astfel:
	Categoria
	Posturi de judecător prevăzute în schemă – 01.01.2024
	Posturi de judecător vacante – 01.01.2024

	
	Total
	Execuție
	Conducere
	Total
	Execuție
	Conducere

	Înalta Curte de Casație și Justiție
	122
	115
	7
	16
	14
	2

	Curți de apel (inclusiv Curtea Militară de Apel)
	930
	821
	109
	39
	0
	10

	Tribunale (inclusiv instanțele militare și tribunalele specializate)
	1701
	1463
	238
	405
	290
	115

	Judecătorii
	2313
	2002
	311
	713
	511
	202

	Total
	5066
	4401
	665
	1163
	805
	358



Situaţia posturilor de procuror la începutul anului 2024
În luna ianuarie 2024, la nivelul parchetelor, din totalul de 3039 de posturi de procuror, fiind incluse şi cele 60 de posturi acordate potrivit art. 147 din Legea nr. 304/2004 privind organizarea judiciară, erau ocupate 2057 de posturi, care includ şi cele 25 de posturi acordate potrivit art. 147 din Legea nr. 304/2022 privind organizarea judiciară. Dintre cele 25 de posturi, 4 posturi erau la nivelul parchetelor de pe lângă curțile de apel, 12 la parchetele de pe lângă tribunale şi 9 la parchetele de pe lângă judecătorii. La aceeaşi dată, erau vacante 992 de posturi, din care 589 de posturi erau corespunzătoare funcţiilor de execuţie, fiind incluse şi 35 de posturi acordate potrivit art. 147 din Legea nr. 304/2022, iar 368 de posturi funcţiilor de conducere.
	Din totalul celor 2057 de posturi de procuror ocupate, 10 procurori funcţionau peste schema prevăzută, 2 la nivelul parchetelor de pe lângă curțile de apel, 4 la parchetele de pe lângă tribunale și 4 la parchetele de pe lângă judecătorii.
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie, Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
Distribuţia posturilor vacante, pe grade de jurisdicţie, în luna ianuarie 2024, se prezenta astfel:
	Categoria
	Posturi de procuror prevăzute în  schemă
	Posturi de procuror vacante

	
	Total
	Exec.
	art. 147
	Cond.
	Total
	Exec.
	art. 147
	Cond.

	P.Î.C.C.J. (inclusiv D.N.A., D.I.I.C.O.T. şi Secţia parchetelor militare)
	660
	515
	0
	145
	189
	120
	0
	69

	Parchetele de pe lângă curţile de apel (inclusiv P.C.M.A.)
	265
	185
	5
	75
	57
	20
	1
	36

	Parchetele de pe lângă  tribunale (inclusiv P.T.M.T.B. şi P.T.M.F.)
	725
	518
	14
	193
	257
	146
	2
	109

	Parchetele de pe lângă judecătorii 
	1389
	1107
	41
	241
	489
	303
	32
	154

	          Total 
	3039
	2325
	60
	654
	992
	589
	35
	368



1. Ocuparea posturilor de execuţie de judecător şi procuror
În cursul anului 2024, ocuparea posturilor de execuţie vacante s-a realizat prin următoarele modalităţi:
Repartizarea absolvenţilor Institutului Naţional al Magistraturii
În şedinţa din data de 21.03.2024, Secţia pentru judecători a Consiliului Superior al Magistraturii a dispus, prin Hotărârea nr. 467/2024, numirea a 163 de absolvenţi ai Institutului Național al Magistraturii - promoţia 2022 - 2024 în funcţia de judecător stagiar, începând cu data de 01 aprilie 2024, potrivit opţiunilor exprimate în cadrul procedurii de repartizare desfăşurate în perioada 18 – 30.03.2024.
Totodată, în baza aceloraşi rezultate ale examenului de absolvire a Institutului Naţional al Magistraturii, promoţia 2022 - 2024, prin Hotărârea nr. 509/21.03.2024 a Secției pentru procurori din cadrul Consiliului Superior al Magistraturii s-a dispus numirea în funcţia de procuror stagiar, începând cu data de 01 aprilie 2024, a 115 absolvenţi ai Institutului Național al Magistraturii.
Numirea în magistratură pe bază de concurs 
În cursul anului 2024 au fost finalizate două noi concursuri de admitere în magistratură, declanşate în anul 2023, respectiv 2024, prin Hotărârea Plenului Consiliului Superior al Magistraturii nr. 119/2023, respectiv prin Hotărârea Plenului Consiliului Superior al Magistraturii nr. 19/2024, fiind ocupate 369 de posturi de judecător la judecătorii, după cum urmează:
· [bookmark: _Hlk182208974]295 de posturi ca urmare a concursului desfăşurat în perioada 07.07.2023 – 06.03.2024, conform propunerilor de numire formulate prin Hotărârea nr. 466/2024 a Secţiei pentru judecători din cadrul Consiliului Superior al Magistraturii.
· 74 de posturi ca urmare a concursului desfăşurat în perioada 09.02.2024 – 09.07.2024, conform propunerilor de numire formulate prin Hotărârea nr. 1501/2024 a Secţiei pentru judecători din cadrul Consiliului Superior al Magistraturii.
În cursul anului 2024, ocuparea funcţiilor de execuţie ca procuror s-a realizat în urma celor două concursuri menţionate anterior, fiind ocupate 200 de posturi de procuror, numirile în funcţie fiind dispuse începând cu data de 09 aprilie 2024, respectiv 14 august 2024.
Totodată, în prezent, este în derulare concursul de admitere în magistratură declanşat prin Hotărârea Plenului Consiliului Superior al Magistraturii nr. 157/2024, pentru ocuparea a 118 de posturi de judecător la judecătorii şi 21 de posturi de procuror la parchetele de pe lângă judecătorii. Concursul urmează a fi finalizat în cursul lunii martie 2025. 
	Numirea, la cerere, a procurorilor în funcţia de judecător şi a judecătorilor în funcţia de procuror
În perioada de referinţă, Secția pentru procurori a Consiliului Superior al Magistraturii a admis cererile formulate de 8 judecători de eliberare din această funcție și numire în funcția de procuror, decretele Președintelui României fiind emise în luna iunie 2024.
De asemenea, președintele Consiliului Superior al Magistraturii a decis declanșarea unei noi proceduri de numire a judecătorilor în funcția de procuror, aceasta debutând la data de 11.12.2024 și urmând a se finaliza în cursul lunii februarie 2025.
Ca urmare a procedurilor declanşate anterior, la datele de 11 mai 2023, respectiv 07 decembrie 2023, în cursul anului 2024, un număr de 25 de procurori au fost numiţi în funcţia de judecător prin decret al Preşedintelui României.
De asemenea, în acord cu prevederile Legii nr. 303/2022 privind statutul judecătorilor și procurorilor, la nivelul Consiliului Superior al Magistraturii, în anul 2024, s-a dispus declanșarea unei sesiuni de numire a procurorilor în funcția de judecător, iar anunțul privind declanșarea procedurii a fost publicat pe pagina de internet a Consiliului la data de 12 iunie 2024.
	În şedinţa Secţiei pentru judecători din data de 26 septembrie 2024 a avut loc susţinerea interviului în cadrul acestei procedurii, fiind formulate propuneri pentru numirea în funcţia de judecător pentru 4 persoane, la data de 12 noiembrie 2024 fiind publicate decretele de numire.
	Numirea în funcţia de judecător sau procuror definitiv, după promovarea examenului de capacitate 
În perioada octombrie 2023 – februarie 2024 s-a desfăşurat examenul de capacitate al judecătorilor şi procurorilor stagiari în acord cu prevederile art. 25 alin. (1) din Legea nr. 303/2004 privind statutul judecătorilor și procurorilor, republicată, cu modificările şi completările ulterioare. Ca urmare a acestui examen, în cursul anului 2024, prin Hotărârea Secţiei pentru judecători din cadrul Consiliului Superior al Magistraturii nr. 484/28.03.2024, au fost  formulate propuneri de numire, prin decret al Preşedintelui României, a 2 judecători fără, însă, ca acest aspect să reprezinte efectiv o ocupare de noi posturi vacante. 
	Potrivit art. 38 alin. (2) din Regulamentul privind examenul de capacitate al judecătorilor stagiari și al procurorilor stagiari, aprobat prin Hotărârea nr. 103/2019 a Plenului Consiliului Superior al Magistraturii, judecătorii stagiari pot opta doar pentru posturi de judecător, iar procurorii stagiari pot opta doar pentru posturi de procuror.
	Pe cale de consecință, în raport de dispozițiile legale mai sus menționate, după absolvirea examenului de capacitate, procurorii stagiari nu au mai putut opta pentru funcția de judecător.
	Prin Hotărârea Secției pentru procurori din cadrul Conssiliul Superior al Magistraturii nr. 537/26.03.2024 a fost înaintată Președintelui României propunerea de numire în funcția de procuror a unui procuror stagiar, acesta fiind numit în funcție în cursul lunii aprilie 2024.
	De asemenea, prin Hotărârea Plenului Consiliului Superior al Magistraturii nr. 179/2024, s-a aprobat organizarea, în perioada 10.10.2024 – 04.04.2025, a examenului de capacitate al judecătorilor stagiari și a procurorilor stagiari. La acest examen vor participa 162 de judecători stagiari și 111 procurori stagiari.
Numiri și reîncadrări în funcția de judecător şi procuror în temeiul art. 216 alin. (2) - (3) din Legea nr. 303/2022
Prin Hotărârea nr. 1186/28.05.2024, Secţia pentru judecători a Consiliului Superior al Magistraturii a decis aprobarea declanşării procedurii de reîncadrare în funcţia de judecător pentru foştii judecători, potrivit prevederilor art. 216 alin. (2) - (3) din Legea nr. 303/2022 privind statutul judecătorilor şi procurorilor.
Astfel, în conformitate cu art. 2 din Metodologia privind reîncadrarea în funcţia de judecător, aprobată prin Hotărârea Secţiei pentru judecători din cadrul Cosnsiliul Superior al Magistraturii nr. 423/2023, au putut depune cereri judecătorii care au fost eliberaţi din funcţie, prin pensionare, începând cu data de 31 mai 2021. 
Conform acestei proceduri, în şedinţa Secţiei pentru judecători din data de 19 septembrie 2024 au fost analizate cererile de reîncadrare depuse şi au fost formulate 7 propuneri de reîncadrare, din care 4 la nivel de judecătorie şi 3 la nivel de tribunal, la data de 14 octombrie 2024 fiind publicate decretele de numire în funcţie.
Prin Hotărârea Secției pentru procurori din cadrul Consiliului Superior al Magistraturii nr. 1672/10.12.2024, s-a decis declanșarea unei proceduri de reîncadrare în funcția de procuror. Aceasta a debutat la data de 11.12.2024 și urmează a se finaliza în cursul lunii martie 2025.
Desemnarea procurorilor în vederea efectuării urmăririi penale în cauzele prevăzute de art. 3 alin. (1) şi alin. (2) din Legea nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală 
În acord cu dispoziţiile art. 3 alin. (3) din Legea nr. 49/2022, Plenul Consiliului Superior al Magistraturii formulează propuneri pentru desemnarea de către procurorul general al Parchetului de pe lângă Înalta Curte de Casație și Justiție a procurorilor care vor efectua urmărirea penală în cauzele expres prevăzute la art. 3 alin. (1) şi alin. (2) din Legea nr. 49/2022.
Potrivit art. 10 din același act normativ numărul maxim de procurori din cadrul Secţiei de urmărire penală şi criminalistică desemnaţi este de 14, iar numărul maxim al procurorilor din cadrul parchetelor de pe lângă curţile de apel desemnaţi este de 3 pentru fiecare dintre acestea.
În consecință, prin Hotărârile Plenului Consiliului Superior al Magistraturii nr. 32/05.03.2024, nr. 89 şi nr. 90/23.04.2024, precum și nr. 105, nr. 106 şi nr. 107/13.05.2024 au fost propuși în vederea desemnării de către procurorul general al Parchetului de pe lângă Înalta Curte de Casație și Justiție un număr de 6 procurori care să efectueze urmărirea penală în cauzele prevăzute de art. 3 alin. (1) și (2) din Legea nr. 49/2022.
C. Numirea judecătorilor şi procurorilor în funcţii de conducere	
C.1. Numirea judecătorilor în funcţiile de conducere de preşedinte şi vicepreşedinte la curţi de apel, tribunale, tribunale specializate şi judecătorii
În prezent, sunt în vigoare prevederile art. 150 din Legea nr. 303/2022 privind statutul judecătorilor şi procurorilor, care reglementează la alin. (1) - (3) că numirea în funcţiile de preşedinte la judecătorii, tribunale, tribunale specializate şi curţi de apel se face numai prin concurs sau examen organizat, ori de câte ori este necesar, de Consiliul Superior al Magistraturii, cu sprijinul Institutului Naţional al Magistraturii, iar numirea în alte funcţii de conducere din cadrul judecătoriilor, tribunalelor, tribunalelor specializate şi curţilor de apel se face fără concurs sau examen, la propunerea preşedintelui instanţei, potrivit procedurii prevăzute de prezenta lege. 	Numirea în funcţii de conducere la judecătorii, tribunale, tribunale specializate şi curţi de apel se face prin hotărâre a Secţiei pentru judecători a Consiliului Superior al Magistraturii, pe o perioadă de 3 ani, cu posibilitatea reînvestirii, o singură dată, în aceleaşi condiţii.
Astfel, prin Hotărârea nr. 245/01.02.2024, Secţia pentru judecători a Consiliului Superior al Magistraturii a aprobat organizarea, cu sprijinul Institutului Naţional al Magistraturii, la Bucureşti, în perioada februarie - iunie 2024, a concursului sau examenului pentru numirea în funcţia de preşedinte a judecătorilor la curţile de apel, tribunale, tribunale specializate, judecătorii şi instanţe militare, în condiţiile art. 150 alin. (1) din Legea nr. 303/2022 privind statutul judecătorilor şi procurorilor, precum şi ale Regulamentului privind numirea în funcţii de conducere a judecătorilor aprobat prin Hotărârea Secţiei pentru judecători a Consiliului Superior al Magistraturii nr. 266/2023.
Concursul sau examenul s-a organizat pentru ocuparea unui număr de 129 de funcţii de conducere vacante sau care urmează a se vacanta până la data de 17 iulie 2024 la curţile de apel, tribunale, tribunale specializate, judecătorii şi instanţe militare.
La acest concurs/examen s-au înscris 37 de candidaţi, fiind admişi în urma promovării concursului un număr de 24 de candidaţi.
În şedinţa Secţiei pentru judecători din 13 iunie 2024 au fost validate rezultatele concursului/examenului şi s-a dispus numirea în funcţii de conducere a 22 de candidați începând cu data de 17 iulie 2024, pentru un mandat de 3 ani.
[bookmark: _Hlk150104905]Rezultatele acestui concurs se reflectă în situația funcțiilor de conducere ocupate în cursul anului 2024. 
Se constată că, deşi cadrul legal s-a modificat semnificativ în ceea ce priveşte ocuparea funcţiilor de conducere, în sensul că doar funcţiile de preşedinte se ocupă prin concurs, gradul de participare/ocupare se situează în continuare la aproximativ 25% raportat la situaţia funcţiilor vacante.
De asemenea, în perioada august – decembrie 2024 este în derulare un nou concurs/examen pentru ocuparea unui număr de 127 de funcţii de preşedinte vacante sau care se vor vacanta până la data de 09 ianuarie 2025 la curţi de apel, tribunale, tribunale specializate şi judecătorii, astfel cum s-a aprobat prin Hotărârea Secţiei pentru judecători a Consiliului Superior al Magistraturii nr. 1500/24.07.2024. 
Pentru acest concurs/examen s-au înscris 38 de candidaţi şi 1 candidat s-a retras, fiind numiţi în funcţia de preşedinte 24 de candidaţi.
Numirea judecătorilor în alte funcţii de conducere, în temeiul art. 150 alin. (2) din Legea nr. 303/2022.
În perioada de referinţă, Secţia pentru judecători a numit 79 de judecători în funcţiile vacante de vicepreşedinte şi preşedinte de secţie.
C.2. Numirea procurorilor în funcţiile de conducere de procuror general și prim procuror de la parchetele de pe lângă curţile de apel, tribunale şi judecătorii
Prin Hotărârea nr. 973/2024, Secția pentru procurori a Consiliului Superior al Magistraturii a aprobat organizarea, prin intermediul Institutului Național al Magistraturii, la București, în perioada 01.08. – 27.11.2024, a concursului/examenului pentru numirea în funcții de conducere a procurorilor la parchetele de pe lângă curți de apel, tribunale, tribunale specializate și judecătorii, fiind scoase la concurs 156 de funcţii vacante de procuror general şi prim procuror de la parchetele de pe lângă curţile de apel, tribunale şi judecătorii. 
În urma finalizării acestui concurs, au fost ocupate 52 de funcții de conducere, începând cu data de 01 ianuarie 2025.
Numirea procurorilor în alte funcţii de conducere, în temeiul dispoziţiilor art. 149 și art. 150 alin. (2) și (3) din Legea nr. 303/2022 privind statutul judecătorilor și procurorilor
În conformitate cu dispoziţiile art. 149 alin. (1) Legea nr. 303/2022 privind statutul judecătorilor și procurorilor, „numirea în alte funcţii de conducere decât cele prevăzute la art. 144 alin. (1) în cadrul Parchetului de pe lângă Înalta Curte de Casaţie şi Justiţie, al Direcţiei Naţionale Anticorupţie şi al Direcţiei de Investigare a Infracţiunilor de Criminalitate Organizată şi Terorism se face pe o perioadă de 3 ani, cu posibilitatea reînvestirii o singură dată, în acelaşi mod, de către Secţia pentru procurori a Consiliului Superior al Magistraturii, la propunerea procurorului general al Parchetului de pe lângă Înalta Curte de Casaţie şi Justiţie, a procurorului-şef al Direcţiei Naţionale Anticorupţie sau a procurorului-şef al Direcţiei de Investigare a Infracţiunilor de Criminalitate Organizată şi Terorism, după caz, cu recomandarea conducătorului secţiei din cadrul Parchetului de pe lângă Înalta Curte de Casaţie şi Justiţie, Direcţiei Naţionale Anticorupţie sau Direcţiei de Investigare a Infracţiunilor de Criminalitate Organizată şi Terorism, unde urmează să fie numit procurorul”.
[bookmark: _Hlk152922844]Totodată, în conformitate cu dispoziţiile art. 150 alin. (2) și (3) din Legea nr. 303/2022 privind statutul judecătorilor și procurorilor, „numirea în alte funcţii de conducere decât cele prevăzute la alin. (1) din cadrul judecătoriilor, tribunalelor, tribunalelor specializate şi curţilor de apel şi al parchetelor de pe lângă acestea se face fără concurs sau examen, la propunerea preşedintelui instanţei sau a conducătorului parchetului, potrivit procedurii prevăzute de prezenta lege. Numirea în funcţii de conducere la judecătorii, tribunale, tribunale specializate şi curţi de apel, precum şi la parchetele de pe lângă acestea se face prin hotărâre a Secţiei pentru judecători, respectiv a Secţiei pentru procurori, pe o perioadă de 3 ani, cu posibilitatea reînvestirii, o singură dată, în condiţiile prevăzute la alin. (1) şi (2).”
În perioada ianuarie – decembrie 2024, în temeiul dispoziţiilor art. 149 și art. 150 alin. (2) şi alin. (3) din Legea nr. 303/2022, Secţia pentru procurori a Consiliului Superior al Magistraturii a numit 89 de procurori în funcţii de conducere.
D. Promovarea judecătorilor şi procurorilor în funcţii de execuţie
D.1. Promovarea judecătorilor 
În cursul anului 2024 a fost organizat un singur concurs de promovare efectivă în funcţii de execuţie în condiţiile art. 139 - 141 din Legea nr. 303/2022 privind statutul judecătorilor şi procurorilor.
Astfel, concursul de promovare efectivă în funcţii de execuţie a fost aprobat prin Hotărârea Secţiei pentru judecători nr. 1554/05.09.2024, pentru perioada septembrie 2024 - februarie 2025.
Pentru acest concurs au fost alocate 30 de posturi la curţile de apel şi 412 de posturi la tribunale, 342 de judecători formulând cereri de înscriere la concurs, dintre care 334 de judecători îndeplinesc condițiile de participare la concurs.
Conform calendarului estimativ ala acestei proceduri concursul se va finaliza în februarie 2025.
D.2. Promovarea în funcţia de judecător la Înalta Curte de Casaţie şi Justiţie
Secţia pentru judecători a dispus în şedinţa din data de 29 martie 2024,  promovarea a 6 judecători la instanţa supremă, începând cu data de 15 aprilie 2024, ca urmare a finalizării concursului desfăşurat în perioada noiembrie 2023 - martie 2024, fiind ocupate 2 posturi la Secţia I civilă, 2 posturi la Secţia a II-a civilă și 2 posturi la Secţia penală.
În prezent, este în desfăşurare un nou concurs de promovare în funcția de judecător la Înalta Curte de Casaţie şi Justiţie, în perioada septembrie 2024 - ianuarie 2025, aprobat prin Hotărârea Secției pentru judecători nr. 1552/05.09.2024. Prin aceeași hotărâre, Secția pentru judecători a stabilit alocarea unui număr de 21 de posturi de judecător pentru concurs, inclusiv cu repartizarea pe secții a acestora, cu precizarea specializărilor la care se poate susține concursul, în funcție de secțiile instanței supreme, conform art. 108 alin. (3) și art. 109 alin. (2) din Legea nr. 303/2022 privind statutul judecătorilor și procurorilor, cu modificările şi completările ulterioare, după cum urmează: la Secția I civilă (specializarea civil) - 5 posturi, la Secția a II-a civilă (specializarea civil) - 2 posturi, la Secția penală (specializarea penal) - 5 posturi și la Secția de contencios administrativ și fiscal (specializarea contencios administrativ și fiscal) - 9 posturi. 
Conform calendarului de desfăşurare a concursului, după data de 10 ianuarie 2025, urmează desfăşurarea probei interviului şi publicarea rezultatelor finale ale concursului.
D.3. Promovarea procurorilor
	În perioada ianuarie – octombrie 2024 s-a desfășurat concursul de promovare în funcţii de execuţie efectivă a procurorilor.
	Astfel, prin Hotărârea Secției pentru procurori nr. 647/25.04.2024 a fost aprobată organizarea concursului de promovare efectivă în funcții de execuție a procurorilor pentru un număr de 139 de posturi. În urma finalizării acestui concurs au promovat efectiv la unitățile de parchet superioare 61 de procurori.
[bookmark: _Hlk152922879]	De asemenea, în ședința Secției pentru procurori din data de 01 octombrie 2024, s-a decis promovarea efectivă la parchetele superioare a alți 13 procurori, ca efect al admiterii cererilor acestora de valorificare a rezultatului obținut la examen.
E. Eliberări din funcţia de judecător şi procuror
E.1. Judecători
Prin decrete ale preşedintelui României publicate în perioada de referinţă, până la data de 31 decembrie 2024 inclusiv, au fost eliberate din funcţia de judecător 191 de persoane, după cum urmează: 
· 180 persoane, prin pensionare;
· 3 persoane, ca urmare a demisiei;
· 8 persoane, ca urmare a numirii în funcţia de procuror.
Totodată, în cursul acestui an s-au vacantat 3 posturi de judecător, ca urmare a decesului.
Situaţia posturilor de judecător pe grade de jurisdicţie, comparativ cu sfârşitul anului 2023, cu luarea în considerare a măsurilor dispuse începând cu data de 01 ianuarie 2024 şi până la data de 31 decembrie 2024, cu luarea în considerare a tuturor decretelor publicate se prezintă astfel:
	Categoria
	Posturi de judecător prevăzute în schemă
	Posturi de judecător ocupate
	Posturi de judecător vacante

	
	31.12.2023
	01.01.2024
	31.12.2024
	31.12.2023
	01.01.2024
	31.12.2024
	31.12.2023
	01.01.2024
	31.12.2024

	Înalta Curte de Casaţie şi Justiţie
	122
	122
	122
	106
	106
	101
	16
	16
	21

	Curţi de apel (inclusiv Curtea Militară de Apel)
	930
	930
	930
	901
	901
	875
	29
	39
	55

	Tribunale (inclusiv instanţele militare şi tribunalele specializate)
	1701
	1701
	1701
	1298
	1296
	1257
	403
	405
	444

	Judecătorii
	2313
	2313
	2318
	1597
	1600
	2018
	716
	713
	300

	Total*
	5066
	5066
	5071
	3902
	3903
	4251
	1164
	1163
	820


*Modificarea numărului de posturi prevăzute în schema instanţelor rezultă din alocarea/restuituirea de posturi în fondul de rezervă, în condiţiile art. 147 din Legea 
nr. 304/2022 privind organizarea judiciară.

Astfel, la data de 31 decembrie 2024, din totalul de 5071 de posturi (cu luarea în considerare a posturilor alocate din fondul de rezervă în condiţiile art. 147 din Legea nr. 304/2022 privind organizarea judiciară) sunt ocupate 4251 de posturi de judecător, iar 820 de posturi sunt vacante. 
Potrivit datelor de mai sus, se constată o creştere a gradului de ocupare (83%), comparativ cu gradul de ocupare înregistrat la începutul anului 2024 (77%), în special la nivelul judecătoriilor.
Din totalul judecătorilor în funcţie, cu luarea în calcul inclusiv a acelor judecători care ocupă pe perioadă nedeterminată posturi temporar vacante în condiţiile art. 147 din lege, la data de 31 decembrie 2024, 3221 de judecători sunt femei și 1236 de judecători sunt bărbați. 
E.2. Procurori
[bookmark: _Hlk152922924]	Până la data de 31 decembrie 2024 inclusiv, au fost eliberate din funcția de procuror, prin decrete ale Preşedintelui României, un număr de 115 persoane, după cum urmează:
· 82 de persoane, prin pensionare;
· 3 persoane, ca urmare a demisiei;
· 29 de persoane, ca urmare a numirii în funcția de judecător;
· 1 persoană, ca urmare a excluderii din magistratură.
Totodată, în cursul acestui an s-au vacantat 2 posturi, ca urmare a decesului unor procurori.
[bookmark: _Hlk152922956]Situaţia posturilor de procuror pe grade de jurisdicţie la data de 31 decembrie 2024
	Categoria
	Posturi de procuror prevăzute în  schemă
	Posturi de procuror vacante

	
	Total
	Exec.
	art. 147
	Cond.
	Total
	Exec.
	art. 147
	Cond.

	P.Î.C.C.J. (inclusiv D.N.A., D.I.I.C.O.T. şi Secţia parchetelor militare)
	683
	535
	0
	148
	165
	87
	0
	78

	Parchetele de pe lângă curţile de apel (inclusiv P.C.M.A.)
	269
	185
	9
	75
	53
	20
	8
	25

	Parchetele de pe lângă  tribunale (inclusiv P.T.M.T. şi P.T.M.F.)
	725
	518
	14
	193
	242
	148
	7
	87

	Parchetele de pe lângă judecătorii 
	1394
	1107
	46
	241
	339
	143
	34
	162

	          Total 
	3071
	2345
	69
	657
	799
	398
	49
	352



[bookmark: _Hlk152923038]La data de 31 decembrie 2024, la nivelul parchetelor, din totalul de 3071 de posturi de procuror, fiind incluse şi cele 69 de posturi acordate potrivit art. 147 din Legea nr. 304/2022 privind organizarea judiciară, erau ocupate 2274 de posturi, număr ce include şi 20 de posturi acordate potrivit art. 147 din Legea nr. 304/2022 privind organizarea judiciară. Dintre cele 20 de posturi, 1 post este la parchetele de pe lângă curțile de apel, 7 posturi la parchetele de pe lângă tribunale şi 12 de posturi la parchetele de pe lângă judecătorii. Sunt vacante 799 de posturi, ce includ şi 49 de posturi acordate potrivit art. 147 din Legea nr. 304/2022, din care 398 de posturi corespunzătoare funcţiilor de execuţie, iar 352 de posturi funcţiilor de conducere.
	Din totalul celor 2274 de posturi de procuror ocupate, 2 procurori funcţionau peste schema prevăzută (la parchetul de pe lângă tribunal).
	Funcţionarea peste schemă se datorează faptului că procurorii respectivi fie şi-au încetat mandatele de conducere, fie şi-au încetat activitatea la cele două structuri din cadrul Parchetului de pe lângă Înalta Curte de Casaţie şi Justiţie, Direcţia Naţională Anticorupţie şi Direcţia de Investigare a Infracţiunilor de Criminalitate Organizată şi Terorism şi, potrivit dispoziţiilor legale, au revenit pe posturile de execuţie de la unităţile de parchet la care au funcţionat anterior numirii.
[bookmark: _Toc187824367]II.2.	Organizarea instanţelor judecătoreşti şi a parchetelor	
[bookmark: _Toc126071125][bookmark: _Toc187824368]II.2.1. Instanţe
În anul 2024, în baza actualelor prevederi legale în vigoare, respectiv Legea nr. 304/2022 privind organizarea judiciară, în vederea eficientizării activităţii instanţelor, Consiliul Superior al Magistraturii a emis avize conforme pentru transferul temporar al unor posturi de judecător şi a aprobat, potrivit practicii constante, ocuparea de posturi de judecător temporar vacante, în condiţiile art. 147 din Legea nr. 304/2022.
În ceea ce privește personalul auxiliar și conex, au fost acordate avizele conforme solicitate pentru transferul unor posturi la nivelul instanțelor judecătorești.
Nu în ultimul rând, în perioada analizată, la nivelul Consiliului Superior al Magistraturii s-a aprobat, în acord cu prevederile legale în materie, înfiinţarea sau, după caz, desfiinţarea de completuri specializate.
De asemenea, şi pe parcursul acestui an, în ședința Comisiei nr. 2 – Reunită – „Resurse umane și organizare” din data de 09 mai 2024, s-a continuat activitatea grupului de lucru interinstituțional pentru elaborarea unei strategii de resurse umane, în acord cu Obiectivul specific 3.7. din Strategia pentru dezvoltarea sistemului judiciar (SDSJ) 2022-2025 și din Planul de activitate aferent acesteia (PASDSJ), precum și cu măsurile agreate în cadrul ședinței Consiliului de Management Strategic din data de 27 aprilie 2024, vizând elaborarea unui studiu/concept privind o nouă hartă a instanțelor și parchetelor, precum și a unei strategii de resurse umane pe termen lung, inclusiv din perspectiva elementelor de dinamică demografică și de dezvoltare economică a regiunilor pentru a aborda vulnerabilitatea constând în deficitul de resurse umane din sistemul judiciar.
[bookmark: _Toc187824369]  II.2.2. Parchete
Prin Hotărârea Secției pentru procurori nr. 1170/03.10.2023, s-a avizat proiectul de hotărâre de Guvern pentru suplimentarea numărului maxim de procurori pentru Direcția de Investigare a Infracțiunilor de Criminalitate Organizată și Terorism cu un număr de 25 de posturi de procuror, de la 310 posturi la 335 de posturi, 40 de funcții de grefieri și 27 de posturi de personal economic și administrativ. Prin Hotărârea nr. 566/09.04.2024 s-a acordat avizul conform pentru suplimentarea numărului maxim de posturi pentru Direcția de Investigare a Infracțiunilor de Criminalitate Organizată și Terorism cu 25 de posturi de procuror și 25 de posturi de personal auxiliar de specialitate, economic și administrativ.
Secţia pentru procurori a Consiliului Superior al Magistraturii a hotărât acordarea avizului conform pentru modificarea statelor de funcții și de personal ale Parchetului de pe lângă Înalta Curte de Casasție și Justiție și ale parchetelor de pe lângă curțile de apel, tribunale și judecătorii, prin Hotărârea nr. 1308/12.11.2024.
Prin Hotărârea Secției pentru procurori din cadrul Consiliului Superior al Magistraturii nr. 1288/29.10.2024 a fost avizat favorabil proiectul de hotărâre a Guvernului privind suplimentarea numărului maxim de posturi pentru Direcția Națională Anticorupție, iar prin Hotărârea Secției pentru procurori nr. 1717/17.10.2024 s-a decis acordarea avizului conform pentru modificarea statelor de funcţii şi de personal ale Direcţiei Naţionale Anticorupţie.
[bookmark: _Toc187824370]II.3. Activitatea în domeniul formării profesionale a magistraţilor şi a personalului auxiliar
Formarea profesională a magistraţilor şi a personalului auxiliar de specialitate al instanţelor judecătoreşti şi al parchetelor de pe lângă acestea este o activitate gestionată, la nivelul Consiliului Superior al Magistraturii, de către Serviciul concursuri şi formare profesională. 
Atribuțiile de formare profesională exercitate în cadrul Serviciului concursuri şi formare profesională sunt reglementate la art. 88 lit. d) – p) din Regulamentul de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, cu modificările şi completările ulterioare.
Sub aspectul activității desfăşurate de acest birou, menţionăm că, în perioada de referinţă, au fost întocmite 151 de lucrări în domeniul formării profesionale, din care 63 de lucrări au fost înaintate, spre soluționare, Plenului Consiliului Superior al Magistraturii, 6 lucrări au fost înaintate secțiilor corespunzătoare și 4 lucrări au fost înaintate către comisiile constituite la nivelul Consiliului Superior al Magistraturii.
La nivelul Serviciului concursuri şi formare profesională au fost întocmite note pentru aprobarea de către Plenul Consiliului Superior al Magistraturii a programelor de formare inițială și continuă ale Institutului Naţional al Magistraturii și Școlii Naționale de Grefieri, precum și pentru aprobarea solicitărilor de completare a acestor programe. Totodată, au fost formulate note pentru aprobarea rețelelor de formatori ale Institutului Naţional al Magistraturii și Școlii Naționale de Grefieri, respectiv pentru încetarea calității de formator/coordonator de practică, respectiv suspendarea din aceste calități sau pentru numirea de formatori, astfel: formatori cu normă întreagă, formatori colaboratori, formatori folosiți în mod excepțional, coordonatori de practică.
La data de 26 aprilie 2024, în conformitate cu art. 12 din Regulamentul de organizare și funcționare al Școlii Naționale de Grefieri, aprobat prin Hotărârea Plenului Consiliului Superior al Magistraturii nr. 183/2007, cu modificările și completările ulterioare, a fost declanşată procedura pentru ocuparea celor 3 funcții de conducere din cadrul Şcolii Naţionale de Grefieri, respectiv funcţia de director şi funcţiile de director adjunct, responsabil cu formarea iniţială, şi de director adjunct, responsabil cu formarea continuă.
Ca urmare a acestei proceduri, pentru funcţia de director al Şcolii Naţionale de Grefieri a fost înregistrată la Consiliul Superior al Magistraturii candidatura domnului Adrian-Remus GHICULESCU, judecător în cadrul Înaltei Curţi de Casaţie şi Justiţie, iar pentru funcţiile de director adjunct şi-au depus candidaturile doamna Ancuţa PURA, judecător în cadrul Curţii de Apel Cluj, detașată la Şcoala Naţională de Grefieri, responsabil cu formarea iniţială, şi domnul Andrei-Dorin BĂNCILĂ, judecător în cadrul Curţii de Apel Alba Iulia, detașat la Şcoala Naţională de Grefieri, director al Şcolii Naţionale de Grefieri, responsabil cu formarea continuă.
Prin Hotărârile nr. 111, nr. 112 şi nr. 113, toate emise în data de 06 iunie 2024, Plenul Consiliului Superior al Magistraturii a hotărât numirea domnului judecător Adrian-Remus GHICULESCU în funcţia de director al Şcolii Naţionale de Grefieri, a doamnei judecător Ancuţa PURA în funcţia de director adjunct, responsabil cu formarea iniţială, respectiv a domnului judecător Andrei-Dorin BĂNCILĂ în funcţia de director adjunct, responsabil cu formarea continuă, pentru câte un mandat de 3 ani.
De asemenea, în cursul anului 2024 au devenit vacante cele 2 funcții de director adjunct al Institutului Naţional al Magistraturii, responsabil cu formarea iniţială, respectiv cu formarea continuă.
Ca urmare a procedurilor de selecţie, declanşate în data de 26 aprilie 2024 pentru funcţia de director adjunct al Institutului Naţional al Magistraturii, responsabil cu formarea iniţială, respectiv în data de 25 iulie 2024 pentru funcţia de director adjunct al Institutului Naţional al Magistraturii, responsabil cu formarea continuă, au fost depuse următoarele candidaturi:
· pentru funcţia de director adjunct al Institutului Naţional al Magistraturii, responsabil cu formarea iniţială: doamna Amelia-Raluca ONIŞOR, judecător în cadrul Curții de Apel Bucureşti;
· pentru funcţia de director adjunct al Institutului Naţional al Magistraturii, responsabil cu formarea continuă: domnul Marian TRUȘCĂ, procuror-șef în cadrul Direcției Naționale Anticorupție - Structura Centrală - Serviciul de documente clasificate, şi domnul Viorel BADEA, procuror în cadrul Parchetului de pe lângă Înalta Curte de Casație și Justiție, delegat în funcția de director adjunct al Institutului Național al Magistraturii, responsabil cu formarea continuă.
Prin Hotărârea nr. 117/06.06.2024, Plenul Consiliului Superior al Magistraturii a hotărât numirea doamnei judecător Amelia-Raluca ONIŞOR în funcţia de director adjunct al Institutului Naţional al Magistraturii, responsabil cu formarea iniţială, iar prin Hotărârea nr. 175/24.09.2024, Plenul Consiliului Superior al Magistraturii a hotărât numirea domnului procuror Marian TRUŞCĂ în funcţia de director adjunct al Institutului Naţional al Magistraturii, responsabil cu formarea continuă, pentru câte un mandat de 3 ani. 
Totodată, în cursul anului 2024 a fost declanșată procedura de numire, în calitate de membru în Consiliul științific al Institutului Naţional al Magistraturii, a unui reprezentant din partea Curţii de Apel Bucureşti, procedură finalizată prin Hotărârea Plenului Consiliului Superior al Magistraturii nr. 205/14.11.2024, prin care a fost desemnată, în această funcţie, doamna Violeta-Elena Georgescu-Ashemimry, judecător din cadrul Secţiei a II-a penale a Curţii de Apel Bucureşti.
A fost asigurată prezenţa la ședințele Consiliului de conducere al Școlii Naționale de Grefieri și au fost întocmite lucrările necesare pentru repartiția judecătorilor şi procurorilor stagiari care au promovat examenul de capacitate și cele referitoare la repartizarea pe posturi a absolvenţilor Şcolii Naţionale de Grefieri.
De asemenea, a fost asigurat suportul necesar pentru desfășurarea stagiilor de practică ale studenților de la facultățile de drept din cadrul Universității din București, a Universității „Nicolae Titulescu” din București, Universității „Titu Maiorescu” din București și Academiei de Studii Economice București și a fost asigurată verificarea îndeplinirii de către candidați a condițiilor de participare la diverse concursuri și/sau examene.
Institutul Național al Magistraturii
[bookmark: _Toc187824371]II.3.1. Formarea profesională inițială a viitorilor judecători și procurori în cadrul I.N.M.
[bookmark: _Toc383085362][bookmark: _Toc383085227]Obiectivele strategice specifice formării profesionale inițiale în perioada de referință au fost raportate la Strategia de dezvoltare a sistemului judiciar 2022 – 2025, fiind concepute în scopul furnizării unei pregătiri profesionale apte să ofere auditorilor de justiție suportul și instrumentele necesare înfăptuirii unui act de justiție corespunzător. Au fost avute în vedere direcțiile de acțiune asumate de conducerea I.N.M., principiile fundamentale ale formării judiciare adoptate la nivelul Rețelei Europene de Formare Judiciară (E.J.T.N./R.E.F.J.), precum și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor COM(2020) 713 final, intitulată „Asigurarea justiției în U.E. - o strategie europeană în materie de formare judiciară pentru perioada 2021 - 2024”. 
Obiectivele strategice instituționale în materie de formare profesională inițială au vizat, în continuare: asigurarea caracterului preponderent practic, pluridisciplinar și interdisciplinar al formării, asigurarea unei formări complexe, consolidarea caracterului unitar al formării și evaluării, diversificarea metodologiilor de formare utilizate și implicarea auditorilor de justiție în activități cu caracter internațional. 
Obiectivele specifice disciplinelor incluse în programul de formare inițială, conținuturile aferente și metodologiile de formare utilizate au fost reflectate în programele de studiu și planurile de seminar elaborate în cadrul catedrelor. 
În ceea ce privește metodologiile de formare, au fost avute în vedere recomandările cuprinse în Strategia europeană de formare judiciară pentru 2021 - 2024 - COM(2020) 713 final.
A. Programele de formare inițială
Pe parcursul anului 2024, formarea profesională a auditorilor de justiție s-a desfășurat conform programului de formare inițială pentru anul I (promoția 2024 – 2026), programului de formare inițială pentru anul al II-lea (promoția 2023 – 2025), ambele aprobate prin Hotărârea Plenului Consiliului Superior al Magistraturii nr. 41/21.03.2024, completată prin Hotărârile Plenului Consiliului Superior al Magistraturii nr.161/24.07.2024 și nr. 178/24.09.2024 și programului de formare inițială pentru anul al II-lea, promoția 2022 – 2024, aprobat prin Hotărârea Plenului Consiliului Superior al Magistraturii nr. 60/06.04.2023. 
Pe parcursul anului supus raportării, Institutul Național al Magistraturii realizează formarea unui număr total de 571 de auditori de justiție, dintre care 302 auditori în anul I și 269 de auditori în anul II.
Spre deosebire de programul de formare inițială aplicabil anului anterior de formare, programul pentru anul I de studiu al promoției 2024 – 2026 a fost reconfigurat sub aspectul conținutului, pentru a corespunde dispozițiilor cu caracter de noutate introduse prin art. 26 alin. (3) din Legea nr. 303/2022 privind statutul judecătorilor și procurorilor, respectiv efectuarea unui stagiu de practică având o durată de minim 3 luni.
Programul s-a adresat auditorilor de justiție admiși la Institutul Național al Magistraturii în urma concursului de admitere, sesiunea iulie 2023 – martie 2024, fiind aplicabile dispozițiile art. 283 din Legea nr. 303/2022 privind statutul judecătorilor și procurorilor, potrivit cărora „durata cursurilor de formare profesională (…) este de 2 ani”, respectiv „în perioada formării la Institutul Național al Magistraturii, auditorii de justiție (…) efectuează stagii de practică în cadrul instanțelor judecătorești şi al parchetelor, pentru a cunoaște în mod direct activitățile pe care le desfășoară judecătorii, procurorii şi personalul auxiliar de specialitate”.
În aplicarea dispozițiilor articolului referit anterior, auditorii de justiție admiși în urma concursului organizat în perioada iulie 2023 – martie 2024 vor formula opțiunea pentru profesia de judecător sau procuror după absolvirea I.N.M., beneficiind, prin urmare, pe parcursul celor 2 ani, de o formare comună. 
În consecință, structura, conținutul și calendarul programului de formare au avut în vedere dispozițiile sus-menționate.
Activitatea auditorilor de justiție a fost în continuare centrată pe aprofundarea cunoștințelor de drept, prin aplicații practice și pe dezvoltarea abilităților specifice profesiilor de judecător și procuror, conform programelor de studiu. În programul de formare inițială au fost incluse nu numai discipline juridice, dar și discipline care vizează dezvoltarea de abilități non juridice, necesare exercitării corespunzătoare a profesiilor de judecător şi procuror. 
Anul I de pregătire profesională inițială a auditorilor de justiție a fost organizat sub forma a două semestre cu durată egală, la care s-a adăugat o perioadă distinctă, alocată unor stagii practice, cu o durată de 13 săptămâni, față de 4 săptămâni, în anul anterior.
Structura anului I a cuprins 55 de săptămâni, desfășurate potrivit următorului calendar:
· 30 de săptămâni de formare efectivă sub formă de cursuri și seminare:
· semestrul I: 03.06. – 18.10.2024;
· semestrul al II-lea: 08.01. – 17.04.2025;
· 13 săptămâni de stagiu în cadrul instanțelor și al parchetelor (15.04. – 31.05.2024 și 11.11. – 20.12.2024);
· 1 săptămână de stagiu în cadrul penitenciarelor (04 – 08.11.2024);
· 7 săptămâni vacanță (29.07. – 30.08.2024 și 23.12.2024 – 03.01.2025);
· 4 săptămâni de sesiune de evaluare (21.10. – 01.11.2024 și 22.04. – 02.05.2025).
 	Stabilirea pe parcursul anului I a unui stagiu cu o durată de 13 săptămâni a determinat reducerea numărului de săptămâni de formare în I.N.M. (cursuri și seminare) la 30, de la 35, în anul anterior. Corelativ, pentru a nu fi afectat conținutul formării, unele dintre disciplinele de specialitate inițial prevăzute în anul I, respectiv dreptul administrativ, litigiile cu profesioniști și dreptul familiei, urmează a fi studiate în modulul aferent celui de al doilea an de formare al promoției respective. 
În ceea ce privește disciplinele fundamentale (drept civil și procesual civil, drept penal și procesual penal), acestea sunt studiate în continuare pe parcursul întregului an I, cu o frecvență săptămânală. 
Având în vedere importanța acordată caracterului practic al formării, în desfășurarea seminarelor din cadrul tuturor disciplinelor juridice studiate au fost incluse activități care presupun studiul dosarelor, discutarea aspectelor de doctrină și practică judiciară în mod aplicat în funcție de spețele abordate, formularea de soluții, redactarea actelor de procedură.
În același sens, în cadrul disciplinelor fundamentale au fost prevăzute seminare destinate scrierii juridice, ce au drept scop dezvoltarea abilităților de redactare a actelor de procedură, fiind oferit feedback individual tuturor auditorilor. Modelele de acte de procedură rezultate în urma activității și a discuțiilor derulate în cadrul acestor sesiuni de formare constituie instrumente de lucru utile pentru auditorii de justiție atât în perioada formării, cât și ulterior, pe parcursul carierei profesionale a acestora. 
În ceea ce privește disciplinele C.E.D.O. și dreptul U.E., acestea sunt abordate având în vedere caracterul interdisciplinar al acestor domenii și scopul studierii acestora, respectiv necesitatea ca auditorii de justiție să deprindă abilitatea de a utiliza în mod corect cunoștințele în activitatea practică de soluționare a cauzelor civile și penale, evaluarea cunoștințelor fiind realizată distinct, la finalul sesiunilor de formare. 
Disciplinele care vizează abilitățile non-juridice au fost menținute în cadrul polului dedicat științelor socio-umane, cu abordarea unor teme de psihologie, comunicare, sociologie, gândire critică.
În același scop, al deprinderii de abilități specifice, a fost organizat un modul intitulat Administrarea probatoriului în cauzele penale, sesiunile de formare dedicate având caracter practic. De asemenea, a fost organizată o conferință având ca temă problematica erorilor judiciare în procesul penal, precum și o activitate de formare dedicată tehnicilor de comunicare non-verbală, ambele susținute de specialiști în domeniile respective.
Pentru fiecare dintre cele două semestre a fost prevăzută organizarea de procese simulate, pornind de la tematica aferentă disciplinelor incluse în programul de formare și conținând elemente de comunicare, etică și conduită profesională. Activitățile de tipul proceselor simulate sunt organizate, în continuare, în colaborare cu Institutul Național pentru Pregătirea și Perfecționarea Avocaților (I.N.P.P.A.), în cadrul acestora participând, alături de auditorii de justiție și formatorii I.N.M., avocați stagiari – cursanți ai I.N.P.P.A., precum și avocați – formatori în cadrul I.N.P.P.A.. 
Pentru a avea posibilitatea de a cunoaște în mod direct activitățile pe care le desfășoară judecătorii și procurorii și pentru a putea identifica diferitele aspecte de ordin administrativ specifice viitoarei activității profesionale, auditorii de justiție din anul I efectuează, de asemenea, stagii în cadrul instanțelor judecătorești și al parchetelor de pe lângă acestea.
Primele 7 săptămâni din cele 13 săptămâni aferente stagiului de practică au avut ca obiective observarea modului de organizare și funcționare a instanțelor și a parchetelor și a activităților pe care le desfășoară judecătorii și procurorii, astfel:
· la instanțe: activitatea în cadrul compartimentelor auxiliare, observarea circuitului unui dosar, participarea la ședințe de judecată, întocmirea unor fișe de dosar, participarea, alături de grefierul de ședință, la activitatea de întocmire a actelor de procedură, precum și la discuții cu judecătorul cu privire la posibilele soluții în cauzele din ședințele în care au fost prezenți.
· la parchete: observarea procesului de înregistrare a unei plângeri, observarea circuitului unui dosar, asistarea la întocmirea actelor de procedură specifice de către procuror, studiul unor dosare, asistarea la audieri și la luarea unor măsuri preventive.
Stagiul practic amplasat între cele două semestre, cu o durată de 6 săptămâni, a fost structurat astfel încât să ofere auditorilor de justiție posibilitatea de a valorifica, în perioada de formare ulterioară, la I.N.M., cunoștințele și experiențele acumulate în stagiu. Pe parcursul acestora, auditorii de justiție continuă să desfășoare activități similare celor aferente primei etape de stagiu. 
Evaluarea activității aferente stagiului în cadrul instanțelor și al parchetelor se realizează la finalul perioadei de stagiu de 3 luni, potrivit dispozițiilor Regulamentului privind organizarea, desfășurarea și evaluarea stagiilor de practică ale auditorilor de justiție, aprobat prin Hotărârea Plenului Consiliului Superior al Magistraturii nr. 116/28.06.2023. Aceasta presupune, pe de o parte, evaluarea activității și a conduitei auditorilor de justiție și, pe de altă parte, evaluarea portofoliului de acte procedurale elaborate, potrivit programului de formare aprobat.
Auditorii de justiție au parcurs, de asemenea, un stagiu de practică în cadrul penitenciarelor, desfășurat pe parcursul unei săptămâni, având ca obiectiv cunoașterea condițiilor de detenție, a activităților și a programelor de reintegrare socială, a activităților desfășurate de judecătorul de supraveghere a privării de libertate, inclusiv a participării în cadrul comisiei de liberare condiționată. 
Programul pentru cel de al II-lea an de formare, promoția 2023 – 2025, are ca obiectiv valorificarea pregătirii de pe parcursul primului an și însușirea și dezvoltarea abilităților practice necesare exercitării viitoarei profesii. 
Structura celui de al II-lea an de formare cuprinde 41 de săptămâni, din care: 
-	29 de săptămâni de stagiu în cadrul instanțelor și parchetelor;
-	4 săptămâni de stagiu în cadrul cabinetelor și societăților de avocați;
-	1 săptămână de stagiu la penitenciare;
-	1 săptămână de stagiu în cadrul serviciilor de probațiune;
-	6 săptămâni de modul cu caracter practic. 
Au fost programate, de asemenea, 2 vacanțe cu o durată totală de 6 săptămâni, astfel: 1 săptămână în perioada 15 – 19.04.2024 (ulterior finalizării primului an de formare) și 5 săptămâni în perioada 29.07. – 31.08.2024 (în perioada vacanței judecătorești).
Anul al doilea de formare a debutat cu un modul având caracter preponderent practic, organizat la sediul Institutului, desfășurat pe parcursul a 6 săptămâni (22.04 – 31.05.2024). Au fost abordate următoarele discipline: drept procesual penal (executarea hotărârilor penale, căi de atac ordinare și extraordinare), drept procesual civil (executare silită) – pentru grupele de viitori judecători, respectiv aspecte de drept procesual penal (executarea hotărârilor penale, căi de atac ordinare și extraordinare, aspecte specifice privind administrarea probatoriului pe parcursul urmăririi penale) – pentru viitorii procurori.
De asemenea, au fost abordate teme în materia dreptului familiei, precum măsurile de ocrotire a persoanelor cu dizabilități intelectuale și psihosociale reglementate de Codul civil, alienare parentală, în materia discriminării și managementul timpului, cursuri comune tuturor auditorilor de justiție. 
În continuarea modulului, auditorii de justiție au efectuat stagii de practică în cadrul instanțelor (grupele de judecători) și al parchetelor (grupele de procurori), sub îndrumarea coordonatorilor de practică, în perioadele 03.06. – 26.07.2024, 02.09. – 08.11.2024 și 08.11. – 21.03.2025. 
Desfășurarea activității practice în cadrul instanțelor și al parchetelor are ca scop însușirea cunoștințelor practice și dobândirea abilităților necesare desfășurării activității de judecător sau procuror, aprofundarea tehnicii de soluționare a dosarelor, integrarea în mediul instituțional, precum și cunoașterea în mod direct a activităților pe care le desfășoară personalul auxiliar de specialitate. 
Stagiul practic în cadrul instanțelor și parchetelor a inclus și etapa stagiului „încrucișat” (de observare) cu o durată de 1 săptămână, în perioada 04 – 08.11.2024, având ca obiectiv, în ceea ce privește viitorii procurori, participarea la ședințe de judecată în materie penală/civilă (în care participarea procurorului este obligatorie) și cunoașterea organizării administrative a instanțelor (din perspectiva activității procurorului), iar în ceea ce privește viitorii judecători, asistarea la activitatea de supraveghere şi efectuare a urmăririi penale de către procuror și cunoașterea organizării administrative a parchetelor (din perspectiva activității desfășurate ca judecător).
Evaluarea auditorilor de justiție pe parcursul desfășurării stagiului de practică presupune, pe de o parte, evaluarea activității și a conduitei auditorilor de justiție și, pe de altă parte, evaluarea caietului de practică elaborat de auditorii de justiție. Aceasta se realizează potrivit Regulamentului privind organizarea, desfășurarea și evaluarea stagiilor de practică ale auditorilor de justiție, aprobat prin Hotărârea Plenului Consiliului Superior al Magistraturii nr. 116/28.06.2023.
Stagiul practic în cadrul cabinetelor și societăților de avocați (11.11. – 06.12.2024) are ca obiectiv cunoașterea de către auditorii de justiție a activităților specifice desfășurate în cadrul acestora, prin familiarizarea cu activitatea și regulile deontologice ale profesiei de avocat, conștientizarea rolului avocatului în înfăptuirea actului de justiție, identificarea bunelor practici specifice exercitării profesiei, precum și elaborarea de acte de procedură întocmite de avocat. Activitatea s-a desfășurat sub îndrumarea și coordonarea avocaților (tutori) desemnați în acest scop în cadrul fiecărui centru de practică. 
Auditorii de justiție au întocmit un raport de practică în care sunt menționate activitățile desfășurate, observații personale privitoare la acestea, la care se anexează, după caz, actele juridice întocmite, pentru care există acordul avocatului desemnat.
Stagiul de practică în cadrul serviciilor de probațiune (09 – 13.12.2024) a avut ca obiectiv familiarizarea auditorilor de justiție cu activitatea consilierului de probațiune, cu regulile deontologice aplicabile acesteia, cu procedura și metodologia de elaborare a actelor specifice, precum și identificarea bunelor practici în materia activității de probațiune. 
De asemenea, stagiul de practică în cadrul penitenciarelor, derulat în perioada 16 – 20.12.2024, a facilitat cunoașterea de către auditorii de justiție a condițiilor de detenție, a activităților și programelor de reintegrare socială derulate în penitenciar, a activităților desfășurate de judecătorul de supraveghere a privării de libertate, inclusiv participarea în cadrul comisiei de liberare condiționată. 
Toate activitățile de stagiu menționate anterior sunt evaluate potrivit Regulamentului privind organizarea, desfășurarea și evaluarea stagiilor de practică ale auditorilor de justiție, aprobat prin Hotărârea Plenului Consiliului Superior al Magistraturii nr.116/28.06.2023.
1. Alte activități specifice formării inițiale
În perioada de referință a fost organizată o serie de conferințe extracurriculare adresate auditorilor de justiție, după cum urmează:
· La data de 05 martie 2024 a avut loc conferința intitulată „În dialog cu Procurorul-șef al DNA, domnul Marius Ionuț Voineag”. Cu acest prilej, domnul procuror-șef Marius Ionuț Voineag a adresat auditorilor de justiție mesajul Direcției Naționale Anticorupție și a împărtășit acestora din experiențele profesionale proprii, într-un cadru interactiv;
· La data de 04 aprilie 2024 s-a desfășurat conferința cu tema „Mecanismul trimiterii preliminare”, susținută de doamna judecător Octavia Spineanu-Matei, judecător în cadrul Curții de Justiție a Uniunii Europene. Conferința, concepută într-un format interactiv, a constituit un prilej unic pentru auditorii de justiție de valorificare a cunoștințelor dobândite pe parcursul anului de formare în cadrul sesiunilor dedicate Dreptului Uniunii Europene, inclusiv din perspectivă practică. O a doua conferință susținută de doamna judecător Octavia Spineanu-Matei, având ca temă „Regulamentul de procedura al C.J.U.E. privind trimiterea preliminară”, a avut loc la data de 30 octombrie 2024;
· [bookmark: _Hlk186449013]La data de 13 mai 2024 a avut loc conferința cu tema „Despre profesia de judecător”, susținută de doamna judecător Liana Nicoleta Arsenie, președinte al Curții de Apel București, urmată, la data de 15 mai 2024, de o conferință intitulată „Despre profesia de avocat. Interacțiunea avocaților cu judecătorii și procurorii în înfăptuirea actului de justiție”, susținută de doamna avocat Christina Vlădescu, partener în cadrul societății de avocați Țuca Zbârcea & Asociații. Cele două evenimente, concepute într-un format interactiv, au constituit un bun prilej pentru auditorii de justiție de a intra în dialog cu profesioniști ai dreptului;
· La data de 22 iulie 2024 auditorii de justiție au participat la o conferință având ca temă problematica erorilor judiciare în procesul penal, cu accent pe mecanismele care au condus la realizarea unei erori de acest tip în instrumentarea „Cazului Țundrea”, susținută de formatori ai I.N.M. implicați în dovedirea vinovăției autorului real al faptelor. Această activitate de formare a fost inclusă în Programul de formare inițială prin Hotărârea Plenului Consiliului Superior al Magistraturii nr. 161/24.07.2024 privind completarea Programului de formare inițială. În completarea conținutului formativ furnizat în cadrul conferinței, 195 de auditori de justiție din anul I au avut ocazia de a viziona o piesă de teatru de tip documentar, dedicată aceleiași problematici. Piesa de teatru a reprezentat o reconstituire a întâmplărilor petrecute în „cazul Țundrea”, fiind subliniate deficiențele în investigarea cazului și modul în care erorile judiciare au condus la condamnarea unui om nevinovat, cu observarea fenomenului de „tunnel vision”. 
Anul I de formare al promoției 2023 – 2025 s-a încheiat cu o sesiune de activități de tip procese simulate, organizate în perioada 08 – 14.04.2024, în colaborare cu Institutul Național pentru Pregătirea și Perfecționarea Avocaților (I.N.P.P.A.), în cadrul cărora au participat, alături de auditorii de justiție și formatorii I.N.M., avocați stagiari – cursanți ai I.N.P.P.A., precum și avocați – formatori în cadrul I.N.P.P.A..
În săptămâna 26.02. – 01.03.2024, venind în întâmpinarea Magistratului de legătură de pe lângă Ambasada Franței la București, Institutul Național al Magistraturii, prin Departamentul de formare profesională inițială, a organizat stagiul a doi auditori francezi de justiție din cadrul Școlii Naționale de Magistratură din Franța (L’École Nationale de la Magistrature), însoțiți de un avocat stagiar în cadrul Biroului magistratului de legătură de la Ambasada Franței la București. Obiectivele stagiului au vizat cunoașterea aspectelor legate de sistemul de recrutare și formare profesională a auditorilor de justiție în cadrul I.N.M., identificarea aspectelor practice ale exercitării profesiei în sistemul judiciar român, aspecte legate de organizarea judiciară a acestuia, precum și dimensiunea internațională a activității juridice atât în sistemul de justiție, cât și în cadrul Institutului și al Școlii Naționale de Grefieri. Stagiul a inclus întâlniri cu formatori și reprezentanți I.N.M., participarea la un seminar de franceză juridică alături de auditorii de justiție români, precum și efectuarea de vizite la Judecătoria Sector 6 București, Curtea de Apel București, Institutul Național de Criminalistică și Școala Națională de Grefieri.
La data de 04 iulie 2024, 22 auditori de justiție din anul I și II au participat, însoțiți de un formator I.N.M., la evenimentul „Porți deschise” organizat de Consiliul Superior al Magistraturii cu ocazia celebrării anuale a Zilei Justiției. Acest eveniment a constituit un bun prilej pentru înțelegerea, de către auditorii de justiție, a modului în care C.S.M. își îndeplinește misiunea de garant al independenței justiției, precum și a modului în care funcționează sistemul judiciar.
În perioada 09 – 13.09.2024, 11 auditori de justiție din anul al II-lea au participat la Școala de vară a I.N.M., ediția 2024, cu tema „Comunicare și leadership”, organizată în cadrul programului de formare continuă, la Sinaia. Obiectivele specifice ale acestei activități au constat în identificarea specificităților comunicării verbale, paraverbale și non-verbale; identificarea și aplicarea principalelor tipuri de leadership în funcție de context; identificarea diferitelor tipuri de conflicte și gestionarea rezolvării lor, în mod eficient; dezvoltarea abilităților de comunicare verbală și non-verbală, precum și conștientizarea importanței comunicării non-verbale.  
		La data de 24 octombrie 2024, 9 auditori de justiție din anul II au participat, însoțiți de 2 formatori I.N.M., la evenimentul „Porți deschise”, organizat de Consiliul Superior al Magistraturii cu ocazia celebrării anuale a Zilei Europene a Justiției Civile. Acest eveniment a constituit un bun prilej pentru înțelegerea, de către auditorii de justiție, a modului în care C.S.M. își îndeplinește misiunea de garant al independenței justiției, precum și a modului în care funcționează sistemul judiciar.
	La data de 25 octombrie 2024, Institutul Național al Magistraturii a organizat, împreună cu Școala Națională de Grefieri, evenimentul „Ziua Porților Deschise”, cu ocazia Zilei Europene a Justiției Civile. Studenților facultăților de drept le-a fost adresată invitația de a vizita cele două instituții și de a afla mai multe informații despre activitatea acestora, în special cu privire la concursurile de admitere și la formarea profesională inițială a viitorilor judecători, procurori și grefieri. În cadrul evenimentului au avut intervenții cu privire la activitatea I.N.M. directorul adjunct responsabil cu formarea inițială, directorul adjunct responsabil cu formarea continuă și trei dintre formatorii Institutului. De asemenea, au fost prezenți în sală auditori de justiție din anii I și II, care au împărtășit studenților experiența lor referitoare la concursul de admitere și la perioada de formare inițială. Evenimentul a inclus, totodată, o secvență de proces simulat, pusă în scenă de 4 auditori de justiție din anul II și 1 cursant al SNG și coordonată de un formator al I.N.M..
	Stagiu de practică - studenți ai facultăților de drept 
În perioada 01 – 19.07.2024, 5 studenți ai Facultății de Drept din cadrul Universității din București au efectuat stagii de practică în cadrul I.N.M., context în care au asistat la activități specifice formării auditorilor de justiție din anul I (conferințe, seminare) și au participat la întâlniri cu reprezentanți ai Institutului. 
În perioada de raportare, la data de 01 octombrie 2024, 23 de studenți ai Facultății de Drept din cadrul Academiei de Studii Economice au efectuat o vizită la I.N.M., context în care le-a fost prezentată, de către un reprezentant al Departamentului de formare inițială, instituția și competențele sale, potrivit legii, le-au fost furnizate informații cu privire la concursul de admitere, organizarea formării inițiale și activitățile specifice desfășurate în contextul programului de formare inițială adresat auditorilor de justiție. 
La data de 14 noiembrie 2024 a primit, de asemenea, vizita unui grup de 100 de studenți ai Facultății de Drept din cadrul Universității din București, organizată în cadrul proiectului „Insights/Învață să fii student!”, un proiect de orientare profesională a studenților și de familiarizare a acestora cu mediul academic. 
Revista I.N.M., THEMIS 
La începutul lunii decembrie a apărut nr. 1-2/2024 al Revistei Institutului, THEMIS. Ca element de noutate, în anul 2024 revista a fost deschisă și avocaților, inițiativă care urmează a fi menținută și în ceea ce privește edițiile viitoare. Începând din acest an, revista apare în format fizic, fiind editată, publicată și distribuită prin intermediul Editurii Universul Juridic.  
[bookmark: _Toc187824372]II.3.2. Formarea profesională continuă a judecătorilor și procurorilor în cadrul I.N.M.
Cele mai importante obiective strategice ale formării profesionale continue desfășurate la nivelul I.N.M. sunt creșterea calității activității de formare continuă la nivel centralizat și, totodată, creșterea ponderii și a calității activităților de formare continuă descentralizată, în acord cu obiectivele specifice prevăzute de Strategia de dezvoltare a sistemului judiciar, aprobată prin Hotărârea Guvernului nr. 436/2022.
În îndeplinirea misiunii sale de formare a membrilor sistemului judiciar, I.N.M. a desfășurat și coordonat în perioada de referință activități de formare profesională continuă pentru judecători și procurori, atât la nivel centralizat, cât și la nivel descentralizat.
A. Activitățile de formare continuă la nivel centralizat 
În elaborarea Programului de formare profesională continuă la nivel centralizat pentru anul 2024 au fost parcurse etapele necesare pentru stabilirea nevoilor de formare ale sistemului judiciar, prin coroborarea nevoilor de formare identificate de judecători și procurori cu nevoile de formare stabilite ca obiective instituționale și asumate prin strategiile sistemului judiciar. Ca urmare a acestei analize de sistem, au fost identificate direcțiile de formare prioritare pentru formarea continuă centralizată în cursul anului 2024, respectiv: unificarea practicii judiciare; formarea specializată a magistraților; pregătirea judecătorilor și procurorilor în domeniul dreptului european: dreptul U.E., C.E.D.O., cooperare judiciară internațională în materie civilă și penală; dezvoltarea abilităților non-juridice specifice profesiei.
Pentru a promova dialogul interprofesional, I.N.M. a avut în vedere stabilirea de parteneriate cu scop formativ cu o serie de instituții și organisme naționale sau internaționale, precum Institutul Național de Pregătire a Practicienilor în Insolvență, Inspecția Judiciară, Ambasada S.U.A. la Bucureşti, Parchetul de pe lângă Înalta Curte de Casație şi Justiţie, International Justice Mission, Consiliul Superior al Magistraturii, Agenția Națională de Integritate, Înaltul Comisariat al Națiunilor Unite pentru Refugiați, Centrului de Soluționare Alternativă a Litigiilor în domeniul Bancar, Uniunea Națională a Barourilor din România și Institutul Național pentru Pregătirea şi Perfecționarea Avocaților, Consiliul Național pentru Combaterea Discriminării, Ministerul Justiției din Germania și Fundația Germană pentru Cooperare Internațională. 
În anul 2024, formarea continuă a fost realizată atât din fonduri bugetare, cât și din fonduri mixte și extrabugetare, respectiv activități de formare organizate în cadrul unui proiect cu finanțare europeană: „Formarea și consolidarea capacității în sistemul judiciar”, finanțat prin Mecanismul Financiar Norvegian 2014 - 2021, derulat în parteneriat de C.S.M. și I.N.M..
O preocupare prioritară și constantă a programului de formare profesională continuă desfășurat de I.N.M. a reprezentat-o în anul 2024 organizarea de dezbateri cu privire la aspectele de practică neunitară, în cadrul întâlnirilor președinților secțiilor specializate din cadrul Înaltei Curți de Casație și Justiție și al curților de apel și cele ale procurorilor șefi secție din cadrul Parchetului de pe lângă Înalta Curte de Casație și Justiție și al parchetelor de pe lângă curțile de apel. Până la data de 31 decembrie 2024 au fost organizate 5 întâlniri ale președinților secțiilor specializate, în domeniile drept civil și procesual civil, drept administrativ, litigii cu profesioniști, drept penal și drept procesual penal, precum și o întâlnire a procurorilor șefi secție urmărire penală și/sau judiciară din cadrul Parchetului de pe lângă Înalta Curte de Casație și Justiție, structurilor specializate și al parchetelor de pe lângă curțile de apel dedicată identificării și discutării aspectelor de practică judiciară neunitară în materia dreptului penal și dreptului procesual penal.
În anul 2024, Programul de formare continuă a inclus o serie de conferințe cu teme precum Protecţia consumatorilor: cum alegem între soluționarea alternativă a litigiilor şi procedurile judiciare, Insolvența persoanei juridice, Integritatea în exercitarea demnităților și funcțiilor publice și o conferință dedicată membrilor rețelei europene EuroQuod. 
Programul de formare continuă aferent anului 2024, a acordat o pondere importantă domeniilor specializate, cu luarea în considerare a obiectivelor strategice prevăzute de Strategia de dezvoltare a sistemului judiciar 2022 - 2025, respectiv răspunderea penală în cazul culpei medicale, răspunderea penală în cazul accidentelor de muncă, lupta împotriva corupției și a criminalității economico - financiare, combaterea traficului de persoane, cu accent pe protecția victimelor infracțiunilor, a traficului de droguri, a criminalității informatice, migrațiune și azil, administrarea probatoriului - aspecte de criminalistică, administrarea probatoriului în cazul infracțiunilor la regimul circulației pe drumurile publice, tehnici de audiere în procesul penal, măsuri speciale de supraveghere sau cercetare, justiția pentru minori cu accent pe tehnici de audiere a minorilor, lupta împotriva violenței domestice, dreptul muncii și insolvență. 
Printre activitățile de formare profesională continuă organizate în perioada de referință s-au numărat și cele dedicate îmbunătățirii aplicării conceptelor juridice europene de către membrii sistemului judiciar din România, ținându-se seama de relația dintre perspectiva europeană și perspectiva națională, permițând judecătorilor, procurorilor și altor profesioniști din domeniul juridic să înțeleagă pe deplin și să aplice conceptele juridice europene în activitatea lor profesională, în domenii considerate de interes pentru magistrații români, cum ar fi: achiziții publice, procedura fiscală - în mod special executare silită și TVA, cooperare internațională în materie civilă și penală, jurisprudența C.E.D.O. - aspecte civile și penale și jurisprudența C.J.U.E. în materia drepturilor fundamentale. În cadrul componentei europene a activității de formare, I.N.M. a organizat în luna noiembrie 2024, cea de-a XVII-a ediție a Conferinței dedicate formării membrilor rețelei EuroQuod. 
De asemenea, având în vedere obiectivele specifice de formare ale Strategiei de dezvoltare a sistemului judiciar 2022 - 2025, au fost incluse în Programul de formare profesională continuă 2024 sesiuni de formare în domeniul combaterii infracțiunilor de mediu și a infracțiunilor silvice, în vederea creării unei practici unitare în materie.
Totodată, în contextul preocupărilor și a nevoilor identificate la nivelul instituțiilor din sistemul judiciar cu privire la  combaterea discriminării, Institutul a prevăzut organizarea de activități de formare în acest domeniu, cu accent pe combaterea infracțiunilor motivate de ură.
Astfel, în 2024 a avut loc o activitate de formare în materia combaterii discriminării, cu accent pe investigarea infracțiunilor motivate de ură legate de negarea Holocaustului, în colaborare cu Ministerul Justiției din Germania si I.R.Z. (la București și Chișinău), ce a abordat problematica discursului motivat de ură și cea a infracțiunilor motivate de ură cu accent pe combaterea antisemitismului și nediscriminarea persoanelor din comunitatea L.G.B.T.I.. În cadrul aceleiași preocupări, I.N.M. a continuat seria activităților de formare online cu sprijinul Institutului Național pentru Studierea Holocaustului din România „Elie Wiesel", prin organizarea, în 2024, a unui nou eveniment cu tema Antisemitism şi Holocaust – istorie, memorie și legislație.
Dată fiind necesitatea abordării multidisciplinare a formării prin dezvoltarea abilităților non-juridice specifice profesiilor de judecător și procuror, prin facilitarea dialogului interprofesional și realizarea unei comunicări eficiente, corecte și transparente între magistrați și societate, în Programul de formare continuă 2024 au fost prevăzute și desfășurate activități de formare în domenii ca management judiciar, leadership și comunicare, etică și deontologie, etică și judgecraft – arta de a fi judecător, instrumente și bune practici de comunicare pentru îmbunătățirea activității de relații publice a personalului din sistemul judiciar, dezvoltare personală și programare neurolingvistică și formare a formatorilor, inclusiv în utilizarea instrumentelor digitale de formare. 
În acest cadru, este de menționat faptul că cea de-a XIX-a ediție a Școlii de vară organizată anual de Institut a abordat tema „Comunicare și leadership”, având ca obiective de formare identificarea specificităților comunicării verbale, non-verbale și paraverbale, aplicarea principalelor tipuri de leadership, gestionarea eficientă a conflictelor și dezvoltarea de abilități de comunicare verbală și non-verbală în mediul profesional.
[bookmark: OLE_LINK11][bookmark: OLE_LINK62] În perioada de referință este de menționat finalizarea programului de pregătire a magistraților selectați în temeiul prevederilor art. 33 alin. (1) din Legea nr. 303/2004 privind statutul judecătorilor și procurorilor (actualul art. 63 din Legea nr. 303/2022 privind statutul judecătorilor și procurorilor), în urma concursurilor de admitere în magistratură organizate în perioadele iulie 2022 – martie 2023 și octombrie 2022 - iunie 2023, respectiv 127 de judecători și 40 de procurori. Programul de pregătire pentru acești magistrați s-a încheiat cu 5 sesiuni de pregătire în domeniile fundamentale drept civil și procesual civil și drept penal și drept procesual penal, atât în format clasic, față în față, cât și în mediul online. 
De asemenea, Institutul a organizat și programul de pregătire a magistraților selectați în temeiul prevederilor art. 63 din Legea nr. 303/2022, pentru judecătorii și procurorii admiși în magistratură în sesiunile iulie 2023 – martie 2024 și februarie - iulie 2024, respectiv 369 de judecători și 200 de procurori. Programele de formare profesională a acestora au fost elaborate în baza unei tematici specifice fiecărei profesii, în cadrul modulelor de formare fiind asigurată pregătirea judecătorilor și procurorilor în următoarele domenii: drept civil și drept procesual civil, drept penal și drept procesual penal, drepturile omului, dreptul Uniunii Europene, criminalistică, etică și deontologie profesională și comunicare. În acest an, cele două programe de pregătire profesională a judecătorilor și procurorilor admiși în magistratură în condițiile art. 63 alin. (1) din Legea nr. 303/2022 s-au desfășurat pe parcursul a 39 de sesiuni de pregătire în domeniile fundamentale drept civil și procesual civil și drept penal și drept procesual penal și în domenii specializate precum dreptul familiei, litigii cu profesioniștii, C.E.D.O., Dreptul U.E., criminalistică, atât în format clasic, față în față, cât și în mediul online.
În realizarea componentei europene a activității de formare, I.N.M. a organizat în anul 2024, în cadrul Catalogului Plus și Catalogului Membrilor Rețelei Europene de Formare Judiciară (E.J.T.N.), activități de formare profesională continuă în domeniul Engleză juridică, deschise participării  magistraților români precum și judecătorilor și procurorilor europeni. 
În cadrul unui demers mai larg promovat de I.N.M., menit să încurajeze dialogul între magistrați și avocați și să îmbunătățească modul în care cele două profesii se raportează una la cealaltă, Institutul Național al Magistraturii, Uniunea Națională a Barourilor din România – U.N.B.R. și Institutul National pentru Pregătirea şi Perfecționarea Avocaților au agreat invitarea avocaților la o serie de activități de formare profesională continuă dedicate judecătorilor și procurorilor în domenii precum achizițiile publice, protecția europeană a drepturilor omului, protecția consumatorilor, justiția pentru minori, tehnici de audiere a minorilor în cauzele penale, combaterea discriminării, combaterea traficului de persoane, etică și judgecraft, leadership etc. De asemenea, Institutul a invitat o serie de avocați, cursanți ai I.N.P.P.A., la Școala de vara cu tema Comunicare și leadership organizată în perioada 09 – 12.09.2024, alături de judecători, procurori și auditori de justiție. În continuare, pentru a consolida colaborarea, încrederea și respectul între profesii, se preconizează participarea avocaților la evenimentul de formare organizat în colaborare de I.N.M. cu Agenția Națională de Integritate, în luna noiembrie a acestui an.
Până la 31 decembrie 2024, în cadrul acestei colaborări, 32 de avocați au participat la un număr de 11 activități de formare profesională continuă organizate de I.N.M..
Participarea avocaților la activitățile de formare profesională continuă ale I.N.M. a adus, pe parcursul acestui an, un plus de valoare și intensitate dezbaterilor, formarea comună a profesioniștilor dreptului având avantajul de a oferi o înțelegere unitară a instituțiilor de drept analizate și de a crea premisele unui schimb de idei real și util, ale unui climat de respect, colaborare, încredere în profesii.
Această inițiativă va continua și în anul 2025, I.N.M. urmând să deschidă participării avocaților și alte activități de formare continuă care se vor organiza în cadrul P.F.C. 2025.
Exprimată în cifre, activitatea de formare continuă la nivel centralizat realizată în cursul anului 2024 poate fi sintetizată astfel:
[bookmark: _Hlk184975679]I.N.M. a organizat, până la data de 31 decembrie 2024, un număr de 121 de activități de formare profesională continuă, la care au participat, în total, 3137 de persoane, după cum urmează: 1759 de judecători, 1054 de procurori, 77 de participanți din categoria personalului de specialitate juridică asimilat judecătorilor și procurorilor din cadrul instituțiilor sistemului judiciar (Ministerul Justiției, C.S.M., I.N.M., Autoritatea Națională pentru Cetățenie și Inspecția Judiciară), 8 asistenți ai judecătorului și asistenți judiciari,  32 de avocați, 148 de specialiști din domenii juridice și domenii conexe și 59 de judecători, procurori și alți specialiști europeni. 
La aceștia se adaugă un număr de 529 de judecători, procurori și specialiști IT din cadrul instanțelor și parchetelor care au participat la cele 10 sesiuni de pregătire profesională cu tema „Aplicația MINDAPP - instrument pentru asistență, evaluare și testare psihologică în sistemul judiciar” dedicate familiarizării cu noul instrument de lucru în domeniul evaluării psihologice periodice în cadrul sistemului judiciar. Sesiunile au fost organizate cu sprijinul important al responsabililor cu activitatea de formare continuă la nivel descentralizat, care au transmis în circumscripții informațiile relevante către magistrații interesați să participe.
B. Activitățile de formare continuă la nivel descentralizat 
În cursul anului 2024, Institutul a continuat să sprijine creșterea calității sesiunilor de formare descentralizată, prin suportarea costurilor aferente participării formatorilor săi, întrucât specificul activității de formare continuă la nivel descentralizat este de natură a genera complementaritatea față de formarea continuă la nivel centralizat, inclusiv prin abordarea unor teme ce nu se regăsesc în programul de formare continuă centralizată sau care sunt specifice activității din raza anumitor curți de apel ori parchete de pe lângă curți de apel.
Elaborarea și implementarea Programului de formare profesională continuă la nivel descentralizat pentru anul 2024 au fost realizate cu sprijinul judecătorilor și procurorilor desemnați de curțile de apel și parchetele de pe lângă curțile de apel responsabili cu această activitate.  
Până la data de 31 decembrie 2024, din informațiile primite, au fost organizate 101 de seminare de formare la nivel descentralizat în domeniile obligatorii, respectiv formare în materia unificării practicii judiciare, formare specializată, cooperare judiciară internațională, Dreptul Uniunii Europene, C.E.D.O., combaterea corupției, criminalitate economico-financiară, etică şi deontologie, abilități non-juridice precum informatică și limbi străine. Dintre acestea, 80 de seminare au fost organizate de curțile de apel, 11 seminare de parchetele de pe lângă curțile de apel și 10 seminare de curțile de apel împreună cu parchetele de pe lângă curțile de apel. La aceste seminare au fost înregistrate 139 de participări ale formatorilor I.N.M. și 2674 de participări ale magistraților. 
[bookmark: _Toc187824373]II.3.3. Școala Națională de Grefieri
Activitatea în domeniul formării profesionale a personalului auxiliar
Formarea profesională inițială a fost organizată de Școala Națională de Grefieri în temeiul Legii nr. 11/2024 privind statutul grefierilor și al altor categorii de personal care ocupă funcții de specialitate în cadrul instanțelor judecătorești, al parchetelor de pe lângă acestea și al Institutului Național de Expertize Criminalistice, act normativ intrat în vigoare la data de 12 iulie 2024.
Având în vedere că actele normative secundare și terțiare pentru punerea în aplicare a dispozițiilor Legii nr. 11/2024 nu au fost elaborate, precum și dispozițiile art. 3 alin. (1) din O.U.G. nr. 93/2024, pentru organizarea activității de formare profesională inițială au fost avute în vedere și prevederile Regulamentului de organizare și funcționare a Școlii Naționale de Grefieri, emis în baza Legii nr. 567/2004, aprobat prin Hotărârea Plenului Consiliului Superior al Magistraturii nr. 183/2007, cu modificările și completările ulterioare.
În ședința din data de 19 septembrie 2024, în cadrul controlului de constituționalitate a posteriori, Curtea Constituțională a admis excepția de neconstituționalitate și a constatat că Legea nr. 11/2024 este neconstituțională, în ansamblul său. 
	Decizia Curții Constituționale este în curs de redactare, nefiind publicată până în prezent, însă reintrarea în vigoare a Legii nr. 567/2004 nu va afecta substanțial activitatea de formare profesională inițială, având în vedere, pe de o parte, faptul că planul de învățământ pentru anul școlar 2024 - 2025 a fost elaborat în baza acestei legi, fiind aprobat anterior intrării în vigoare a Legii nr. 11/2024, prin Hotărârea Plenului Consiliului Superior al Magistraturii nr. 25/05.03.2024.
	Pe de altă parte, organizarea activității de formare profesională inițială a avut în vedere în principal legislația secundară și terțiară elaborată în temeiul Legii nr. 567/2004, care s-a aplicat în continuare, în conformitate cu dispozițiile art. 3 alin. (1) din O.U.G. nr. 93/2024.
Formarea profesională inițială are în vedere exclusiv pregătirea grefierilor cu studii superioare juridice, activitatea de formare inițială a Școlii răspunzând necesității ocupării posturilor vacante de grefieri cu studii superioare juridice cu personal calificat.
Prin Hotărârea nr. 50/21.03.2024, Plenul Consiliului Superior al Magistraturii a aprobat organizarea concursului de admitere la Școala Națională de Grefieri, la data de 26 mai 2024, pentru un număr de 120 de posturi de grefier cu studii superioare juridice, din care 70 de locuri alocate instanțelor judecătorești și 50 de locuri pentru parchete.
Astfel, în perioada 25.03. – 18.06.2024 s-a desfășurat concursul de admitere la Școala Națională de Grefieri, ultima etapă a calendarului de concurs constând în verificarea bunei reputații a candidaților declarați admiși ce a avut loc în perioada 19.06. – 04.07.2024. 
La probele scrise din data de 26 mai 2024 au participat un număr de 457 de candidați pentru 120 de locuri, concurența fiind astfel de aproximativ 3,8 candidați pe loc. Prin Hotărârea nr. 147/09.07.2024, Plenul Consiliului Superior al Magistraturii a dispus validarea rezultatelor concursului de admitere la Şcoala Naţională de Grefieri din data de 26 mai 2024, conform tabelului de clasificare din Anexa 1, parte integrantă a hotărârii, fiind declarați admiși un număr de 121 de candidați, menționați în Anexa 2 a hotărârii, publicată pe site-urile C.S.M. și S.N.G.. Au fost alocate 50 de posturi de grefieri pentru parchete și 71 de posturi de grefieri pentru instanțe, fiind dispusă suplimentarea cu un loc, raportat la faptul că pe ultima poziție au fost doi candidați cu medii egale.
La data de 09 septembrie 2024 au debutat cursurile de formare inițială pentru promoția 2024 - 2025. Durata de școlarizare este de 6 luni, în perioada 09.09.2024 – 09.03.2025, cursanții promoției 2024 - 2025 urmând a fi repartizați pe posturi în instanțe și parchete la data de 07 martie 2025.
La propunerea Şcolii Naţionale de Grefieri, ca în fiecare an școlar, au fost aprobate, prin hotărâri ale Plenului Consiliului Superior al Magistraturii, respectiv Structura anului şcolar prin Hotărârea nr. 25/05.03.2024, Planul de învăţământ – specializarea grefieri pentru instanţe şi Planul de învăţământ – specializarea grefieri pentru parchete prin Hotărârea nr. 115/06.06.2024, precum şi Reţeaua de formatori (personalul de instruire) a Şcolii Naţionale de Grefieri pentru formarea iniţială prin Hotărârile nr. 114/06.06.2024 și nr. 163/24.07.2024.
Planul de învăţământ este conceput în mod distinct, în funcţie de specializarea grefierilor, care impune şi desfăşurarea activităţii de formare iniţială a acestora în mod diferenţiat, pentru instanţe, respectiv pentru parchete. Şcoala a păstrat şi dezvoltat experienţa didactică dobândită împreună cu formatorii Şcolii, punând în mod deosebit accentul pe caracterul practic și aplicat al activităţii de învăţământ. Cursurile/seminarele se concretizează în dezbateri şi/sau aplicaţii practice, având ca scop acoperirea palierelor activităţii grefierilor din instanţele judecătoreşti şi parchete, urmărindu-se astfel dobândirea de către cursanţi a deprinderilor profesionale întemeiate pe cunoştinţe juridice solide și la un standard ridicat, deschiderea şi responsabilizarea acestora pentru noi atribuţii, fără a fi neglijate aspectele legate de deontologie sau dobândirea unor abilităţi non juridice.
Planul de învăţământ are drept fundament o modularizare a activităţilor de formare iniţială, pe discipline şi etapizat în timp. Astfel, disciplinele fundamentale, cărora le sunt alocate cele mai multe ore, sunt studiate în întreaga perioadă de şcolarizare. După însuşirea unor noţiuni de bază de procedură civilă sau penală, pot fi mai uşor asimilate, în a doua parte a anului şcolar, alte materii specializate, cu conţinut aplicat, precum executări civile sau executări penale. Alte discipline din programa de învăţământ trebuie studiate în module, pentru a permite, în cadrul unui număr de ore limitat, însuşirea cunoştinţelor fundamentale specifice formării iniţiale.
Formarea inițială în cadrul Școlii urmărește cu precădere organizarea de acţiuni de formare profesională în raport de Codurile de procedură și legislația conexă. 
Astfel, în planul de învățământ, ponderea cea mai mare o au disciplinele juridice fundamentale: Procedură civilă şi Procedură penală – pentru cursanții specializarea grefieri pentru instanţe, respectiv Urmărire penală, în cazul cursanților specializarea grefieri pentru parchete, având în vedere nevoia de formare a viitorilor grefieri în acest sens. Planul de învățământ cuprinde și alte discipline esențiale în pregătirea viitorilor grefieri, precum Informatică aplicată (Windows, Word, ECRIS), Registratură, grefă și arhivă (în cazul cursanților specializarea grefieri pentru parchete), Dactilografie, Cooperare judiciară internațională, Dreptul Uniunii Europene sau Drepturile omului în procesul civil și penal. 
Activitatea de formare vizează şi cooordonarea între disciplinele juridice (procedură civilă, procedură penală) şi cele tehnice (operarea în sistemul ECRIS, dactilografie), în cadrul fiecărei discipline urmărindu-se și accentuarea componentei tehnice. Astfel, predarea instituţiilor juridice este dublată de o pregătire practică aplicată, aptă să ajute viitorii grefieri în îndeplinirea atribuţiilor care le vor reveni în instanţe şi parchete.
Totodată, un loc important îl are şi disciplina Managementul activităţii grefierului, pentru a permite inclusiv studiul modificărilor aduse, ca urmare a Codurilor de procedură, în legislaţia subsecventă relevantă în procesul de formare a grefierilor, precum regulamentul de ordine interioară al instanţelor/parchetelor. Astfel, dispozițiile legale din codurile de procedură trebuie analizate prin prisma atribuțiilor specifice care revin grefierului, pornind de la cunoașterea circuitului documentelor/dosarelor în instanță/parchet, a atribuțiilor care revin grefierului în efectuarea lucrărilor specifice și până la prezentarea unor posibile modele concrete de eficientizare a timpului şi activităţii grefierului, precum și de prioritizare a sarcinilor de lucru.
Activitatea de formare practică a cursanţilor vizează şi componenta non juridică, în cadrul disciplinelor Deontologie şi Abilităţi non juridice, accentul fiind pus pe comunicarea internă - comportamentul profesional în cadrul echipei magistrat – grefier şi cea externă - în raporturile grefierilor cu ceilalţi participanţi la actul de justiţie. 
Stagiul practic, efectuat în cadrul judecătoriilor şi parchetelor de pe lângă judecătoriile din Bucureşti, sub coordonarea şi supravegherea îndrumătorilor de stagiu, se desfăşoară potrivit unui program stabilit şi comunicat instanţelor judecătoreşti şi parchetelor. Atât în instanţe, cât şi la parchete, cursanţilor li se oferă posibilitatea să cunoască activitatea compartimentelor instanţelor judecătoreşti, respectiv, parchetelor, atribuţiile specifice grefierilor şi chiar să lucreze efectiv, îndeplinind toate sarcinile ce le revin în exercitarea acestei profesii. Prima etapă a stagiului practic s-a derulat în perioada 28.10. – 10.11.2024, iar cea de a doua urmează a avea loc în perioada 30.12.2024 – 12.01.2025.
Departamentul de formare profesională inițială realizează şi formarea iniţială a grefierilor arhivari şi a grefierilor registratori. Această formă de pregătire iniţială se desfăşoară în temeiul programului de stagiu adoptat de Şcoala Națională de Grefieri şi aprobat prin Hotărârea Plenului Consiliului Superior al Magistraturii nr. 647/2010, în funcţie de concursurile de ocupare a respectivelor posturi, organizate de curţile de apel şi parchetele de pe lângă acestea. În cazul instanțelor, până în prezent, s-a finalizat stagiul de specializare pentru 21 de grefieri arhivari, fiind în derulare stagiul de specializare pentru 15 grefieri arhivari. În cazul parchetelor, până în prezent, s-a finalizat stagiul de specializare pentru 3 grefieri arhivari.
Activitatea de formare profesională continuă a personalului auxiliar de specialitate din cadrul instanţelor judecătoreşti şi parchetelor de pe lângă acestea, organizată de către Şcoala Naţională de Grefieri, se desfăşoară pe baza programului anual aprobat de Consiliul Superior al Magistraturii prin Hotărârea nr. 16/2024, în temeiul dispoziţiilor art. 30 din Legea nr. 567/2004 privind statutul personalului auxiliar de specialitate din instanţele judecătoreşti şi parchetele de pe lângă acestea și al personalului care funcționează în cadrul Institutului Naţional de Expertize Criminalistice, cu modificările și completările ulterioare, coroborate cu prevederile art. 41 şi următoarele din Hotărârea Plenului Consiliului Superior al Magistraturii nr. 183/2007 pentru aprobarea Regulamentului de organizare şi funcţionare al Şcolii Naţionale de Grefieri, cu modificările și completările ulterioare.
În programul de formare continuă a grefierilor pentru anul 2024 au fost prevăzute 78 de acțiuni de pregătire profesională, în domenii diverse, precum proceduri civile și penale, utilizarea sistemelor informatice, cooperare judiciară în materie civilă și penală, executarea hotărârilor civile și penale, asociații și fundații, arhivare, informații clasificate, deontologie, abilități non-juridice și comunicare, managementul funcțiilor de conducere ale grefierilor, care și-au propus să acopere cât mai bine aria atribuțiilor grefierilor din instanțe și parchete, cu forme și durate diverse de organizare, astfel: 40 de seminare față în față centralizate de câte 3 zile, 20 de seminare față în față descentralizate de câte o zi, 10 webinare de câtre trei ore și 8 cursuri de eLearning ce durează mai multe săptămâni.
Intrarea în vigoare, la data de 12 iulie 2024, a Legii nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice a avut un oarecare impact asupra formării continue a grefierilor pentru anul 2024. Astfel, modificările relevante în această materie se referă la aprobarea programului de către directorul Școlii Naționale de Grefieri în loc de Plenul Consiliului Superior al Magistraturii, la eliminarea obligativității testării grefierilor după fiecare acțiune de formare continuă, la includerea unor noi grupuri țintă ale formării continue, respectiv grefierii judiciari și specialiștii IT și, cel mai important, la ridicarea standardului de participare obligatorie a grefierilor la acțiunile de formare continuă organizate de Școală de la cel puțin o dată la 5 ani, la cel puțin o dată la 3 ani.
Asupra formării continue a grefierilor în anul 2024 a avut impact doar modificarea referitoare la eliminarea obligativității testării, care nu s-a mai administrat pentru acțiunile de formare continuă organizate după data intrării în vigoare a noului Statut al profesiei de grefier.
Prin Decizia nr. 402 din 19 septembrie 2024 a Curții Constituționale, Legea nr. 11/2024 a fost declarată neconstituțională, astfel că, de la momentul publicării deciziei în Monitorul Oficial al României, formarea continuă furnizată de Școala Națională de Grefieri urmează să revină în coordonatele trasate de dispozițiile relevante ale Legii nr. 567/2004.
Programul de formare continuă a grefierilor pentru anul 2024 a fost influențat într-un mod destul de însemnat de restricțiile financiare introduse prin O.U.G. nr. 107/2024. Astfel, un număr de 15 seminare centralizate de formare continuă programate a se desfășura în semestrul al doilea al anului 2024 au fost transformate în webinare, pentru a se asigura încadrarea în restricțiile bugetare mai sus menționate.
[bookmark: _Toc430867116]Cu toate acestea, până la data de 31 decembrie 2024 au fost derulate toate cele 78 de acțiuni prevăzute în programul anual de formare continuă, în format face-to-face (de tip centralizat și descentralizat), precum și în format online (de tip webinar și eLearning), după cum urmează: 25 de seminare centralizate (la care s-au înregistrat 494 de participări), 20 de seminare descentralizate (la care s-au înregistrat 623 de participări), 25 webinare (la care s-au înregistrat 876 de participări) și 8 cursuri eLearning (la care s-au înregistrat 463 de participări). 
Programul de formare continuă a grefierilor pentru anul 2024 a fost completat, prin Decizia Directorului S.N.G. din data de 21 octombrie 2024, cu 2 seminare online de tip webinar, în domeniul aplicațiilor informatice, în vederea deprinderii abilităților necesare utilizării aplicației OptiMapp, dezvoltată de Consiliul Superior al Magistraturii în cadrul proiectului „Optimizarea managementului la nivelul sistemului judiciar. Componenta de instanțe judecătorești”, care facilitează și accelerează procesul decizional la nivelul managementului instanțelor judecătorești. Seminarele, la care au participat grefieri din cadrul instanțelor cu funcții de conducere și cu funcții de execuție, s-au desfășurat în perioada noiembrie-decembrie, fiind depășit numărul estimat de 700 de participanți.
Totodată, suplimentar acțiunilor de formare, în scopul asigurării accesului a cât mai multor grefieri din sistemul judiciar la materiale didactice audio - video și având în vedere dinamica nevoii de formare a grefierilor din instanțe și parchete pe parcursul unui an de zile, Școala Națională de Grefieri a realizat în cursul anului 2024 și 10 tutoriale și prezentări video, materiale didactice încărcate în platforma de eLearning a Școlii. 
În anul 2024 s-a continuat colaborarea cu magistrații care au atribuții în formarea trimestrială a grefierilor, cărora li s-a facilitat accesul la materialele didactice din Biblioteca virtuală de pe platforma de formare online a Școlii Naționale de Grefieri, materiale care pot fi folosite în procesul de formare trimestrială, fiindu-le create conturi pe platforma de formare a Şcolii şi transmise newslettere periodice cu noile materiale dezvoltate şi încărcate.
[bookmark: _Toc187824374]II.4. Evaluarea profesională a magistraţilor
Activitatea de evaluare profesională a magistraţilor este reglementată de dispoziţiile art. 87 - 107 din Legea nr. 303/2022 privind statutul judecătorilor şi procurorilor, precum şi, după caz, de prevederile art. 39 - 41 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, ţinând seama de perioada supusă evaluării.
În condiţiile în care activitatea de evaluare a judecătorilor şi procurorilor începută anterior datei de 18 octombrie 2018, data intrării în vigoare a Legii nr. 242/2018, nu a fost finalizată la toate instanţele şi parchetele, în perioada 01.01.2024 – 31.10.2024, Plenul Consiliului Superior al Magistraturii a emis un număr de 25 de hotărâri de modificare a componenţei comisiilor de evaluare a magistraţilor ce erau constituite şi îşi desfăşurau activitatea în conformitate cu vechile reglementări, prin numirea/reînvestirea membrilor în comisiile de evaluare, după verificarea îndeplinirii condițiilor pentru calitatea de membru al comisiilor de evaluare profesională, în acord cu minuta Comisiei nr. 2 comună – „Resurse umane şi organizare” constituită în cadrul Consiliului Superior al Magistraturii, din data de 20 mai 2019 şi a dispoziţiilor tranzitorii, în materie, cuprinse în Legea nr. 242/2018 de modificare şi completare a Legii nr. 303/2004 privind statutul judecătorilor şi procurorilor, republicată, cu modificările şi completările ulterioare.
Legea stabilește calificativele cu care este apreciată activitatea judecătorilor şi procurorilor, respectiv „foarte bine”, „bine”, „suficient” și „insuficient”, precum și impactul lor asupra carierei magistratului și asupra calității sistemului judiciar. 
Dispoziţiile art. 40 alin. (2) din Legea nr. 303/2004 privind statutul judecătorilor și procurorilor republicată, cu modificările şi completările ulterioare, precum şi ale art. 102 alin. (1) din Legea nr. 303/2022, cu modificările şi completările ulterioare, prevăd că judecătorii sau procurorii nemulțumiți de calificativul acordat pot face contestație la secția corespunzătoare a Consiliului Superior al Magistraturii, în termen de 30 de zile de la comunicarea raportului de evaluare a activității profesionale.
Conform prevederilor art. 40 alin. (4) din Legea nr. 303/2004, hotărârea secției poate fi atacată cu recurs la Secţia de contencios administrativ şi fiscal a curţii de apel, iar potrivit dispoziţiilor art. 102 alin. (8) din Legea nr. 303/2022 privind statutul judecătorilor și procurorilor, hotărârile secţiilor pot fi atacate la Secţia de contencios administrativ şi fiscal a Înaltei Curţi de Casaţie şi Justiţie.
În luna decembrie 2024 au fost înregistrate două contestații împotriva calificativului obținut la evaluarea profesională, de către judecători nemulțumiţi de punctajul acordat de membrii comisiei de evaluare, acestea find în curs de soluţionare. 

[bookmark: _Toc57228218][bookmark: _Toc187824375][bookmark: _Toc430867120]CAPITOLUL III
[bookmark: _Toc57228219][bookmark: _Toc187824376]Activităţi derulate în legătură cu atribuţiile în materie legislativă ale Consiliului Superior al Magistraturii

[bookmark: _Toc57228220][bookmark: _Toc187824377][bookmark: _Toc532479784][bookmark: _Toc57228221]III.1. Avizarea unor proiecte de acte normative 
În anul 2024, în exercitarea atribuțiilor conferite de art. 39 alin. (3) și (4) din Legea nr. 305/2022, Consiliului Superior al Magistraturii i-au fost înaintate spre avizare proiectele mai multor acte normative care privesc activitatea autorității judecătorești.
Dintre acestea, au fost avizate favorabil/negativ următoarele proiecte de lege, ordonanțe ale guvernului sau hotărâri de guvern:
· propunerea legislativă pentru modificarea şi completarea Legii nr. 303/2022 privind statutul judecătorilor şi procurorilor (b695/28.11.2023) a fost avizată negativ prin Hotărârea Plenului Consiliului Superior al Magistraturii nr. 08/30.01.2024.
· proiectul de Ordin al ministrului apărării naţionale privind acordarea avizului conform judecătorilor şi procurorilor în vederea dobândirii calităţii de ofiţer în activitate, acordarea gradului militar şi înaintarea în gradul următor a judecătorilor şi procurorilor militari – avizat favorabil prin Hotărârea Plenului Consiliului Superior al Magistraturii nr. 09/30.01.2024;
· proiectul de Lege pentru modificarea și completarea Legii nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală a fost avizat favorabil prin Hotărârea Plenului Consiliului Superior al Magistraturii nr. 95/23.04.2024;
· [bookmark: _Hlk166498483]proiectul de Hotărâre a Guvernului pentru aprobarea Normelor metodologice de aplicare a dispoziţiilor în materia pensiilor de serviciu din Legea nr. 303/2022 privind statutul judecătorilor şi procurorilor şi din Legea nr. 47/1992 privind organizarea și funcționarea Curții Constituționale – avizat favorabil prin Hotărârea Plenului Consiliului Superior al Magistraturii nr. 104/13.05.2024;
· propunerea legislativă pentru suspendarea pensiilor de serviciu pentru persoanele care ocupă funcţii de demnităţi publice, precum şi instituirea contribuţiei Ia sănătate pentru veniturile aferente părţii necontributive a pensiei de serviciu (b187/03.04.2024) a fost avizată negativ prin Hotărârea Plenului Consiliului Superior al Magistraturii nr. 122/06.06.2024.
· propunerea legislativă pentru modificarea și completarea Legii nr. 305/2022 privind Consiliul Superior al Magistraturii (b188/03.04.2024) – avizată favorabil prin Hotărârea Plenului Consiliului Superior al Magistraturii nr. 123/06.06.2024;
· propunerea legislativă pentru modificarea și completarea Legii nr. 303/2022 privind statutul judecătorilor și procurorilor (b264/22.05.2024) a fost avizată negativ prin Hotărârea Plenului Consiliului Superior al Magistraturii nr. 146/27.06.2024.
· proiectul de Hotărâre a Guvernului privind stabilirea ținutei vestimentare a judecătorilor, a magistraților-asistenți și a grefierilor de ședință de la Înalta Curte de Casație și Justiție în ședințele de judecată – avizat favorabil prin Hotărârea Plenului Consiliului Superior al Magistraturii nr. 165/24.07.2024;
· proiectul de Hotărâre a Guvernului privind stabilirea ținutei vestimentare a judecătorilor, a procurorilor, a grefierilor judiciari și a grefierilor de ședință din cadrul curților de apel, tribunalelor, judecătoriilor și parchetelor de pe lângă aceste instanțe, precum și a grefierilor de ședință din cadrul instanțelor militare, în ședințele de judecată – a fost avizat favorabil prin Hotărârea Plenului Consiliului Superior al Magistraturii nr. 166/24.07.2024;
· proiectul de Ordonanţă de urgenţă pentru instituirea unei măsuri temporare privind durata cursurilor de formare iniţială în cadrul Institutului Naţional al Magistraturii – avizat favorabil prin Hotărârea Plenului Consiliului Superior al Magistraturii nr. 237/17.12.2024.
· proiectul de Ordin al ministrului justiţiei privind aprobarea Normelor metodologice privind modalitatea de funcţionare a sistemului informatizat de desemnare de către instanţele judecătoreşti a experţilor judiciari a fost avizat negativ prin Hotărârea Plenului Consiliului Superior al Magistraturii nr. 231/05.12.2024.
[bookmark: _Toc187824378]III.2. Elaborarea legislației secundare 
În anul 2024, în exercitarea atribuțiilor Consiliului Superior al Magistraturii prevăzute de art. 39 alin. (1) din Legea nr. 305/2022, au fost adoptate mai multe regulamente şi metodologii ce intră în competența de reglementare a Consiliului.
Dintre hotărârile adoptate de Plenul Consiliului Superior al Magistraturii, menționăm următoarele:
· Hotărârea Plenului nr. 10/30.01.2024 pentru aprobarea Regulamentului privind organizarea şi desfăşurarea concursului pentru numirea în funcţiile de inspector-şef şi inspector-şef adjunct ai Inspecţiei Judiciare;
· Hotărârea Plenului nr. 11/30.01.2024 pentru modificarea Regulamentului privind concursul de admitere în magistratură, aprobat prin Hotărârea Plenului Consiliului Superior al Magistraturii nr. 115/2023;
· Hotărârea Plenului nr. 109/13.05.2024 pentru modificarea Metodologiei privind efectuarea expertizei medicale de specialitate în cazul suspendării din calitatea de auditor, aprobată prin Hotărârea Plenului Consiliului Superior al Magistraturii nr. 117/2023;
· Hotărârea Plenului nr. 121/06.06.2024 pentru modificarea Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023;
· Hotărârea Plenului nr. 140/06.06.2024 pentru modificarea şi completarea Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023;
· Hotărârea Plenului nr. 137/18.06.2024 pentru modificarea şi completarea Regulamentului Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 92/2023;
· Hotărârea Plenului nr. 138/18.06.2024 pentru modificarea Regulamentului de organizare şi funcţionare al Şcolii Naţionale de Grefieri, aprobat prin Hotărârea Plenului Consiliului Superior al Magistraturii nr. 183/2007;
· Hotărârea Plenului nr. 139/18.06.2024 pentru aprobarea Regulamentului de organizare şi funcţionare a Inspecţiei Judiciare;
· Hotărârea Plenului nr. 145/27.06.2024 pentru modificarea Regulamentului privind admiterea la Institutul Naţional al Magistraturii, aprobat prin Hotărârea Plenului Consiliului Superior al Magistraturii nr. 114/2023;
· Hotărârea Plenului nr. 153/09.07.2024 pentru modificarea Regulamentului privind concursul de admitere în magistratură, aprobat prin Hotărârea Plenului Consiliului Superior al Magistraturii nr. 115/2023.
· Hotărârea Plenului nr. 208/14.11.2024 pentru modificarea Regulamentului de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023.
	Dintre hotărârile adoptate de către Secţia pentru judecători a Consiliului Superior al Magistraturii, menționăm următoarele:
· Hotărârea Secției pentru judecători nr. 246/01.02.2024 pentru aprobarea Regulamentului privind organizarea şi desfăşurarea concursului pentru numirea în funcţia de director al Direcţiei de inspecţie pentru judecători din cadrul Inspecţiei Judiciare;
· Hotărârea Secției pentru judecători nr. 247/01.02.2024 pentru aprobarea Regulamentului privind organizarea şi desfăşurarea concursului pentru numirea în funcţia de inspector judiciar în cadrul Direcţiei de inspecţie pentru judecători;
· Hotărârea Secţiei pentru judecători nr. 353/26.02.2024 pentru modificarea Regulamentului privind organizarea şi desfăşurarea concursului pentru numirea în funcţia de inspector judiciar în cadrul Direcţiei de inspecţie pentru judecători, aprobat prin Hotărârea Secţiei pentru judecători nr. 247/2024;
· Hotărârea Secţiei pentru judecători nr. 709/13.05.2024 pentru modificarea Metodologiei privind efectuarea expertizei medicale de specialitate în cazul suspendării din funcţie a judecătorilor pentru o altă afecţiune decât boala psihică, aprobată prin Hotărârea Secţiei pentru judecători a Consiliului Superior al Magistraturii nr. 1798/2023;
· Hotărârea Secţiei pentru judecători nr. 710/13.05.2024 pentru modificarea Metodologiei privind efectuarea expertizei medicale de specialitate în cazul suspendării din funcţie a judecătorilor pentru boală psihică, aprobată prin Hotărârea Secţiei pentru judecători a Consiliului Superior al Magistraturii nr. 1799/2023;
· Hotărârea Secţiei pentru judecători nr. 1189/28.05.2024 pentru aprobarea Regulamentului privind recrutarea, formarea profesională şi evaluarea asistenţilor judecătorului;
· Hotărârea Secţiei pentru judecători nr. 1290/13.06.2024 pentru aprobarea Regulamentului privind evaluarea activităţii profesionale a judecătorilor;
· Hotărârea Secţiei pentru judecători nr. 1667/26.09.2024 pentru modificarea şi completarea Procedurii de evaluare psihologică periodică a judecătorilor, aprobată prin Hotărârea Secţiei pentru judecători a Consiliului Superior al Magistraturii nr. 2333/2023.
· Hotărârea Secţiei pentru judecători nr. 1923/14.11.2024 pentru modificarea şi completarea Regulamentului de ordine interioară al instanţelor judecătoreşti, aprobat prin Hotărârea Secţiei pentru judecători a Consiliului Superior al Magistraturii nr. 3243/2022.
	
	Dintre hotărârile adoptate de către Secţia pentru procurori a Consiliului Superior al Magistraturii, menționăm următoarele:
· Hotărârea Secției pentru procurori nr. 80/16.01.2024 pentru aprobarea Regulamentului privind organizarea şi desfăşurarea concursului pentru numirea în funcţia de director al Direcţiei de inspecţie pentru procurori din cadrul Inspecţiei Judiciare;
· Hotărârea Secției pentru procurori nr. 81/16.01.2024 pentru aprobarea Regulamentului privind organizarea şi desfăşurarea concursului pentru numirea în funcţia de inspector judiciar în cadrul Direcţiei de inspecţie pentru procurori;
· Hotărârea Secției pentru procurori nr. 464/05.03.2024 pentru aprobarea Regulamentului de ordine interioară al Direcţiei de Investigare a Infracţiunilor de Criminalitate Organizată și Terorism;
· Hotărârea Secției pentru procurori nr. 708/21.05.2024 pentru modificarea Metodologiei privind efectuarea expertizei medicale de specialitate în cazul suspendării din funcţie a procurorilor pentru o altă afecţiune decât boala psihică, aprobată prin Hotărârea Secţiei pentru procurori a Consiliului Superior al Magistraturii nr. 852/2023;
· Hotărârea Secției pentru procurori nr. 709/21.05.2024 pentru modificarea Metodologiei privind efectuarea expertizei medicale de specialitate în cazul suspendării din funcţie a procurorilor pentru boală psihică, aprobată prin Hotărârea Secţiei pentru procurori a Consiliului Superior al Magistraturii nr. 851/2023;
· Hotărârea Secției pentru procurori nr. 780/04.06.2024 pentru modificarea şi completarea Regulamentului de ordine interioară al Direcţiei Naţionale Anticorupţie, aprobat prin Hotărârea Secţiei pentru procurori a Consiliului Superior al Magistraturii nr. 1169/2023;
· Hotărârea Secției pentru procurori nr. 1201/08.10.2024 pentru modificarea şi completarea Regulamentului de ordine interioară al parchetelor, aprobat prin Hotărârea Secţiei pentru procurori a Consiliului Superior al Magistraturii nr. 1106/2023.
· Hotărârea Secției pentru procurori nr. 1674/10.12.2024 pentru aprobarea Regulamentului privind evaluarea activităţii profesionale a procurorilor.
	Prin Decizia nr. 129/24.07.2024 a Preşedintelui Consiliului Superior al Magistraturii a fost aprobat Regulamentul privind evaluarea activităţii profesionale a personalului de specialitate juridică asimilat judecătorilor şi procurorilor din cadrul Consiliului Superior al Magistraturii.
	Prin Decizia nr. 130/25.07.2024 a Preşedintelui Consiliului Superior al Magistraturii a fost aprobat Regulamentul privind ocuparea unei funcţii publice sau contractuale vacante din cadrul aparatului propriu al Consiliului Superior al Magistraturii, prin transfer, la cerere sau în interesul serviciului.

[bookmark: _Toc187824379]CAPITOLUL IV
[bookmark: _Toc187824380]Activităţi derulate în legătură cu atribuţiile în materie disciplinară

[bookmark: _Toc430867121][bookmark: _Toc187824381]IV.1. Activitatea Secţiilor Consiliului Superior al Magistraturii, ca instanţe de judecată în materie disciplinară
Potrivit art. 44 din Legea nr. 305/2022 privind Consiliul Superior al Magistraturii, Consiliul îndeplinește, prin secțiile sale, rolul de instanță de judecată în domeniul răspunderii disciplinare a judecătorilor şi a procurorilor, pentru faptele prevăzute de lege ca abateri disciplinare.
[bookmark: _Hlk147479362]Conform art. 51 din Regulamentul de organizare și funcționare a Consiliului Superior al Magistraturii, aprobat prin Hotărârea nr. 122/06.07.2023, Consiliul îndeplinește, prin Secția pentru judecători, rolul de instanță de judecată în domeniul răspunderii disciplinare a judecătorilor pentru faptele prevăzute la art. 271 din Legea nr. 303/2022 privind statutul judecătorilor şi procurorilor.
Până la data de 31 decembrie 2024, pe rolul Secției pentru judecători în materie disciplinară s-au înregistrat un număr de 11 dosare, un dosar având ca obiect suspendarea din funcţie a magistratului până la soluţionarea definitivă a acţiunii disciplinare întemeiate pe dispoziţiile art. 52 alin. (1) din Legea nr. 305/2022, iar 9 dosare având ca obiect acțiuni disciplinare.
Astfel, Secția pentru judecători în materie disciplinară a pronunțat următoarele hotărâri:
Prin Hotărârea nr. 1J din 14 februarie 2024, pronunțată în dosarul nr. 22/J/2023, cu majoritate, s-a admis în parte acțiunea disciplinară şi s-a aplicat pârâtei sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 271 lit. b), lit. g) teza I şi lit. q) teza I din Legea nr. 303/2022 privind statutul judecătorilor şi procurorilor. Prin aceeași hotărâre, s-a respins acțiunea disciplinară exercitată pentru săvârșirea abaterii disciplinare prevăzute de art. 271 lit. s) teza I din acelaşi act normativ, ca neîntemeiată.
Prin decizia civilă nr. 125 din 13.05.2024, pronunțată de Înalta Curte de Casație şi Justiție s-a admis recursul declarat de pârâtă, s-a casat în parte hotărârea atacată şi s-a aplicat sancţiunea disciplinară constând în „suspendarea din funcţie pe o perioadă de 6 luni” pentru săvârşirea abaterilor disciplinare prevăzute de art. 271 lit. b), lit. g) teza I şi lit. q) teza I din Legea nr. 303/2022 privind statutul judecătorilor şi procurorilor. De asemenea, prin aceeaşi hotărâre, s-au menținut, în rest, celelalte dispoziţii ale hotărârii atacate. S-a dedus din durata sancțiunii disciplinare aplicate prin prezenta decizie durata suspendării din funcţie a recurentei.
Prin Hotărârea nr. 2J din 14 februarie 2024, pronunțată în dosarul nr. 24/J/2023, s-a respins acțiunea disciplinară exercitată pentru săvârșirea abaterii disciplinare prevăzute de art. 271 lit. g) teza I din Legea nr. 303/2022 privind statutul judecătorilor şi procurorilor, ca neîntemeiată. Hotărârea este definitivă prin nerecurare.
[bookmark: _Hlk184108578]Prin Hotărârea nr. 3J din 04 martie 2024, pronunțată în dosarul nr. 17/J/2023, cu majoritate, s-a admis acțiunea disciplinară şi s-a aplicat pârâtei sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 271 lit. b) și lit. s) teza I din Legea nr. 303/2022 privind statutul judecătorilor şi procurorilor. Prin decizia civilă nr. 265 din 02.12.2024, pronunțată de Înalta Curte de Casație şi Justiție s-a admis recursul declarat de pârâtă, s-a casat în parte hotărârea şi, rejudecând, s-a respins acţiunea disciplinară exercitată împotriva pârâtei  pentru săvârşirea abaterii disciplinare prevăzute de art. 271 lit. s) teza I din Legea nr. 303/2022 privind statutul judecătorilor şi procurorilor, ca neîntemeiată. În baza art. 273 alin. (1) lit. a) din Legea nr. 303/2022 privind statutul judecătorilor şi procurorilor, s-a aplicat pârâtei sancţiunea disciplinară constând în „avertisment” pentru săvârşirea abaterii disciplinare prevăzute de art. 271 lit. b) din acelaşi act normativ. S-a admis cererea de intervenţie accesorie formulată de Asociaţia Forumul Judecătorilor din România şi       s-au menţiunut celelalte dispoziţii ale hotărârii atacate.
Prin Hotărârea nr. 4J din 04 martie 2024, pronunțată în dosarul nr. 27/J/2023, cu majoritate, s-a admis acțiunea disciplinară şi s-a aplicat pârâtei sancțiunea disciplinară constând în „diminuarea indemnizației de încadrare lunare brute cu 25% pe o perioadă de 3 luni” pentru săvârșirea abaterii disciplinare prevăzute de art. 271 lit. g) teza I din Legea nr. 303/2022 privind statutul judecătorilor şi procurorilor. Prin decizia civilă nr. 242 din 04.11.2024, pronunțată de Înalta Curte de Casație şi Justiție s-a admis recursul declarat de pârâtă, s-a casat în parte hotărârea şi, rejudecând, s-a înlocuit sancţiunea disciplinară constând în „diminuarea indemnizației de încadrare lunare brute cu 25% pe o perioadă de 3 luni” cu sancţiunea disciplinară a „avertismentului” pentru săvârşirea abaterii disciplinare prevăzute de art. 271 lit. g) teza I din Legea nr. 303/2022 privind statutul judecătorilor şi procurorilor.
Prin Hotărârea nr. 5J din 27 martie 2024 pronunțată, în dosarul nr. 31/J/2023, cu unanimitate, s-a respins acțiunea disciplinară împotriva unuia dintre pârâţi pentru săvârșirea abaterii disciplinare prevăzute de art. 271 lit. l) din Legea nr. 303/2022 privind statutul judecătorilor și procurorilor, ca neîntemeiată. De asemenea, prin aceeași hotărâre, cu majoritate, s-a admis acțiunea disciplinară faţă de ceilalți pârâți şi s-a aplicat sancțiunea disciplinară constând în „avertisment” pentru săvârșirea abaterilor disciplinare prevăzute de art. 271 lit. b) și lit. l) din același act normativ. Prin decizia civilă nr. 182 din 09.09.2024, pronunțată de Înalta Curte de Casație şi Justiție s-a respins, ca nefondat, recursul declarat de unul dintre pârâţi şi s-a admis recursul declarat de un alt pârât, s-a casat în parte hotărârea şi, rejudecând, s-a respins acţiunea disciplinară exercitată de reclamantă împotriva unuia dintre pârâţi pentru săvârşirea abaterii disciplinare prevăzute de art. 271 lit. b) din Legea nr. 303/2022 privind statutul judecătorilor şi procurorilor, ca neîntemeiată. S-au menţinut celelalte dispoziţii ale hotărârii atacate.
Prin Hotărârea nr. 6J din 27 martie 2024, pronunțată în dosarul nr. 20/J/2023, cu majoritate, s-a admis acțiunea disciplinară şi s-a aplicat pârâtului sancțiunea disciplinară constând în „avertisment” pentru săvârșirea abaterilor disciplinare prevăzute de art. 271 lit. g) teza I și art. 271 lit. q) teza I din Legea nr. 303/2022 privind statutul judecătorilor şi procurorilor. Prin decizia civilă nr. 268 din 02.12.2024, pronunțată de Înalta Curte de Casație şi Justiție s-a admis recursul declarat de pârât, s-a casat hotărârea atacată şi, rejudecând, s-a respins acţiunea disciplinară exercitată împotriva pârâtului pentru săvârşirea abaterilor disciplinare prevăzute de art. 271 lit. g) teza I şi lit. q) teza I din Legea nr. 303/2022 privind statutul judecătorilor şi procurorilor, ca neîntemeiată.
Prin Hotărârea nr. 7J din 27 martie 2024, pronunțată în dosarul nr. 25/J/2023, cu majoritate, s-au admis acțiunile disciplinare conexate şi s-a aplicat pârâtei sancțiunea disciplinară constând în „diminuarea indemnizației de încadrare lunare brute cu 15% pe o perioadă de 6 luni” pentru săvârșirea abaterilor disciplinare prevăzute de art. 271 lit. g) teza I, lit. q) teza I, lit. n) şi lit. s) teza a II-a din Legea nr. 303/2022 privind statutul judecătorilor şi procurorilor. Prin decizia civilă nr. 256 din 02.12.2024, pronunțată de Înalta Curte de Casație şi Justiție s-a admis recursul declarat de pârâtă, s-a casat în parte hotărârea şi, rejudecând, s-a respins acţiunea disciplinară exercitată împotriva pârâtei  pentru săvârşirea abaterii disciplinare prevăzute de art. 271 lit. n) teza I din Legea nr. 303/2022 privind statutul judecătorilor şi procurorilor, ca neîntemeiată. S-a înlocuit sancţiunea disciplinară constând în „diminuarea indemnizaţiei de încadrare lunare brute cu 25% pe o perioadă de 6 luni” cu sancţiunea disciplinară „avertisment” şi s-au menţiunut celelalte dispoziţii ale hotărârii atacate.
Prin Hotărârea nr. 8J din 24 aprilie 2024 pronunţată, în dosarul nr. 3/J/2024, s-a respins propunerea privind suspendarea din funcție, ca neîntemeiată.
Prin Hotărârea nr. 9J din 05 iunie 2024, pronunțată în dosarul nr. 1/J/2024, cu majoritate,   s-a admis acțiunea disciplinară şi s-a aplicat pârâtului sancțiunea disciplinară constând în „diminuarea indemnizației de încadrare lunare brute cu 25% pe o perioadă de 1 an” pentru săvârșirea abaterilor disciplinare prevăzute de art. 271 lit. a) şi lit. m) din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 10J din 05 iunie 2024, pronunțată în dosarul nr. 2/J/2024, s-a admis acțiunea disciplinară şi s-a aplicat pârâtului sancțiunea disciplinară constând în „mutarea disciplinară pentru o perioadă efectivă de trei ani la Tribunalul ....” pentru săvârșirea abaterii disciplinare prevăzute de art. 271 lit. q) teza I din Legea nr. 303/2022 privind statutul judecătorilor şi procurorilor. Hotărârea este definitivă prin nerecurare.
Prin Hotărârea nr. 11J din 18 iunie 2024, pronunţată în dosarul nr. 30/J/2023, cu majoritate, s-a admis acţiunea disciplinară şi s-a aplicat pârâtei sancţiunea disciplinară constând în „suspendarea din funcție pe o perioadă de 6 luni” pentru săvârşirea abaterilor disciplinare prevăzute de art. 271 lit. b) și lit. s) teza I din Legea nr. 303/2022 privind statutul judecătorilor şi procurorilor. Prin decizia civilă nr. 211 din 14.10.2024, pronunțată de Înalta Curte de Casație şi Justiție s-a admis recursul declarat de pârâtă, s-a casat în parte hotărârea atacată şi, rejudecând,  s-a respins acţiunea disciplinară pentru săvârşirea abaterii disciplinare prevăzute de art. 271 lit. s) teza I din Legea nr. 303/2022 privind statutul judecătorilor şi procurorilor, ca neîntemeiată. În baza art. 273 alin. (1) lit. b) din Legea nr. 303/2022 privind statutul judecătorilor şi procurorilor, s-a aplicat pârâtei sancţiunea disciplinară constând în „diminuarea indemnizaţiei de încadrare brute lunare cu 10% pe o perioadă de 3 luni” pentru săvârşirea abaterii disciplinare prevăzute de art. 271 lit. b) din acelaşi act normativ. S-au menţinut celelalte dispoziţii ale hotărârii atacate.
Prin Hotărârea nr. 12J din 09 octombrie 2024, pronunțată în dosarul nr. 4/J/2024, s-a admis acțiunea disciplinară şi s-a aplicat pârâtului sancțiunea disciplinară constând în „excluderea din magistratură” pentru săvârșirea abaterilor disciplinare prevăzute de art. 271 lit. g) teza I, lit. j), lit. q) teza I și lit. s) teza a II-a din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 13J din 09 octombrie 2024, pronunţată în dosarul nr. 5/J/2024, s-au admis acțiunile disciplinare conexate şi s-a aplicat pârâtei sancţiunea disciplinară constând în „suspendarea din funcție pentru o perioadă de trei luni” pentru săvârșirea abaterilor disciplinare prevăzute de art. 271 lit. g) teza I și art. 271 lit. s) teza a II-a din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 14J din 13 noiembrie 2024 pronunțată în dosarul nr. 8/J/2024 s-a admis acțiunea disciplinară şi s-a aplicat pârâtului sancțiunea disciplinară constând în „diminuarea indemnizației de încadrare lunare brute cu 15% pe o perioadă de 3 luni”  pentru săvârșirea abaterii disciplinare prevăzute de art.271 lit. g) teza I din Legea nr. 303/2022 privind statutul judecătorilor şi procurorilor. Hotărârea este definitivă prin nerecurare.
Prin Hotărârea nr. 15J din 27 noiembrie 2024 pronunțată în dosarul nr. 9/J/2024 s-a admis acțiunea disciplinară şi s-a aplicat pârâtei sancțiunea disciplinară constând în ”suspendarea din funcție pentru o perioadă de patru luni” pentru săvârșirea abaterii disciplinare prevăzute de art.271 lit. s) teza a II-a din același act normativ. Hotărârea nu este definitivă.
Astfel, până la data de 31 decembrie 2024, Secția pentru judecători în materie disciplinară a pronunțat un număr de 15 hotărâri, după cum urmează: 
- 12 acțiuni disciplinare admise (8 hotărâri definitive, 4 hotărâri nedefinitive)
- o acțiune disciplinară admisă în parte (o hotărâre definitivă)
- o acțiune disciplinară respinsă (o hotărâre definitivă)
- într-un dosar s-a respins propunerea privind suspendarea din funcție, ca neîntemeiată.
Facem mențiunea că în două cauze a fost admisă excepția conexității, respectiv dosarul 32/J/2023 la dosarul nr. 25/J/2023, iar dosarul nr. 6/J/2024 la dosarul nr. 5/J/2024.
La data de 31 decembrie 2024, pe rolul Secției pentru judecători în materie disciplinară se află un număr de 3 dosare în vederea soluționării. 
Stocul dosarelor Secției pentru judecători în materie disciplinară la data de 01.01.2024: 9 dosare înregistrate în anul 2023 şi un dosar suspendat din anul 2019. Total stoc: 10 dosare.
Potrivit art. 65 alin. (1) din Regulamentul de organizare și funcționare a Consiliului Superior al Magistraturii, aprobat prin Hotărârea nr. 122/06.07.2023, Consiliul îndeplinește, prin Secția pentru procurori, rolul de instanță de judecată în domeniul răspunderii disciplinare a procurorilor pentru faptele prevăzute la art. 271 din Legea nr. 303/2022.
Până la data de 31 decembrie 2024, pe rolul Secției pentru procurori în materie disciplinară s-au înregistrat două dosare (un dosar având ca obiect suspendarea din funcţie a magistratului până la soluţionarea definitivă a acţiunii disciplinare întemeiate pe dispoziţiile art. 52 alin. (1) din Legea nr. 305/2022, iar un dosar având ca obiect acțiune disciplinară). 
Astfel, Secția pentru procurori în materie disciplinară a pronunțat următoarele hotărâri:
Prin Hotărârea nr. 1P din 03 aprilie 2024, pronunțată în dosarul nr. 3/P/2022, s-a respins acțiunea disciplinară având ca obiect săvârșirea abaterilor disciplinare prevăzute de art. 99 lit. a) și lit. d) teza I din Legea nr. 303/2004 privind statutul judecătorilor și procurorilor, ca neîntemeiată. Hotărârea este definitivă prin nerecurare.
Prin Hotărârea nr. 2P din 03 aprilie 2024, pronunțată în dosarul nr. 1/P/2024, s-a constatat nulitatea acțiunii disciplinare având ca obiect săvârșirea abaterii disciplinare prevăzută de art. 271 lit. g) din Legea nr. 303/2022 privind statutul judecătorilor și procurorilor. Prin decizia civilă nr. 165 din 09.09.2024 pronunțată de Înalta Curte de Casație şi Justiție s-a respins recursul declarat de reclamantă, ca nefondat.
Prin Hotărârea nr. 3P din 03 aprilie 2024, pronunțată în dosarul nr. 12/P/2023, s-a admis acțiunea disciplinară şi s-a aplicat pârâtei sancțiunea disciplinară constând în „avertisment” pentru săvârșirea abaterii disciplinare prevăzute de art. 271 lit. h) teza I din Legea nr. 303/2022 privind statutul judecătorilor și procurorilor. Hotărârea este definitivă prin nerecurare.
Prin Hotărârea nr. 4P din 09 aprilie 2024, pronunțată în dosarul nr. 8/P/2020, s-a admis acțiunea disciplinară şi s-a aplicat pârâtei sancțiunea disciplinară constând în „retrogradare din grad profesional corespunzător P.Î.C.C.J. în grad profesional de parchet de pe lângă curtea de apel” pentru săvârșirea abaterilor disciplinare prevăzute de art. 99 lit. m) și lit. t) teza I din Legea nr. 303/2004 privind statutul judecătorilor și procurorilor. Prin decizia civilă nr. 267 din 02.12.2024 pronunțată de Înalta Curte de Casație şi Justiție s-a respins recursul declarat de pârâtă, ca nefondat.
Prin Hotărârea nr. 5P din 09 aprilie 2024, pronunțată în dosarul nr. 10/P/2023, s-a respins acțiunea disciplinară având ca obiect săvârșirea abaterilor disciplinare prevăzute de art. 271 lit. e) și lit. j) din Legea nr. 303/2022 privind statutul judecătorilor şi procurorilor, ca neîntemeiată. Prin decizia civilă nr. 266 din 02.12.2024 pronunțată de Înalta Curte de Casație şi Justiție s-a respins recursul declarat de reclamantă, ca nefondat.
Prin Hotărârea nr. 6P din 09 aprilie 2024, pronunțată în dosarul nr. 13/P/2023, s-a respins acțiunea disciplinară având ca obiect săvârșirea abaterii disciplinare prevăzute de art. 271 lit. c) din Legea nr. 303/2022 privind statutul judecătorilor şi procurorilor, ca neîntemeiată. Hotărârea este definitivă prin nerecurare.
Prin Hotărârea nr. 7P din 12 iunie 2024, pronunțată în dosarul nr. 5/P/2021, s-a admis acțiunea disciplinară și s-a aplicat pârâtei sancțiunea disciplinară constând în „suspendarea din funcție pe o perioadă de 6 luni” pentru săvârșirea abaterilor disciplinare prevăzute de art. 99 lit. c), f), k) teza a II-a și m) din Legea nr. 303/2004 privind statutul judecătorilor şi procurorilor. Prin decizia civilă nr. 263 din 02.12.2024 pronunțată de Înalta Curte de Casație şi Justiție s-a respins recursul declarat de pârâtă, ca nefondat.
Prin Hotărârea nr. 8P din 26 iunie 2024, pronunțată în dosarul nr. 9/P/2023, s-a respins acțiunea disciplinară având ca obiect săvârșirea abaterii disciplinare prevăzută de art. 271 lit. g) din Legea nr. 303/2022 privind statutul judecătorilor şi procurorilor, ca neîntemeiată. Prin decizia civilă nr. 264 din 02.12.2024 pronunțată de Înalta Curte de Casație şi Justiție s-a respins recursul declarat de reclamantă, ca nefondat.
Prin Hotărârea nr. 9P din 26 iunie 2024, pronunțată în dosarul nr. 1/P/2023, s-a admis acțiunea disciplinară și s-a aplicat pârâtului sancțiunea disciplinară constând în „diminuarea indemnizației de încadrare lunare brute cu 10% pe o perioadă de 3 luni” pentru săvârșirea abaterii disciplinare prevăzută de art. 271 lit. a) din Legea nr. 303/2022 privind statutul judecătorilor şi procurorilor. Hotărârea nu este definitivă.
Prin Hotărârea nr. 10P din 26 iunie 2024, pronunțată în dosarul nr. 6/P/2023, s-a respins acțiunea disciplinară având ca obiect săvârșirea abaterilor disciplinare prevăzute de art. 271 lit. s) teza a II-a și lit. l) teza a II-a din Legea nr. 303/2022 privind statutul judecătorilor şi procurorilor, ca neîntemeiată. Prin decizia civilă nr. 229 din 04.11.2024 pronunțată de Înalta Curte de Casație şi Justiție s-au respins recursurile declarate de reclamantă şi pârât, ca nefondate.
Prin Hotărârea nr. 11P din 26 iunie 2024, pronunțată în dosarul nr. 8/P/2023, s-a respins acțiunea disciplinară având ca obiect săvârșirea abaterii disciplinare prevăzută de art. 271 lit. h) teza I din Legea nr. 303/2022 privind statutul judecătorilor şi procurorilor, ca neîntemeiată. Prin decizia civilă nr. 243 din 04.11.2024 pronunțată de Înalta Curte de Casație şi Justiție s-a respins recursul declarat de reclamantă, ca nefondat.
Prin Hotărârea nr. 12P din 13 noiembrie 2024, pronunțată în dosarul nr. 14/P/2019, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. i) teza I din Legea nr. 303/2004 privind statutul judecătorilor şi procurorilor, ca neîntemeiată. Hotărârea nu este definitivă.
Prin Hotărârea nr. 13P din 20 noiembrie 2024 pronunţată, în dosarul nr. 2/P/2024, s-a admis propunerea privind suspendarea din funcție şi s-a dispus suspendarea din funcţie până la finalizarea, în mod definitiv, a acţiunii disciplinare. Hotărârea nu este definitivă.
Prin Hotărârea nr. 14P din 27 noiembrie 2024 pronunţată, în dosarul nr. 13/P/2021, s-a admis acțiunea disciplinară şi s-a aplicat pârâtului sancțiunea disciplinară constând în „retrogradare din grad profesional corespunzător P.Î.C.C.J. în grad profesional de parchet de pe lângă curtea de apel” pentru săvârșirea abaterilor disciplinare prevăzute de art. 99 lit. a) și lit. m) teza I din Legea nr. 303/2004 privind statutul judecătorilor și procurorilor. În conformitate cu dispoziţiile art. 521 alin. (2) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare, sancţiunea disciplinară nu se va mai executa. Hotărârea nu este definitivă.
Prin Hotărârea nr. 15P din 02 decembrie 2024 pronunţată, în dosarul nr. 9/P/2020, s-a respins acțiunea disciplinară având ca obiect săvârșirea abaterii disciplinare prevăzută de art. 99 lit. a) din Legea nr. 303/2004 privind statutul judecătorilor şi procurorilor, ca neîntemeiată. Hotărârea nu este definitivă.
Astfel, până la data de 31 decembrie 2024, Secția pentru procurori în materie disciplinară a pronunțat un număr de 15 hotărâri, după cum urmează:
- 5 acţiuni disciplinare admise (3 hotărâri definitive şi 2 hotărâri nedefinitive)
- 8 acțiuni disciplinare respinse (6 hotărârile definitive și 2 hotărâri nedefinitive)
- într-un dosar s-a constatat nulitatea absolută a acțiunii disciplinare (hotărârea este definitivă)
- într-un dosar s-a admis propunerea privind suspendarea din funcție (hotărârea nu este definitivă)
De asemenea, până la data de 31 decembrie 2024, Secţia pentru procurori în materie disciplinară a dispus suspendarea judecății cauzei în două dosare (soluţie care a fost desfiinţată de către Înalta Curte de Casaţie şi Justiţie în dosarele nr. 880/1/2024 și nr. 881/1/2024 şi prin care a dispus continuarea judecăţii) și a repus pe rol, din oficiu, un număr de 6 dosare (după soluționarea definitivă a dosarelor nr. 793/46/2021 şi nr. 791/46/2021 ale Curţii de Apel Alba Iulia, nr. 792/46/2021 al Curţii de Apel Brașov, respectiv după soluţionarea definitivă a dosarului nr.1911/1/2023 al Înaltei Curţi de Casaţie şi Justiţie – Completul de 5 judecători, având ca obiect rechizitoriul nr. 21/P/2018 al Parchetului de pe lângă Înalta Curte de Casaţie şi Justiţie).
La data de 31 decembrie 2024, pe rolul Secției pentru procurori în materie disciplinară se află un număr de 6 dosare în vederea soluționării, din care un dosar a fost trimis de Înalta Curte de Casaţie şi Justiţie în vederea continuării judecăţii ca urmare a casării hotărârii (dosar nr. 1746/1/2023 al Înaltei Curţi de Casaţie şi Justiţie).
[bookmark: _Toc430867124]Stocul dosarelor Secției pentru procurori în materie disciplinară la data de 01 ianuarie 2024: 1 dosar înregistrat în anul 2020 + 1 dosar înregistrat în anul 2021 + 1 dosar înregistrat în anul 2022 + 9 dosare înregistrate în anul 2023 + 10 dosare suspendate (2 dosare din anul 2018 + 3 dosare din anul 2019 + 1 dosar din anul 2020 + 4 dosar din anul 2021). Total în stoc: 22 dosare.
[bookmark: _Toc187824382]CAPITOLUL V
[bookmark: _Toc187824383]Bugetul Consiliului Superior al Magistraturii 
[bookmark: _Toc462750069]
[bookmark: _Toc187824384]V.1.	Dinamica bugetului 2023-2024 şi perspectiva pentru anul 2025
 Politica bugetară pe anul 2024 a susţinut, în mare măsură, activitatea desfăşurată de Consiliul Superior al Magistraturii şi de instituţiile aflate în coordonarea Consiliului, stabilindu-se o finanţare corespunzătoare prin estimarea bugetului pentru fiecare obiectiv în parte. 
Astfel, programul de cheltuieli potrivit bugetului de stat acordat pentru întreaga activitate desfăşurată de Consiliul Superior al Magistraturii, precum şi în perspectiva anului 2025, în dinamică, este următorul:
Dinamica bugetului total al C.S.M. în anii 2023 - 2024 şi perspectiva anului 2025:
												mii lei/mii euro
	Nr. crt.
	BUGET C.S.M. total 
	Credite
	2023
	2024
	2025

	
	
	
	LEI
	EURO
	LEI
	EURO
	LEI
	EURO

	1
	BUGET C.S.M. total 
	CA
	277,425
	55,485
	319,502
	63,900
	453,109
	90,622

	2
	
	CB
	299,070
	59,814
	317,694
	63,539
	444,241
	88,848


CA: credite de angajament
CB: credite bugetare
Măsurile ce au fost adoptate au avut în vedere riscurile determinate de evoluţiile economice interne şi externe şi au impus adoptarea unei politici bugetare prudente. 
Datele pentru anul 2025 reprezintă necesarul de cheltuieli stabilit pentru buna funcționare a Consiliul Superior al Magistraturii.
	Reprezentată grafic, evoluţia bugetului se prezintă astfel:

Bugetul Consiliului Superior al Magistraturii pe anul 2024 a fost aprobat prin Legea bugetului de stat nr. 421/2023 şi este structurat astfel: Consiliul Superior al Magistraturii (Aparatul Propriu), Inspecția Judiciară, Institutul Naţional al Magistraturii şi Şcoala Naţională de Grefieri.

SITUAŢIA FINANŢĂRII CONSILIULUI SUPERIOR AL MAGISTRATURII
PE ANII 2023, 2024 ŞI ÎN PERSPECTIVA ANULUI 2025
						
												   mii lei/euro
	ANUL 2023
	 
	TOTAL
	 CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	LEI
	EURO
	LEI
	EURO
	LEI
	EURO

	TOTAL  din care:
	CA
	277,425
	48,935
	155,392
	31,580
	36,645
	7,447
	72,088
	14,652
	13,300
	2,703

	
	CB
	299,070
	53,333
	173,305
	35,220
	36,645
	7,447
	74,127
	15,066
	14,993
	3,047

	Cheltuieli de personal
	CA
	174,732
	28,668
	101,092
	20,545
	33,675
	6,844
	29,230
	5,941
	10,735
	2,182

	
	CB
	174,732
	28,668
	101,092
	20,545
	33,675
	6,844
	29,230
	5,941
	10,735
	2,182

	Bunuri și servicii
	CA
	13,324
	2,239
	8,038
	1,634
	2,309
	469
	2,523
	513
	454
	92

	
	CB
	13,324
	2,239
	8,038
	1,634
	2,309
	469
	2,523
	513
	454
	92

	Transferuri
	CA
	8
	2
	0
	0
	 
	0
	8
	2
	0
	0

	
	CB
	8
	2
	0
	0
	 
	0
	8
	2
	0
	0

	Alte transferuri
	CA
	52
	10
	26
	5
	 
	0
	26
	5
	0
	0

	
	CB
	52
	10
	26
	5
	 
	0
	26
	5
	0
	0

	Proiecte cu finanțare din FEN postaderare
	CA
	0
	0
	0
	0
	 
	0
	0
	0
	0
	0

	
	CB
	0
	0
	0
	0
	 
	0
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	43,260
	8,752
	40,276
	8,185
	196
	40
	1,997
	406
	791
	161

	
	CB
	66,883
	13,552
	60,167
	12,227
	196
	40
	4,036
	820
	2,484
	505

	Alte cheltuieli
	CA
	41,593
	8,427
	1,903
	387
	130
	26
	38,285
	7,781
	1,275
	259

	
	CB
	41,593
	8,427
	1,903
	387
	130
	26
	38,285
	7,781
	1,275
	259

	Proiecte cu finanțare din sumele reprezentând asistență financiară nerambursabilă PNRR
	CA
	3,927
	798
	3,927
	798
	 
	0
	0
	0
	0
	0

	
	CB
	1,949
	396
	1,949
	396
	 
	0
	0
	0
	0
	0

	Cheltuieli de capital
	CA
	529
	39
	130
	26
	335
	68
	19
	4
	45
	9

	
	CB
	529
	39
	130
	26
	335
	68
	19
	4
	45
	9


						         						  mii lei/euro
	ANUL 2024
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	 
	 
	LEI
	EURO
	LEI
	EURO

	TOTAL  din care:
	CA
	319 502
	53 232
	143 169
	28 633
	52 679
	10 536
	102 809
	20 561
	20 845
	4 170

	
	CB
	317 694
	52 935
	143 009
	28 601
	52 355
	10 471
	102 043
	20 408
	20 287
	4 058

	Cheltuieli de personal
	CA
	237 595
	37 626
	127 172
	25 434
	49 466
	9 893
	44 583
	8 917
	16 374
	3 275

	
	CB
	237 595
	37 626
	127 172
	25 434
	49 466
	9 893
	44 583
	8 917
	16 374
	3 275

	Bunuri și servicii
	CA
	21 364
	3 710
	10 581
	2 116
	2 813
	563
	6 166
	1 233
	1 804
	361

	
	CB
	19 556
	3 413
	10 421
	2 084
	2 489
	498
	5 400
	1 080
	1 246
	249

	Transferuri
	CA
	16
	3
	0
	0
	0
	0
	16
	3
	0
	0

	
	CB
	16
	3
	0
	0
	0
	0
	16
	3
	0
	0

	Alte transferuri
	CA
	93
	18
	67
	13
	0
	0
	26
	5
	0
	0

	
	CB
	93
	18
	67
	13
	0
	0
	26
	5
	0
	0

	Proiecte cu finanțare din FEN postaderare
	CA
	35
	7
	35
	7
	0
	0
	0
	0
	0
	0

	
	CB
	35
	7
	35
	7
	0
	0
	0
	0
	0
	0

	Proiecte cu finanțare din FEN aferente cadrului financiar 2014-2020
	CA
	3 365
	673
	2 856
	571
	0
	0
	465
	93
	44
	9

	
	CB
	3 365
	673
	2 856
	571
	0
	0
	465
	93
	44
	9

	Alte cheltuieli
	CA
	54 947
	10 936
	557
	111
	265
	53
	51 526
	10 305
	2 599
	520

	
	CB
	54 947
	10 936
	557
	111
	265
	53
	51 526
	10 305
	2 599
	520

	Proiecte cu finanțare din sumele reprezentând asistență financiară nerambursabilă PNRR
	CA
	658
	132
	658
	132
	 
	0
	 
	0
	 
	0

	
	CB
	658
	132
	658
	132
	 
	0
	 
	0
	 
	0

	Cheltuieli de capital
	CA
	1 429
	259
	1 243
	249
	135
	27
	27
	5
	24
	5

	
	CB
	1 429
	259
	1 243
	249
	135
	27
	27
	5
	24
	5


mii lei/euro
	ANUL 2025
	 
	TOTAL
	CSM APARAT PROPRIU
	INSPECTIA JUDICIARA
	INM
	SNG

	BUGET  CSM
	 
	LEI
	EURO
	LEI
	EURO
	LEI
	EURO
	LEI
	EURO
	LEI
	EURO

	TOTAL  din care:
	CA
	453 109
	75 870
	171 913
	34 382
	73,750
	14,749
	149,610
	29,921
	57,836
	11,567

	
	CB
	444 241
	74 096
	169 276
	33 854
	73,750
	14,749
	143,379
	28,675
	57,836
	11,567

	Cheltuieli de personal
	CA
	311 038
	50 412
	148 661
	29 732
	58,976
	11,795
	59,500
	11,900
	43,901
	8,780

	
	CB
	311 038
	50 412
	148 661
	29 732
	58,976
	11,795
	59,500
	11,900
	43,901
	8,780

	Bunuri și servicii
	CA
	48 350
	8 938
	15 332
	3 066
	3,660
	732
	23,095
	4,619
	6,263
	1,253

	
	CB
	48 350
	8 938
	15 332
	3 066
	3,660
	732
	23,095
	4,619
	6,263
	1,253

	Transferuri
	CA
	0
	0
	0
	0
	0
	0
	0
	0
	0
	0

	
	CB
	0
	0
	0
	0
	0
	0
	0
	0
	0
	0

	Alte transferuri
	CA
	172
	29
	60
	12
	26
	5
	86
	17
	0
	0

	
	CB
	172
	29
	60
	12
	26
	5
	86
	17
	0
	0

	Proiecte cu finanțare din FEN postaderare
	CA
	14 995
	2 999
	4 639
	928
	0
	0
	10,341
	2,068
	15
	3

	
	CB
	6 127
	1 225
	2 002
	400
	0
	0
	4,110
	822
	15
	3

	Proiecte cu finanțare din FEN aferente cadrului financiar 2014-2020
	CA
	305
	61
	305
	61
	0
	0
	 
	0
	0
	0

	
	CB
	305
	61
	305
	61
	0
	0
	0
	0
	0
	0

	Alte cheltuieli
	CA
	70 431
	12 746
	922
	184
	6,697
	1,339
	55,962
	11,192
	6,850
	1,370

	
	CB
	70 431
	12 746
	922
	184
	6,697
	1,339
	55,962
	11,192
	6,850
	1,370

	Proiecte cu finanțare din sumele reprezentând asistență financiară nerambursabilă PNRR
	CA
	754
	151
	754
	151
	0
	0
	0
	0
	0
	0

	
	CB
	754
	151
	754
	151
	0
	0
	0
	0
	0
	0

	Cheltuieli de capital
	CA
	7 064
	534
	1 240
	248
	4,391
	878
	626
	125
	807
	161

	
	CB
	7 064
	534
	1 240
	248
	4,391
	878
	626
	125
	807
	161


Prezentarea grafică, precum şi dinamica bugetelor pe perioada 2023 - 2025 este ilustrată, astfel:
CONSILIUL SUPERIOR AL MAGISTRATURII 
APARAT PROPRIU

mii lei
	An
	Tip
cre-dit
	Total
	Cheltuieli de personal
	Bunuri și servicii
	Trans-feruri
	Alte trans-feruri
	Proiecte cu finanțare 
din FEN postaderare
	Proiecte cu finanțare din FEN aferente
 cadrului financiar 2014-2020
	Alte chel-tuieli
	Proiecte cu finanțate din sumele reprezentând asistență financiară 
	Cheltu-ieli de capital

	2023
	CA
	155 392
	101 092
	8 038
	0
	26
	0
	40 276
	1 903
	3 927
	130

	2023
	CB
	173 305
	101 092
	8 038
	0
	26
	0
	60 167
	1 903
	1 949
	130

	2024
	CA
	143 169
	127 172
	10 581
	0
	67
	35
	2 856
	557
	658
	1 243

	2024
	CB
	143 009
	127 172
	10 421
	0
	67
	35
	2 856
	557
	658
	1 243

	2025
	CA
	171 913
	148 661
	15 332
	0
	60
	4 639
	305
	922
	754
	1 240

	2025
	CB
	169 276
	148 661
	15 332
	0
	60
	2 002
	305
	922
	754
	1 240




INSPECȚIA JUDICIARĂ

mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2023
	CA
	36 645
	33 675
	2 309
	0
	0
	196
	130
	335

	2023
	CB
	36 645
	33 675
	2 309
	0
	0
	196
	130
	335

	2024
	CA
	52 679
	49 466
	2 813
	0
	0
	0
	265
	135

	2024
	CB
	52 355
	49 466
	2 489
	0
	0
	0
	265
	135

	2,025
	CA
	73 724
	58 976
	3 660
	0
	0
	0
	6 697
	4 391

	2,025
	CB
	73 724
	58 976
	3 660
	0
	0
	0
	6 697
	4 391


INSTITUTUL NAȚIONAL AL MAGISTRATURII

mii lei  
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2023
	CA
	72 088
	29 230
	2 523
	8
	26
	1 997
	38 285
	19

	2023
	CB
	74 127
	29 230
	2 523
	8
	26
	4 036
	38 285
	19

	2024
	CA
	102 809
	44 583
	6 166
	16
	26
	465
	51 526
	27

	2024
	CB
	102 043
	44 583
	5 400
	16
	26
	465
	51 526
	27

	2025
	CA
	149 610
	59 500
	23 095
	0
	86
	10 341
	55 962
	626

	2025
	CB
	143 379
	59 500
	23 095
	0
	86
	4 110
	55 962
	626


ȘCOALA NAȚIONALĂ DE GREFIERI

mii lei
	An
	Tip
credit
	Total
	Cheltuieli de personal
	Bunuri și servicii
	Transferuri
	Alte transferuri
	Proiecte cu finanțare din FEN aferente
 cadrului financiar 2014-2020
	Alte cheltuieli
	Cheltuieli de capital

	2023
	CA
	13 300
	10 735
	454
	0
	0
	791
	1 275
	45

	2023
	CB
	14 993
	10 735
	454
	0
	0
	2 484
	1 275
	45

	2024
	CA
	20 845
	16 374
	1 804
	0
	0
	44
	2 599
	24

	2024
	CB
	20 287
	16 374
	1 246
	0
	0
	44
	2 599
	24

	2025
	CA
	57 836
	43 901
	6 263
	0
	0
	15
	6 850
	807

	2025
	CB
	57 836
	43 901
	6 263
	0
	0
	15
	6 850
	807


[bookmark: _Toc462750070]Din prezentarea datelor statistice se remarcă o creştere a creditelor bugetare alocate în anul 2024 comparativ cu anul 2023 pentru instituțiile aflate în coordonarea Consiliului Superior al Magistraturii, aparatul propriu având o diminuare generată de implementarea proiectelor finanțate din fonduri externe nerambursabile.
[bookmark: _Toc187824385]V.2.	Structura bugetului pe anul 2024
Potrivit bugetului de stat aprobat prin Legea nr. 421/2023, Programul de cheltuieli pentru anul 2024, ce a susţinut financiar atât activitatea curentă a Consiliului Superior al Magistraturii cu unităţile aflate în coordonarea sa, cât şi derularea activităţilor cu privire la Planul de acţiune privind Reforma în justiţie, este în valoare totală de 319.502 mii lei credite de angajament și 317.694 mii lei credite bugetare.
Creditele angajament și creditele bugetare sunt constituite potrivit legislaţiei ce reglementează finanţarea activităţii şi sunt reprezentate în structură astfel:
· gs Ch. Personal CA,CB = ;

· gs Ch. Materiale CA,CB  = ;

· gs Ch. Transferuri CA,CB = ;

· gs Ch. Alte transferuri CA,CB = ;
· gs Ch. Proiecte cu finanțare din FEN postaderare CA,CB =

	·  gs Ch. Proiecte cu finanțare din F.E.N. aferente cadrului
       financiar 2014-2020 CA,CB  

	 = 


· Alte cheltuieli CA,CB = ; 
· Ch. de capital CA,CB =       
gs = ponderea indicatorului ales pentru analiză
    
        mii lei
	Denumire Indicator 2024
	Credite de
angajament CA
	% CA
	Credite
 Bugetare CB
	% CB

	Cheltuieli de personal
	237 595
	74.36
	237 595
	74.79

	Bunuri și servicii
	21 364
	6.69
	19 556
	6.16

	Transferuri
	16
	0.01
	16
	0.01

	Alte transferuri
	93
	0.03
	93
	0.03

	Proiecte cu finanțare din FEN postaderare
	35
	0.01
	35
	0.01

	Proiecte cu finanțare din FEN aferente cadrului financiar 2014-2020
	3 365
	1.05
	3 365
	1.06

	Alte cheltuieli
	54 947
	17.20
	54 947
	17.30

	Proiecte cu finanțate din sumele reprezentând asistență financiară PNRR
	658
	0.21
	658
	0.21

	Cheltuieli de capital
	1 429
	0.45
	1 429
	0.45

	Total
	319 502
	100
	317 694
	100



Evoluţia în structură a cheltuielilor aprobate pentru anul 2024 faţă de realizatul anului 2023 este semnificativă, putând fi observată o creștere în perspectiva anului 2025, aceasta fiind reportată la necesarul real al cheltuielilor.













Reprezentarea grafică a indicatorilor cu cea mai mare pondere în bugetul total se prezintă astfel:

                                                                                                                          	   mii lei 
	 
	 
	2023
	2024
	2025

	Total
	CA
	277 425
	319 502
	453 109

	
	CB
	299 070
	317 694
	444 241

	Cheltuieli de personal
	CA
	174 732
	237 595
	311 038

	
	CB
	174 732
	237 595
	311 038


Activitatea în domeniul politicilor salariale s-a axat cu precădere în realizarea obiectivului principal de implementare şi aplicare în mod corespunzător a actelor normative specifice de salarizare pentru personalul din sistemul justiţiei (judecători şi procurori, personal auxiliar de specialitate juridică, funcţionari publici şi personal contractual). 

[bookmark: _Hlk124085642]

mii lei
	  
	 
	2023
	2024
	2025

	Total
	CA
	218 178
	319 502
	453 109

	
	CB
	182 774
	317 694
	444 241

	Bunuri și servicii
	CA
	10 647
	21 364
	48 350

	
	CB
	10 647
	19 556
	48 350


O pondere importantă în „Titlul bunuri și servicii” o au chiriile pentru spaţiile necesare funcţionării în condiţii optime a Consiliului Superior al Magistraturii, care nu dispune până în prezent de un sediu propriu.

            mii lei
	 
	 
	2023
	2024
	2025

	Total
	CA
	218 178
	308 636
	450 093

	
	CB
	182 774
	306 828
	443 862

	Proiecte cu finanțare din FEN aferente cadrului financiar 2014-2020
	CA
	43 260
	3 330
	305

	 
	CB
	66 883
	3 330
	305


Pentru derularea proiectelor care sunt implementate atât de către Consiliul Superior al Magistraturii, cât și de către ordonatorii de credite aflați în coordonarea acestuia, s-au aprobat fonduri reprezentând cofinanţarea naţională, finanţare externă nerambursabilă şi cheltuielile neeligibile necesare, aferente Mecanismului Financiar Norvegian şi proiectelor ce sunt realizate în parteneriat. În anul 2023 au fost finalizate proiectele aferente Programului Operațional Capacitate Administrativă 2014 – 2020, ceea ce a dus la diminuarea acestei categorii de cheltuieli în anul 2024.

[bookmark: _Toc462750071][bookmark: _Toc187824386] V.3. Ponderea bugetelor Institutului Naţional al Magistraturii, Şcolii Naţionale de Grefieri şi Consiliului Superior al Magistraturii – aparatul propriu în bugetul total al Consiliului Superior al Magistraturii
· gs Buget C.S.M.ap.pr.2021 CA, CB =  

· gs Buget I.N.M.2021 CA, CB =  

· gs Buget S.N.G.2021 CA, CB =  

· gs Buget C.S.M.ap.pr.2022 CA, CB =  

· gs Buget I.N.M.2022 CA, CB =  

· gs Buget S.N.G.2022 CA, CB =  

· gs Buget C.S.M.ap.pr.2023 CA, CB= 

· gs Buget I.N.M.2023 CA, CB =  

· gs Buget S.N.G.2023 CA, CB =  

    gs = ponderea indicatorului ales pentru analiză
												mii lei
	Nr. crt.
	Denumire indicator
	Tip Credit
	2023
	2024
	2025

	
	
	 
	 
	 
	 
	 
	 
	 

	1
	Buget CSM Total
	CA
	277 425
	48 642
	319 502
	53 365
	453 109
	75 872

	
	
	CB
	299 070
	53 015
	317 694
	53 068
	444 241
	74 098

	A.
	Consiliul Superior al Magistraturii Ap.propriu
	CA
	155 392
	31 392
	143 169
	28 634
	171 913
	34 383

	
	 
	CB
	173 305
	35 011
	143 009
	28 602
	169 276
	33 855

	
	Pondere %
	CA
	56.01%
	44.81%
	37.94%

	
	
	CB
	57.95%
	45.01%
	38.10%

	B.
	Inspectia Judiciara
	CA
	36 645
	7 403
	52 679
	10 536
	73 750
	14 750

	
	 
	CB
	36 645
	7 403
	52 355
	10 471
	73 750
	14 750

	
	Pondere %
	CA
	13.21%
	16.49%
	16.28%

	
	
	CB
	12.25%
	16.48%
	16.60%

	C.
	I.N.M.
	CA
	72 088
	14 563
	102 809
	20 562
	149 610
	29 922

	
	 
	CB
	74 127
	14 975
	102 043
	20 409
	143 379
	28 676

	
	Pondere %
	CA
	25.98%
	32.18%
	33.02%

	
	
	CB
	24.79%
	32.12%
	32.28%

	D.
	S.N.G.
	CA
	13 300
	2 687
	20 845
	4 169
	57 836
	11 567

	
	 
	CB
	14 993
	3 029
	20 287
	4 057
	57 836
	11 567

	
	Pondere %
	CA
	4.79%
	6.53%
	12.76%

	
	
	CB
	5.01%
	6.39%
	13.02%



Din ponderea fondurilor bugetului Institutului Naţional al Magistraturii şi Şcolii Naţionale de Grefieri în totalul bugetului Consiliului Superior al Magistraturii, prezentată în grafic, fluctuaţia procentului în perioada analizată demonstrează că în domeniul învăţământului de specialitate pentru judecători, procurori şi grefieri s-a avut în vedere asigurarea desfăşurării activităţii în condiţii de calitate şi eficienţă la standarde europene, în ciuda restricţiilor bugetare existente.
Prin asigurarea unei finanţări corespunzătoare la capitolul „Învăţământ” s-a preconizat dezvoltarea structurii instituţionale a Institutului Naţional al Magistraturii şi a Şcolii Naţionale de Grefieri.	
Programul de cheltuieli pe anul 2024, potrivit bugetului de stat aprobat prin Legea nr. 421/2023, a susţinut financiar atât activitatea curentă a Consiliului Superior al Magistraturii cu unităţile din coordonare, cât şi derularea activităţilor cu privire la planul de acţiune privind reforma în justiţie. 
Asigurarea resurselor materiale necesare este esenţială pentru buna funcţionare a Consiliului Superior al Magistraturii, în calitate de garant al independenţei justiţiei. 
Locul justiţiei în echilibrul puterilor, ca putere/autoritate a statului de drept nu poate fi garantat fără să se asigure şi independenţa financiară a acesteia, în sensul că bugetele trebuie să fie stabilite, pe de o parte, în funcţie de o serie de factori obiectivi (volum de activitate, schemele de personal, etc.), iar pe de altă parte, la un nivel corespunzător, care să permită îndeplinirea rolului social şi a atribuţiilor prevăzute de lege pentru sistemul judiciar.
În calitate de ordonator principal de credite, Consiliul Superior al Magistraturii prin Direcţia Economică şi Administrativ a încercat să răspundă, în limita permisă de lege, la toate solicitările Institutului Naţional al Magistraturii și ale Şcolii Naţionale de Grefieri.
În ceea ce priveşte măsurile luate la nivelul Consiliul Superior al Magistraturii – Direcţia Economică şi Administrativ pentru combaterea stării de subfinanţare, s-au avut în vedere următoarele:
· creşterea gradului de accesare printr-o gestionare eficientă a fondurilor europene pentru dotări şi servicii;
· utilizarea pudențială a fondurilor alocate pentru cheltuieli materiale şi servicii;
· îmbunătăţirea mediului de control intern pentru o mai bună alocare a resurselor pe destinaţii de cheltuieli;
· [bookmark: _Toc430867127]prioritizarea cheltuielilor corespunzător politicilor publice.

[bookmark: _Toc187824387]CAPITOLUL VI
[bookmark: _Toc187824388]Alte aspecte privind activitatea aparatului propriu de asigurare a suportului tehnic pentru îndeplinirea atribuţiilor Consiliului Superior al Magistraturii
[bookmark: _Toc430867129]
[bookmark: _Toc187824389]VI.1. Activitatea Direcţiei resurse umane şi organizare
Activitatea specifică derulată la nivelul direcţiei presupune o serie de acţiuni care nu impun inventarierea acestora, dar care implică timp şi documentare corespunzătoare, fiind absolut necesare pentru actualizarea evidenţelor direcţiei, în raport de care se desfăşoară întreaga activitate a Consiliului Superior al Magistraturii în domeniul gestionării carierei judecătorilor şi procurorilor, respectiv al organizării instanţelor şi parchetelor.
Activităţile derulate în perioada analizată la nivelul Serviciului resurse umane pentru instanţele judecătoreşti şi al Serviciului resurse umane pentru parchete s-au concretizat în rezultatele expuse în prezentul raport la capitolele referitoare la gestionarea carierei profesionale a judecătorilor şi procurorilor, un rol important având aici şi Serviciul concursuri şi formare profesională din cadrul direcţiei, a cărui activitate va fi prezentată în cele ce urmează, organizarea instanţelor şi parchetelor şi managementul resurselor umane în aparatul propriu, motiv pentru care nu vor fi reluate.
Începând cu luna decembrie 2022 au fost în vigoare dispoziţiile Legii nr. 303/2022 privind statutul judecătorilor şi procurorilor, care statuează, în ceea ce priveşte instituţia transferului judecătorilor, că declanşarea procedurilor se aprobă de preşedintele Consiliului Superior al Magistraturii.
În ceea ce priveşte modalitatea de depunere a cererilor de transfer, la nivelul Consiliului   s-a menţinut aceeaşi linie, respectiv ca acestea să fie depuse doar online, similar procedurilor deja utilizate pentru concursurile de admitere la I.N.M., admitere în magistratură, promovare a judecătorilor, fiind elaborat un program în acest sens, accesibil tuturor judecătorilor în sistemul informatic EMAP. 
Modificarea practicii anterioare în care cererile de transfer şi documentele transmise în motivare se depuneau în format scriptic a condus la o mai bună gestionare a cererilor de transfer, la folosirea în mod eficient a resurselor disponibile şi la reducerea situaţiilor în care apar erori cu privire la înaintarea şi înregistrarea cererilor.
Astfel, în sesiunea declanşată la finalul lunii martie 2024, la nivelul Serviciului resurse umane pentru instanţele judecătoreşti au fost elaborate lucrările necesare pentru analizarea a 289 de cereri de transfer depuse pentru etapa 1 fiind admise 117 cereri, precum şi a 190 de cereri depuse pentru etapa 2 de transfer formulate de judecători, fiind admise 12 cereri de transfer.
De asemenea, în perioada octombrie - decembrie 2024 a avut loc o nouă sesiune de transfer la instanţele judecătoreşti. În etapa 1 au fost depuse 188 de cereri, fiind soluționate favorabil cererile formulate de 56 de judecători, iar pentru etapa 2 de transfer au fost depuse 107 cereri de transfer şi au fost admise 4 cereri. 
Totodată, în luna ianuarie 2024 a fost declanşată procedura de transfer de la instanțele civile la instanțele militare, iar dintre cele 26 de cereri depuse, au fost admise 4 cereri.
De asemenea, activitatea Direcţiei a vizat şi elaborarea de puncte de vedere privind solicitările de continuare a activităţii în condiţiile art. 216 alin. (1) din Legea nr. 303/2022 privind statutul judecătorilor şi procurorilor, respectiv au fost întocmite lucrările pentru analizarea propunerilor de delegare/încetare delegare/prelungire delegare în funcţii de conducere a judecătorilor, inclusiv pentru funcţiile de vicepreşedinte, precum şi cele vizând plângerile prealabile înaintate Consiliului de către judecători.
Un alt element în activitatea Serviciului resurse umane pentru instanţele judecătoreşti îl constituie dispoziţiile Legii nr. 304/2022 privind organizarea judiciară, care prevăd, printre altele, atribuţia Secţiei pentru judecători a Consiliului Superior al Magistraturii de a înfiinţa, prin hotărâre, la propunerea preşedintelui instanţei, completurile specializate, la curţile de apel şi tribunale, în cazul în care prin lege specială se prevede obligativitatea constituirii acestora, potrivit art. 45 alin. (2) din lege.
Din acest punct de vedere, esenţiale au fost măsurile dispuse în şedinţa Comisiei nr. 1 – judecători – „Legislaţie şi cooperare interinstituţională” din data de 19 ianuarie 2023 privind posibilitatea constituirii completurilor specializate la nivelul instanţelor judecătoreşti, care şi-au menţinut valabilitatea şi în cursul anului 2024.
De asemenea, şi în cursul acestui an, problematica echilibrării schemelor de judecători şi procurori a fost analizată în cadrul grupului de lucru interinstituţional constituit în acord cu măsurile agreate în cadrul şedinţei Consiliului de Management Strategic din data de 27 aprilie 2023, vizând elaborarea unui studiu/concept privind o nouă hartă a instanţelor şi parchetelor, precum şi o strategie de resurse umane pe termen lung, inclusiv din perspectiva elementelor de dinamică demografică şi de dezvoltare economică a regiunilor pentru a aborda vulnerabilitatea constând în deficitul de resurse umane din sistemul judiciar, coordonat de Consiliul Superior al Magistraturii.
În tot cursul anului 2024, personalul din cadrul direcţiei a participat la activităţile comisiilor şi grupurilor de lucru constituite atât la nivelul Consiliului, cât şi la nivel interinstituţional, precum şi în cadrul proiectelor derulate de către instituţie.
În egală măsură, Serviciul resurse umane pentru instanţele judecătoreşti şi Serviciul resurse umane pentru parchete au exercitat şi atribuţiile instituite de lege în sarcina Consiliului în domeniul declaraţiilor de avere şi de interese ale judecătorilor, procurorilor şi altor categorii de personal, în acord cu modificările legislative intervenite în privinţa modului de completare şi de transmitere a declaraţiilor de avere şi de interese. Astfel, operaţiunile ce se efectuau pe suport de hârtie (formulare, registre, etc.) au fost realizate în format electronic, prin intermediul aplicaţiei E-DAI a Agenţiei Naţionale de Integritate.
Volumul de activitate la nivelul Serviciului resurse umane pentru procurori a fost ridicat, fiind în continuare înregistrate numeroase solicitări de eliberare din funcţie prin pensionare, propuneri de delegare/încetare delegare/prelungire delegare, solicitări de numire în alte funcții de conducere decât cele care potrivit legii pot fi ocupate prin concurs sau examen, solicitări de continuare a activității la încetarea mandatului în funcția de conducere, solicitări privind acordarea de avize și alte lucrări, de competența Serviciului resurse umane pentru parchete, conform dispozițiilor art. 85 alin. (4) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, astfel cum a fost modificat prin Hotărârea Plenului Consiliului Superior al Magistraturii nr. 140/18.06.2024.
În data de 15 decembrie 2023 a fost declanșată o procedură de transfer a procurorilor care s-a finalizat în ianuarie 2024, acesteia fiindu-i alocate 354 de posturi vacante de procuror și în urma căreia au fost transferați 78 de procurori.
În data de 07 octombrie 2024 a fost declanșată o procedură de transfer a procurorilor. În cadrul primei etape a acestei proceduri, au fost admise 62 dintre cele 149 de cereri formulate, iar în cea de a doua etapă 13 dintre cele 83 de cereri formulate.
De asemenea, în data de 08 noiembrie 2023, a fost publicat pe pagina de internet a instituției anunțul referitor la organizarea unei sesiuni de transfer de la parchetele civile la parchetele militare. În ședința din data de 12 decembrie 2023, Secția pentru procurori a admis cinci cereri de transfer ale procurorilor de la parchetele civile la cele militare, iar în ședința din 23 aprilie 2024, în cadrul aceleiași proceduri, au fost transferați alți 2 procurori.
În data de 01 noiembrie 2024 a fost publicat pe pagina de internet a instituției, anunțul referitor la organizarea unei sesiuni de transfer de la parchetele civile la parchetele militare, în urma căreia au fost admise cererile formulate de 7 procurori.
În anul 2024, Serviciul concursuri şi formare profesională a fost implicat în derularea următoarelor concursuri/examene:
1. [bookmark: _Hlk117501378][bookmark: _Hlk117502882]Examenul de capacitate al judecătorilor și procurorilor stagiari 
· Examenul de capacitate organizat în perioada octombrie 2023 - februarie 2024;
· Examenul de capacitate al judecătorilor stagiari și procurorilor stagiari organizat la București, în temeiul Regulamentului aprobat prin Hotărârea Plenului Consiliului Superior al Magistraturii nr. 103/2019, în perioada octombrie 2024 - aprilie 2025;
· Examenul de capacitate al judecătorilor stagiari și procurorilor stagiari organizat la București, în temeiul Regulamentului aprobat prin Hotărârea Plenului Consiliului Superior al Magistraturii nr. 123/2023, în perioada octombrie 2024 - aprilie 2025
1. Concursul de admitere la S.N.G. din 26 mai 2024
1. Numiri în funcții de conducere:
·  Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare organizat în perioada februarie - iunie 2024;
· Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare organizat în perioada august - decembrie 2024;
· Concurs sau examen pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate si judecătorii, organizat în perioada august - noiembrie 2024.
1. Promovări în funcții de execuție:
· Concurs de promovare efectivă în funcţii de execuţie a judecătorilor, organizat în perioada septembrie 2024 - februarie 2025;
· Concurs de promovare efectivă în funcții de execuție a procurorilor, organizat în perioada aprilie - septembrie 2024.
1. Concursul de promovare în funcția de judecător la Înalta Curte de Casație și Justiție
· Concurs de promovare în funcţia de judecător la Înalta Curte de Casaţie şi Justiţie ce se va desfăşura în perioada noiembrie 2023 - martie 2024;
· Concurs de promovare în funcţia de judecător la Înalta Curte de Casaţie şi Justiţie ce se va desfăşura în perioada septembrie 2024 - ianuarie 2025;
1. Concurs de admitere în magistratură în condițiile art. 33 din Legea nr. 303/2004
· Concurs de admitere în magistratură, organizat în perioada 07.07.2023 – 06.03.2024;
· [bookmark: _Hlk117502473]Concurs de admitere în magistratură, organizat în perioada 09.02.2024 – 09.07.2024;
· Concurs de admitere în magistratură, organizat în perioada 25.07.2024 – 27.03.2025.
1. Concursul de admitere la Institutul Național al Magistraturii
· Concurs de admitere la Institutul Naţional al Magistraturii, organizat în perioada 07.07.2023 – 28.03.2024;
· Concurs de admitere la Institutul Naţional al Magistraturii, organizat în perioada 25.07.2024 – 16.04.2025.
1.   Concursuri în cadrul Inspecției judiciare
· Concurs pentru numirea în funcția de inspector judiciar în cadrul Direcției de inspecție pentru judecători a Inspecției Judiciare, organizat în perioada 29.02 - 03.07.2024;
· Concurs pentru numirea în funcția de inspector judiciar în cadrul Direcției de inspecție pentru procurori a Inspecției Judiciare, organizat în perioada 19.03 - 22.07.2024;
· Concurs pentru numirea în funcția de director al Direcției de inspecție pentru procurori din cadrul Inspecției Judiciare, organizat în perioada 13.06  - 15.10.2024;
· Concurs pentru numirea în funcția de inspector judiciar în cadrul Direcției de inspecție pentru judecători a Inspecției Judiciare, organizat în perioada 14.10.2024 – 11.03.2025;
· Concurs pentru numirea în funcția de inspector judiciar în cadrul Direcției de inspecție pentru procurori a Inspecției Judiciare, organizat în perioada 12.12.2024 – 01.07.2025.
[bookmark: _Toc532479795][bookmark: _Toc57228234]Având în vedere specificul fiecărui tip de concurs și activitățile ce se circumscriu sferei de competență a acestui compartiment, Serviciul concursuri şi formare profesională a realizat, în principal, următoarele tipuri de lucrări: documentația privind organizarea concursurilor menționate, lucrările privind desemnarea componenței comisiilor de concurs, contractele de prestări servicii ale membrilor comisiilor de concurs, instrucțiunile privind desfășurarea probelor de concurs, analizarea și formularea de puncte de vedere asupra memoriilor formulate de candidați, instituții sau alte categorii de petenți, verificările privind îndeplinirea condiției de bună reputație a candidaților admiși la concursurile de admitere în magistratură, de admitere la Institutul Național al Magistraturii şi de admitere la Școala Națională de Grefieri, documentația privind validarea rezultatelor concursurilor și ale examenelor care se organizează de Consiliu, lucrările privind avizul Consiliului în vederea organizării concursurilor pentru ocuparea posturilor vacante de grefier la instanțe și parchete, elaborarea sau analizarea propunerilor de modificare a regulamentelor de concurs sau a dispozițiilor legale referitoare la concursuri.	
[bookmark: _Toc187824390]VI.2. Activitatea Direcţiei legislaţie, documentare şi contencios
La nivelul Direcţiei legislaţie, documentare şi contencios au fost înregistrate în perioada de referinţă 794 de lucrări, din care 375 la Serviciul legislaţie şi documentare şi 419 la Serviciul contencios.
Activitatea derulată la nivelul Serviciului legislaţie şi documentare este reflectată la Cap. I - secţiunea I.7. - Raporturile Consiliului Superior al Magistraturii cu puterea legislativă şi cea executivă şi la Cap. III – Activitatea derulată în legătură cu atribuţiile în materie legislativă ale Consiliului Superior al Magistraturii, astfel că nu va fi reluată.
De asemenea, acest serviciu a sprijinit activitatea grupurilor de lucru constituite la nivelul Consiliului şi a asigurat participarea şi în cadrul şedinţelor comisiilor de specialitate.
Totodată, acest serviciu a efectuat toate demersurile în situațiile în care s-a impus consultarea instanțelor în legătură cu anumite propuneri sau proiecte legislative sau informarea instanțelor la solicitarea unor autorități.
Astfel, ca urmare a adresei Ministerului Justiţiei vizând identificarea măsurilor necesare pentru asigurarea liberului acces la justiție din perspectiva costurilor, promovarea soluțiilor alternative de soluționare a litigiilor, în special a instituției medierii, dar și pentru degrevarea instanțelor de judecată, la nivelul Consiliului Superior al Magistraturii s-a decis consultarea instanțelor și parchetelor cu privire la propunerile de modificare a O.U.G. nr. 80/2013 privind taxele judiciare de timbru şi a O.U.G. nr. 51/2008 privind ajutorul public judiciar în materie civilă, astfel cum acestea au fost transmise de Ministerul Justiției în data de 22 noiembrie 2023. Serviciul legislaţie şi documentare a realizat centralizarea observațiilor și a propunerilor formulate de instanțe și parchete, acestea fiind comunicate Ministerului Justiţiei cu adresa nr. 22476/2023 din data de 29 februarie 2024.
Serviciul legislaţie şi documentare a realizat, prin adresa nr. 10255 din data de 18 iunie 2024, informarea instanţelor judecătoreşti şi a parchetelor de pe lângă acestea în legătură cu jurisprudența Curții de Justiție a Uniunii Europene referitoare la regimul lingvistic aplicabil cetățenilor mobili ai Uniunii Europene, care vorbesc o limbă cu statut de limbă minoritară protejată în statul membru în care se deplasează - cauza C-322/13 Grauel Ruffer, în care C.J.U.E. și-a confirmat jurisprudența anterioară, cauza C-274/96 Bickel și Franz, potrivit căreia dreptul recunoscut printr-o reglementare națională, de a obține desfășurarea unei proceduri judiciare într-o altă limbă decât limba principală a respectivului stat, intră în domeniul de aplicare a dreptului U.E., iar acesta din urmă se opune unei reglementări naționale care conferă cetățenilor care vorbesc o altă limbă decât limba principală a respectivului stat și își au reședința pe teritoriul unei anumite entități a acelui stat, dreptul de a obține desfășurarea procedurii judiciare în limba lor, fără ca acest drept să le fie recunoscut și resortisanților celorlalte state membre care vorbesc acea limbă și care circulă și locuiesc pe teritoriul respectiv.
Serviciul legislaţie şi documentare a realizat, prin adresa nr. 12739 din data de 02 august 2024, informarea instanţelor judecătoreşti în legătură cu procedura aplicabilă în cazul solicitărilor de informații adresate de instanțele naționale misiunilor diplomatice române din străinătate. Astfel, Ministerul Afacerilor Externe a comunicat Consiliului faptul că instanțele judecătorești din România nu pot solicita în mod direct informații misiunilor diplomatice române din străinătate, ci numai prin intermediul Departamentului Consular din cadrul Ministerului Afacerilor Externe. 
Prin adresa nr. 10242 din data de 02 iulie 2024, Serviciul legislaţie şi documentare a transmis instanțelor judecătorești solicitarea vizând posibilitatea filtrării cauzelor în care este necesară transmiterea în format fizic a probatoriului constând în înscrisuri, în acele situații în care acestea au fost depuse la dosar pe suport electronic, în condițiile art. 266 din Codul de procedură civilă. Cererea formulată în acest sens de Ministerul Investiţiilor şi Programelor Europene a fost analizată în ședința din data de 27 iunie 2024 a Comisiei nr. 1 – judecători – „Legislație și cooperare interinstituțională” din cadrul Consiliului Superior al Magistraturii. În urma analizei solicitării, comisia de specialitate a decis comunicarea acesteia către instanțele judecătorești.  
Prin adresa nr. 11054 din data de 27 iunie 2024, instanţele judecătoreşti şi parchetele de pe lângă acestea au fost informate cu privire la crearea unei adrese unice de e-mail în vederea simplificării procedurilor de comunicare a actelor vizând măsurile de suspendare a exercitării dreptului la libera circulaţie în străinătate, aspect comunicat Consiliului de către Ministerul Afacerilor Interne – Direcţia Generală de Paşapoarte.
	De asemenea, ca urmare a publicării în Monitorul Oficial al României, Partea I, nr. 26 din 12 ianuarie 2024 a Legii nr. 11/2024 privind statutul grefierilor şi al altor categorii de personal care ocupă funcţii de specialitate în cadrul instanţelor judecătoreşti, al parchetelor de pe lângă acestea şi al Institutului Naţional de Expertize Criminalistice, aceasta intrând în vigoare la data de 12 iulie 2024, la nivelul Serviciului legislaţie şi documentare au fost elaborate proiectele de regulamente stabilite de lege, precum şi propunerile de modificare şi completare a regulamentelor de ordine interioară ale instanţelor judecătoreşti şi ale parchetelor de pe lângă acestea. Dat fiind că, în ședința din data de 19 septembrie 2024, Curtea Constituțională, în cadrul controlului de constituționalitate a posteriori, cu unanimitate de voturi, a admis excepția de neconstituționalitate și a constatat că Legea nr. 11/2024 este neconstituțională, în ansamblul său, lucrările vizând proiectele de regulamente elaborate în temeiul legii, aflate în procedură de transparență decizională, au fost închise. Menţionăm următoarele proiectele de regulamente elaborate în temeiul Legii nr. 11/2024 la nivelul Serviciului legislaţie şi documentare:
· Regulamentul privind organizarea şi desfăşurarea concursului pentru promovarea grefierilor şi a altor categorii de personal care ocupă funcţii de conducere, precum şi a examenului pentru promovarea din funcţia de grefier cu studii medii în cea de grefier cu studii superioare;
· Regulamentul privind examenul de absolvire a Şcolii Naţionale de Grefieri;
· Regulamentul privind organizarea şi desfăşurarea concursului pentru recrutarea grefierilor judiciari;
· Regulamentul privind concediile grefierilor şi ale altor categorii de personal care ocupă funcţii de specialitate în cadrul instanţelor judecătoreşti şi al parchetelor de pe lângă acestea;
· Regulamentul privind privind organizarea și desfășurarea concursului pentru recrutarea grefierilor, a specialiștilor IT, a specialiștilor criminaliști, a tehnicienilor criminaliști, a agenților procedurali și a șoferilor;
· Regulamentul privind organizarea şi desfăşurarea concursului pentru recrutarea grefierilor de şedinţă şi a grefierilor principali;
· Regulamentul privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul instanţelor judecătoreşti;
· Regulamentul privind delegarea, detaşarea şi transferul grefierilor şi ale altor categorii de personal care ocupă funcţii de specialitate în cadrul parchetelor de pe lângă instanţele judecătoreşti. 
Dat fiind rolul Consiliului Superior al Magistraturii în îndeplinirea condiționalităților stabilite prin mecanismul de monitorizare al Strategiei Naționale Anticorupție 2021 - 2025, raportările privind implementarea noii strategii sunt centralizate la nivelul Consiliului pentru întregul sistem judiciar și ulterior transmise Secretariatului tehnic al S.N.A. din cadrul Ministerului Justiţiei. În acest context, cu adresa nr. 908 din data de 11 martie 2024, Consiliul a comunicat Ministerului Justiţiei Raportul narativ referitor la stadiul implementării măsurilor prevăzute în S.N.A. ce revin în sarcina autorităților și instituțiilor publice din sistemul judiciar pentru anul 2023, împreună cu 17 fișe de raportare; Inventarul măsurilor de transparență instituțională și de prevenire a corupției, precum și indicatorii de evaluare la nivelul sistemului judiciar, pentru anul 2023.
Cu adresa nr. 1947 din data de 11 martie 2024 au fost comunicate Ministerului Justiţiei progresele înregistrate în implementarea măsurilor prevăzute de Strategia naţională privind recuperarea creanţelor provenite din infracţiuni pentru perioada 2021 - 2025 „Criminalitatea nu este profitabilă!" în responsabilitatea Consiliului.
Serviciul legislaţie şi documentare a comunicat compartimentului abilitat din cadrul Consiliului, cu adresele nr. 4898 din data de 02 aprilie 2024 şi nr. 5862 din data de 08 aprilie 2024, informaţiile vizând proiectul de raport de evaluare a cadrului legal, instituțional și a practicilor naționale în domeniul integrității publice, întocmit de Secretariatul Organizației pentru Cooperare și Dezvoltare Economică, respectiv pe cele vizând proiectul de raport de evaluare a României în cadrul procedurii de aderare la Organizația pentru Cooperare și Dezvoltare Economică, raportat la competenţele serviciului.
Serviciul legislaţie şi documentare a comunicat compartimentului abilitat din cadrul Consiliului, cu adresa nr. 13254 din data de 12 august 2024, informaţii vizând stadiul de implementare a măsurilor prevăzute în Planul de acţiune 2024 - 2029 privind executarea hotărârilor C.E.D.O. în domeniul sănătăţii mintale, care se circumscriu atribuţiilor şi competenţelor Consiliului Superior al Magistraturii.
În contextul elaborării contribuţiei pentru Raportul Rule of Law gestionat de Ministerul Justiţiei, Serviciul legislaţie şi documentare a comunicat compartimentului abilitat din cadrul Consiliului, cu adresa nr. 20605/2024 din data de 16.12.2024, informaţiile necesare pentru a răspunde chestionarului elaborat de Reţeaua Europeană a Consiliilor Judiciare (Mecanismul Uniunii Europene privind evaluarea sistemelor judiciare din statele membre din perspectiva statului de drept).
Serviciul legislație şi documentare a întocmit şi note sau puncte de vedere referitoare la cereri de apărare a independenţei judecătorilor sau cereri de apărare a independenţei autorităţii judecătoreşti în ansamblul său. 
De asemenea, Serviciul legislație şi documentare a transmis atât Institutului Naţional al Magistraturii, cât şi curţilor de apel şi parchetelor de pe lângă curţile de apel hotărâri pronunțate de Curtea Europeană a Drepturilor Omului în cauzele în care s-au constatat încălcări ale Convenţiei pentru apărarea drepturilor omului şi a libertăţilor fundamentale de către Statul român, în vederea diseminării acestora în cadrul activităților de formare și pregătire profesională inițială și continuă, derulate în mod descentralizat sau organizate de Institutul Național al Magistraturii, respectiv în cadrul întâlnirilor profesionale periodice.
Nu în ultimul rând, Serviciul legislaţie şi documentare a întocmit puncte de vedere în legătură cu incompatibilitățile şi interdicțiile funcției de judecător şi procuror, la solicitarea acestora.
Conform prevederilor art. 95 alin. (2) lit. f) din Regulamentul de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/06.07.2023, una dintre atribuțiile Serviciului contencios este aceea de a întocmi lucrările referitoare la plângerile prealabile formulate împotriva hotărârilor secțiilor de către alte persoane decât judecătorii sau procurorii vizați de acestea şi la cele formulate împotriva hotărârilor Plenului Consiliului.
De asemenea, potrivit prevederilor articolului 95 alin. (2) lit. a), b), c), d) şi e) din Regulamentul de organizare şi funcţionare a Consiliului Superior al Magistraturii, Serviciul contencios avizează din punct de vedere al legalităţii orice măsură de natură să angajeze răspunderea patrimonială a ordonatorului principal de credite şi, dacă este cazul, formulează puncte de vedere pe aceste aspecte, avizează din punct de vedere al legalităţii orice măsură care ar putea aduce atingere drepturilor Consiliului, avizează contractele încheiate de Consiliu în calitate de ordonator principal de credite, referatul de necesitate care se întocmeşte în conformitate cu Hotărârea Guvernului nr. 395/2016, strategia de contractare privind achiziţia de servicii, precum şi contractele de achiziţie publică/acordul-cadru, avizează, la solicitarea unităţilor aflate în coordonarea Consiliului, contractele încheiate de acestea.
Conform prevederilor art. 95 alin. (2) lit. g) din Regulamentul de organizare și funcționare a Consiliului Superior al Magistraturii, Serviciul contencios reprezintă Consiliul şi apără drepturile şi interesele acestuia în fața instanţelor judecătoreşti şi a altor organe de jurisdicții, formulând, în acest sens, acțiuni, cereri, întâmpinări şi alte lucrări.
Ca şi în anii anteriori, dintre litigiile în care Consiliul Superior al Magistraturii a fost parte în cursul anului 2024, un loc important l-au ocupat acţiunile formulate de judecători şi procurori, în temeiul art. 29 alin. (6) din Legea nr. 305/2022 privind Consiliul Superior al Magistraturii, precum şi în temeiul Legii nr. 554/2004 privind contenciosul administrativ, împotriva hotărârilor adoptate de Plen şi de Secţiile corespunzătoare ale Consiliului privind cariera şi drepturile judecătorilor şi procurorilor. În acest sens, pot fi indicate cu titlu de exemplu contestațiile formulate împotriva hotărârilor privind transferul judecătorilor și procurorilor, numirea din funcția de judecător în funcția de procuror sau viceversa, suspendarea din funcția de judecător sau procuror, acţiunile în anularea hotărârilor vizând organizarea şi desfăşurarea diferitelor concursuri (de admitere în magistratură, de promovare în funcţii de execuţie, numire în funcţii de conducere).
Astfel, până la data de 31 decembrie 2024 a fost înregistrat un număr de 138 de acţiuni având ca obiect astfel de hotărâri.
Până la data de 31 decembrie 2024 au fost înregistrate în total 350 cauze noi în care Consiliul Superior al Magistraturii a figurat ca parte, la care se adaugă un stoc de 470 dosare rămase nesoluționate din anii anteriori (2006 - 2023).
În anul curent, din totalul de 820 de cauze rulate, 34 de acţiuni au fost admise, 205 au fost respinse, 67 au fost suspendate, 5 au fost perimate şi în 34 de cauze s-au înregistrat cereri de renunţare la judecată, rămânând astfel la data de 31 decembrie 2024, un număr de 542 de cauze nesoluţionate.
În cursul anului 2024, acţiunile admise au vizat în principal hotărârile adoptate de Secţiile corespunzătoare ale Consiliului în materia transferului judecătorilor şi procurorilor.
De asemenea, în cursul anului 2024, până la data de 31 decembrie 2024, au fost înregistrate 68 de plângeri prealabile, contestații, reclamații administrative formulate în temeiul Legii nr. 544/2001 privind liberul acces la informațiile de interes public, cu modificările şi completările ulterioare, precum şi alte solicitări adresate Consiliului Superior al Magistraturii, referitoare la aspecte ce ţin de activitatea acestuia, cu privire la care au fost întocmite puncte de vedere şi au fost transmise răspunsuri către petenți. 
În activitatea curentă, au fost avizate din punct de vedere al legalității un număr de 1627 de note şi contracte privitoare la angajarea răspunderii patrimoniale a instituţiei şi punerea în executare a unor hotărâri judecătoreşti, întocmite de celelalte compartimente din cadrul aparatului propriu al Consiliului Superior al Magistraturii.
Precizăm că un segment important al activităţii Serviciului contencios în perioada de referinţă a fost reprezentat de activităţile desfăşurate de personalul acestuia în cadrul comisiilor constituite la nivelul Consiliului Superior al Magistraturii, cum ar fi Comisia de soluţionare a reclamaţiilor administrative constituită în baza art. 21 din Legea nr. 544/2001 privind liberul acces la informaţiile de interes public, cu modificările şi completările ulterioare, precum şi în cadrul proiectului „Îmbunătăţirea digitalizării la nivelul Consiliului Superior al Magistraturii”.
[bookmark: _Toc187824391][bookmark: _Toc430867130][bookmark: _Toc381021553][bookmark: _Toc430867131]VI.3. Activitatea Direcţiei afaceri europene, relaţii internaţionale şi programe 
Consolidarea relațiilor interne și internaționale ale Consiliului Superior al Magistraturii se înscrie drept un capitol distinct în cadrul direcțiilor prioritare de acțiune pentru mandatul în curs[footnoteRef:1]. [1:  Direcții de acțiune și obiective ale Consiliului Superior al Magistraturii pentru mandatul 2023 - 2029, adoptate prin Hotărârea nr. 55/30 martie 2023 a Plenului Consiliului Superior al Magistraturii.] 

În cursul anului 2024 au fost continuate și dezvoltate activitățile menite să susțină colaborarea Consiliului Superior al Magistraturii cu instituțiile și organizațiile relevante în plan intern și internațional, atât în contextul relațiilor bilaterale, dar și cât privește participarea la activitatea forurilor reprezentantive pentru instituțiile din sistemele judiciare ale statelor membre ale Uniunii Europene sau alte organisme internaționale cu semnificație pentru domeniile de competență ale Consiliului Superior al Magistraturii. 
Acțiunile realizate de Consiliul Superior al Magistraturii au fost subsumate viziunii instituționale privind politica de relații internaționale, cu accent pe consolidarea și dezvoltarea inițiativelor existente, susținerea procesului continuu de reformare și îmbunătățire a sistemului judiciar, promovarea dialogului pe tema conceptelor inovatoare care pot fi implementate în plan intern pentru atingerea obiectivelor amintite, precum și pentru asigurarea cadrului necesar schimbului de experiență și cooperării magistraților români cu colegii din alte sisteme judiciare. 
[bookmark: _Toc187824392][bookmark: _Toc381021554][bookmark: _Toc430867132]VI.3.1. Activitatea în cadrul Mecanismului de Cooperare și Verificare al Comisiei Europene și al Mecanismului privind statul de drept
Odată cu închiderea oficială a Mecanismului de Cooperare și Verificare pentru România și Bulgaria, în anul 2023, Comisia Europeană a confirmat îndeplinirea corespunzătoare a obiectivelor de reformă și a recomandărilor formulate în cadrul mecanismului. Monitorizarea Comisiei Europene continuă în temeiul unui nou instrument de evaluare a tuturor statelor membre – Raportul privind statul de drept, care își propune să faciliteze înțelegerea reciprocă prin intermediul dialogului, abordarea unitară a provocărilor privind statul de drept, stimularea cooperării interinstituționale, tratarea egală a statelor membre, stabilirea unui ritm anual de dezbatere în Consiliul și în Parlamentul European, impulsionarea reformelor necesare la nivel național.
În acest sens, Consiliul Superior al Magistraturii a transmis contribuția sa la chestionarul Comisiei Europene şi a participat, în contextul discuțiilor bilaterale cu principalele autorități naționale din România (reuniuni de dialog/country visits), la data de 16 februarie 2024, la întâlnirea cu reprezentanții Comisiei, pentru actualizarea informațiior transmise, ulterior fiind comunicat un răspuns de follow-up agreat în cadrul reuniunii. 
Totodată, discuţiile pe marginea raportului privind statul de drept au continuat la nivel european, în contextul webinarelor organizate de Rețeaua Europeană a Consiliilor Judiciare, la data de 17 septembrie 2024 având loc o întâlnire online, privind ediția din anul 2024 a Raportului. 
La data de 24 iulie 2024 a fost publicat cel de-al cincilea Raport al Comisiei Europene privind statul de drept - o sinteză a evoluțiilor relevante, din perspectiva statului de drept, la nivelul tuturor statelor membre ale Uniunii Europene, respectiv un raport general privind situaţia statului de drept în Uniunea Europeană şi câte un raport de țară, pentru fiecare stat membru. 
Raportul din acest an, cel mai bun cât privește capitolul justiție în succesiunea evaluărilor realizate de Comisia Europeană, reține faptul că percepția asupra independenței sistemului judiciar în rândul publicului larg a crescut cu 15% față de anul 2020 și este în creștere față de anul 2023, fiind astfel înregistrat un progres constant al percepției sociale a independenței magistraților. De asemenea, a fost evidențiat progresul efectuat de România în domeniul legilor justiției care au intrat în vigoare în decembrie 2022 și în procesul de punere în aplicare a acestora, subliniindu-se că implementarea recomandărilor a îmbunătățit asigurarea garanțiilor prevăzute de legislație, inclusiv prin adoptarea regulamentelor de punere în aplicare de către Consiliul Superior al Magistraturii. 
Raportul evidențiază și creșterea volumului de muncă al instanțelor în comparație cu datele din raportul precedent. În condițiile unui deficit semnificativ al resurselor umane la începutul perioadei de evaluare, Consiliul Superior al Magistraturii este constant în angajamentul asumat de a reduce deficitul de magistrați. 
Nu în ultimul rând, Raportul recunoaște progresele efectuate în domeniul digitalizării justiției, fiind evidențiată în acest sens utilitatea efectivă a aplicației ReJust elaborate și implementate de Consiliul Superior al Magistraturii, care este permanent îmbunătățită și care oferă acces publicului larg la hotărârile judecătorești. 
În continuarea colaborării în contextul mecanismului U.E. privind statul de drept, trebuie menționat și că, la finalul anului 2024, a început pregătirea contribuției pentru următorul Raport privind statul de drept.
[bookmark: _Toc381021555][bookmark: _Toc430867133][bookmark: _Toc187824393][bookmark: _Toc381021556][bookmark: _Toc430867134]VI.3.2. Dezvoltarea dialogului bilateral
În cursul anului 2024, au fost continuate și intensificate acțiunile de cooperare cu reprezentanţi ai sistemelor judiciare atât din spaţiul european, cât şi la nivel internaţional, cu scopul de a promova schimbul de bune practici în domenii prioritare pentru activitatea Consiliului Superior al Magistraturii și a de a consolida poziția instituțională și reprezentativitatea României în forurile internaționale. 
Cât privește activitatea derulată în cadrul Rețelei Europene a Consiliilor Judiciare (R.E.C.J.), pe parcusul anului 2024 a fost asigurată reprezentarea Consiliului Superior al Magistraturii la acțiunile cuprinse în planul de activități al acestui for. Mai mult, rolul instituției a fost recunoscut prin alegerea României în calitate de membru în Comitetul Executiv al Rețelei, pentru un mandat de doi ani, începând cu luna iunie a acestui an. Reprezentarea instituției în acest organ colegial, cu atribuții în gestionarea măsurilor necesare pentru implementarea programului anual de activități al R.E.C.J., este asigurată de domnul judecător Claudiu-Marian Drăgușin, membru ales al Consiliului Superior al Magistraturii. O primă reuniune a Comitetului Executiv a avut loc la data de 15 noiembrie 2024, la Dublin, cu participarea reprezentantului ales al C.S.M..
Aflat sub coordonarea României încă din anul 2023, prin domnul judecător Claudiu-Marian Drăgușin, membru ales al Consiliului Superior al Magistraturii, în luna martie 2024 a avut loc, la București, o sesiune în format fizic a Forumului Justiție Digitală (Digital Justice Forum). Scopul Digital Justice Forum este de a crea o rețea de schimb de informații și consiliere pentru experții naționali care se ocupă cu aspecte privind digitalizarea, de a promova dialogul privind provocările și oportunitățile – echilibrarea eficienței și a accesului la o justiție independentă, de a monitoriza evoluțiile din domeniul inteligenței artificiale, precum și provocările și oportunitățile pe care aceasta le poate oferi sistemului judiciar, de a crea cadrul propice schimbului de bune practici, de a oferi Comisiei Europene o perspectivă a sistemelor judiciare asupra e-Justice, precum și de a asigura legătura cu Grupul de lucru C.E.P.E.J. privind justiția cibernetică, C.C.B.E., Direcția E-Justice DG Just a C.E..
Tema forumului găzduit la București în 2024 a fost „Utilizarea AI în rezumarea documentelor legale”, iar la lucrări au luat parte atât membrii R.E.C.J., cât și experți din partea Consiliului Europei, a Curții de Casație din Franța și a Institutului de Cercetări pentru Inteligență Artificială „Mihai Drăgănescu” (I.C.I.A.).
Și în acest an a continuat implicarea Consiliului în activitatea Proiectului nr. 1 al R.E.C.J. - „Independență, responsabilitate și calitate în sistemul judiciar”. Proiectul și-a propus să urmărească schimbul de bune practici între membrii și observatorii Rețelei, dar și provocările cu care se confruntă sistemele judiciare europene, încercând, totodată, identificarea unor elemente care ar putea avea o aplicabilitate generală pentru statele participante. Activitățile s-au derulat ținând cont de cele trei mari componente, și anume Independența și responsabilitatea sistemului judiciar (Independence and Accountability), Sondajul privind gradul de satisfacție a justițiabililor (Court Users Survey) și Calitatea (Quality). 
Cu privire la prima componentă, în prima parte a acestui an a avut loc măsurarea indicatorilor rezultați în urma completării chestionarelor din anul anterior, concluziile urmând a se regăsi în profilele naționale ale fiecărui sistem judiciar. Ulterior, rezultatele au fost prezentate în raportul echipei de proiect, adoptat în cadrul Adunării Generale, în luna iunie 2024. În cea de-a doua parte a anului, s-a urmărit valorificarea rezultatelor obținute, precum și abordarea unor noi aspecte ce vizează independența sistemelor judiciare.
Referitor la sondajul privind gradul de satisfacție a justițiabililor, în cursul acestui an s-a discutat cu privire la identificarea diverselor modalități pentru a implica activ acele consilii judiciare care nu au o cultură în aplicarea sondajelor privind gradul de satisfacție a justițiabililor. De asemenea, la nivelul echipei de proiect s-a abordat și posibilitatea efectuării unui sondaj paneuropean, pentru concretizarea unei astfel de inițiative, fiind necesară o implicare amplă a cât mai multor membri ai echipei de proiect. 
În privința componentei privind calitatea, scopul a rămas în continuare conceperea unor instrumente menite să ajute consiliile judiciare să evalueze și să îmbunătățească, acolo unde este cazul, influența pe care o au în asigurarea și promovarea calității sistemelor judiciare naționale.
În perioada 18 – 19.01.2024, a avut loc, la Helsinki, reuniunea grupului de dialog B din cadrul Proiectului 1, dedicat discuțiilor referitoare la realizările și provocările din perspectiva independenței și responsabilității întâmpinate de sistemele judiciare de la ultimele întâlniri în acest format, dar și strategiilor adoptate de către consiliile judiciare în privința calității justiției. Reprezentarea Consiliului Superior al Magistraturii a fost asigurată de domnul judecător Claudiu Drăgușin, membru ales al Consiliului.
În perioada 11 – 12.03.2024, a avut loc, la Riga, reuniunea grupului de dialog tematic din cadrul Proiectului 1, dedicat discuțiilor referitoare la atractivitatea carierei judiciare, cu accent asupra condițiilor de muncă ale judecătorilor și remunerației cuvenite funcției exercitate în societate. Alte teme abordate au fost impactul calității mediului de lucru în creșterea atractivității profesiei de judecător, identificarea celor mai bune practici organizaționale pentru îmbunătățirea condițiilor de lucru, cu accent pe managementul timpului, încărcătură, nevoile viitoarelor generații de magistrați cu privire la condițiile de lucru optime care să îi determine să se orienteze către profesia de judecător. Reprezentarea Consiliului Superior al Magistraturii a fost asigurată de domnul judecător Alin-Vasile Ene, membru ales al Consiliului Superior al Magistraturii.
De asemenea, în cadrul acestui proiect s-a lansat apelul pentru participarea, în perioada 2024 - 2025, la grupuri de dialog al căror scop este atât de a analiza, în echipe mici alcӑtuite din membri și observatori ai Rețelei, provocările și problemele pe care le poate ridica aplicarea acestor indicatori, precum și de a dezvolta idei de îmbunătățire a acestora la nivel național. Se dorește a se crea un cadru care sӑ permitӑ participanților un schimb aprofundat de bune practici și, totodatӑ, o mai bunӑ înțelegere a altor sisteme judiciare și a provocărilor cu care se confruntă acestea, Consiliul Superior al Magistraturii urmând a fi reprezentat și în cadrul acestei activități.
În septembrie 2024 au fost începute demersurile pentru realizarea sondajului periodic realizat în rândul judecătorilor cu privire la independenţa lor.
În anul 2024, R.E.C.J. a continuat organizarea, în format online, a întâlnirilor de tip lunch-seminar, în cadrul cărora au fost abordate teme de interes comun pentru membrii săi (precum sondajele privind nevoile legale, degradarea statului de drept, discuții referitoare la ediția din anul 2024 a Raportului Comisiei Europene privind statul de drept), dar și subiecte referitoare la situațiile specifice ale unor sisteme judiciare/Consilii ale membrilor sau observatorilor R.E.C.J..
Nu în ultimul rând, trebuie menționatӑ și Adunarea Generalӑ a R.E.C.J., care a avut loc în perioada 12 – 14.06.2024, la Roma și care a avut ca temă centrală accesul la justiție, atât din perspectiva digitalizării justiției, cât și a accesului la justiție pentru persoanele vulnerabile, două aspecte îndeaproape susținute și de acțiunile interne implementate de Consiliul Superior al Magistraturii din România. Cu această ocazie, a fost adoptată Declarația de la Roma, prin care au fost evidențiate importanța și necesitatea intensificării eforturilor de impementare a digitalizării în cadrul sistemelor judiciare din toate statele membre. 
Totodată, a fost aprobat şi Planul de lucru al Rețelei pentru perioada 2024 - 2025, care continuă o parte din proiectele inițiate deja și propune noi teme de reflecție pentru membrii și observatorii R.E.C.J., din perspectiva priorităților definite în plan european. Astfel, Consiliul Superior al Magistraturii va fi în continuare reprezentat în proiectul 1 - Independență, responsabilitate și calitatea sistemului judiciar, care este structurat pe trei domenii de interes: independență și responsabilitate (sondaje privind independența sistemului judiciar, conectarea cu societatea, prin inițierea unui dialog între R.E.C.J. și organizațiile societății civile/organizațiile activând în domeniul drepturilor omului la nivelul U.E. pe tema problemelor sociale și a percepțiilor privind independența și responsabilitatea sistemelor judicare, dezvoltarea unui format pentru o evaluare externă a consiliilor judiciare), calitate (va fi continuată activitatea privind mandatul Consiliilor judiciare și se va realiza o evaluare a anumitor indicatori din chestionarul privind calitatea sistemului judiciar), sondaje pentru justițiabili, fie la nivel de state membre ale R.E.C.J., fie la nivel european, cu implicarea Comisiei Europene. Primele întâlniri în cadrul acestui proiect, la care a fost reprezentat Consiliul Superior al Magistraturii, au avut loc la Bruxelles, în perioada 10 - 11.11.2024, respectiv 05 - 06.12.2024. 
De asemenea, Consiliul va asigura coordonarea și participarea la proiectul 2 – Forumul justiției digitale, al cărui obiectiv specific pentru anul 2024 - 2025 va fi identificarea instrumentelor utilizate în diferite sisteme judiciare pentru accesul la justiție în format digital și instrumente utilizate pentru ședințe online. 
Pe lângă aceste două proiecte, au mai fost stabilite și alte forme pentru derularea activităților în cadrul R.E.C.J., respectiv grupul tematic de dialog Justiția și media, Standarde disciplinare și grupul de lucru Strategia R.E.C.J., care are ca obiectiv elaborarea noii strategii a R.E.C.J., care să fie aprobată cu ocazia Adunării Generale a R.E.C.J. din 2025. De asemenea, se vor organiza în continuare o serie de seminarii online (lunch seminars), pentru a promova încrederea și cunoașterea reciprocă în rândul membrilor și observatorilor R.E.C.J., pe teme de interes comun, practici naționale sau evoluții recente în anumite domenii. Consiliul Superior al Magistraturii și-a desemnat participanții pentru fiecare dintre aceste activități, atât la nivel tehnic, cât și prin membrii aleși.
Beneficiind de colaborarea cu instituţiile omoloage din statele membre şi observatoare ale R.E.C.J., la nivelul Direcţiei a fost continuată activitatea de dialog şi schimb de experienţă şi bune practici prin transmiterea şi solicitarea de informaţii pe diverse teme de interes recent, cele mai multe dintre acestea servind la elaborarea de studii de drept comparat necesare pentru fundamentarea unor propuneri de modificări legislative/de legislaţie secundară, de implementare a unor noi instituţii/concepte juridice, la punerea în aplicare a unor noi dispoziţii legislative, precum și la implementarea unor proiecte privind optimizarea și eficientizarea activităţii instanţelor sau parchetelor.
[bookmark: _Toc187824394][bookmark: _Toc381021557][bookmark: _Toc430867135]VI.3.3. Alte activităţi în domeniul relaţiilor externe 
La nivelul Uniunii Europene
Consiliul Superior al Magistraturii, inclusiv prin intermediul Institutului Național al Magistraturii, a susținut activ programele de schimburi între profesioniști. Și în anul 2024 a fost continuată seria de vizite de studiu derulate la Consiliul Superior al Magistraturii, în cadrul Programului de schimb între autorităţile judiciare al Rețelei Europene de Formare Judiciară. În acest context, D.A.E.R.I.P. – S.A.E.R.I. a asigurat cadrul discuţiilor şi materialele necesare pentru a prezenta judecătorilor și procurorilor străini funcţiile şi atribuțiile Consiliului Superior al Magistraturii şi organizarea sistemului judiciar din România.
De asemenea, instituția a fost reprezentată la cea de a opta întâlnire a președinților curților de apel din Uniunea Europeană, care a avut loc în perioada 12 – 14.06.2024, la București. Acest eveniment prestigios, la care participă magistrați din state membre, a avut ca temă drepturile și libertățile fundamentale în sistemul judiciar, precum și digitalizarea, inteligența artificială și justiția. 
În anul 2024, Consiliul Superior al Magistraturii a continuat să participe la reuniunile persoanelor de contact organizate de Comisia Europeană în legӑturӑ cu Tabloul de bord privind Justiția în U.E. – E.U. Justice Scoreboard. Consiliul Superior al Magistraturii a continuat implicarea activă prin completarea chestionarului transmis de Comisia Europeană, chestionar care va sta la baza elaborării ediției 2024 a Raportului E.U. Justice Scoreboard. Totodată, precizăm că Raportul EU Justice Scoreboard a fost publicat în luna iunie 2024.
De asemenea, trebuie menţionată reprezentarea Consiliului Superior al Magistraturii în activitatea Grupului de lucru Contencios al Uniunii Europene (G.L.C.U.E.), organism interguvernamental/interinstituţional, la nivelul Agentului Guvernamental pentru Curtea de Justiție a Uniunii Europene (A.g.C.J.U.E.), activitate concretizată în participarea la nivel tehnic, la reuniunile G.L.C.U.E. şi colaborarea prin transmiterea de observaţii și puncte de vedere relevante din perspectiva competențelor Consiliului Superior al Magistraturii, ori de câte ori au fost primite solicitări în acest sens.
La nivelul Consiliului Europei (CoE)
[bookmark: _Hlk178940854]Referitor la colaborarea în cadrul proiectului Consiliului Europei – Comisia Europeană pentru Eficientizarea Justiției (C.E.P.E.J.), aceasta s-a realizat atât prin reprezentarea instituției, la nivel tehnic, în activitatea specifică, precum și prin transmiterea contribuției României la chestionarele elaborate de C.E.P.E.J., care stau la baza evaluărilor sistemelor judiciare naționale ale statelor membre ale Consiliului Europei – atât cea realizată la fiecare doi ani, cât și distinct, pentru evaluarea anuală în cadrul E.U. Justice Scoreboard. Ca şi până acum, implicarea Consiliului Superior al Magistraturii. a fost una activă, în colaborare cu Ministerul Justiţiei. Totodată, la data de 16 octombrie 2024, reprezentantul Consiliului Superior al Magistraturii a luat parte, la Strasbourg, la cea de-a 18-a reuniune a corespondenților naționali. La data de 16 octombrie 2024 a fost publicat Raportul C.E.P.E.J. de evaluare a sistemelor judiciare, cuprinzând date aferente anului 2022.
Tabloul de bord privind justiția în U.E. (EU Justice Scoreboard) este un instrument de informare menit să ajute U.E. și statele membre să crească gradul de eficacitate al justiției, prin furnizarea de date obiective, fiabile și comparabile privind calitatea, independența și eficiența sistemelor de justiție în toate statele membre. Acesta contribuie la identificarea eventualelor deficiențe, a îmbunătățirilor care pot fi aduse și a bunelor practici şi prezintă tendințele funcționării sistemelor naționale de justiție de-a lungul timpului. 
Reprezentarea Consiliului Superior al Magistraturii la activitățile Consiliului Europei s-a realizat și în cadrul activităților derulate în cadrul proiectului T.J.E.N.I. – Foster Transparency of Judicial Decisions and Enhancing the National Implementation of E.C.H.R., al cărui scop a fost acela de a propune soluții metodologice și tehnologice de anonimizare (pseudonimizare) a hotărârilor judecătorești, în vederea publicării și clasificării acestora și care a fost finalizat odată cu conferința de închidere de la Lisabona, din data de 18 martie 2024. Consiliul Europei a cooptat Consiliul Superior al Magistraturii ca partener încă de la debutul proiectului, pentru a exemplifica bunele practici și provocările în ceea ce privește publicarea jurisprudenței prin intermediul portalului www.rejust.ro, instrument creat pentru creșterea transparenței sistemului judiciar și a încrederii publice în sistemul de justiție. Schimbul de experiență a condus la crearea unor noi proiecte de digitalizare, utilizând instrumente de inteligență artificială ce vor contribui la eficientizarea justiției. De asemenea, proiectul T.J.E.N.I. a adus României oportunitatea de a traduce în limba română, cu sprijinul Institutului European din România, interfața H.U.D.O.C., limba română devenind astfel a noua limbă utilizată în cadrul platformei Curții Europene a Drepturilor Omului, prin care sunt puse la dispoziție hotărârile instanței europene. Aceasta a fost lansată oficial cu ocazia conferinței din 05 aprilie 2024, de la București. 
De asemenea, în cursul lunii noiembrie 2024, Consiliul Superior al Magistraturii a asigurat participarea la reuniunea coordonatorilor/membrilor evenimentelor de tip Hackathon – Digital Future of Justice 2.0, o activitate derulată de Consiliul Europei, în colaborare cu Institutul de Informatică Juridică și Sisteme Judiciare al Consiliului Național de Cercetare din Italia și Universitatea din Bologna. 
În contextul colaborării în cadrul CoE – C.E.D.O., trebuie menționată implicarea Consiliului în materia drepturilor omului şi colaborarea cu Agentul Guvernamental pentru Curtea Europeană a Drepturilor Omului prin diseminarea jurisprudenței relevante, la solicitarea Agentului Guvernamental pentru C.E.D.O.. De asemenea, la data de 26 ianuarie 2024, Consiliul Superior al Magistraturii a participat, la Strasbourg, la conferința de deschidere a anului judiciar al Curții Europene a Drepturilor Omului, care s-a derulat sub tema centrală a revizuirii principiului subsidiarității dreptului european în era responsabilității partajate, precum și la seminarul premergător, unde au fost abordate subiecte legate de impactul Protocolului nr. 15 la Convenția Europeană a Drepturilor Omului asupra principiului subsidiarității, controlul constituțional și epuizarea căilor de atac interne sau principiul subsidiarității prin prisma jurisprudenței naționale. 
În același context, Consiliul Superior al Magistraturii a continuat colaborarea cu Institutul European din România în ceea ce privește jurisprudența Curții Europene a Drepturilor Omului, transmisă de I.E.R. în forma tradusă în limba română.
La data de 08 august 2024, a fost dat publicității Raportul Grupului de State împotriva Corupției (G.R.E.C.O.), care reflectă situația României în urma celei de-a patra runde de evaluare vizând prevenirea corupției în rândul parlamentarilor, judecătorilor și procurorilor. Potrivit acestui raport, cu referire la sistemul judiciar și la aspectele privind integritatea judecătorilor și procurorilor, au fost apreciate eforturile depuse pentru creșterea rolului Consiliului Superior al Magistraturii și al Inspecției Judiciare, ca urmare a implementării noilor legi ale justiției adoptate în anul 2022 și a fost evidențiată îndeplinirea ultimelor două recomandări din Raportul follow-up la Raportul ad-hoc (Regula 34). Consiliul Superior al Magistraturii a colaborat cu toate instituțiile responsabile – Ministerul Justiției, Înalta Curte de Casație și Justiție, Parchetul de pe lângă Înalta Curte de Casație și Justiție și celelalte instanțe judecătorești și parchete de pe lângă acestea pentru consolidarea independenței justiției, aspecte reținute și de G.R.E.C.O.. 
La nivelul altor foruri internaționale 
Consiliul Superior al Magistraturii a oferit informațiile solicitate de Ministerul Justiției pentru completarea chestionarului transmis tuturor statelor O.N.U. de Oficiul Înaltului Comisar pentru Drepturile Omului în vederea pregătirii viitorului raport al Secretarului General privind „Drepturile omului în administrarea justiției”, raport solicitat de Adunarea generală O.N.U. prin Rezoluția 77/219 din 15 decembrie 2022.  
De asemenea, Consiliul Superior al Magistraturii a sprijinit, în limita atribuțiilor care îi revin, eforturile autorităților naționale în procesul de aderare a României la Organizaţia pentru Cooperare şi Dezvoltare Economică (O.C.D.E.). Astfel, în contextul evaluărilor periodice realizate de comitetele acestui for interguvernamental, pentru îmbunătățirea eforturilor de aliniere la standardele și bunele practici ale O.C.D.E. pe termen mediu și lung, Comitetul de Guvernanță Publică al O.C.D.E. a formulat opt recomandări prioritare în domeniul justiției. Pentru analiza și monitorizarea acestora, la nivelul Consiliului de Management Strategic a fost constituit un grup de lucru interinstituțional, în cadrul căruia Consiliul Superior al Magistraturii este reprezentat prin domnul judecător Claudiu-Marian Drăgușin și domnul procuror Bogdan Silviu Staicu, membri aleși ai Consiliului Superior al Magistraturii. În acest cadru, pe parcursul anului 2024, Consiliul Superior al Magistraturii a participat la reuniunile periodice ale acetui grup de lucru și a transmis contribuții scrise privind recomandările O.C.D.E. și pentru elaborarea Planului de măsuri pentru implementarea acestora. 
La nivelul relațiilor bilaterale 
Continuând în linia inițiativelor din anii precedenți, care au pus accentul pe consolidarea bunei cooperări instituționale si pe deschiderea spre dialog cu instituțiile omoloage din Republica Moldova, în anul 2024 au fost parcurși pași importanți în acest sens. 
Astfel, în perioada 24 – 27.04.2024, a avut loc o vizită de lucru a reprezentanților Consiliului Superior al Magistraturii din Moldova, prilej cu care a fost adoptată Declarația comună a Secției pentru judecători și a reprezentanților societății civile din cadrul Consiliului Superior al Magistraturii din România și a membrilor Consiliului Superior al Magistraturii din Republica Moldova, care marchează acordul părților semnatare pentru continuarea colaborării între sistemele judiciare din cele două țări și asigurarea unui sprijin instituțional țintit în direcția schimbului de experiență, ce va servi instituției din Republica Moldova în armonizarea legislației naționale cu normele europene pe parcusul procesului de aderare la Uniunea Europeană. 
De asemenea, în perioada 03 – 07.06.2024, a avut loc, la București, o vizită de studiu a reprezentanților Consiliului Superior al Procurorilor din Republica Moldova. În acest cadru, la 04 iunie 2024, a fost semnată o declarație comună, pentru a marca colaborarea dintre Secția pentru Procurori a Consiliului Superior al Magistraturii din România și Consiliul Superior al Procurorilor din Republica Moldova. Această declarație oficializează demersurile deja realizate de cele două instituții pentru întărirea parteneriatului pe teme de interes comun, concretizat în organizarea de reuniuni de lucru și schimburi de bune practici, inclusiv în baza protocolului tripartit încheiat cu instituțiile echivalente din Republica Moldova. Secția pentru Procurori a Consiliului Superior al Magistraturii va contribui cu expertiza și politicile instituționale consacrate în domenii strategice în susținerea Consiliului Superior al Procurorilor. 
Aceste acțiuni au fost precedate de participarea unei delegații a Consiliului Superior al Magistraturii, în perioada 24 – 28.01.2024, la Maramureș, la ședința comună a Comisiilor juridice și a Comitetului pentru politica juridică din Senatul României cu reprezentanții Parlamentului din Republica Moldova și ai Radei Supreme a Ucrainei. Întâlnirea a reprezentat o platformă de dialog și cooperare internațională, în vederea atingerii obiectivelor de integrare europeană a țărilor candidate, fiind stabilite, cu acest prilej, mai multe priorități privind colaborarea inter-instituțională și susținerea reformelor juridice ale sistemelor judiciare din Republica Moldova și Ucraina.
[bookmark: _Toc187824395][bookmark: _Toc430867136]VI.3.4. Activitatea în domeniul programelor cu finanţare europeană şi internaţională
Serviciul Programe Europene și Internaționale a continuat, în anul 2024, activitatea de implementare a proiectelor cu finanțare externă nerambursabilă demarate în anii anteriori, după cum urmează:
1. Proiectul „Formarea profesională și consolidarea capacității la nivelul sistemului judiciar”, finanțat în cadrul Mecanismul Financiar Norvegian 2014-2021 (M.F.N. 2014-2021)
Proiectul predefinit s-a derulat în perioada 28.02.2019 – 30.04.2024, un demers amplu dedicat consolidării sistemului judiciar din România, prin îmbunătățirea eficienței acestuia, precum și dezvoltării conceptului de cultură juridică europeană.
În cursul anului 2024, au fost organizate 12 sesiuni de formare profesională, în următoarele domenii: 3 sesiuni în domeniul achiziţiilor publice, o sesiune în domeniul procedurii fiscale, o sesiune în domeniul cooperării judiciare în materie civilă, o sesiune în domeniul cooperării judiciare în materie civilă și penală, 4 sesiuni în domeniul jurisprudenţei C.E.D.O. şi al drepturilor fundamentale şi 2 sesiuni în domeniul executării hotărârilor în materie penală. De asemenea, în perioada de referință au fost organizate 2 conferințe privind accesul la justiție al populației de etnie romă și grupurilor vulnerabile, precum și conferința de închidere a proiectului predefinit.
Proiectul a fost restructurat prin introducerea unei noi activități, respectiv organizarea a 8 sesiuni de conștientizare a importanței utilizării camerelor de audiere dezvoltate la nivelul instanțelor, activitate derulată în perioada februarie - aprilie 2024, fiind de asemenea dezvoltată o nouă cameră de audiere minori la nivelul instanțelor, ajungându-se astfel la un total de 51 de camere de audiere minori la nivel național. 
Nu în ultimul rând, au fost tipărite în format de hârtie și diseminate către instanțe Ghidul de bune practici în domeniul tehnicilor de audiere a minorilor și Ghidul de bune practici în domeniul executării hotărârilor penale, cu accent pe aspecte specifice populației de etnie romă, disponibile de asemenea în format electronic în secţiunea dedicată din site-ul Consiliului.
Totodată, în cadrul output 4, în cursul anului 2024 s-a finalizat dotarea cu echipamente IT a Consiliului Superior al Magistraturii și Școlii Naționale de Grefieri, precum și cu echipamente frigotehnice și de birou pentru Consiliul Superior al Magistraturii. 
Derulat pe parcursul a cinci ani, proiectul predefinit a contribuit la perfecționarea formării continue a profesioniștilor din cadrul sistemului judiciar, cu accent pe conceptele legale europene în domenii actuale în vederea creșterii eficienței și calității procesului de luare a deciziilor la nivelul sistemului, promovarea unor măsuri concrete pentru crearea unei justiții prietenoase pentru minori, atât prin îmbunătățirea abilităților practice ale profesioniștilor din cadrul, dar și din afara sistemului judiciar în domeniul tehnicilor de audiere a minorilor, cât și prin crearea infrastructurii necesare la nivelul instanțelor pentru derularea acestor proceduri, precum și la îmbunătățirea accesului la justiție, în special pentru grupurile vulnerabile. 
2. Planul Național de Redresare și Reziliență (P.N.R.R.)
Consiliul Superior al Magistraturii a continuat în anul 2024 implementarea proiectului „Îmbunătățirea digitalizării la nivelul Consiliului Superior al Magistraturii”, finanțat prin Mecanismul de Redresare și Reziliență, în cadrul componentei 7 - „Transformare digitală”, investiția 4 - „Digitalizarea sistemului judiciar” din Planul Național de Redresare și Reziliență, având ca obiectiv consolidarea capacității instituționale a Consiliului Superior al Magistraturii pentru asigurarea îndeplinirii adecvate a atribuțiilor, prin furnizarea de resurse digitale, pentru a crea premisele necesare în vederea îmbunătățirii guvernării electronice și accelerării transformării digitale în sectorul judiciar. 
În cursul anului 2024, în considerarea obiectivului proiectului și a rezultatului urmărit – consolidarea capacității instituționale la nivelul Consiliului Superior al Magistraturii prin sporirea infrastructurii IT și a securității informatice şi având în vedere economiile înregistrate în procesul de implementare, s-a realizat o analiză actualizată de nevoi, fiind incluse noi echipamente care vor avea o contribuţie directă la actualizarea şi funcţionarea în bune condiţii a infrastructurii IT din Consiliu. Corelativ, perioada de implementare a proiectului a fost extinsă până în luna august 2025. 
3. Proiectul „Dezvoltarea sistemului de management al cauzelor – Ecris V” (cod My SMIS 142520)
Consiliul Superior al Magistraturii, alături de Curtea de Apel București şi Parchetul de pe lângă Înalta Curte de Casație și Justiție (Ministerul Public), participă, în calitate de parteneri, ȋn cadrul proiectului „Dezvoltarea sistemului de management al cauzelor – Ecris V”, implementat de Ministerul Justiției în cadrul Programului Operațional Capacitate Administrativă.
În considerarea activităţilor de punere în producţie ce vor avea loc în cursul anului 2025, la finalul anului 2024, Consiliul Superior al Magistraturii, în calitate de partener de proiect, a facilitat concretizarea unor activităţi de dezvoltare specifice privind interconectarea noului sistem ECRIS cu sisteme informatice ale unor instituţii implicate în activitatea judiciară şi a stabilit instanţele pilot ce vor fi implicate în implementarea sistemului informatic.
4. In anul 2024, Consiliul Superior al Magistraturii a negociat, în cadrul Programului de Cooperare Elvețiano-Român (a doua contribuție), implementarea unui proiect care vizează îmbunătățirea și consolidarea unui sistem de justiție prietenos copiilor. 
De asemenea, în contextul adoptării de către Consiliul Europei, la data de 25 iunie 2024, a deciziei privind semnarea și aplicarea unui acord privind mecanismul financiar norvegian pentru perioada 2021 - 2028, s-au creat premisele pentru implementarea unui nou program finanțat de granturile norvegiene în domeniul justiției. În luna august 2024, Ministerul Justiției, în calitate de Operator de Program, a solicitat Consiliului Superior al Magistraturii identificarea de priorități de finanțare atât la nivelul Consiliului, cât și instituțiilor aflate în coordonare și Inspecției Judiciare, în contextul viitorului Mecanism Financiar Norvegian 2021 - 2028. În considerarea obiectivelor generale ale asistenței financiare norvegiene, a Principalelor direcții de acțiune și obiective ale Consiliului Superior al Magistraturii, pentru mandatul 2023 - 2029,  precum și a proiectului Strategiei de dezvoltare a sistemului judiciar 2025 - 2029, precum și a altor documente strategice naționale și internaționale, a lecțiilor învățate și a bunelor practici dezvoltate pe parcursul implementării proiectului predefinit în cadrul Mecanismului Financiar Norvegian 2014 - 2021, Consiliul Superior al Magistraturii a reiterat preocuparea de a sprijini și în viitor:
- politicile de consolidare a capacității, calității și eficienței instituțiilor din sistemul judiciar, a serviciilor furnizate de acestea;
- creșterea transparenței și îmbunătățirea comunicării instituționale;
- îmbunătățirea infrastructurii Consiliului Superior al Magistraturii și a instanțelor, inclusiv din perspectiva nevoii de digitalizare; 
- acțiunile de formare  profesională inițială și continuă a magistraților și altor categorii de personal. 
[bookmark: _Hlk178770600]În ceea ce priveşte proiectele finanţate în cadrul Programului Operaţional Capacitate Administrativă 2014 - 2020, respectiv: „T.A.E.J. - Transparență, accesibilitate și educație juridică prin îmbunătățirea comunicării publice la nivelul sistemului judiciar” (cod MySMIS 118765/SIPOCA 454), „C.P.C.I. – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar” (cod MySMIS 135456/SIPOCA 762), „Optimizarea managementului la nivelul sistemului judiciar. Componenta de parchete” (cod MySMIS 133850/SIPOCA 761), „Consolidarea capacității organizaționale și administrative a Consiliului Superior al Magistraturii” (cod MySMIS 135225/SIPOCA 760) şi „Optimizarea managementului la nivelul sistemului judiciar. Componenta de instanţe judecătoreşti” (cod SIPOCA 129513/MySMIS 751), finalizate în cursul anului 2023, acestea se află în etapa de sustenabilitate, în cursul anului 2024 începând activitatea de valorificare a rezultatelor obţinute în cadrul acestor proiecte, conform contractelor de finanţare încheiate cu finanţatorul A.M.P.O.C.A..
Menţionăm astfel, exemplificativ, că livrabilele obţinute în cadrul proiectului „Optimizarea managementului la nivelul sistemului judiciar. Componenta de instanţe judecătoreşti”, respectiv manualul de management standard integrat pentru instanţele judecătoreşti, împreună cu aplicaţia de registratură administrativă electronica Optimapp aflată în faza de punere în producţie, constituie instrumente utile de optimizare a activităţii de management la nivelul instanţelor judecătoreşti. 
De asemenea, ca urmare a implementării aceluiaşi proiect, curţile de apel şi instanţele din circumscripţia acestora beneficiază de o nouă categorie de personal suport, respectiv asistenţii judecătorului, instituţia fiind consacrată legislativ, ulterior finalizării cu succes a exerciţiului pilot, prin Legea nr. 393/13.12.2023 privind statutul asistentului judecătorului.
Livrabilele obţinute în cadrul proiectului „C.P.C.I. – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar”, respectiv instrumentele de asistenţă şi evaluare psihologică şi aplicaţia informatică Mindapp au fost folosite în procedura de testare psihologică desfășurată în cadrul concursului de admitere în magistratură și vor fi utilizate în scopul aplicării procedurii de evaluare psihologică periodică a magistraţilor, reglementată de art. 222 din Legea nr. 303/2022 privind statutul judecătorilor şi procurorilor, dar şi a stabilirii unei practici constante de sprijin şi asistenţă psihologică permanentă a judecătorilor şi procurorilor din cadrul sistemului judiciar.
Componenta de digitalizare dezvoltată în cadrul proiectelor implementate prin „Programul Operaţional Capacitate Administrativă” s-a materializat și sub forma demarării unui amplu proces de restructurare a modului de gestionare a noilor aplicaţii informatice, inclusiv prin configurarea la nivelul Consiliului Superior al Magistraturii a unui server de identitate ce permite folosirea de către o persoană din sistemul judiciar a unui singur set de credențiale pentru toate aplicațiile.
În cursul activităţii de punere în producţie a aplicaţiilor informatice dezvoltate în proiectele menţionate, au fost identificate noi oportunităţi de valorificare a acestora, prin interconectarea cu aplicaţii informatice în curs de dezvoltare, spre exemplu ECRIS V, şi posibilităţi de valorificare în relaţie cu demersuri de digitalizare derulate ca urmare a altor iniţiative, spre exemplu cele concretizate în implementarea portalului registratura.rejust.ro sau rejust.ro. 
Practic, sistemele informatice dezvoltate în perioada de implementare a programului P.O.C.A. fac parte dintr-un efort de digitalizare al cărui ritm şi consistenţă au crescut progresiv în cursul anului 2024. 
[bookmark: _Toc187824396]VI.4. Activitatea Serviciului sinteze şi pregătirea lucrărilor şedinţelor Consiliului Superior al Magistraturii
Unul dintre compartimentele Consiliului Superior al Magistraturii a cărui funcţionare optimă se reflectă în calitatea lucrărilor instituţiei este Serviciul de sinteze şi pregătirea lucrărilor şedinţelor.
În anul 2024, activitatea proprie a compartimentului de specialitate a presupus nu doar efectuarea tuturor demersurilor necesare ca lucrările cu care sunt învestite Secţiile şi Plenul Consiliului să fie înregistrate şi încărcate în mapa electronică EMAP, ci şi întocmirea tuturor documentelor pentru buna desfăşurare a şedinţelor în care aceste lucrări sunt analizate şi soluţionate (transmitere invitaţii, elaborare buletine de vot, elaborarea ordinii de zi şi a ordinii de zi soluționate, întocmirea proiectelor de hotărâre).
Pe parcursul anului 2024, Serviciul sinteze a asigurat buna desfășurare a ședințelor Consiliului Superior al Magistraturii, fiind organizate 52 de şedinţe ale Secţiei pentru judecători, 60 de şedinţe ale Secţiei pentru procurori şi 21 şedinţe ale Plenului.
În anul 2024, date fiind competenţele distincte ale Secţiilor pentru judecători, respectiv pentru procurori sub aspectul carierei celor două profesii, trendul ascendent al numărului de hotărâri ale secţiilor faţă de cele ale Plenului Consiliului s-a menţinut, reflectându-se în datele statistice prezentate în cele ce urmează.
HOTĂRÂRILE PLENULUI ŞI ALE SECŢIILOR PENTRU JUDECĂTORI ŞI PENTRU PROCURORI
	Categoria
	Plen

	Secţie
Judecători
	Secţie
Procurori

	Total 
	218
	1925
	1595

	Apărarea independenţei autorităţii judecătoreşti în ansamblul său/apărarea independenţei sistemului judiciar/apărarea independenţei, imparțialității şi reputației profesionale/Retragere
	-
	8
	8

	Propuneri de numire/Numire în funcţia de judecător/procuror/Retragere/Promovări în funcţii de execuţie/Reîncadrări
	-
	56
	18

	Eliberări din funcţie prin pensionare (judecător, procuror, magistrat asistent)/Renunţare la pensionare/Suspendare pensionare
	-
	173
	85

	Radieri sancţiuni disciplinare
	-
	4
	-

	Eliberări din funcţie prin demisie/Retragere
	-
	4
	3

	Suspendare din funcţie/Încetarea suspendare
	-
	16
	6

	Eliberare din funcţie (motive imputabile)
	-
	
	1

	Menţinere în funcţia de judecător/procuror/ Retragere
	-
	12
	2

	Numire/reînvestire în funcţii de conducere/ Retragere
	-
	72
	93

	Promovare în funcţia de judecător la 
Înalta Curte de Casaţie şi Justiţie
	-
	7
	· 

	Avizare numire
	-
	
	9

	Transfer
	-
	680
	459

	Detaşare instanţe/parchet; Prelungire detaşare instanţe/parchete; Delegare funcţii de execuţie la instanţe/parchete; Prelungire delegare în funcţii de execuţie la instanţe/parchete; Încetare delegare în funcţii de execuţie la instanţe/parchete/Retragere
	-
	45
	

	Prelungire detaşare instituţii/Detaşare la alte instituţii/Încetare detaşare instituţii/Retragere
	-
	42
	

	Delegare în funcţii de conducere/Încetare delegare în funcţii de conducere/Retragere
	-
	253
	289

	Prelungire delegare în funcţii de conducere/ Retragere
	-
	552
	338

	Ocuparea pe perioadă nedeterminată – art. 134 ind. 1 /Efecte hotărâri/Retragere
	-
	177
	23

	Eliberare din funcţia de conducere/ Art. 5/ Demisie/ Revocare din funcţii de conducere/Retragere/ Încetare mandat 
	-
	6
	20

	Inspecţia Judiciară
(rapoarte în urma diverselor controale)
	1
	20
	24

	Sesizări Inspecţia Judiciară/Respingeri solicitări de sesizare a Inspecţiei Judiciare
	
	37
	30

	Acord prealabil eventuală detaşare/Retragere
	-
	39
	

	Încetare continuare/continuare activitate, revenire activitate/Continuarea activităţii după mandat de conducere
	-
	3
	22

	Modificare comisii evaluare
	26
	
	

	Sesizare comisie medicală raport de expertiză/Expertiza de specialitate/Comisii medicale de specialitate
	-
	4
	2

	Plângeri prealabile 
	17
	9
	1

	Concursuri 
	29
	39
	21

	Avizarea propuneri M.J. pentru funcţii de conducere la D.I.I.C.O.T./D.N.A./P.Î.C.C.J.
	-
	-
	-

	Avizarea modificare state de funcţii şi de personal 
	13
	22
	3

	Contestaţii la raportul de evaluare profesională
	-
	0
	93

	Contestaţii la cereri transfer/impotriva hotârilor comisiilor de organizare a concursurilor
	
	0
	3

	Punerea în executare (decizii Î.C.C.J.)
	
	16
	2

	Aviz legislativ (aviz conform), aprobare Regulamente/metodologii/proceduri, sesizări M.J.
	11
	2
	1

	Modificări hotărâri
	5
	18
	8

	Completuri specializate
	-
	21
	-

	Diverse (alte hotărâri, C.S.M., I.N.M., S.N.G., D.A.E.R.I.P., T.A.E.J., proiecte buget)
	135
	107
	162


[bookmark: _Toc187824397][bookmark: _Toc430867137]VI.5. Activitatea Serviciului grefa secțiilor
Serviciul grefa secțiilor asigură activitatea de secretariat a ședințelor secțiilor Consiliului şi redactează hotărârile secțiilor Consiliului prin care s-au soluționat sesizările privind încălcarea normelor de conduită reglementate de Codul deontologic al judecătorilor şi procurorilor, conform dispozițiilor art. 99 alin. (1) lit. f) din Regulamentul de organizare şi funcționare al Consiliului Superior al Magistraturii, cu modificările ulterioare.
[bookmark: _Hlk147482693]Până la data de 31 decembrie 2024 au fost înregistrate două sesizări referitoare la încălcări ale Codului deontologic de către judecători, care au fost soluționate prin Hotărârile nr. 502/10.04.2024 şi nr. 1581/18.09.2024 ale Secţiei pentru judecători.
[bookmark: _Hlk148948206]Serviciul grefa secțiilor asigură activitatea de secretariat a ședințelor secțiilor Consiliului în materia sesizărilor având ca obiect suspendarea din funcție a judecătorilor şi procurorilor în temeiul art. 197 alin. (1) lit. f) şi g) din Legea nr. 303/2022 privind statutul judecătorilor şi procurorilor, cu modificările şi completările ulterioare, şi redactează hotărârile pronunțate, conform dispozițiilor art. 99 alin. (1) lit. g) din Regulamentul de organizare și funcționare al Consiliului Superior al Magistraturii, cu modificările şi completările ulterioare.
Astfel, până la data de 31 decembrie 2024, în temeiul art. 197 alin. (1) lit. g) din Legea nr. 303/2022 privind statutul judecătorilor şi procurorilor, Secția pentru judecători a dispus suspendarea din funcție a unui număr de 3 judecători.
De asemenea, Serviciul grefa secțiilor întocmește lucrările referitoare la radierea sancțiunilor disciplinare aplicate judecătorilor şi procurorilor, conform art. 99 alin. (1) lit. j) din Regulamentul de organizare și funcționare al Consiliului Superior al Magistraturii, cu modificările ulterioare.
Până la data de 31 decembrie 2024, au fost înregistrate 4 cereri referitoare la radierea sancțiunilor disciplinare aplicate judecătorilor care au fost soluționate prin Hotărârile nr. 321/14.02.2024, nr. 431/13.03.2024, nr. 1683/02.10.2024 şi nr. 1855/30.10.2024 ale Secţiei pentru judecători.
[bookmark: _Toc187824398]VI.6. Activitatea Serviciului de relaţii cu publicul, registratură şi arhivă
Activitatea de soluţionare a memoriilor s-a desfăşurat în conformitate cu prevederile Ordonanţei Guvernului nr. 27/2002 privind activitatea de soluţionare a petiţiilor, modificată şi aprobată prin Legea nr. 233/2002, potrivit cărora petiţiile se soluţionează în termen de 30 zile și de 5 zile de la data înregistrării la instituţia în cauză.
Până la data de 31 decembrie 2024 au fost soluţionate, de către consilierii juridici din cadrul acestui serviciu, un număr de  7365 petiţii. 
Dintre acestea, 7284 petiţii au fost adresate direct Consiliului Superior al Magistraturii, existând, însă, şi un număr important de petiţii primite de la alte instituţii. Astfel, Administraţia Prezidenţială a sesizat Consiliul cu un număr de 7 petiţii, Ministerul Justiţiei cu 19 petiţii, Parlamentul României cu 7 petiţii, Guvernul României cu 14 petiţii, iar din alte surse, precum Ministerul Administraţiei şi Internelor, instanţe şi parchete, au fost transmise 40 de petiţii.
Problematica reclamată de petiţionari a vizat, în principal, nelegalitatea sau netemeinicia hotărârilor judecătoreşti şi a măsurilor dispuse de instanţe sau parchete; repartizarea aleatorie a cauzelor; durata mare a proceselor; pretinse abateri disciplinare săvârşite de magistraţi; îndoieli legate de imparţialitatea şi corectitudinea magistraţilor; lipsa de transparenţă a magistraţilor; tergiversarea soluţionării dosarelor, atât la instanţe, cât şi la parchete; solicitări de primire a răspunsului de la Inspecţia Judiciară, precum şi nemulţumiri legate de răspunsurile primite de la Inspecţia Judiciară; cereri de apărare, cereri de strămutare, cereri de apel în dosarele aflate pe rolul instanţelor; solicitări de comunicare a hotărârilor judecătoreşti şi a soluţiilor dispuse de procurori; cereri de eliberare de acte din dosarele aflate pe rolul instanţelor şi parchetelor sau din dosarele aflate în conservarea acestora; solicitări de acordare de consultanţă juridică; nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, organelor de poliţie; plângeri penale, atât împotriva unor judecători şi procurori, cât şi împotriva unor persoane fizice sau juridice; plângeri privind regimul de detenţie sau de executare a pedepselor. 
Toate memoriile înregistrate, până la data de 31 decembrie 2024, la Serviciul relaţii cu publicul, registratură şi arhivă au fost soluţionate cu respectarea strictă a termenelor legale de soluţionare, astfel cum sunt prevăzute de Ordonanţa Guvernului nr. 27/2002 privind activitatea de soluţionare a petiţiilor, modificată şi aprobată prin Legea nr. 233/2002.
Din totalul acestora, 1571 de petiţii au primit răspuns din partea Serviciului relaţii cu publicul, registratură şi arhivă, fără a mai fi necesară transmiterea acestora către alte instituţii sau alte departamente competente ale aparatului Consiliului Superior al Magistraturii.
Un număr de 2154 petiţii au fost transmise Inspecţiei Judiciare, întrucât în cuprinsul acestora erau descrise pretinse abateri disciplinare sau situaţii de tergiversare a cauzelor aflate pe rolul instanţelor de judecată şi pe rolul parchetelor. 
O serie de petiţii, în număr de 875 de petiţii, respectiv 869 de petiţii, au fost trimise la instanţe şi parchete, deoarece reprezentau cereri de apărare, cereri de strămutare, cereri de apel în dosarele aflate pe rolul instanţelor; solicitări de comunicare a hotărârilor judecătoreşti şi a soluţiilor dispuse de procurori; cereri de eliberare de acte din dosarele aflate pe rolul instanţelor şi parchetelor sau din dosarele aflate în conservarea acestora; plângeri penale, atât împotriva unor judecători şi procurori, cât şi împotriva unor persoane fizice sau juridice.
În 73 de memorii, petenţii şi-au exprimat nemulţumirea faţă de întârzierile în comunicarea hotărârilor şi a soluţiilor dispuse de procurori, iar într-un număr de 5 memorii a fost criticat  modul în care este implementat sistemul de repartizare aleatorie a cauzelor. 
Într-un număr de 14 memorii era criticat comportamentul unor magistraţi, în 9 memorii era criticat managementul defectuos al unor instanţe şi parchete şi în 7 memorii se făcea referire la nelegala compunere a completului de judecată.
Menţionăm şi faptul că un număr de 16 petiţii au cuprins cereri de acordare de audienţe, iar 24 de petiţii au cuprins nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, organelor de poliţie, acestea din urmă fiind redirecţionate spre competentă soluţionare altor autorităţi sau instituţii publice, cu informarea petenţilor despre măsura dispusă.
A fost remarcat şi faptul că un număr de 31 de memorii au cuprins solicitări de acordare de consultanţă juridică, deşi, potrivit legislaţiei române, respectiv Legea nr. 51/1995 pentru organizarea şi exercitarea profesiei de avocat, activităţile referitoare la redactarea de cereri, reprezentarea în faţa instanţelor şi parchetelor sau acordarea de consultanţă juridică se exercită de către avocaţi.
O atenţie deosebită s-a acordat îmbunătăţirii calităţii răspunsurilor comunicate petiţionarilor, urmărindu-se ca acestea să corespundă punctual solicitărilor formulate şi, în acelaşi timp, să constituie un îndrumar pentru petiţionari, aspect de natură să contribuie la o percepere cât mai corectă a competenţelor Consiliului Superior al Magistraturii şi a faptului că, în orice situaţie, instituţia este ţinută a veghea asupra respectării principiilor care guvernează activitatea magistraţilor.
Cu privire la activitatea de acordare a audienţelor, este de menţionat că, pe parcursul acestei perioade, a fost acordat de personalul de specialitate juridică din cadrul Serviciului relaţii cu publicul, registratură şi arhivă, un număr de 218 de audienţe.
Considerând că audienţele reprezintă un mijloc esenţial de dialog cu cetăţenii, precum şi modalitatea cea mai rapidă prin care se pot identifica atât problemele acestora, cât şi deficienţele sistemului judiciar, Serviciul relaţii cu publicul, registratură şi arhivă a acordat o atenţie sporită organizării audienţelor, iar personalul ce a acordat audienţe s-a aplecat cu atenţie asupra problemelor semnalate de petenţi.
Într-un număr mare de cazuri, persoanele care au solicitat audienţă au criticat hotărârile judecătoreşti dispuse de instanţe sau soluţiile procurorilor, precum şi durata mare a proceselor. În aceste situaţii, discuţiile s-au centrat pe aducerea la cunoştinţă a faptului că, potrivit atribuţiilor prevăzute de Regulament, Consiliul Superior al Magistraturii nu se poate pronunţa asupra hotărârilor judecătoreşti ori soluţiilor procurorilor, neputând interpreta considerentele pe care magistraţii şi-au fundamentat motivarea ori soluţia dispusă, accentuându-se faptul că singurele în măsură să aprecieze asupra legalităţii şi temeiniciei hotărârilor judecătoreşti sunt instanţele ierarhic superioare, în cadrul căilor de atac prevăzute de lege. 
Rigurozitatea în analiza problemelor semnalate de petiţionari, colaborarea activă cu celelalte departamente ale aparatului tehnic din cadrul Consiliului Superior al Magistraturii, precum şi cu alte instituţii din sistemul judiciar şi din afara acestuia, în vederea soluţionării în termen rezonabil şi în mod punctual a solicitărilor petiţionarilor, au contribuit la o mai bună percepţie a justiţiabililor asupra rolului Consiliului în angrenajul autorităţilor publice şi la o imagine corectă asupra sistemului judiciar şi activităţii magistraţilor.  
Pentru a răspunde nevoii de concizie şi promptitudine, deziderate ce aparţin, în egală măsură, petiţionarului şi instituţiei publice, au fost puse la dispoziţia persoanelor interesate, formularul de petiţie şi ghidul petiţionarului, publicate pe pagina de internet a Consiliului Superior al Magistraturii, care sprijină justiţiabilul în a înţelege cu mai multă precizie competenţele Consiliului Superior al Magistraturii.
Serviciul relaţii cu publicul, registratură şi arhivă a urmărit permanent, atât în activitatea de soluţionare a petiţiilor, cât şi în cursul audienţelor acordate, să furnizeze informaţii complete, sistematice asupra competenţelor Consiliului Superior al Magistraturii, asupra demersurilor efectuate de acesta, în vederea îmbunătăţirii activităţii instanţelor şi parchetelor, considerând că o bună cunoaştere a rolului şi acţiunii Consiliului Superior al Magistraturii va permite o apreciere obiectivă a modului în care problemele personale pot fi soluţionate în mod optim de către această instituţie.
Activitatea de registratură și arhivă
În perioada analizată, registratura Consiliului Superior al Magistraturii a înregistrat şi repartizat către direcţiile şi serviciile competente un număr de 9122 de lucrări. 
Potrivit competenţelor conferite de lege, registratura a expediat, prin Poşta Romană şi prin Poşta Militară, un număr de 6609 lucrări. 
De asemenea, în perioada analizată, arhiva Consiliului Superior al Magistraturii s-a implicat în procedura de arhivare, selecţionare şi casare a documentelor aflate în depozitul instituţiei (aprox. 2000 kg), pentru care timpul de păstrare a expirat, conform Nomenclatorului arhivistic.  
[bookmark: _Toc187824399][bookmark: _Toc430867139]VI.7. Activitatea Serviciului de informare publică, relaţii cu mass-media și protecția datelor cu caracter personal
[bookmark: _Hlk181004040]Serviciul de informare publică, relaţii cu mass-media şi protecţia datelor cu caracter personal este organizat şi funcţionează potrivit prevederilor Legii nr. 305/2022 privind Consiliul Superior al Magistraturii, cu modificările ulterioare, Legii nr. 304/2022 privind organizarea judiciară, cu modificările ulterioare, ale Legii nr. 303/2022 privind statutul judecătorilor şi procurorilor, cu modificările şi completările ulterioare, ale Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, ale Legii nr. 544/2001 privind liberul acces la informaţiile de interes public, cu modificările şi completările ulterioare, ale Ghidului privind relaţia dintre sistemul judiciar şi mass-media, aprobat prin Hotărârea Plenului Consiliului Superior al Magistraturii nr. 197/2019, precum şi ale Regulamentului (U.E.) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/C.E. (Regulamentul general privind protecţia datelor).
Serviciul de informare publică, relaţii cu mass-media și protecția datelor cu caracter personal, aflat în subordinea directă a președintelui Consiliului, și-a desfășurat activitatea în anul 2024 în cadrul specific comunicării publice instituționale şi al protecţiei datelor cu caracter personal, cu respectarea dispozițiilor legale. 
Având în vedere noile atribuții prevăzute de art. 104 alin. (13) și (14) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii  nr. 122/2023, în anul 2024, la nivelul Serviciului de informare publică, relaţii cu mass-media şi protecţia datelor cu caracter personal au fost întocmite lucrările referitoare la îndeplinirea rolului Consiliului de autoritate competentă să supravegheze operaţiunile de prelucrare a datelor cu caracter personal de către instanţele judecătoreşti în exercitarea atribuţiilor lor judiciare. 
[bookmark: _Hlk180745624]Totodată, având în vedere că, în cadrul Serviciului de informare publică, relaţii cu mass-media şi protecţia datelor cu caracter personal, funcţionează şi responsabilul cu protecţia datelor la nivelul Consiliului, care îndeplinește atribuţiile prevăzute la art. 38 - 39 din Regulamentul general privind protecţia datelor, precum şi orice alte atribuţii stabilite de conducerea Consiliului, la nivelul serviciului au fost întocmite și lucrările aferente  acestor atribuții.
Din perspectiva atribuțiilor de informare publică și relaţii cu mass-media, obiectivul activităților derulate în cadrul S.I.P.R.M.M.P.D.C.P. a fost îmbunătățirea imaginii publice a Consiliului Superior al Magistraturii și a sistemului judiciar în ansamblul său, prin creșterea gradului de transparență a acestora în scopul unei informări publice corecte și complete, a corelării cu nevoile de informare contemporane ale publicului și, implicit, prin creșterea gradului de încredere a cetățeanului în sistemul de justiție.
Aceste deziderate au impus și în cursul anului 2024 îmbunătățirea tehnicilor de comunicare atât în interiorul, cât și în exteriorul sistemului din perspectiva accesului la informațiile de interes public, astfel cum este reglementat prin Legea nr. 544/2001 privind liberul acces la informațiile de interes public.
[bookmark: _Hlk180573700]După intrarea în vigoare a Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, adoptat de către Parlamentul European şi Consiliul Uniunii Europene la data de 25 mai 2018 (G.D.P.R.), analiza solicitărilor adresate serviciului a devenit complexă din perspectiva documentării suplimentare pentru a fi asigurată corelarea dintre practica administrativă anterioară a Consiliului, cu noile dispoziții care urmăresc protejarea datelor personale și interesul public al cetățeanului, interes public afirmat constant și fără nicio distincție (date confidențiale - date publice) de către reprezentanții mass media în demersurile și solicitările acestora.
Și în anul 2024, justiția a fost folosită constant ca temă de dezbatere publică, printr-o multitudine de canale de comunicare (emisiuni TV, presă scrisă, online, audio, video, platforma socială Facebook, pagini de internet oficiale ale unor instituții publice sau platforme politice, etc.), fiind lansate atacuri la adresa independenței justiției, precum și la adresa independenței şi reputației magistraților individual. 
În acest context, una dintre prioritățile serviciului a fost identificarea situațiilor de afectare a independenței justiției, a reputației şi independenței magistraților în scopul sancționării unor astfel de atacuri, dar şi preocuparea pentru prevenirea expansiunii unor speculații şi atacuri la adresa independenței justiției şi a magistraților.
Monitorizarea atentă şi continuă a presei centrale şi locale, online, scrise, audio şi video,  s-a concretizat în sesizări ale Inspecției Judiciare dispuse de conducerea Consiliului, precum și măsuri dispuse în Plenul sau Secțiile C.S.M., dar și în adoptarea unor poziții publice ferme prin publicarea unor informări sau comunicate de presă, cu respectarea cerințelor de claritate şi accesibilitate în transmiterea mesajului public. 
Identificarea problemelor de interpretare şi aplicare a dispozițiilor Ghidului de bune practici privind relația sistemului judiciar cu mass-media, fie la sesizarea purtătorilor de cuvânt din instanțe şi parchete, fie a jurnaliștilor, şi coordonarea unei interpretări cât mai unitare a acestui instrument au constituit o altă preocupare în activitatea Serviciului.
Inițiate în cea mai mare parte de jurnaliști, solicitările telefonice au fost și în cursul acestui an adresate şi de justițiabilii nemulțumiți de activitatea magistraților, a Inspecției Judiciare, a Consiliului, de soluțiile pronunțate de judecători sau procurori. Furnizarea unui feed-back prompt jurnaliștilor şi altor persoane sau organizații interesate a fost un element suplimentar de îmbunătățire a imaginii instituției şi chiar de prevenire a lansării în spațiul public a unor informații nereale sau trunchiate.
Din punct de vedere al modalităților de comunicare, ținând cont de evoluția tehnologică spectaculoasă a ultimilor ani, a fost valorificată o largă paletă a canalelor şi instrumentelor de comunicare, inclusiv platformele social media Facebook și Linkedin. Comunicarea publică prin platforme social media prezintă avantaje indubitabile pentru imaginea şi vizibilitatea instituției. Dincolo de rapiditatea cu care mesajele sunt difuzate şi propagate în spațiul public față de un număr mare de potențiali destinatari, aparținând tuturor categoriilor de grupuri țintă, utilizarea unor elemente de identitate vizuală face mult mai atractiv mesajul public transmis, inclusiv printre utilizatorii din segmentul tânăr al populației, care ar trebui să beneficieze din timp de educație juridică. 
Platformele social media Facebook și Linkedin ale Consiliului Superior al Magistraturii, alături de aplicația telefonică WhatsApp şi de instrumentele de comunicare utilizate în relația cu mass media (comunicat de presă, informare de presă), au reprezentat canale de comunicare eficiente pentru asigurarea unei vizibilități sporite a activității instituției, inclusiv în cadrul proiectelor cu finanțare externă derulate de Consiliu.
Și în cursul anului 2024 materialele puse la dispoziție în cadrul Centrului de Informare de la parterul Consiliului au fost actualizate, acestea fiind utilizate şi cu ocazia Zilei Justiției și Zilei Europene a Justiției Civile pentru informarea cetățenilor. 
În contextul evenimentelor dedicate Zilei Justiţiei, Consiliul Superior al Magistraturii a organizat pentru studenţii facultăţilor de drept din Bucureşti şi din ţară concursul de eseuri cu tema „Justiţia în era digitală”. În cadrul concursului au fost transmise 37 de eseuri de către candidaţi din cadrul facultăţilor de drept din Bucureşti, Craiova, Braşov, Sibiu, Constanţa, Galaţi, Suceava, Iaşi, Cluj Napoca şi Oradea, fiind organizată o festivitate de premiere a studenţilor câştigători, la sediul C.S.M. în cadrul căreia au fost înmânate diplome de merit studenților câștigători.
De asemenea, cu ocazia Zilei Justiției, precum și a Zilei Europene a Justiției Civile, sediul Consiliului a găzduit peste 200 de studenți din cadrul facultăților de drept din București, de cursanți ai Școlii Naționale de Grefieri și de auditori de justiție din cadrul Institutului Național al Magistraturii, care au participat la activități de informare privind activitatea instituției, organizarea sistemului judiciar și tehnici de comunicare publică.
Ambele evenimente au fost mediatizate de Consiliu și preluate în presa centrală și locală.
· Volumul de activitate 
Sub aspectul cuantificării volumului de activitate derulat de Serviciul de informare publică, relaţii cu mass-media și protecția datelor cu caracter personal în anul 2024, acesta poate fi redat după cum urmează: 
· au fost emise un număr de 45 de comunicări sub formă de informări de presă, comunicate de presă, precizări, mesaje;
· s-au înregistrat 572 de lucrări având ca obiect solicitări formulate potrivit Legii nr. 544/2001 privind liberul acces la informațiile de interes public (352 solicitări scrise și 220 solicitări verbale), dintre care 87 de solicitări de informații exceptate de la liberul acces şi 33 greșit îndreptate, acestea din urmă fiind redirecționate, potrivit art. 24 din Hotărârea Guvernului nr. 123/2002;
· au fost înregistrate la S.I.P.R.M.M.P.D.C.P. şi un număr de 27 de petiții care nu erau fundamentate pe Legea nr. 544/2001 privind liberul acces la informaţii de interes public, acestea fiind transmise Serviciului de relaţii cu publicul, registratură şi arhivă, pentru a fi soluționate potrivit atribuțiilor;
· funcționarea serviciului în acord cu dispozițiile legale este relevată şi de numărul relativ redus de reclamații administrative, respectiv 5, toate fiind respinse;
· grupul de informare cu jurnaliștii în aplicaţia telefonică WhatsApp a devenit deosebit de activ, fiind utilizat ca un canal obişnuit de transmitere a informaţiilor publice în relaţia cu mass media, iar prin intermediul acesteia au fost transmise de către purtătorul de cuvânt şi răspunsurile solicitate de către jurnalişti în forma comunicatelor de presă, a precizărilor care se impun pentru lămurirea neclarităților referitoare la activitatea Consiliului Superior al Magistraturii sau la poziţia publică a acestuia, a soluțiilor adoptate de plen sau de secţii;
· în vederea soluționării cu celeritate, potrivit legii, a solicitărilor de informații de interes public şi a realizării altor activități ce revin în competența compartimentului, în cele mai multe situații, purtătorul de cuvânt şi ceilalți reprezentanți ai serviciului au desfășurat activități şi în afara programului normal de lucru.
În ceea ce privește lucrările referitoare la datele cu caracter personal (G.D.P.R.), acestea au fost în număr de 30, dintre care 7 solicitări privind ștergerea datelor de pe site-ul C.S.M. și 23 de solicitări/plângeri adresate atât de personalul din cadrul instanțelor, cât și de justițiabili. 
· Problematica vizată prin solicitările adresate S.I.P.R.M.M.P.D.C.P. în temeiul Legii nr. 544/2001 privind liberul acces la informații de interes public
[bookmark: _Hlk180573746]Problematica vizată de solicitanți prin cererile formulate în scris în temeiul Legii 
nr. 544/2001 privind liberul acces la informații de interes public a avut în vedere, în principal, furnizarea de informații din următoarele domenii: statistică judiciară; puncte de vedere emise de compartimentele de specialitate ale Consiliului; aspecte ale evoluției în carieră a unor judecători şi procurori (în cea mai mare măsură traseul profesional public), aspecte vizând depunerea jurământului; declarații de avere, interese, rudenie sau neapartenență ale magistraților; date referitoare la activitatea membrilor Consiliului Superior al Magistraturii; aspecte vizând răspunderea disciplinară a magistraților sau verificările efectuate de Inspecția Judiciară; regulamentele de concurs sau de funcționare a Consiliului; lucrări înaintate de Consiliul Superior al Magistraturii către Inspecția Judiciară; participarea membrilor de drept la ședințele Secțiilor și ale Plenului; modul de soluționare a ordinii de zi alocate fiecărei ședințe - solicitări formulate înainte de publicarea pe site-ul oficial; utilizarea fondurilor bugetare sau cele alocate din finanțare externă în cadrul proiectelor derulate din fonduri europene de către Consiliu; salarizarea magistraților; concursurile organizate de Consiliul Superior al Magistraturii; participarea magistraților la diverse forme de pregătire profesională; hotărâri adoptate de Plenul sau secţiile Consiliului; solicitări privind modul de comunicare a jurnaliștilor cu purtătorii de cuvânt ai instanțelor şi parchetelor; rapoarte ale Inspecției Judiciare discutate în ședințele Plenului Consiliul Superior al Magistraturii; proiecte derulate de Consiliul Superior al Magistraturii.
Persoanele care au manifestat un interes major față de activitatea Consiliului au fost jurnaliștii, persoanele fizice, iar uneori asociațiile profesionale ale magistraților și diverse asociații reprezentând societatea civilă.
În solicitările telefonice, jurnaliștii au manifestat interes pentru deciziile luate în plen şi secții referitoare la avize legislative şi propuneri de modificări legislative în diverse domenii, apărarea reputației judecătorilor şi procurorilor, sancțiunile disciplinare aplicate şi detalierea situației de fapt reținute de secții în soluționarea acțiunilor disciplinare, precum și soluții dispuse în urma derulării unor proceduri penale față de magistrați. În activitatea de comunicare verbală, purtătorul de cuvânt a urmărit şi realizat informarea promptă a jurnaliștilor prin furnizarea pe loc a datelor solicitate şi a descrierii ample a modului de funcționare şi organizare a Consiliul Superior al Magistraturii şi, respectiv, al instanțelor şi parchetelor.
· Coordonarea rețelei purtătorilor de cuvânt şi de formare profesională în domeniul comunicării publice
Referitor la coordonarea rețelei purtătorilor de cuvânt şi a personalului auxiliar de la nivelul instanțelor judecătorești şi parchetelor, în virtutea atribuțiilor de coordonare şi îndrumare, purtătorul de cuvânt a acordat consultanță acestora și recomandări pentru unificarea procedurii administrative în domeniu ori de câte ori s-a solicitat ori s-a apreciat necesar.
· Problematica vizată prin solicitările adresate S.I.P.R.M.M.P.D.C.P. referitoare la datele cu cracter personal în aplicarea G.D.P.R.
Problematica vizată de solicitanți prin cererile formulate în temeiul Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE, adoptat de către Parlamentul European şi Consiliul Uniunii Europene la data de 25 mai 2018 (G.D.P.R.), a avut în vedere, în principal, ștergerea datelor cu caracter personal de pe site-ul C.S.M., anonimizarea datelor pe portalul just.ro și Google ori luarea măsurilor necesare în vederea dezindexării datelor din motorul de căutare Google.
De asemenea, unele solicitări adresate Consiliului au vizat:
· modul de aplicare la nivelul instanțelor judecătorești a prevederilor art. 28 din Regulamentul privind protecția datelor cu caracter personal nr. 679/2016;
· procedura de anonimizare a numelui şi prenumelui părților pe portalul instanțelor de judecată ori a obiectului sau chiar a întregului dosar;
· interpretarea Hotărârii Secţiei pentru judecători a Consiliului Superior al Magistraturii nr. 600/2021 în privinţa anonimizării numelui inculpaţilor pe portalul instanțelor de judecată în aplicarea G.D.P.R.;
· aplicarea legislației în vigoare privitoare la protecția datelor cu caracter personal asupra procedurii de comunicare a citațiilor și a altor documente din dosare.
Potrivit art. 34 alin. (2) din Legea nr. 305/2022 privind Consiliul Superior al Magistraturii, Consiliul este autoritate competentă pentru supravegherea operaţiunilor de prelucrare a datelor cu caracter personal de către instanţele judecătoreşti în exercitarea atribuţiilor lor judiciare.
S.I.P.R.M.M.P.D.C.P. a analizat necesitarea elaborării unei proceduri administrative de către Consiliul Superior al Magistraturii, în calitate de autoritate de supraveghere, referitoare la aplicarea Regulamentului G.D.P.R. de către instanțele judecătorești atunci când acestea exercită atribuțiile judiciare, sens în care, la data de 22 februarie 2024, Comisia nr. 1 – judecători „Legislație și cooperare interinstituțională” din cadrul Consiliului Superior al Magistraturii a decis constituirea unui grup de lucru pentru elaborarea unei proceduri administrative (Cod de conduită) de către Consiliul Superior al Magistraturii, în calitate de autoritate de supraveghere, referitoare la aplicarea Regulamentului nr. 679/2016 (G.D.P.R.) de către instanțele judecătoreşti atunci când acestea exercită atribuţiile judiciare. 
În contextul îndeplinirii rolului Consiliului Superior al Magistraturii de autoritate competentă pentru supravegherea operațiunilor de prelucrare a datelor cu caracter personal de către instanțele judecătorești în exercitarea atribuțiilor judiciare, în aplicarea G.D.P.R., potrivit art. 34 alin. 2 din Legea nr. 305/2022 privind Consiliul Superior al Magistraturii, S.I.P.R.M.M.P.D.C.P. a analizat incidenţa Hotărârii din data de 07 martie 2024, pronunţată de Curtea de Justiţie a Uniunii Europene în cauza C-740/2022, în ceea ce priveşte protecţia datelor cu caracter personal ale persoanelor fizice în exercitarea atribuţiilor judiciare de către instanţele judecătoreşti, sens în care, în urma analizării în Comisia nr. 2 Judecători – „Resurse umane și organizare” a fost transmisă o circulară către instanțe pentru a fi diseminată și avută în vedere la soluţionarea prin Birourile de informare și relații publice a cererilor de anonimizare formulate de persoane fizice în ceea ce priveşte publicarea datelor cu caracter personal pe portalul instanţelor de judecată sau pe site-urile proprii.
Tot în contextul îndeplinirii rolului Consiliului Superior al Magistraturii de autoritate competentă pentru supravegherea operațiunilor de prelucrare a datelor cu caracter personal de către instanțele judecătorești în exercitarea atribuțiilor judiciare, în aplicarea G.D.P.R., potrivit art. 34 alin. 2 din Legea nr. 305/2022 privind Consiliul Superior al Magistraturii, la data de 15 octombrie 2024, Consiliul a organizat un webinar la care au participat aproximativ 150 de judecători de la curți de apel, tribunale și judecătorii, şi care a urmărit, prin agenda dedicată, prezentarea sediului materiei, a jurisprudenței C.J.U.E. și C.E.D.O. în domeniu, precum și practica C.S.M. conturată până în prezent în soluționarea plângerilor cu care Consiliul a fost învestit în calitatea sa de autoritate de supraveghere.
În acest sens, au fost transmise instanțelor în format rezumat informațiile prezentate în timpul webinar-ului, pentru ca acestea să poată fi consultate ulterior, în situația în care apare necesar în funcţie de cererile adresate instanţelor judecătoreşti de către petenţi pe cale administrativă.
Tot în acest an, S.I.P.R.M.M.P.D.C.P. a transmis instanțelor spre diseminare chestionarul adoptat prin hotărârea Secției pentru judecători a Consiliului Superior al Magistraturii nr. 2646/16.11.2023, chestionar propus ca modalitate de evaluare a gradului de satisfacție a părților interesate în vederea atingerii indicatorului din Strategia de dezvoltare a sistemului judiciar 2022 - 2025.
Prin întreaga sa activitate, Serviciul de informare publică, relaţii cu mass-media și protecția datelor cu caracter personal a reafirmat și în acest an deschiderea instituției spre dialog şi colaborare cu reprezentanții mass-media şi cu alte instituții sau persoane interesate de activitatea justiției, comunicând atât proactiv, cât și cu celeritate.
Totodată, S.I.P.R.M.M.P.D.C.P. și-a îndeplinit noile atribuții prevăzute de alin. (13) și (14) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului nr. 122/2023, cu modificările şi completările ulterioare.
În concluzie, se poate afirma că, în ansamblu, deși activitatea de comunicare publică este întotdeauna perfectibilă, nu au existat sincope în comunicarea dintre reprezentanții mass-media şi reprezentanții S.I.P.R.M.M.P.D.C.P., această activitate fiind derulată în contextul dispozițiilor legale incidente, dar și ale prevederilor Ghidului de bune practici privind relația sistemului judiciar cu mass-media și ale Legii nr. 544/2001 privind liberul acces la informații de interes public și ale Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/C.E., adoptat de către Parlamentul European şi Consiliul Uniunii Europene la data de 25 mai 2018.
[bookmark: _Toc187824400]VI.8. Activitatea Serviciului achiziţii publice, protocol și secretariat
[bookmark: _Toc430867140][bookmark: 1720848]Biroul de achiziţii publice a fost înfiinţat prin Hotărârea Plenului Consiliului Superior al Magistraturii nr. 399/2007 privind modificarea şi completarea Regulamentului de organizare şi funcţionare a Consiliului Superior al Magistraturii, publicată în Monitorul Oficial al României nr. 450/03.07.2007, şi constituie compartimentul specializat în atribuirea contractelor de achiziţii publice.
Atribuțiile și competențele Biroului de Achiziţii Publice și Protocol au fost prevăzute inițial în Regulamentul de organizare și functionare a Consiliului Superior al Magistraturii aprobat prin Hotararea Plenului Consiliului Superior al Magistraturii nr. 326/2005 și, ulterior, în Regulamentul de organizare și funcționare a Consiliului Superior al Magistraturii aprobat prin Hotararea Plenului Consiliului Superior al Magistraturii nr. 1073/03.12.2018, prin care a fost abrogată Hotararea Plenului Consiliului Superior al Magistraturii nr. 326/2005.
Prin Hotărârea Plenului Consiliului Superior al Magistraturii nr. 1108/2013, Biroul de achiziţii publice a fost transformat în Compartiment de achiziţii publice, iar începand cu luna iulie 2015 a redevenit Birou. Prin Hotărârea Plenului Consiliului Superior al Magistraturii nr. 136/18.06.2024, Biroul de achiziţii publice și protocol a fost transformat în Serviciu și a primit atribuții de asigurare a secretariatului la nivelul instituției.
Serviciul funcţionează în subordinea ordonatorului principal de credite, derulând procedurile de achiziţie publică reglementate de actele normative în domeniu. 
Prin activitatea Serviciului s-au asigurat toate condiţiile în vederea bunei derulări a contractelor în vigoare şi  pentru încheierea unor noi contracte în conformitate cu solicitările compartimentelor ce funcţionează la nivelul instituţiei.
Serviciul de achiziţii publice, protocol și secretariat desfăşoară o activitate de sinteză şi previziune în ceea ce priveşte solicitările compartimentelor de specialitate, întocmind Programul Anual al Achizițiilor Publice pe anul 2024, în condiţiile impuse de Legea nr. 98/2016 privind achiziţiile publice modificată și Legea bugetului de stat.
În mod concret, în anul 2024, Serviciul de achiziţii publice, protocol și secretariat a soluționat un număr de peste 308 de solicitări (referate de necesitate pentru achiziții directe și proceduri de atribuire, precum și alte tipuri de solicitări) de la departamentele din cadrul Consiliului, fiind încheiate un număr de peste 186 de contracte și acte adiționale, având ca obiect prestarea de servicii şi furnizarea de bunuri necesare bunei funcţionări a activităţii Consiliului Superior al Magistraturii. 
În cadrul derulării procedurilor de achiziţii publice, în conformitate cu prevederile Legii nr. 98/2016 privind achiziţiile publice, modificată, s-a recurs, atât la achiziționarea directă din catalogul SICAP/offline a bunurilor și serviciilor necesare funcționării instituției, cât și la procedurile de atribuire prevăzute de art. 68 din Legea nr. 98/2016 privind achizitiile publice, cu modificările și completările ulterioare.
Astfel, Serviciul de achiziţii publice, protocol şi secretariat a realizat, în anul 2024,  un număr de peste 169 de achiziţii directe de bunuri și servicii prin cumpărare directă, din catalogul electronic SICAP/offline.
Totodată, au fost derulate proceduri de achiziţie (proceduri simplificate, proceduri realizate după norme proprii, proceduri de licitație deschisă) finalizate cu încheierea unor contracte, acorduri cadru și contracte subsecvente cu operatorii economici specializați în domeniu.
Informațiile privind obiectul contractelor, sumele, procedurile de achiziție publică folosite, numele/denumirea câștigătorilor, procedurile anulate, se regăsesc pe site-ul www.e-licitatie.ro, la secţiunea autoritate contractantă - Consiliul Superior al Magistraturii și pe site-ul instituției la secțiunea „Achiziții publice”. 
O preocupare importantă a Serviciului de achiziţii publice, protocol și secretariat a constat în selecţia riguroasă a ofertanţilor, astfel încât să se asigure instituţiei servicii şi produse eficiente şi de calitate, în măsura posibilităţilor rezultate din derularea ulterioară a contractelor și constrângerilor bugetare pe care a fost nevoit să le respecte prin rectificările bugetare aprobate.
În cadrul activității de protocol s-a asigurat realizarea în bune condiţii a deplasărilor membrilor și personalului Consiliului în străinătate și în țară, prin achiziționarea serviciilor de cazare, transport, transfer și asigurare medicală, precum și desfășurarea în condiţii corespunzătoare a întâlnirilor cu delegaţiile străine şi interne, invitate de Consiliu.
Personalul din cadrul Serviciului de achiziţii publice, protocol și secretariat s-a implicat în organizarea şi desfăşurarea activităţilor cu caracter festiv, a asigurat protocolul necesar pentru președintele instituției, cabinetele membrilor și toate întâlnirile organizate la/pentru C.S.M. și a sprijinit celelalte compartimente ale aparatului Consiliului în organizarea unor evenimente internaţionale și interne.
Serviciul de achiziţii publice, protocol și secretariat a fost implicat și în derularea unor proiecte cu finanțare europeană, personalul fiind antrenat în organizarea procedurilor de achiziție și în activitatea de evaluare și selecţie a ofertanților, pentru activitățile planificate în cadrul proiectelor aprobate de autoritățile de management, astfel:
- „Formare profesională și consolidarea capacității la nivelul sistemului judiciar”, finanțat în cadrul Mecanismului Financiar Norvegian M.F.N. 2014 – 2021; 
- „Îmbunătățirea digitalizării la nivelul Consiliului Superior al Magistraturii” în cadrul Mecanismului de Redresare și Reziliență, în cadrul Componentei 7 – „Transformare digitală”, Investiția 4 „Digitalizarea sistemului judiciar” din Planul Național de Redresare și Reziliență.
[bookmark: _Toc187824401]VI.9. Activitatea Serviciului informatică şi statistică judiciară
[bookmark: _Toc187824402]VI.9.1. Activitatea Compartimentului statistică judiciară
În anul 2024, la nivelul Compartimentului de Statistică Judiciară au fost consemnate un număr de 53 de lucrări cu număr propriu de Compartiment și 275 de lucrări cu număr comun de Serviciu în EMAP – Registry, fiind acordat, totodată, sprijin compartimentelor din cadrul aparatului propriu pentru furnizarea datelor statistice necesare în lucrările acestora. Au fost desfășurate activități de statistică judiciară vizând, în principal, următoarele direcții:
· Coordonarea mentenanţei şi funcţionalităţii aplicației Statis-Central, inclusiv pentru rapoartele privind aspectele calitative ale activităţii judecătorilor (încărcătura pe judecător sau grefier, agregarea atributelor statistice, starea infracțională, etc).
· Coordonarea mentenanţei modulului Executări penale din STATIS astfel încât să ofere date dezagregate pe sexe, vârstă (majori/minori) şi cetăţenie (română/străină) şi alte criterii secundare cum ar fi recidiva, antecedentele penale etc.
· Coordonarea mentenanţei funcţionalităţii aplicaţiilor Statis Semicentral pentru curțile de apel și instanțele arondate, precum și a celei pentru Înalta Curte de Casație și Justiție, de așa natură încât, pe lângă pilonul Statis-Central, fiecare curte de apel (pentru sine și pentru instanțele din subordine) să poată să își actualizeze datele statistice săptămânal, rămânând ca Statis-Central să agrege date naționale trimestrial.
· Generarea, analiza, verificarea şi centralizarea datelor statistice care au servit la fundamentarea deciziilor luate de Consiliul Superior al Magistraturii în demersuri ca acelea privind raționalizarea unor instanțe şi parchete, echilibrarea schemelor de personal, transferuri sau detașări, organizarea de concursuri de admitere la I.N.M. sau în magistratură etc.
· Întocmire raport anual de activitate pentru instanțe şi parchete, ca parte integranta a Raportului privind Starea Justiţiei.
· Furnizarea de date statistice către Direcţia Afaceri Europene, Relaţii Internaţionale şi Programe în vederea întocmirii raportării statistice anuale pentru C.E.P.E.J..
· Furnizare de date statistice compartimentelor din cadrul Consiliului Superior al Magistraturii pentru fundamentarea punctelor de vedere şi a notelor proprii întocmite.
· Diverse circulare către instanțele naționale legate de funcționarea modulelor aplicației Statis Ecris şi de solicitare a rapoartelor privind eficienţa instanţelor.
· Diverse analize şi sesizări transmise Direcției Tehnologia Informației din cadrul Ministerului Justiţiei.
· Diverse analize şi date statistice transmise la solicitarea cabinetelor membrilor Consiliului Superior al Magistraturii.
· Furnizare de date statistice pentru D.A.E.R.I.P. şi alte compartimente din cadrul Consiliului Superior al Magistraturii implicate în derularea de programe de dezvoltare instituţională cu finanţare din fonduri şi granturi europene nerambursabile sau parţial rambursabile.
· Furnizare de date statistice pentru departamentele din cadrul Consiliului Superior al Magistraturii care oferă informaţii la solicitarea M.C.V.
· Asigurarea lucrărilor de secretariat şi participarea la sedinţele Comisiei de aprobare a modificărilor aduse aplicației ECRIS și a celorlalte aplicații din sistemul judiciar.
· Participarea la Grupului tehnic de lucru interinstituțional pentru definitivarea detaliilor aferente conceptului de statistică judiciară integrată la nivelul instanțelor și parchetelor instituit prin O.M.J. nr. 254/C din 21 ianuarie 2022.
· Transmiterea de date statistice la solicitarea diverselor direcții şi departamente din Ministerul Justiției sau Ministerul Afacerilor Externe.
· Transmiterea de date statistice către beneficiari externi, persoane fizice şi juridice, prin intermediul S.I.P.R.M.M.P.D.C.P. sau S.R.P.R.S.A..
· Completarea de machete statistice transmise de I.N.S. în vederea realizării Anuarului statistic sau la cererea altor organisme internaționale, precum Comisia Europeana, U.N.I.C.E.F. etc.
· Transmiterea către Ministerul de Interne, Agenția Națională Antidrog, Agenția Națională pentru Traficul de Persoane, de date statistice privind traficul de droguri şi traficul de persoane.
· Participarea la grupurile de lucru interinstituţionale privind îmbunătăţirea şi diversificarea raportarilor de statistică judiciară, alături de M.J., P.I.C.C.J., I.G.P.R., I.N.S., M.A.E., A.N.A., A.N.I.T.P. şi alte instituţii publice producătoare sau beneficiare de raportări statistice.
[bookmark: _Toc155267924][bookmark: _Toc187824403][bookmark: _Toc430867141]VI.9.2. Activitatea Compartimentului informatică
Compartimentul informatică a oferit, pe întreg parcursul anului 2024, suportul necesar pentru buna desfășurare a activității departamentelor Consiliului Superior al Magistraturii și a asigurat funcționarea optimă a produselor și serviciilor informatice.
În anul 2024, monitorizarea operaţiilor efectuate de Compartimentul informatică s-a realizat prin intermediul sistemului de helpdesk implementat la nivelul compartimentului și prin intermediul registrelor specifice.
Efortul specialiștilor IT din cadrul Compartimentului informatică s-a axat pe următoarele patru componente:
1. Administrarea, dezvoltarea și optimizarea produselor și serviciilor informatice existente:
A) Administrarea, dezvoltarea și optimizarea portalului EMAP prin:
· asigurarea suportului tehnic permanent pentru încărcarea de materiale în secțiunile: mapa electronică, vot electronic, registratură, activitate C.S.M., activităţi proiecte, cazuri de integritate, întâlniri trimestriale, declarații de avere și interese, etc;
· integrarea de noi tehnologii şi actualizarea celor existente la ultimele versiuni;
· asigurarea suportului tehnic pentru exploatarea instrumentelor: Chestionare online, Conversie audio în text;
· dezvoltarea de noi funcționalități aferente concursurilor/examenelor organizate de C.S.M.: reproiectarea rapoartelor, implementarea modulelor dedicate validării dosarelor, eficientizarea secțiunilor aferente gestiunii candidaților, implementarea modulelor pentru depunerea online a contestațiilor, implementarea modulelor pentru depunerea online a dosarelor candidaților pentru promovarea în funcții de execuție, etc;
· eficientizarea sistemului de vot electronic.
B) Administrarea și dezvoltarea site-ului Consiliului Superior al Magistraturii 
În concordanță cu obiectivele generale ale Consiliului Superior al Magistraturii, Compartimentul informatică are ca preocupare permanentă îmbunătățirea structurii paginii de Internet a Consiliului și a serviciilor oferite publicului.
Astfel, în cursul anului 2024, Compartimentul informatică:
· a asigurat integrarea de noi tehnologii şi actualizarea celor existente la ultimele versiuni;
· a asigurat actualizarea structurii site-ului conform solicitărilor transmise de către departamentele Consiliului;
· a efectuat actualizarea secțiunilor site-ului cu materiale transmise de către departamentele consiliului, pe aria de competență;
C) Asistență utilizatori pentru exploatarea serviciilor și produselor informatice:
Prin sistemul de evidență și control al solicitărilor transmise către Compartimentul informatică, în perioada 01.01.2024 - 01.11.2024 au fost înregistrate un număr de aproximativ 8.500 solicitări. Aceste solicitări au vizat probleme precum: solicitare de suport tehnic pentru depanare hardware și software, publicare de materiale pe site-ul Consiliului Superior al Magistraturii (anunțuri, concursuri, comunicate, hotărâri, minute, agende, etc); publicare materiale în portalul EMAP; asistenţă tehnică de specialitate pentru utilizatorii din instanţe, parchete, I.N.M., S.N.G., I.J., M.J.; lucrări administrative.
D) Actualizarea permanentă a produselor legislative: Eurolex, Monitorul Oficial al României şi suport de specialitate pentru buna funcţionare a acestora.
E) Suport permanent pentru menținerea infrastructurii hardware și software: administrare servere; administrare active directory; actualizare produse office, produse contabilitate, baze de date, etc;
F) Asigurarea, în cadrul Serviciului informatică şi statistică judiciară, a mentenanței aplicației desktop ReJust, dezvoltată pentru uzul judecătorilor și grefierilor, precum și organizarea unor sesiuni de formare a grefierilor, prin intermediul a trei webinare organizate de Școala Națională de Grefieri;
G) Suport tehnic de specialitate pentru concursurile/examenele organizate de Consiliul Superior al Magistraturii, Institutul Național al Magistraturii și Școala Națională de Grefieri:
· Concurs de admitere la Institutul Naţional al Magistraturii, organizat în perioada 07.07.2023 – 28.03.2024;
· Concurs de admitere la Institutul National al Magistraturii, organizat în perioada 25.07.2024 – 16.04.2025;
· Concurs de admitere în magistratură, organizat în perioada 07.07.2023 – 06.03.2024;
· Concurs de admitere în magistratură, organizat în perioada 09.02.2024 – 09.07.2024;
· Concurs de admitere în magistratură, organizat în perioada 25.07.2024 – 27.03.2025;
· Examen de capacitate al judecătorilor stagiari și procurorilor stagiari, sesiunea octombrie 2023 - februarie 2024;
· Concurs de promovare efectivă în funcții de execuție a procurorilor, organizat în perioada aprilie - septembrie 2024;
· Concurs de promovare efectivă în funcţii de execuţie a judecătorilor, organizat în perioada septembrie 2024 - februarie 2025; 
· Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare organizat în perioada februarie - iunie 2024; 
· Concurs sau examen pentru numirea în funcţii de conducere a procurorilor la parchetele de pe lângă curţile de apel, tribunale, tribunale specializate şi judecătorii, organizat în perioada august - noiembrie 2024; 
· Concurs sau examen pentru numirea în funcţii de conducere a judecătorilor la curţile de apel, tribunale, tribunale specializate, judecătorii și instanțele militare organizat în perioada august - decembrie 2024;
· Concurs de promovare în funcţia de judecător la Înalta Curte de Casaţie şi Justiţie în perioada noiembrie 2023 - martie 2024; 
· Concurs de promovare în funcţia de judecător la Înalta Curte de Casaţie şi Justiţie ce se va desfăşura în perioada septembrie 2024 - ianuarie 2025;
· Concurs pentru numirea în funcția de inspector judiciar în cadrul Direcției de inspecție pentru judecători a Inspecției Judiciare, organizat în perioada 29.02. – 03.07.2024;
· Concurs pentru numirea în funcția de inspector judiciar în cadrul Direcției de inspecție pentru procurori a Inspecției Judiciare, organizat în perioada 19.03. – 22.07.2024;
· Concurs pentru numirea în funcția de director al Direcției de inspecție pentru procurori din cadrul Inspecției Judiciare, organizat în perioada 13.06. – 15.10.2024;
· Concursul de admitere la Şcoala Naţională de Grefieri din data de 26 mai 2024.
2. Dezvoltare proiectelor informatice
Registratura.rejust.ro
În anul 2024, portalul registratura.rejust.ro a fost optimizat și actualizat pentru a îmbunătăți accesibilitatea și eficiența depunerii electronice a documentelor și plății taxelor judiciare de timbru, simplificând astfel interacțiunea utilizatorilor cu sistemul judiciar și accelerând procesele administrative.
Totodată, au fost create mecanisme pentru gestionarea acestor cereri în mod facil și unitar de către instanțele judecătorești.
Dosarul electronic pentru judecători
A fost îmbunătățit dosarul electronic, fiind create noi rapoarte prin intermediul cărora pot fi evidențiate soluțiile pronunțate în căile de atac, dosarele aflate în faza camerei preliminare și dosarele cu măsuri preventive.
În același timp, a fost dezvoltat modulul Notebook, disponibil în mod integrat în această aplicație.
Astfel, în cursul anului 2024, portalul www.rejust.ro, inițial conceput pentru publicarea jurisprudenței naționale, a fost optimizat prin adăugarea unei noi funcționalități menite să eficientizeze gestionarea dosarelor. În acest context, a fost introdus modulul Notebook, conceput să sprijine soluționarea cu celeritate a dosarelor prin automatizarea și simplificarea sarcinilor administrative. Acesta contribuie la diminuarea timpilor de procesare și la facilitarea accesului la informațiile esențiale, asigurând, astfel, o gestionare mai eficace a dosarelor și o soluționare promptă a acestora, alături de o monitorizare adecvată a evoluției lor. 
Prin digitalizarea și centralizarea informațiilor într-un spațiu accesibil și securizat, modulul facilitează o activitate judiciară modernă, caracterizată prin flexibilitate și capacitatea de a susține munca la distanță, aliniindu-se astfel cerințelor actuale de digitalizare și eficiență.
Modulul Notebook integrează funcțiile existente din ReJust Desktop – Registru Personal și permite stocarea următoarelor observații ale judecătorului: observații generale referitoare la dosar, observații referitoare la fiecare termen de judecată, observații referitoare la părți, observații referitoare la excepții și probe. 
Așadar, judecătorul are opțiunea de a insera comentarii și notițe personale asupra fiecărui dosar, fiind evidențiate observații specifice despre evoluția cazului, precum și informații relevante pentru deliberare și redactare.
Aplicația TEXT
Aplicația reprezintă o soluție unitară, Ia nivelul tuturor instanțelor, ce permite conversia documentelor scanate, încărcate în ECRIS, în text, pentru prelucrarea acestora în partea introductivă a considerentelor hotărârii.
Utilizarea este facilă, prin indicarea unui număr de dosar și selectarea documentului din listă. Mai mult decât atât, aplicația permite adăugarea diacriticelor specifice limbii române cuvintelor scrise fără diacritice. Mecanismul implementat utilizează algoritmi AI pentru identificarea corectă a cazurilor în care este necesară adăugarea diacriticelor, înțelegând contextul paragrafelor prin folosirea tehnicilor de prelucrare a limbajului natural (N.L.P.) și modele Deep Learning.
Modulul de gestionare a documentelor primite prin corespondența electronică 
Modulul dezvoltat în cursul acestui an permite gestionarea corespondenței primite prin email, fie că provine de la registratura.rejust.ro, fie că provine direct de la părți și participanți. 
Acest modul facilitează și încărcarea documentelor în ECRIS, nemaifiind necesară scanarea acestora după aplicarea vizei de primire. 
În plus, documentului semnat electronic i se atașează automat un raport din conținutul căruia rezultă dacă pe document a fost aplicată o semnătură electronică extinsă, bazată pe un certificat calificat nesuspendat sau nerevocat la momentul respectiv și generată cu ajutorul unui dispozitiv securizat de creare a semnăturii electronice. 
Pentru dosarele noi, părțile primesc pe email confirmare de înregistrare a dosarului, fiindu-le comunicat și numărul unic al dosarului nou creat. 
Pentru înscrisurile depuse la dosarele existente, părțile primesc pe email confirmarea faptului că documentul a fost încărcat în dosar. 
Aplicația CSMApp
Aplicația CSMApp a fost îmbunătățită și au fost realizate configurări pentru sesiunile de concursuri organizate de către Consiliu.
Au fost extinse domeniile în care aceasta este utilizată, fiind organizate prin intermediul acesteia atât sesiuni de transfer, cât și sesiuni de numire din funcția de procuror în funcția de judecător și din funcția de judecător în funcția de procuror.
3. Participare în cadrul mai multor proiecte 
· Formare profesională și consolidarea capacității la nivelul sistemului judiciar, finanțat în cadrul Mecanismului Financiar Norvegian 2014 - 2021;
· Proiectul „Îmbunătățirea digitalizării la nivelul Consiliului Superior al Magistraturii”, finanțat prin Mecanismul de Redresare și Reziliență, în cadrul Componentei 7 – „Transformare digitală”, Investiția 4 „Digitalizarea sistemului judiciar” din Planul Național de Redresare și Reziliență.
4. Securitate
Produsele de securitate la nivel de staţie au fost actualizate la ultimele versiuni. Echipamentele de protecţie la nivelul reţelei au fost monitorizate permanent, prin intermediul consolelor specifice de management, pentru a asigura protecţia împotriva atacurilor cibernetice.
[bookmark: _Toc94524131][bookmark: _Toc187824404]VI.10. Activitatea Compartimentului de audit public intern
Structura de audit public intern din cadrul Consiliului Superior al Magistraturii este organizată la nivel de compartiment şi îşi desfăşoară activitatea conform Legii nr. 672/2002 privind auditul public intern, republicată, cu modificările şi completările ulterioare, Normelor generale privind exercitarea activităţii de audit public intern aprobate prin Hotărârea Guvernului nr. 1086/2013 şi Normelor metodologice privind exercitarea auditului public intern din cadrul Consiliului Superior al Magistraturii, avizate de către Unitatea Centrală de Armonizare a Auditului Public Intern (U.C.A.A.P.I.), structură în cadrul Ministerului Finanţelor.
Potrivit art. 102 alin. (1) din Regulamentul de organizare şi funcţionare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 122/2023, Compartimentul de audit public intern reprezintă compartimentul de specialitate care exercită, în condiţiile legii, auditul intern asupra activităţilor desfăşurate în cadrul Consiliului, Institutului Naţional al Magistraturii şi Şcolii Naţionale de Grefieri, iar, potrivit art. 103 alin. (1) lit. e), efectuează misiuni de evaluare cel puţin o dată la 5 ani la Compartimentul de audit public intern din cadrul Inspecţiei Judiciare. 
Sfera auditului public intern cuprinde toate activităţile desfăşurate în cadrul Consiliului şi a instituţiilor publice aflate sub coordonarea acestuia, pentru îndeplinirea obiectivelor acestora, inclusiv evaluarea sistemului de control intern managerial.
Structura de audit public intern din cadrul Consiliului funcţionează în subordinea directă a Preşedintelui Consiliului Superior al Magistraturii, exercitând o funcţie distinctă şi independentă de activităţile instituţiei.
Obiectivul general al auditului public intern vizează, în principal, îmbunătăţirea managementului prin misiuni de asigurare şi activităţi de consiliere.
Compartimentul de audit public intern şi-a desfăşurat activitatea, în anul 2024, potrivit Planului multianual de audit public intern pentru perioada 2023 - 2026, în baza căruia a fost elaborat Planul de audit public intern pentru anul 2024, ambele documente fiind aprobate de către Preşedintele Consiliului Superior al Magistraturii. 
Ca urmare a rezultatului analizei de risc şi resurselor de audit disponibile pentru anul 2024 (2 auditori interni), au fost planificate un număr de 4 misiuni de audit public intern, procentul de realizare a acestora fiind de 100%, astfel:
· [bookmark: _Hlk135724863]„Evaluarea modului de administrare şi gestionare a parcului auto şi a consumului de carburanţi” la Institutul Național al Magistraturii, în perioada 05.02.2024 - 05.04.2024;
· „Auditarea activităţii de achiziţii publice” la Școala Națională de Grefieri, în perioada 08.04.2024 - 07.06.2024;
· „Auditarea activităţii de achiziţii publice” la Institutul Național al Magistraturii, în perioada 10.06.2024 - 09.08.2024;
· „Auditarea activităţii de achiziţii publice” la Consiliul Superior al Magistraturii, în perioada 12.08.2024 - 25.10.2024.
De asemenea, în cursul anului a fost elaborată procedura operaţională „Planificarea multianuală şi anuală a activităţii de audit public intern” şi a fost actualizată procedura operaţională „Raport anual privind activitatea de audit public intern”. 
Ca urmare a misiunilor de audit public intern efectuate în anul 2024, au fost elaborate un număr de 4 rapoarte de audit intern care cuprind constatările, cauzele, consecinţele şi recomandările auditorilor interni. Rapoartele de audit intern au fost elaborate cu respectarea legislaţiei în vigoare, fiind însuşite de către conducerea structurilor/instituţiilor auditate şi avizate de către Preşedintele Consiliului Superior al Magistraturii.
În cadrul fiecărei misiuni de audit public intern a fost întocmit Dosarul misiunii de audit public intern, care cuprinde documentaţia specifică pentru cele 21 de proceduri aferente etapelor realizării fiecărei misiuni de audit, respectiv aproximativ 100 de documente concretizate în ordine, notificări, minute, declaraţii, studii, chestionare, interviuri, teste, liste de verificare, fişe de identificare şi analiză a problemelor, proiecte, rapoarte, sinteze, adrese, alte documente şi Dosarul de lucru care cuprinde copii xerox ale documentelor justificative, care confirmă şi sprijină constatările şi recomandările auditorilor interni.
Implementarea recomandărilor formulate de auditorii interni a fost asigurată de către conducătorii structurilor/instituţiilor auditate, la termenele prevăzute în Planul de acţiune pentru implementarea recomandărilor. Urmărirea implementării recomandărilor s-a realizat în cadrul structurii de audit intern, pe baza fişelor de urmărire a implementării recomandărilor.
Referitor la pregătirea profesională a auditorilor interni, aceasta s-a realizat conform prevederilor legale, auditorii desfăşurând studiu individual pe teme de audit public intern. 
[bookmark: _Toc187824405]VI.11. Activitatea Compartimentului de psihologie a personalului
Compartimentul de psihologie a personalului este constituit potrivit dispozițiilor din Legea nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, structura de specialitate fiind înregistrată în Registrul structurilor de psihologie conform avizului de funcționare nr. 5/2011 eliberat de Comitetul Director al Colegiului Psihologilor din România.
[bookmark: _Hlk118105683][bookmark: _Hlk118115224]Compartimentul de psihologie asigură coordonarea metodologică a activităţii psihologilor din sistemul judiciar, principalele activități desfășurate fiind în materia testării psihologice a candidaților la concursurile organizate de Consiliu, evaluării psihologice periodice a judecătorilor, procurorilor, magistraților-asistenți de la Înalta Curte de Casație și Justiție și a personalului de specialitate juridică asimilat judecătorilor și procurorilor din cadrul Consiliului și Institutului Național al Magistraturii, în condițiile legii, dezvoltării organizaționale, elaborării metodologiilor privind organizarea și desfășurarea testărilor psihologice, desfășurarea programelor de asistență psihologică, analizelor de climat organizațional, evaluării factorilor de risc psihosocial la nivelul personalului etc.
Psihologii încadrați la nivelul Consiliului, Î.C.C.J., I.J., I.N.M., P.Î.C.C.J., curților de apel și al parchetelor de pe lângă curțile de apel sunt atestaţi, în condiţiile legii, în specialitatea „psihologia muncii şi organizaţională”.
Schema de personal a C.P.P. este alcătuită din două posturi ocupate, respectiv un post consilier-psiholog (funcție publică) și un post de personal contractual, consilier-psiholog, numărul de posturi fiind stabilit  prin Hotărârea nr. 136/2024 a Plenului Consiliului Superior al Magistraturii prin care a fost aprobată noua structură organizatorică a Consiliului Superior al Magistraturii precum și statele de funcții și de personal valabile de la data de 30 iunie 2024.
	[bookmark: _Hlk145418784]Instituția

	Posturi
	Situația ocupării  posturilor de psiholog la nivelul sistemului judiciar

	
	
	Ocupate
	procent
	 Vacante
	procent

	
Instituții

	I.J.
	1
	1
	100,00%
	
	

	I.N.M.
	2
	2
	100,00%
	
	

	Instanțe judecătorești

	I.C.C.J.
	1
	1
	100,00%
	
	

	C.A.
	17
	15
	88,24%
	2
	11,76%

	Unități de parchet

	P.I.C.C.J.
	1
	1
	100,00%
	
	

	D.N.A.
	1
	1
	100,00%
	
	

	D.I.I.C.O.T.
	1
	1
	100,00%
	
	

	P.C.A.
	15
	8
	53,33%
	7
	46,67%

	
	
	
	
	
	

	Total

	Situație posturi psiholog
	42
	33
	[bookmark: _Hlk150179517]78,57%
	9
	21,42%


În ceea ce privește situația posturilor de psiholog de la nivelul instituțiilor din sistemul judiciar, acestea sunt ocupate în proporție de 78,57%, procente mai mari fiind înregistrate la nivelul Inspecției Judiciare și Institutlui Național al Magistraturii, 100 % grad de ocupare, respectiv al instanțelor judecătorești, 88,89%  grad de ocupare. 
Referitor la schema de personal de la nivelul unităților de parchet, aceasta este ocupată doar în proporție de 61,11%, fapt care poate afecta aplicarea dispozițiilor legale referitoare la evaluarea psihologică periodică a procurorilor, desfăşurarea programelor de consiliere psihologică și a sesiunilor de dezvoltare a abilităţilor psihologice specifice, precum și a analizelor pentru diagnosticarea eventualelor disfuncţionalităţi sistemice, în scopul eficientizării şi ameliorării condiţiilor de muncă de la nivelul unităților de parchet.
Această situație este accentuată și de faptul că 28,57% dintre psihologii încadrați la nivelul unităților de parchet sunt în perioada de stagiu profesional, activitățile desfășurate de aceștia fiind limitate potrivit dispozițiilor art. 38 alin. (1) din Normele metodologice de aplicare a Legii nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România, aprobate prin Hotărârea Guvernului nr. 788/2005, cu modificările și completările ulterioare, potrivit cărora supervizarea profesională este activitatea formativă specifică profesiei de psiholog prin care se asigură managementul calității actului psihologic. 
De precizat este faptul că o situație similară este identificată și în cazul a 50% dintre psihologii încadrați la nivelul Consiliului Superior al Magistraturii, 100% dintre psihologii încadrați la nivelul Inspecției Judiciare și 6,25% dintre psihologii încadrați la nivelul instanțelor judecătorești.
Referitor la atribuția privind dezvoltarea organizațională, în cursul anului 2024, personalul C.P.P. a participat în calitate de coordonator al compartimentului la ședințele echipei de management, echipei de experți interni  etc., pentru optimizarea funcționalităților tehnice ale aplicației Mindapp, dezvoltată în cadrul proiectului „C.P.C.I. – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar",  la ședințele, respectiv în calitate de membru la activitățile  grupului de lucru pentru efectuarea analizei posturilor aferente funcțiilor publice din cadrul aparatului propriu al Consiliului.
De asemenea, suplimentar, personalul C.P.P. a participat în calitate de formator la                                17 activități de  formare profesională continuă a judecătorilor și procurorilor, în format online, cu tema Aplicația Mindapp – instrument pentru asistență, evaluare și testare psihologică în sistemul judiciar, organizate de Institutul Național al Magistraturii. 
În ceea ce privește competența C.P.P. în elaborarea metodologiilor privind organizarea și desfășurarea testării psihologice din cadrul concursurilor organizate de către Consiliu, potrivit legii și regulamentelor, în cursul anului 2024 au fost elaborate metodologia privind organizarea și desfășurarea testării psihologice din cadrul concursului de admitere la I.N.M. și metodologia privind organizarea și desfășurarea testării psihologice din cadrul concursului de admitere în magistratură.
Referitor la atribuția de asigurare a testării psihologice a candidaților la concursurile organizate de  Consiliu, aceasta este îndeplinită în condițiile legii, regulamentelor, precum și a metodologiei de organizare și desfășurare a testării psihologice.
Prestarea serviciilor psihologice de către psihologii desemnaţi să realizeze testarea, respectiv reexaminarea psihologică este condiţionată  de deţinerea atestatului de liberă practică în specialitatea „psihologia muncii şi organizaţională”, treapta de specializare cel puțin „autonom”, eliberat în conformitate cu dispoziţiile legale în vigoare, precum şi de dreptul de a desfășura activitățile prevăzute de dispoziţiile art. 5 din Legea nr. 213/2004, cu modificările ulterioare.
	În cursul anului 2024, testarea psihologică a fost asigurată de psihologi din cadrul Consiliului, I.C.C.J., I.N.M., curților de apel, P.I.C.C.J. și parchetelor de pe lângă curțile de apel, compartimentul asigurând coordonarea metodologică a comisiilor de testare psihologică/soluţionare a contestaţiilor pentru  evaluarea unui număr total de 1540 candidați, distribuiți astfel: 
· 32 de candidați în cadrul concursului/examenului pentru numirea în funcţii de conducere a judecătorilor, sesiunea  februarie – iunie 2024;
· 35 de candidați în cadrul concursului/examenului pentru numirea în funcţii de conducere a judecătorilor, sesiunea august – decembrie 2024;
· 67 de candidați în cadrul concursului/examenului pentru numirea în funcţii de conducere a procurorilor, sesiunea august  – noiembrie 2024;
· [bookmark: _Hlk150192412]1162 de candidați în cadrul concursului de admitere în magistratură/admitere la Institutul Național al Magistraturii, sesiunea iulie 2023 – martie 2024;
· 238 de candidați în cadrul concursului de admitere în magistratură, sesiunea                     februarie –  iulie 2024;
· [bookmark: _Hlk150192756]15 candidați în cadrul procedurii de reîncadrare în funcția de judecător, sesiunea mai - septembrie 2024.
Activitățile desfășurate în cadrul comisiilor de examinare/soluţionare a contestaţiilor din cadrul concursurilor/examenelor enumerate au fost consemnate în rapoartele de activitate întocmite la nivelul C.P.P., acestea fiind comunicate Comisiei de organizare a concursului/examenului.  
Cu privire la situaţia calificativelor acordate în cadrul comisiilor de testare psihologică, aceasta se prezintă astfel:
	[bookmark: _Hlk149810770]Concurs
 
	Persoane examinate
	Calificative acordate

	
	
	apt
	procent
	inapt
	procent

	numirea  în funcții de conducere a judecătorilor
	67
	59
	88,06%
	8
	11,94%

	numirea  în funcții de conducere a procurorilor
	67
	62
	92,54%
	5
	7,46%

	Total
	134
	121
	90,30%
	13
	9,70%



	[bookmark: _Hlk117955971]Concurs/procedură
 
	Persoane examinate
	Calificative acordate

	
	
	admis
	procent
	respins
	procent

	admitere magistratură

	854
	522
	61,12%
	332
	38,88%

	admitere I.N.M.

	537
	407
	75,79%
	130
	24,21%

	reîncadrare în funcția de judecător
	15
	11
	73,33%
	4
	26,67%

	Total
	1406
	940
	66,86%
	466
	33,14%


   
Referitor la situaţia calificativelor acordate în cadrul comisiilor de soluţionare a contestaţiilor, aceasta se prezintă astfel:
	Concurs
 
	Persoane
reexaminate
	Calificative acordate

	
	
	apt
	procent
	inapt
	procent

	numirea  în funcții de conducere a judecătorilor
	8
	2
	25,00%
	6
	75,00%

	numirea  în funcții de conducere a procurorilor
	5
	2
	40,00%
	3
	60,00%

	Total
	13
	4
	30,77%
	9
	69,23%



	Concurs/procedură
 
	Persoane reexaminate
	Calificative acordate

	
	
	admis
	procent
	respins
	procent

	admitere magistratură
	332
	125
	37,65%
	195
	58,73%

	admitere I.N.M.
	130
	28
	21,54%
	93
	71,54%

	reîncadrare în funcția de judecător
	3
	0
	0,00%
	3
	100,00%

	
Total
	462
	153
	33,12%
	291
	62,99%


[bookmark: _Hlk150193727][bookmark: _Hlk150193908]Suplimentar faţă de concursurile menţionate, personalul din cadrul C.P.P. a fost desemnat de conducerea Consiliului, respectiv I.C.C.J., în calitate de membru în comisia de interviu/testare psihologică din cadrul concursului de promovare în funcţia de judecător la Înalta Curte de Casaţie şi Justiţie, sesiunea noiembrie 2023 - martie 2024, concursului pentru numirea în funcția de inspector judiciar în cadrul Direcției de inspecție pentru judecători a Inspecției Judiciare, sesiunea februarie - iulie 2024, procedurii pentru selecţia procurorilor de rang înalt în vederea efectuării de către Ministrul Justiţiei a propunerilor de numire în funcţia de conducere vacantă de prim adjunct al procurorului general al Parchetului de pe lângă Înalta Curte de Casaţie şi Justiţie, concursului pentru ocuparea posturilor vacante de magistrat – asistent la I.C.C.J., sesiunea decembrie 2023 – aprilie 2024 și concursului pentru ocuparea unui post de asistent al judecătorului la Tribunalul Vâlcea.
Raportat la numărul total de candidați examinați în cursul anului 2024, volumul de activitate al C.P.P. a înregistrat o creștere de 50,06%, comparativ cu anul 2023.
În contextul publicării în Monitorul Oficial al României a noului Statut al profesiei de grefier, adoptat prin Legea nr. 11/2024, Școala Națională de Grefieri a solicitat C.P.P. sprijinul în procesul de elaborare a metodologiilor privind testările psihologice, introduse în procesul de recrutare a grefierilor și a celorlalte categorii de personal care ocupă funcţii de specialitate în cadrul instanţelor judecătoreşti și al parchetelor de pe lângă acestea.
În concret, metodologiile pentru elaborarea cărora a fost solicitat sprijinul, conform dispozițiilor din noul Statut, sunt următoarele:
- Metodologia privind organizarea și desfășurarea testării psihologice pentru recrutarea grefierilor judiciari;
- Metodologia privind organizarea și desfășurarea testării psihologice pentru recrutarea grefierilor de ședință și a grefierilor principali;
- Metodologia privind organizarea și desfășurarea testării psihologice pentru recrutarea grefierilor, a specialiștilor IT, a specialiștilor criminaliști, a tehnicienilor criminaliști, a agenților procedurali și a șoferilor.
Baza științifică a selecției psihologice a personalului o constituie asocierea metodelor de măsurare a diferențelor individuale prin testarea psihologică a candidaților cu stabilirea solicitărilor profesionale prin metode de analiza muncii.
Astfel, pentru cunoașterea solicitărilor profesionale specifice ale grefierilor și ale celorlalte categorii de personal care ocupă funcţii de specialitate în cadrul instanţelor judecătoreşti și al parchetelor de pe lângă acestea, a fost identificată necesitatea realizării unui  sondaj cantitativ și calitativ prin metode specifice de analiza muncii prin care să fie colectate informații referitoare la:
- aptitudinile/abilitățile de bază care prezintă valoare predictivă din perspectiva capacității persoanei de a performa în realizarea sarcinilor, respectiv a potențialului de a învăța/dezvolta noi deprinderi care să asigure adaptarea optimă la solicitările specifice profesiei;
- deprinderile care nu pot fi îmbunătățite/dezvoltate ca urmare a formării inițiale și continue, precum și a acelor aptitudini/abilități de bază a căror prevalență poate interfera negativ cu performanța în activitate, respectiv cu asigurarea unui climat optim/constructiv la nivelul colectivelor de lucru.
Referitor la rezultatele și concluziile studiilor de analiza muncii efectuate pentru cunoașterea profesiilor, acestea se concretizează într-o serie de documente sintetice, mai dezvoltate, psihoprofesiograma/profilul psiho-profesional, sau mai restrânse, psihograma.
Având în vedere că sondajul cantitativ și calitativ de analiza muncii s-a realizat în scopul elaborării Metodologiilor privind organizarea și desfășurarea testării psihologice, utilizate în procedurile de selecție a grefierilor și ale celorlalte categorii de personal care ocupă funcţii de specialitate în cadrul instanţelor judecătoreşti și al parchetelor de pe lângă acestea, precum și timpul foarte scurt alocat pentru întregul demers, rezultatele și concluziile sondajului au fost concretizate într-o psihogramă, întocmită pentru fiecare funcție analizată, care cuprinde lista atributelor psihice, respectiv acele variabile criteriu, considerate obligatorii pentru practicarea profesiilor de grefier judiciar, grefier de ședință, grefier, specialist IT, agent procedural și șofer, la standarde de performanță.
Menționăm faptul că, în procesul de proiectare al studiului, au fost solicitate date statistice, raportate la schemele de personal actuale de la nivelul instanţelor judecătoreşti și al parchetelor de pe lângă acestea privind:
· numărul total de grefieri (alții decât grefierii statisticieni, documentarişti, arhivari și registratori) din cadrul instanțelor, indiferent de nivelul studiilor;
· numărul total de grefieri statisticieni, documentarişti, arhivari și registratori din cadrul instanței, indiferent de nivelul studiilor;
· numărul total de specialiști IT din cadrul instanței;
· numărul total de agenți procedurali și de aprozi din cadrul instanței;
· numărul total de șoferi din cadrul instanței.
De asemenea, suplimentar conducerea instanțelor și parchetelor de pe lângă acestea a fost solicitată să desemneze nominal 10% din persoanele care  au avut rezultate deosebite în funcțiile de grefier judiciar, grefier de ședință, grefier, specialist IT, agent procedural și șofer, pentru a participa în calitate de experți la sondajul cantitativ și calitativ în vederea identificării  solicitărilor profesionale specifice, respectiv a variabilelor criteriu, considerate obligatorii pentru practicarea profesiilor.
Având în vedere faptul că funcția de grefier judiciar nu există la momentul acesta în statul de funcții și personal al instanțelor judecătorești, conducerea instanțelor a fost solicitată să desemneze  persoane care prezintă vocația ocupării acestor posturi la momentul intrării în vigoare a noilor dispoziții legale.
Datele comunicate au fost centralizate la nivelul Școlii Naționale de Grefieri.                        Pentru realizarea sondajului cantitativ și calitativ de analiza muncii a fost selectat un eșantion de 1395 de experți, reprezentând 16,16% din totalul posturilor de grefier și a celorlalte categorii de personal care ocupă funcţii de specialitate în cadrul instanţelor judecătoreşti și al parchetelor de pe lângă acestea. 
Având în vedere psihogramele generate ca urmare a centralizării rezultatelor la chestionarul de analiza muncii FJAS pentru fiecare funcție analizată,  precum și concluziile rezultate ca urmare a sondajului calitativ desfășurat la nivelul experților/psihologilor din sistemul judiciar, la nivelul C.P.P. au fost identificate criterii de evaluare psihologică corespunzătoare trunchiului comun, pentru fiecare post analizat.
Suplimentar, menționăm faptul că, la nivelul S.N.G., activitatea de psihologie desfășurată de C.P.P. a presupus organizarea unei sesiuni cu tema „Pregătirea psihologică și controlul stresului profesional pentru dezvoltarea rezilienței psihologice și adaptarea eficientă la solicitările profesiei de grefier”, precum și asigurarea serviciilor de asistență psihologică pe tot parcursul anului pentru personalul propriu, dar și pentru cursanții S.N.G..
[bookmark: _Hlk150195572]Referitor la atribuția C.P.P. privind  organizarea  trimestrială a sesiunilor de dezvoltare a abilităţilor psihologice specifice, în cursul anului 2024 au fost organizate 4 sesiuni la nivelul Consiliului și S.N.G.. În cadrul ambelor instituții a fost prezentată tema „Amânarea repetată a sarcinilor (procrastinarea)” și au fost oferite sugestii și strategii pentru a gestiona acest fenomen.
De asemenea, menționăm că, în contextul pregătirii implementării bateriei de teste psihologice dezvoltată în cadrul proiectului „C.P.C.I. – Creșterea performanței și calității instituționale prin îmbunătățirea sistemului de evaluare și asistență psihologică la nivelul sistemului judiciar", precum și a optimizării procedurii și funcționalităților tehnice ale aplicației Mindapp, la nivelul Consiliului și Institutului Național al Magistraturii au fost organizate mai multe sesiuni de simulare creion-hârtie și online la care au participat 48 de magistrați cu funcții de conducere și execuție din cadrul Consiliului, precum și 337 de auditori de justiție din anul I și II, rezultatele obținute fiind prezentate individual, la cerere, persoanelor evaluate, în cadrul unor ședințe de consiliere/orientare vocațională.
De menționat este faptul că, în cursul activităţilor specifice de operaţionalizare şi punere în producţie a instrumentelor de evaluare şi asistenţă psihologică şi a platformei informatice Mindapp desfășurate la nivelul Consiliului, s-a constatat că derularea procedurilor de concursuri – concursul de admitere la Institutul Naţional al Magistraturii, de admitere în magistratură şi promovări în funcţii de conducere  – precum şi demararea procedurilor de evaluare psihologică periodică, activităţi care, progresiv, se vor derula aproape exclusiv prin intermediul aplicaţiei informatice Mindapp, necesită o coordonare unică a psihologilor ce funcţionează în cadrul sistemului judiciar. 
În acest context, în urma analizei mai multor opţiuni şi posibilităţi de organizare, pentru a asigura această coordonare şi având în vedere provocările utilizării unor instrumente noi, moderne şi aproape exclusiv digitale, a fost propusă, ca variantă optimă, înfiinţarea unei Structuri unice de psihologie, în conformitate cu cerințele Colegiului Psihologilor din România, structură din care vor face parte toţi psihologii angajaţi în cadrul sistemului judiciar la acest moment, dar şi cei care vor fi angajaţi  ulterior, sub coordonarea Compartimentului de psihologie a personalului din cadrul Consiliului Superior al Magistraturii.
 În susţinerea acestei propuneri, s-a arătat că, în conceperea şi dezvoltarea aplicaţiei Mindapp, s-a avut în vedere ca, atât activităţile de asistenţă psihologică, cât şi cele de evaluare psihologică periodică, să poată fi realizate de oricare din psihologii angajaţi în cadrul sistemului judiciar, independent de instanţa (Î.C.C.J. şi curţile de apel), parchetul (P.I.C.C.J., D.I.I.C.O.T., D.N.A. şi parchetele de pe lângă curţile de apel) sau instituţiile (I.N.M., I.J., C.S.M.) în care funcţionează.
Această soluţie a fost considerată ca necesară având în vedere dificultăţile întâmpinate, în cursul perioadei de implementare a proiectului, în finalizarea procedurilor de selecţie şi ocupare a posturilor de psihologi înfiinţate în cadrul entităţilor menţionate mai sus. Astfel, deşi un număr de instanţe şi parchete au derulat în mai multe rânduri proceduri de selecţie, acestea nu s-au finalizat cu succes, astfel încât, la acest moment, singura soluţie posibilă este ca serviciile de asistenţă psihologică şi procedurile de evaluare psihologică să fie realizate de către oricare din psihologii angajaţi în cadrul sistemului judiciar, indiferent de locaţia fizică în care funcţionează. 
De asemenea, această soluţie a fost considerată şi utilă, întrucât, în vederea implementării eficiente a activităţilor de asistenţă psihologică, este imperativ necesar ca magistraţii din cadrul sistemului judiciar să poată opta pentru oricare dintre psihologii care funcţionează în cadrul sistemului judiciar. În acest mod, se garantează accesul la o gamă substanţială de servicii de asistenţă psihologică de calitate, având în vedere că în acest mod oricare dintre magistraţi va avea libertatea de a opta pentru un psiholog cu specializarea necesară şi, mai ales, cu care poate stabili o relaţie terapeutică adecvată. În plus, posibilitatea de a opta pentru oricare din psihologii din cadrul sistemului este o garanţie suplimentară a confidenţialităţii activităţii de asistenţă psihologică, care constituie o parte substanţială a sistemului de servicii de psihologie dezvoltat în cadrul proiectului.
Trebuie menţionat că posibilitatea de a opta pentru oricare din psihologii din cadrul sistemului judiciar este o soluţie fundamentată şi pe baza opiniilor exprimate unanim de magistraţii care au participat la activităţile de analiză de nevoi derulate în cursul anului 2021, în contextul implementării proiectului, astfel cum reiese din livrabilul „Analiza de nevoi care vizează ambele componente (instanţe şi parchete)”.
De asemenea, având în vedere provocările ridicate de susţinerea următoarelor proceduri de concursuri prin intermediul aplicaţiei Mindapp, este necesară o coordonare unitară şi eficientă a psihologilor angajaţi în cadrul sistemului judiciar, astfel încât activităţile specifice derulării acestor proceduri să fie distribuite echitabil şi conform competenţelor către toți psihologii ce funcţionează în cadrul sistemului judiciar.
Propunerea privind înfiinţarea unei Structuri unice de psihologie la nivelul Compartimentului de psihologie a personalului din cadrul Consiliului Superior al Magistraturii a fost discutată în şedinţa din data de 06 iunie 2024 a Comisiei nr. 2 reunită „Resurse umane, organizare şi relaţii cu societatea civilă”, care, prin minuta din aceeaşi dată, şi-a însuşit                                         Nota nr. 8671/2024 a Compartimentului de psihologie a personalului şi a decis transmiterea unor adrese către instanţele, parchetele şi instituţiile în cadrul cărora îşi desfăşoară activitatea psihologii, pentru solicitarea documentelor şi informaţiilor menţionate în cuprinsul notei, necesare pentru a aprecia asupra posibilităţii înfiinţării Structurii unice de psihologie în forma prezentată în nota menţionată.
În urma discuţiilor purtate cu reprezentanţii Colegiului Psihologilor din România cu privire la posibilitatea înfiinţării Structurii unice de psihologie la nivelul Consiliului Superior al Magistraturii, a fost semnalată problema necesităţii de a clarifica cadrul normativ secundar cu privire la raporturile dintre cabinetele de psihologie de la nivelul curţilor de apel şi parchetelor de pe lângă acestea şi Compartimentul de psihologie din cadrul Consiliului Superior al Magistraturii, având în vedere şi faptul că o parte din aceste compartimente au solicitat şi obţinut avizarea ca structuri de psihologie individuale. 
Sub acest aspect, a fost înaintată conducerii Consiliului propunerea de modificare a Regulamentelor de ordine interioară a instanţelor şi parchetelor, în sensul de a se statua expres asupra faptului că, în vederea optimizării cadrului de realizare a activităţilor de asistenţă şi evaluare psihologică, cabinetele de psihologie de la nivelul instanţelor şi parchetelor funcţionează ca puncte de lucru ale Compartimentului de psihologie a personalului din cadrul Consiliului Superior al Magistraturii, care asigură coordonarea profesională a activităţii de psihologie desfăşurată la instanţe şi parchete. 
Referitor la structura rapoartelor de activitate întocmite de psihologii de la nivelul instanțelor și unităților de parchet, aceasta este una nesistematizată, modalitatea de raportare a datelor cantitative și calitative fiind foarte diferită, chiar deficitară, fapt care conduce la dificultăți în prelucrarea ulterioară a acestora în scopuri statistice.
De asemenea, referitor la studiile de climat organizațional, din analiza datelor se observă lipsa unei metodologii unitare de lucru, fapt care afectează eficiența demersului pentru diagnosticarea eventualelor disfuncţionalităţi sistemice, în scopul eficientizării şi ameliorării condiţiilor de muncă de la nivelul instanțelor și parchetelor.
Raportat la situația prezentată, C.P.P. a întreprins demersuri pentru standardizarea               structurii rapoartelor de activitate ale psihologilor din sistemul judiciar, planului de activitate, fișei postului psihologului și fișei de evaluare a activității profesionale individuale, acestea urmând a fi înaintate conducerii Consiliului pentru aprobare.
	De asemenea, precizăm faptul că, în cursul anului 2024,  la nivelul compartimentului, au fost organizate stagii de practică la care au participat 35 de studenți de la Facultatea de Drept din cadrul Universității „Titu Maiorescu”, Universității din București și Academiei de Studii Economice.  
	În cadrul stagiului de practică studenții au beneficiat de servicii de orientare profesională, respectiv familiarizarea cu profesiile de judecător și procuror, structura organizatorică a Consiliului, organizarea sistemului judiciar și evaluarea intereselor, aptitudinilor și trăsăturilor de personalitate.
Referitor la organizarea internă a structurii, în anul 2024 s-a procedat la implementarea măsurilor stabilite de Comisia de monitorizare a Sistemului de control intern managerial din cadrul Consilului, sens în care au fost comunicate rapoartele privind monitorizarea performanţelor compartimentului, inventarul obiectivelor specifice, activităţilor şi a procedurilor documentate, precum şi inventarul documentelor gestionate la nivelul structurii. 
	Suplimentar, personalul încadrat la nivelul compartimentului a procedat la predarea către Serviciul de relaţii cu publicul, registratură şi arhivă a documentelor arhivate la nivelul compartimentului.
[bookmark: _Toc403552677][bookmark: _Toc430867142]	De asemenea, în ceea ce privește actele profesionale emise în cadrul comisiilor de examinare/reexaminare psihologică, acestea au fost înregistrate în Registrul de evidenţă a actelor profesionale, gestionat potrivit dispoziţiilor emise de Colegiul Psihologilor din România.


[bookmark: _Toc187824406]CAPITOLUL VII
[bookmark: _Toc187824407]Concluzii 

În limita prerogativelor conferite de Constituția României și de prevederile legii organice care stabileşte atribuţiile instituţiei, Consiliul Superior al Magistraturii a urmărit, în cursul anului 2024, ca activitatea derulată să asigure coordonatele legale şi resursele umane necesare realizării unui act de justiţie de calitate de către sistemul judiciar.
Luând în considerare în activitatea decizională aceste repere esenţiale pentru calitatea justiţiei, una dintre marile provocări ale anului de referință, cu impact pentru sistemul judiciar, a reprezentat-o asigurarea necesarului de resurse umane pentru buna desfășurare a activității la nivelul instanțelor şi parchetelor de pe lângă acestea.
Fiind necesar a se asigura desfăşurarea în bune condiții a activității Înaltei Curți de Casație şi Justiție, în anul 2024, s-a dispus numirea în funcţia de preşedinte al Secţiei I civile a instanţei supreme şi în funcţia de preşedinte al Secţiei de contencios administrativ şi fiscal, pe o perioadă de 3 ani, începând cu data de 01 aprilie 2024, precum și în funcția de preşedinte al Secției a II-a civile a Înaltei Curţi de Casaţie şi Justiţie, începând cu data de 11 ianuarie 2025. De asemenea, 6 judecători au promovat la instanţa supremă, începând cu data de 15 aprilie 2024, ca urmare a finalizării concursului desfăşurat în perioada noiembrie 2023 – martie 2024, iar, în prezent, este în desfăşurare un nou concurs de promovare în funcţia de judecător la Înalta Curte de Casaţie şi Justiţie, în perioada septembrie 2024 – ianuarie 2025, fiind alocate 21 de posturi în cadrul procedurii de concurs.
Tot în cursul acestui an, în vederea organizării în bune condiții a activității marilor parchete din România, la data de 16 septembrie 2024, a fost declanşată procedura vizând selecţia procurorilor în vederea formulării către Preşedintele României a propunerii de numire pentru ocuparea funcţiei de prim-adjunct al procurorului general al Parchetului de pe lângă Înalta Curte de Casaţie şi Justiţie, iar, prin Decretul Președintelui României nr. 1359/2024, acesta a fost numit în funcție începând cu data de 26 noiembrie 2024.
În cursul anului 2024 au fost finalizate două concursuri de admitere în magistratură, fiind ocupate 369 de posturi de judecător la judecătorii şi 200 de posturi de procuror la parchetele de pe lângă judecătorii. Totodată, este în derulare concursul de admitere în magistratură pentru ocuparea a 118 posturi de judecător la judecătorii şi 21 de posturi de procuror la parchetele de pe lângă judecătorii, concurs care se va finaliza în cursul lunii martie 2025, precum şi concursul de admitere la Institutul Naţional al Magistraturii, organizat în perioada 25 iulie 2024 – 16 aprilie 2025.
De asemenea, în cadrul procedurii de numire și reîncadrare în funcția de judecător organizată în temeiul art. 216 alin. (2) - (3) din Legea nr. 303/2022, au fost numiți în funcție 7 judecători, dintre care 4 la nivel de judecătorie şi 3 la nivel de tribunal.
Tot în cursul anului de referință a fost organizat concursul pentru ocuparea funcțiilor de conducere în cadrul instanțelor judecătorești pentru ocuparea unui număr de 129 de funcţii de conducere vacante sau care urmau a se vacanta până la data de 17 iulie 2024 la curţile de apel, tribunale, tribunale specializate, judecătorii şi instanţe militare, fiind numiţi în funcţii de conducere 24 de judecători pentru un mandat de 3 ani.
De asemenea, în perioada august – decembrie 2024, s-a derulat un nou concurs pentru ocuparea unui număr de 127 de funcţii de preşedinte vacante sau care urmau a se vacanta până la data de 09 ianuarie 2025 la curţi de apel, tribunale, tribunale specializate şi judecătorii, în urma acestui concurs fiind numiţi în funcţia de preşedinte 24 de candidaţi.
În cursul anului, raportat la necesarul ocupării funcţiilor de conducere din instanţele judecătoreşti, au fost numiţi 60 de judecători în funcţiile de vicepreşedinte şi preşedinte de secţie.
În perioada 01 august 2024 – 27 noiembrie 2024, a fost aprobată organizarea concursului pentru numirea în funcţii de conducere a procurorilor la parchetele de pe lângă curţi de apel, tribunale, tribunale specializate şi judecătorii, fiind scoase la concurs 156 de funcţii vacante de procuror general şi prim procuror de la parchetele de pe lângă curţile de apel, tribunale şi judecătorii, în urma finalizării acestui concurs fiind ocupate 52 de funcții de conducere, începând cu data de 01 ianuarie 2025.
În perioada ianuarie – decembrie 2024, în temeiul dispoziţiilor art. 149 şi art. 150 alin. (2) şi alin. (3) din Legea nr. 303/2022, au fost numiţi 89 de procurori în funcţii de conducere.
	A fost organizat un concurs de promovare efectivă a judecătorilor în funcţii de execuţie, pentru 30 de posturi la curţile de apel şi 408 posturi la tribunale, ce urmează a se finaliza în luna februarie 2025, precum şi un concurs de promovare în funcţii de execuţie efectivă a procurorilor pentru un număr de 139 de posturi, la finalul căruia au promovat efectiv la unităţile de parchet superioare 61 de procurori, iar încă 13 procurori au fost promovaţi ca efect al admiterii cererilor de valorificare a rezultatului obţinut la concurs.
În ceea ce privește activitățile derulate în raport de atribuțiile în materie legislativă, în anul 2024, în exercitarea prerogativelor conferite de art. 39 alin. (3) din Legea nr. 305/2022, au fost înaintate Consiliului Superior al Magistraturii spre avizare proiectele mai multor acte normative care privesc activitatea autorității judecătorești.
În exercitarea acestei atribuții, Consiliul Superior al Magistraturii a avizat favorabil, cu observații sau fără observații, mai multe proiecte de acte normative, activitate amplu detaliată în secțiunea dedicată din prezentul raport. Totodată, cu privire la unele dintre proiectele de acte normative supuse analizei și avizării, Consiliul a emis avize negative.
În anul de referință, în exercitarea atribuțiilor Consiliului Superior al Magistraturii prevăzute de art. 39 alin. (1) din Legea nr. 305/2022, dar și, punctual, de alte dispoziții legale, au fost adoptate, modificate și completate mai multe regulamente ce intră în competența de reglementare a Consiliului, în special în ceea ce priveşte gestionarea carierei magistraţilor.
Raporturile Consiliului Superior al Magistraturii cu Parlamentul României s-au concretizat, în principal, în avizarea propunerilor legislative aflate în dezbatere parlamentară și în exprimarea unor puncte de vedere față de o serie de propuneri legislative, atât de către Plen, cât şi prin intermediul comisiilor de specialitate. 
De asemenea, în raporturile Consiliului Superior al Magistraturii cu puterea executivă, în cadrul procesului legislativ, Consiliul şi-a exercitat atribuțiile referitoare la avizarea actelor normative care privesc activitatea autorității judecătorești, prevăzute de art. 39 alin. (3) din Legea nr. 305/2004, prezentate anterior. O altă componentă importantă a acestor raporturi se referă la sesizările transmise Ministerului Justiției de către Plenul Consiliului Superior al Magistraturii, în temeiul art. 39 alin. (5) din Legea nr. 305/2022, pentru inițierea sau modificarea unor acte normative. 
În ceea ce privește relația Consiliului cu Președintele României, aceasta s-a circumscris prevederilor art. 134 din Constituția României şi celor din legile organice privind justiția, în temeiul cărora au fost înaintate Președintelui României hotărârile Secţiilor Consiliului Superior al Magistraturii privind propunerile de numire şi de eliberare din funcțiile de judecător şi procuror. 
În cursul anului 2024, activitatea Consiliului Superior al Magistraturii a urmărit, de asemenea, consolidarea capacității instituționale a Institutului Național al Magistraturii și Școlii Naționale de Grefieri, asigurând participarea celor două instituții în cadrul proiectelor cu finanțare externă ce asigură formarea judecătorilor, procurorilor și grefierilor, dar şi ocuparea funcţiilor de conducere vacante în cadrul celor două instituţii şi completarea echipelor de formatori.
În ceea ce privește atribuțiile jurisdicționale în materie disciplinară ale Consiliului, datele statistice indică un număr de 12 sancțiuni disciplinare aplicate judecătorilor, dintre care 4 sancțiuni disciplinare nu sunt definitive, și 5 sancțiuni disciplinare aplicate procurorilor, dintre care 2 sancţiuni disciplinare nu sunt definitive. 
Subsumat rolului principal al Consiliului Superior al Magistraturii, acela de garant al independenței justiției, în anul 2024, Consiliul a adoptat 16 hotărâri având ca obiect apărarea reputației profesionale şi a independenței şi imparțialității judecătorilor și procurorilor.
Secția pentru judecători a Consiliului Superior al Magistraturii, în perioada de referință, a soluționat 8 sesizări având ca obiect apărarea reputației profesionale şi a independenței şi imparțialității judecătorilor, fiind pronunțate 4 hotărâri de admitere şi 4 hotărâri de respingere.
Totodată, Secția pentru procurori a pronunțat 8 hotărâri având ca obiect cereri privind apărarea reputației profesionale şi a independenței şi imparțialității procurorilor, dintre care 4 hotărâri de admitere și 4 hotărâri de respingere.
Se impune menţionată, de asemenea, relaţionarea şi implicarea Consiliului în contextul evaluărilor Comisiei Europene în cadrul noului mecanism al Statului de drept introdus începând cu anul 2020 sau al Tabloului de bord privind justiţia în Uniunea Europeană. 
În ceea ce privește mecanismul Statului de drept, Consiliul a transmis contribuția sa anuală la chestionarul Comisiei Europene și a participat la reuniunile de dialog organizate. Comisia Europeană a publicat al cincilea Raport privind Statul de Drept, acesta fiind cel mai bun Raport privind capitolul justiţie în succesiunea evaluărilor realizate de Comisia Europeană, aspect pe care Consiliul l-a subliniat în mod public, iar Tabloul de bord privind justiţia în Uniunea Europeană 2024 a remarcat că percepţia asupra independenţei sistemului judiciar s-a îmbunătăţit, în România aceasta fiind la nivelul procentului mediu european de 52%.
Tot în cursul anului 2024, Consiliul Europei a publicat Raportul G.R.E.C.O. privind România, care a evidenţiat, cu referire la sistemul judiciar și la aspectele privind integritatea judecătorilor și procurorilor, eforturile depuse pentru creşterea rolului Consiliului Superior al Magistraturii şi al Inspecţiei Judiciare ca urmare a implementării noilor legi ale justiției adoptate în anul 2022.
Consiliul a transmis public în cursul anului 2024 că G.R.E.C.O. a concluzionat îndeplinirea ultimelor două recomandări din Raportul follow-up la Raportul ad-hoc, dat fiind rolul noilor acte normative privind sistemul judiciar în asigurarea independenței procurorilor în activitatea specifică, reținând, totodată, demersurile întreprinse pentru introducerea de garanţii suplimentare în această materie, ca urmare a recomandărilor Comisiei de la Veneţia. De asemenea, s-a apreciat că noua reglementare în domeniul justiției asigură cerințele de claritate şi predictibilitate în ceea ce priveşte răspunderea judecătorilor şi procurorilor pentru erori judiciare.
În cursul anului 2024, a continuat dialogul de cooperare cu reprezentanți ai sistemelor judiciare sau reprezentanți ai altor state atât din spațiul european, cât şi la nivel internațional, precum Rețeaua Europeană a Consiliilor Judiciare, Consiliul Superior al Magistraturii manifestând deschidere spre dialog și colaborare în domenii de interes comun. 
Consiliul Superior al Magistraturii a fost desemnat ca membru în Comitetul Executiv al Reţelei Europene a Consiliilor Judiciare pentru un mandat de 2 ani, alături de alţi patru reprezentanţi din Irlanda, Grecia, Portugalia şi Lituania. România a devenit, astfel, reprezentant în cadrul Comitetului Executiv al Reţelei Europene a Consiliilor Judiciare, format din 7 membri, şi care funcționează ca un organ colegial ce are atribuţia de a lua toate măsurile necesare pentru implementarea programului de activități.
În ceea ce privește activitatea în domeniul programelor cu finanțare externă, trebuie menționată preocuparea Consiliul Superior al Magistraturii pentru implementarea proiectelor cu finanţare externă, pentru susţinerea diferitelor măsuri incluse în planurile naţionale de reformă sau în direcţiile de acţiune ale instituţiei. Au fost accesate, astfel, alocări financiare aferente unor mecanisme diferite de finanţare, precum Fondul Social European, prin Programul Operaţional Capacitate Adminsitrativă pentru perioada 2014 - 2020, Mecanismul Financiar Norvegian 2014 - 2021 sau cele alocate prin Planul Naţional de Redresare şi Rezilienţă.
Consiliul Superior al Magistraturii a continuat demersurile și în sfera digitalizării justiției, în cursul anului 2024. A fost finalizat proiectul TJENI, în cadrul căruia a fost dezvoltat portalul HUDOC, ce cuprinde jurisprudenţa Curții Europene a Drepturilor Omului, fiind tradus în limba română care a devenit, astfel, a 9-a limbă disponibilă în cadrul platformei prin care sunt puse la dispoziția publicului hotărârile Curții Europene a Drepturilor Omului.
De asemenea, Consiliul Superior al Magistraturii a găzduit, la data de 22 martie 2024, prima sesiune din acest an a Digital Justice Forum, proiect al Rețelei Europene a Consiliilor Judiciare, care își propune să aducă împreună profesioniști din domenii vizând dezvoltarea tehnologiilor IT și a strategiilor privind administrarea și funcționarea justiției.
Consiliul a consolidat, de asemenea, bunele practici în ceea ce privește publicarea jurisprudenței prin intermediul portalului ReJust, instrument creat pentru creșterea transparenţei sistemului judiciar şi a încrederii publice în sistemul de justiție, acesta fiind actualizat constant în vederea creşterii standardului de calitate în beneficiul magistraţilor şi al populaţiei care îl utilizează. Tabloul de bord privind justiţia în U.E. a acordat României un scor aproape maxim de 9 puncte în ceea ce priveşte accesul online al publicului la hotărârile judecătoreşti publicate, fiind astfel în fruntea clasamentului în privinţa acestui segment al transparenţei judiciare.
Tot în ceea ce priveşte procesul de digitalizare, în cursul anului 2024, Consiliul a luat toate măsurile necesare pentru garantarea independenţei justiţiei în raport de vulnerabilităţile constatate în procesul de centralizare a infrastructurii IT la nivelul instanţelor judecătoreşti şi a informat constant instanţele cu privire la situaţia creată.
În contextul demersului inițiat de Ministerul Justiției vizând centralizarea întregii infrastructuri IT din instanțe la nivelul acestui minister, Consiliul Superior al Magistraturii a semnalat vulnerabilitățile inacceptabile pe care un astfel de demers le creează pentru activitatea independentă a instanțelor judecătorești. 
Mai mult, pentru a preveni asemenea consecințe negative, Consiliul Superior al Magistraturii a intervenit ferm, hotărând suspendarea procesului de înrolare în domeniul just.ro a calculatoarelor și serverelor din instanțele de judecată, precum și a conturilor judecătorilor și revenirea la situația anterioară înrolării, pentru situațiile în care acest demers a fost deja început sau finalizat.
De asemenea, prin Hotărârea nr. 1519/05.09.2024, Secția pentru judecători a Consiliului Superior al Magistraturii, în exercitarea atribuției constituționale de a veghea la respectarea independenței justiției, a constatat că, prin înrolarea calculatoarelor și serverelor din instanțele judecătorești în domeniul just.ro, gestionat de către Ministerul Justiției, se creează o vulnerabilitate de natură să afecteze independența justiției.
În cuprinsul acestei hotărâri a fost evidențiată și necesitatea luării unor măsuri de natură tehnică apte să înlăture o astfel de vulnerabilitate, respectiv încetarea procesului de înrolare a calculatoarelor și serverelor din instanțele judecătorești în domeniul administrat de Ministerul Justiției – just.ro, iar, în cazul în care demersul a fost deja început sau finalizat, revenirea la situația anterioară înrolării, precum și reconfigurarea serverelor ECRIS fără a fi în relație de dependență cu domeniul just.ro.
Totodată, în baza principiului cooperării loiale, Secția pentru judecători a solicitat Ministerului Justiției să demareze procesul de transfer către Consiliul Superior al Magistraturii al tuturor atribuțiilor ce îi revin în domeniul IT vizând instanțele judecătorești, apreciind că acest proces reprezintă nu doar o măsură de conformare cu standardele europene, ci și un pas necesar pentru asigurarea unei justiții independente și eficiente.
Reţeaua Europeană a Consiliilor Judiciare a susţinut poziţia Consiliului Superior al Magistraturii printr-un comunicat emis la data de 15 noiembrie 2024, prin intermediul căruia s-a subliniat potenţialul risc reprezentat de accesul la bazele de date ale instanţelor judecătoreşti, precum şi la conturile judecătorilor şi ale grefierilor, de către instituţii din afara autorităţii judecătoreşti. R.E.C.J., în acord cu poziţile sale anterioare, a arătat că, în exercitarea mandatelor cu care sunt învestite, consiliile judiciare trebuie să aibă putere de decizie atât în ceea ce priveşte gestionarea bazelor de date ale instanţelor judecătoreşti, din perspectiva accesului la date din dosare şi al protecţiei datelor cu caracter personal, cât şi cu privire la aplicaţiile informatice care sunt utilizate în cadrul autorităţii judecătoreşti.
A concluzionat R.E.C.J. că reforma IT în cadrul autorităţii judecătoreşti trebuie realizată cu aprobarea consiliilor judiciare, în timpul mandatului acestora, în acord cu rolul acestora de gardieni ai independenţei justiţiei. În acord cu Declaraţia de la Roma adoptată la 14 iunie 2024, R.E.C.J. a reamintit că, de principiu, consiliile judiciare trebuie să aibă un rol activ şi de o importanţă majoră în evaluarea soluţiilor AI propuse a fi utlizate, precum şi posibilitatea de a stabili standarde în utilizarea tehnologiilor digitale în cadrul autorităţii judecătoreşti.
În concluzie, activitatea Consiliului în anul 2024 a fost orientată spre asigurarea necesarului de personal la nivelul instanțelor judecătorești şi parchetelor de pe lângă acestea, pentru garantarea accesului la justiție al cetățenilor ca drept fundamental, precum şi spre monitorizarea constantă a procesului de digitalizare care să respecte principiul constituţional al independenţei justiţiei.
Fiind repere indispensabile într-o societate democratică pentru ocrotirea drepturilor și libertăților fundamentale ale cetățenilor, dar şi a independenței sistemului judiciar, în ansamblul său, necesitatea asigurării unui înalt nivel de performanță profesională în cadrul autorității judecătorești, precum şi a independenței și imparțialității corpului magistraților, au caracterizat activitatea de ansamblu în anul 2024 a Consiliului Superior al Magistraturii.
În consecință, și în anul 2024, misiunea Consiliului Superior al Magistraturii a fost aceea de a asigura un sistem judiciar imparțial, independent, responsabil şi credibil, condiții esențiale pentru calitatea actului de justiție într-o societate democratică.

Situaţia posturilor din cadrul aparatului propriu al Consiliului Superior al Magistraturii la 31 decembrie 2024
38%
22
40%
Personal asimilat	Funcţii publice	Personal contractual	83	55	132	
Gradul de ocupare a posturilor de judecător 
ianuarie 2024
ÎCCJ	0.86890000000000001	Curţi de apel	0.96879999999999999	Tribunale	0.76190000000000002	Judecătorii	[VALUE]
0.69169999999999998	


Gradul de ocupare a posturilor de procuror 
ianuarie 2024
PÎCCJ	
0.71360000000000001	PCA 	
0.79249999999999998	PT 	
0.65100000000000002	PJ 	[VALUE]

0.65080000000000005	



Gradul de ocupare a posturilor de judecător 
la data de 31.12.2024
ÎCCJ	
0.82789999999999997	Curţi de apel	
0.94089999999999996	Tribunale	
0.73089999999999999	Judecătorii	
0.87060000000000004	



Gradul de ocupare a posturilor de procuror 
la data de 31.12.2024
PÎCCJ	
0.75839999999999996	PCA 	
0.80300000000000005	PT 	
0.66900000000000004	PJ 	
0.75680000000000003	



Buget  C.S.M.

BUGET C.S.M. total 	CA	LEI	EURO	LEI	EURO	LEI	EURO	2023	2024	2025	277425	55485	308636	61727	461724	92345	BUGET C.S.M. total 	CB	LEI	EURO	LEI	EURO	LEI	EURO	2023	2024	2025	299070	59814	306828	61366	453862	90772	



2023	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	155392	101092	8038	0	26	0	40276	1903	3927	130	2023	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	173305	101092	8038	0	26	0	60167	1903	1949	130	2024	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	143259	127172	10641	0	67	70	2821	587	658	1243	2024	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	143099	127172	10481	0	67	70	2821	587	658	1243	2025	CA	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	168897	148661	15332	0	60	1623	305	922	754	1240	2025	CB	Total	Cheltuieli de personal	Bunuri și servicii	Trans-feruri	Alte trans-feruri	Proiecte cu finanțare 
din FEN postaderare	Proiecte cu finanțare din FEN aferente
 cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară 	Cheltuieli de capital	168897	148661	15332	0	60	1623	305	922	754	1240	




2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	36645	33675	2309	0	0	196	130	335	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	36645	33675	2309	0	0	196	130	335	2024	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	49100	45977	2848	0	0	0	140	135	2024	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	48776	45977	2524	0	0	0	140	135	2 025	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	73724	58976	3660	0	0	0	6697	4391	2 025	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	73724	58976	3660	0	0	0	6697	4391	




2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	72088	29230	2523	8	26	1997	38285	19	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	74127	29230	2523	8	26	4036	38285	19	2024	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	86084	39583	6166	8	26	1997	38285	19	2024	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	87357	39583	5400	8	26	4036	38285	19	2025	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	139269	59500	23095	0	86	0	55962	626	2025	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	139269	59500	23095	0	86	0	55962	626	




2023	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	13300	10735	454	0	0	791	1275	45	2023	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	14993	10735	454	0	0	2484	1275	45	2024	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	20492	16021	1873	0	0	44	2530	24	2024	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	19934	16021	1315	0	0	44	2530	24	2025	CA	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	57821	43901	6263	0	0	0	6850	807	2025	CB	Total	Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN aferente
 cadrului financiar 2014-2020	Alte cheltuieli	Cheltuieli de capital	57821	43901	6263	0	0	0	6850	807	




STRUCTURA BUGETULUI  C.S.M - CREDITE DE ANGAJAMENT PE ANUL 2024

STRUCTURA BUGETULUI PE ANUL 2024	Credite de
angajament CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	237595	21364	16	93	35	3365	54947	658	1429	STRUCTURA BUGETULUI PE ANUL 2024	% CA	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	74.364166734480534	6.6866561085689602	5.0077933784452057E-3	2.9107799012212755E-2	1.0954548015348887E-2	1.0532015449042573	17.197701422839291	0.20594550268855905	0.44725854611238736	STRUCTURA BUGETULUI PE ANUL 2024	Credite
 Bugetare CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	237595	19556	16	93	35	3365	54947	658	1429	STRUCTURA BUGETULUI PE ANUL 2024	% CB	
Cheltuieli de personal	Bunuri și servicii	Transferuri	Alte transferuri	Proiecte cu finanțare din FEN postaderare	Proiecte cu finanțare din FEN aferente cadrului financiar 2014-2020	Alte cheltuieli	Proiecte cu finanțate din sumele reprezentând asistență financiară PNRR	Cheltuieli de capital	74.787374013988313	6.1556088563208622	5.0362927848810485E-3	2.9273451812121098E-2	1.1016890466927295E-2	1.0591953263202958	17.295573728178688	0.20711754077823316	0.44980389934968867	

CHELTUIELI DE PERSONAL 

2023	CA	CB	CA	CB	Total	Cheltuieli de personal	277425	299070	174732	174732	2024	CA	CB	CA	CB	Total	Cheltuieli de personal	308636	306828	228753	228753	2025	CA	CB	CA	CB	Total	Cheltuieli de personal	450093	443862	311038	311038	




BUNURI SI SERVICII	

2023	CA	CB	CA	CB	Total	Bunuri și servicii	218178	182774	10647	10647	2024	CA	CB	CA	CB	Total	Bunuri și servicii	308636	306828	21528	19720	2025	CA	CB	CA	CB	Total	Bunuri și servicii	450093	443862	48350	48350	




Proiecte cu finanțare din FEN aferente cadrului financiar 2014-2020

2023	CA	CB	CA	CB	Total	Proiecte cu finanțare din FEN aferente cadrului financiar 2014-2020	218178	182774	43260	66883	2024	CA	CB	CA	CB	Total	Proiecte cu finanțare din FEN aferente cadrului financiar 2014-2020	308636	306828	3330	3330	2025	CA	CB	CA	CB	Total	Proiecte cu finanțare din FEN aferente cadrului financiar 2014-2020	450093	443862	305	305	




2023	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	277425	299070	155392	173305	36645	36645	0.1320897539875642	0.12252984251178654	72088	74127	13300	14993	2023	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	48642.42424242424	53015.151515151512	31392.32323232323	35011.111111111109	7403.030303030303	7403.030303030303	14563.232323232323	14975.151515151514	2686.8686868686868	3028.8888888888887	2024	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	308636	306828	143259	143099	49100	48776	0.15908707992586738	0.15896854263626528	95785	95019	20492	19934	2024	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	51907.200000000004	51610.400000000001	28651.8	28619.8	9820	9755.2000000000007	19157	19003.8	4098.3999999999996	3986.8	2025	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	450093	443862	168897	168897	73750	73750	0.16385502551694872	0.16615524645047333	149610	143379	57836	57836	2025	CA	CB	CA	CB	CA	CB	CA	CB	CA	CB	CA	CB	Buget CSM Total	Consiliul Superior al Magistraturii Ap.propriu	Inspectia Judiciara	Pondere %	I.N.M.	S.N.G.	1	A.	B.	C.	D.	75268.600000000006	74022.399999999994	33779.4	33779.4	14750	14750	29922	28675.8	11567.2	11567.2	

